
TABEL CRONOLOGIC 


1660 Se naşte Antim Ivireanul, originar din Iviria, denumirea veche a Georgiei. 
Numele său mirenesc este Andrei, iar părinţii săi se chemau loan şi 
Maria. 

1676La 16 ani este răpit şi robit de turci, apoi vândut ca sclav la 
Constantinopol. Scăpat din robie, aflat probabil în preajma patriarhiei 
ecumenice, Antim Ivireanul îi uimeşte pe cei din jur cu înzestrarea sa 
pentru lucrările de xilogravură, pictură şi broderie. Prin destoinicia sa 
învaţă meşteşugul imprimeriei şi limbile greacă, turcă şi arabă. Lucra în 
calitate de tipograf la patriarhie, unde se bucura de o înaltă preţuire. 

1680-1690 Între aceşti ani trebuie situată data venirii lui Antim în Ţara 
Românească, solicitat fiind de domnitorul Constantin Brâncoveanu. 
Acesta, având legături strânse cu toţi patriarhii Orientului, a obţinut 
uşor asentimentul acestora de a-l aduce pe Antim în Ţară şi de a-l folosi 
la realizarea planurilor sale culturale. 

1691 10 iunie Antim Ivireanul preia conducerea tipografiei domneşti de la 
Bucureşti, a cărei grijă a purtat-o până în 1694. Din şirul cărţilor tipărite 
în această scurtă perioadă, două merită să fie menţionate: un Evangheliar 
greco-român din 1693, adevărat monument de artă tipografică, cu 
gravuri lucrate, probabil, de Antim şi o Psaltire românească, tipărită în 
1694, ale cărei opt versuri la stema ţării sunt semnate de „smeritul 
întru ieromonahi Antim Ivireanul“. 

1691 Octombrie Antim Ivireanul tipăreşte prima carte după venirea sa în 
ţară, în greceşte, o carte de Învăţături (parenetice) ale lui Vasile 
Macedoneanul către fiul său Leon, în traducerea grecească modernă a 
lui Hrisant Notara. 

1684-1701 Este trimis ca egumen al mănăstirii Snagov, recunoscându-i-se prin 
aceasta meritele deosebite. Şi-a transportat aici şi tipografia, continuând 

să tipărească diverse cărţi pentru biserică. Până în 1701 a tipărit aici 
paisprezece cărţi (7 în greceşte, 4 în româneşte, una în slavonă, una 
greco-română şi una greco-arabă). Printre acestea sunt un Liturghier 
greco-arab, o Gramatică slavonească de Meletie Smotriţki, o Evanghelie 
românească, precum şi Floarea darurilor. În jurul lui se formează o 
adevărată şcoală tipografică cu cunoscuţii săi discipoli pe nume Mihail 
Ştefan sau Ştefanovici, Gheorghe Radovici, ieromonahul Dionisie Floru. 

1701-1705 În urma unor intrigi părăseşte Snagovul, revine la Bucureşti, 
unde timp de 4 ani, până în 1705, face să apară 15 tipărituri (cele mai 
multe, 11, în greceşte). În limba română apar acum Noul Testament 
(1703) şi un Acatist. 

1705 16 martie Este ales episcop al Râmnicului. Înființează şi aici o tipografie. 
Prima carte tipărită e una în greceşte, Tomul bucuriei. Prin ea şi prin 
altele Antim Ivireanul ripostează, în numele bisericii ortodoxe, tendinţe- 
lor de extindere ale catolicismului şi calvinismului, încercând să apere 
puritatea doctrinei, de imixtiunile eterodoxe. Considerând că limba 
română poate să exprime conceptele teologice şi să servească la oficierea 
serviciului divin, el face totul pentru a o introduce în biserică, unde 
slavona îşi pierdea treptat supremaţia. La Râmnicu Vâlcea, dar şi la 
Târgovişte, Antim Ivireanul face să apară, lucrate în majoritate de Mihail 
Ştefanovici, pentru prima oară în româneşte (sau cu texte paralele în 
româneşte şi slavonă) lucrări de bază pentru slujbele bisericeşti: 
Antologhion (1705), Molitvenic (1706; 1713), Octoih slavo-român 
(1706), Octoih (1712), Liturghier (1714), Ceaslov (1715), Catavasier 
(1714; 1715). Contribuţia lui Antim Ivireanul la apariţia acestor cărţi 
ține mai mult de prezentarea grafică a lor: ilustrarea cu gravuri, 
realizarea unor frontispicii, viniete, majuscule, executate în xilogravură. 

1708 27 ianuarie Mitropolitul Ţării Româneşti Teodosie, care păstorise în 
ţară 40 de ani, trece în neființă, exprimându-şi prin testament dorința 
ca locul său să fie ocupat de episcopul de Râmnic, Antim. Este înălțat la 
suprema demnitate ecleziastică a Ţării Româneşti, rostind cu acest prilej 
în Biserica Mitropoliei din Bucureşti un inspirat discurs în româneşte. 
Cuvântarea pe care a rostit-o Antim Ivireanul la înscăunare stă în 
fruntea Didahiilor, opera de căpetenie a strălucitului cărturar şi orator 

religios (alături de Chipurile Vechiului şi Noului Testament, datat 1 iulie 
1709). Didahiile, după denumirea lor grecească, sau predici în limba 
română au fost rostite de către mitropolit în anii 1709-1716, fie la 
Bucureşti, fie la Târgovişte, duminicile şi la sărbătorile bisericeşti mai 
însemnate. Sunt mai întâi 28 de predici de pe timpul cât a păstorit sub 
domnia lui Constantin Brâncoveanu şi Ştefan Cantacuzino, la care se 
adaugă încă un număr de şapte predici ocazionale. Originalitatea 
Didahiilor constă în faptul că Antim Ivireanul nu se urcă la amvon doar 
pentru a săvârşi un ritual, ci cu hotărârea de a încerca, cu ajutorul 
Sfintei Scripturi şi prin propria lui elocinţă, să instruiască, să educe, să 
deştepte conştiinţele amorţite ale păstoriţilor săi în spiritul moralei 
creştine şi al normelor de etică socială. 

Chipurile Vechiului şi Noului Testament cuprinde în 22 de foi genealogia 
lui Hristos, ce urcă până la Adam. Pe lângă text, manuscrisul este ilustrat 
cu nu mai puţin de 505 portrete lucrate în peniță de Antim, la care se 
adaugă 3 schiţe şi 8 desene diferite. Miniaturile de aici sunt de o 
inestimabilă valoare. Manuscrisul este datat cu 1 iulie 1709 şi este 
închinat lui C. Brâncoveanu. Mai conţine şi 18 versuri la stema ţării. 

1710 La cererea regelui Wahtang al VI-lea, Antim Ivireanul expediază în 
Gruzia utilaj tipografic cu litere turnate de el, prin elevul său Mihail 
Ştefanovici, care a întemeiat la Tbilisi prima imprimerie, tipărind acolo 
o Evanghelie (1709) şi un Liturghier. 

1712 Dacă activitatea tipografică îi asigură ascensiunea, amestecul în poli- 
tică, de care este tentat, îi aduce pieirea. În urma acestui amestec e pe 
cale să-şi piardă scaunul metropolitan. Dar la 13 ianuarie şi 3 februarie 
se apără magistral, şi domnitorul Constantin Brâncoveanu îl iartă. După 
mazilirea acestuia, păstoreşte în tihnă pe timpul domniei lui Ştefan 
Cantacuzino. 

1715 Prin osârdia sa înalţă Mănăstirea Tuturor Sfinţilor, astăzi Antim, unde 
ar fi dorit să fie înmormântat. 

1716 Se instalează în tronul Ţării Româneşti Nicolae Mavrocordat, care va 
provoca prăbuşirea lui Antim Ivireanul. Acuzat de vrăjitorie şi de 
„meşteşuguri sataniceşti“, dar şi de uneltire contra împărăției otomane 
şi a domnitorului, Antim Ivireanul este condamnat la surghiun, pe 

muntele Sinai, la mănăstirea Sfânta Ecaterina. Domnitorul obţine 
caterisirea şi exilarea mitropolitului. Bolnav de podagră, cu o tichie 
roşie pe cap, acesta fu predat unei escorte, care, în loc să-l ducă la 
destinaţie, îl măcelări în dreptul localităţii Galipoli şi-l aruncă în râul 
Tungia, un afluent al Mariţei (Bulgaria). Astfel muri la 56 de ani 
neîmpliniţi cel care, după spusele ucenicului său Mihail Ştefanovici, din 
ţara lui scos şi în locurile noastre adus, a strălucit ca un mărgăritar 
nepreţuit în aur şi ca o rază luminoasă. 


DIDAHII 


CUPRINS 


ACEASTA O AM ZIS CÂND M-AM FĂCUT MITROPOLIT 


„Veniţi după mine şi voiu face pre voi păscari! de oameni.“ 
Doftorii cei desăvârşit şi înţelepţi atunci mai mult măresc lauda 
meşteşugului lor, nu când cu hier şi cu foc luptă patima să o 
supue, după cum iaste liagia războiului, ce numai când acâia ce 
pătimeşte cu apipăeri mângăioase şi cu doftorii dulci vor afla 
leacul bolnavului şi cele înfricoşate porunci ale meşteşugului 
doftoresc să le oprească şi oarecare zile cu mâncări doftoreşti şi 
hrănitoare potolind durerile, să arate pre acela ce pătimeşte 
mântuit de boală. 

Aşa şi preaînţeleptul doftor al sufletelor şi al trupurilor noastre, 
împăratul împăraţilor Hristos, Dumnezeul nostru, văzând lumea 
că bolnăviia cu patimile necredinţii şi să umfla ca o rană cu 
înşălăciunile cele lumeşti spre închinăciunea idolilor, au socotit 
cu multe feliuri de mijloace şi au purtat de grijă pentru mântuirea 
oamenilor şi a neamului omenesc, de vreme ce acesta iaste lucrul 
cel dintâi al bunătăţii lui, a mântui pre omul din mâinile 
vrăjmaşului şi a-l aduce la frumuseţia cea dintâi şi la vredniciia 
de la care au căzut pentru păcatul neascultării al strămoşului 
Adam şi nu trimite ploae de foc spre îngrozirea lumii, nici porneşte 
marea ca o oaste împotriva pământului, nici înarmează puterile 
stihiilor împotriva necredinţii, ci numai o supune cu blândâşte şi 
cu minuni şi o trage spre dânsul cu faceri de bine şi cu cuvinte 


! În ed. Erbiceanu, ca şi în ediţiile Iorga şi P V Haneş: vânători. Citatul, luat 
din Evanghelia de la Matei, IV, 19 este: „Veniţi după mine şi vă voiu face pe voi 
pescari de oameni“. Biblia, ed. 1936. 

cereşti o preface să se mute de pre dânsa patimile cele sufleteşti, 
ce să umfla ca o rană otrăvită. 

Şi vrând Dumnezeu cuvântul ca să se arate în lume mai nainte, 
până a nu să întrupa şi a să face om, au trimis în lume proroci să 
propoveduiască la oameni venirea lui cea înfăţăşată. Şi pentru 
aceasta n-au ales împărați şi crai, să facă proroci; n-au luat filo- 
sofi şi ritori, să trimiţă propoveduitorii venirii lui; n-au pogorât 
din ceriu întunerece şi mulţime de îngeri, ce are pe lângă dânsul, 
mii de mii nesocotiţi şi nenumăraţ, ci au trimis oameni proşti şi 
mai vârtos păstori de oi, ca pre Moisi, ca pre David, ca pre Samuil 
şi toată mulţimea prorocilor, prin mijlocul a cărora au sămânat 
buna-credinţă, nu în toată lumea, ci numai la un neam, la jidovi, 
carii lăcuia într-o parte a pământului, în ludeia. 

Dară de vr&me ce Dumnezeu va pre toţi oamenii să-i mântuiască 
şi la cunoştinţa adevărului să vie, căci aceasta iaste mare sete la 
Dumnezeu a pofti şi a iubi să se mântuiască oamenii, pentru 
aceasta nu să odihniia Dumnezeu să fie numai la jidovi buna- 
credinţă şi celelalte limbi fie lipsite de darul lui. Pentru aceasta 
au vrut să răsară lumina dumnezeirii lui în toată lumea: şi viind 
împlinirea vremii, după cum zice fericitul Pavel, vrut-au Dum- 
nezeu să vie Fiiul lui, să se nască din muiare, să se facă supt lege, 
ca pre cei de supt lege să-i răscumpere; s-au făcut om din 
Născătoarea de Dumnezeu şi pururea fecioară Mariia, au petrecut 
în lume împreună cu oamenii şi vrând să tragă limbile la 
cunoştinţa dumnezeirii lui şi să-i înveţe lucruri preaslăvite şi 
poruncă noao şi viiaţă cerească, cerca să afle slugi acestor porunci; 
şi n-au căutat cetăţ, nu s-au uitat la mulţime de oameni, nu s-au 
socotit slujba împăraţilor, s-au scârbit de puteria avuţiei, au urât 
biruinţa ritorilor, nu i-au trebuit limbile filosofilor, nu s-au slujit 
cu arme, după cum e obiceiul ostaşilor, nici cu alte meşterşuguri 
asemenea acestora, pentru ca să nu aibă putere nimenea din cei 
necredincioşi să zică că au tras la sine Hristos mulţimea cu unele 
ca acâstea, ci numai s-au slujit iară cu mijlocul cu carele au ales 

pre proroci. Şi ce face? Au luat iară propoveduitori Evangheliei 
nu păstori, ca pre proroci, ci păscari, şi vânători de peşte şi i-au 
trimis să propoveduiască lumii bunavestire şi le încredinţează în 
mâinile lor şi în limbile doftoriia lumii, zicându-le: „Veniţi după 
mine şi voiu face pre voi păscari de oameni. Încetaţi de a vă trudi 
deasupra mării cei neînsufleţite. Mutaţi pentru dragostea mea 
meşterşugul cel păscăresc pre pământ. Acolea pre dânsul trimiteţ 
şi vă întindeţ mrejile. Vânaţ pentru mine vânatul credinţii. Veni 
după mine. Urmaţi-mi mie, ucinicii miei şi învățătorii lumii. 
Lucraţi pentru dragostea mea meşterşugul vostru, pentru ceriuri. 

Vărsată iaste ca apa mării pre pământ închinăciunea idolească. 
Zidirea iaste acoperită cu norul a mulţi dumnezei. Adâncul 
necredinţii îneacă toată lumea; oamenii să cufundă de valurile 
drăceşti. Lumea pute de împuţiciunea sângiurilor şi să strică cu 
jirtvele cele stricăcioase. Voiu pune asupra lor ispravnici şi doftori, 
pre voi, pre păscari. Patima aceasta chiiamă meşterşugul vostru. 
să slujim cu iarbă mântuitoare zidirea ce iaste în nevoi; veniţi 
după mine. 

Iară ei, lăsând mrejile, merseră după dânsul. Într-un gând era 
ceata ucinicilor cu pohta stăpânului; şi ca nişte oameni drepţi şi 
proşti de răotate n-au viclenit în mintea lor, nici ş-au prepus în 
inima lor de acea chiemare; ci ca nişte oameni blânzi şi făr'de 
răutate au mers după dânsul, ca hierul după piatra magnitului şi 
ca părul după chihribariul cel curat. Şi cu puteria mântuitoriului 
Hristos au ruşinat pre cei ce i-au văzut şi ca pe nişte peşti, cu 
mreaja bogosloviei au prins mulţimea şi au vânat auzurile noroa- 
delor şi au înduplecat inimile tiranilor şi sufletele împăraţilor le- 
au supus; şi au făcut o izbândă şi o biruinţă atâta de frumoasă, 
cât n-au putut-o face toate împărăţiile lumii. Oameni făr'de arme 
şi nedechisiţ de ale oştirii, săraci de avuţie, proşti de învăţătură, 
slabi de post, blânzi pentru nerăutate au înălţat nu steaguri de 
oaste, ci numai crucea, semnul păcii, propoveduind, nu cu sunet 
de tobe şi de surle, ci numai cu neputincioasă limbă şi neînvăţată, 

pe Hristos şi credinţa şi fulgerând, nu zic, cu fulgerile sabiilor, 
celor ascuţite, ci numai cu strălucirile unei vieţi bune, neumplând 
pământul de oşti, nici să acopere marea de corăbii cu vetrile, ci 
numai far'de rane, făr'de sânge, făr'de vătămare, calcă şi supune 
toată păgânătatea, biruiesc iadul, sting înşălăciunea, izgonesc 
minciuna, întind numele lui Hristos şi credinţa, cât iaste întins 
pământul şi lumea. 

Pentru aceia dară nu iaste minune, iubiții miei ascultători şi 
cinstiţ şi de bun neam boiari, de m-au rânduit şi pre mine 
Dumnezeu şi m-au pus, om mic fiind şi smerit, păstor mic, la 
mică turmă, la dumneavoastră, pre carii eu nu vă am, nici vă ţiu 
turmă mică, ci mare şi înaltă; mare pentru buna închinăciune şi 
dreapta credinţă car€ o păziţ curată şi nespurcată, fiind încungiuraţi 
şi îngrădiţi între hotarăle celor striini de fel şi împresuraţi de 
atâta nevoi [ce vin] şi scârbe ce vin totdeauna, neîncetat, de la 
cei ce stăpânesc pământul acesta, înaltă pentru buna ascultare şi 
supunerea care arătaţi de-a pururea cătră bescrică şi cătră arhiereu. 

De vreme ce aceste doao întemeiază şi întăresc beserica, 
credinţa la Dumnezeu şi buna ascultare la biserică şi măcar că eu 
am fost mai mic şi mai netrebnic decât toţi, precum au fost şi 
David mai mic între fraţi în casa tătâne-său, dară Dumnezeu n-au 
căutat la micşorarea şi netrebniciia mea, nu s-au uitat la sărăciia 
mea şi streinătatea mea, n-au socotit prostiia şi neştiinţa mea, ci 
au căutat la bogăţiia şi noianul bunătăţii sale şi au acoperit de 
cătră oameni toate spurcăciunile şi fărdelegile mele, carele sunt 
mai multe decât perii capului mieu şi decât năsipul mării şi m-au 
înălţat, nevrednic fiind, la această stepenă şi mare vrednicie a 
arhieriei. Şi m-au trimis la dumneavoastră să vă fiiu păstor, părinte 
sufletesc, rugător cătră Dumnezeu pentru buna sănătatea şi 
spăseniia dumneavoastră şi a cinstitelor dumneavoastră case 
purtători de grijă la cele ce ar fi spre folosul mântuinţii şi să vă 
fiiu de mângâiare la scârbele robiei cei vaviloneşti a lumii aceştiia, 
ca leremiia norodului lui Dumnezeu şi ca Iosif, al unsprăzecilea 

fecior al patriarhului Iacov egiptenilor; şi dimpreună cu dumneavoastră 
să pătimesc la toate câte va aduce ceasul şi vremia, pentru care 
lucru am datorie să priveghiez cu osârdie şi făr'de lene, zioa şi 
noaptea şi în tot ceasul, pentru folosul şi spăseniia tuturor de 
obşte, învățându-vă şi îndreptându-vă cu frica lui Dumnezeu, pre 
calea cea dreaptă. 

Şi dumneavoastră încă aveţi datorie, câle ce veţ cunoaşte că 
vă învăţ, făr'de făţărie şi făr'de vicleşug, vă îndemn să le priimiţ şi 
să le faceţ, pentru folosul cel sufletesc al dumneavoastră şi să vă 
supuneţi ascultării; că acea ascultare ce o faceţi mie, o faceţ lui 
Hristos. Că zice la 10 capete ale Lucăi: „Cel ce ascultă pre voi, 
pre mine ascultă şi cel ce să leapădă de voi să leapădă de mine şi 
cel ce să leapădă de mine, să leapădă de cel [cel] ce m-au trimis 
pre mine“. Aşijderea zice şi fericitul Pavel, la 13 capete cătră ovrei: 
„Fraţilor, plecaţi-vă povăţuitorilor voştri şi vă cuceriţi lor, că ei 
priveghiiază pentru sufletele voastre cum ar fi să dea cuvânt ca 
cu bucurie aceasta să facă, iar nu suspinând, că nu iaste de folos 
voao aceasta“. 

Şi mă rog bunătăţii lui şi iubirii sale de oameni să-mi lumineze 
mintea ca să poci propovedui cuvântul adevărului şi să-mi 
întărească inima întru frica lui, ca să pociu păstori cuvântătoarea 
turma lui cea aleasă, car€ o au răscumpărat, cu preascump sângele 
său, din mâna vrăjmaşului, după cum adeverează Petru apostolul 
zicând: „... Ştiind că nu cu < lucruri > putrede, cu argint sau cu 
aur v-aţi răscumpărat din cea deşartă viiaţă a voastră, ce era dată 
de la părinţi, ci cu cinstit sânge ca a unui miel făr'de prihană şi 
nespurcat Hristos“. 

Iar Dumnezeul cel mare şi înalt, carele iaste închinat de toate 
făpturile, izvorul preaînţelepciunii, adâncul cel neurmat al 
bunătăţii întru adevărat şi adâncimea cea nehotărâtă a bunii 
îndurări, însuşi ca un stăpân şi iubitoriu de oameni, să trimiţă 
darul Duhului Sfânt pre cinstit şi cel de Dumnezeu încununat 
cap al prealuminatului domnului şi al nostru de obşte de mult 


12 Antim Ivireanul 





bine făcător, lo Costandin Basarab voevod şi să-l blagoslovească 
dintru înălţimea lăcaşului său, ca pe Avraam, înmulţindu-i 
seminţiia din neam în neam şi să-l păzească cu întreagă sănătate 
şi cu lină pace, până la adânci bătrând€ţe la preaînălţat scaunul 
măriei-sale, dimpreună cu toată luminată casa măriei-sale. Mâna 
cea tare şi puternică şi braţul cel înalt al preaînălţatului Dum- 
nezeu să supue pre toţi vrăjmaşii cei văzuţi şi nevăzuţ podnojie 
picioarilor măriei-sale; şi să vă întărească şi pe dumneavoastră, 
de la mic până la mare, împreună cu toţi ai dumneavoastră, întru 
credinţa cea bună şi dreaptă, întru cunoştinţa adevărului şi întru 
nădejdea vieţii cei de veci, care iaste făgăduită de nemincinosul 
Dumnezeu mai nainte de vremile vecilor, aleşilor lui şi să vă 
povăţuiască la tot lucrul cel bun şi de folos, spre plăcerea lui, 
ferindu-vă în toată vremia şi în tot ceasul şi în tot locul, de 
vicleşugurile diiavolului să vă îngrădească cu sfinţii îngerii săi şi 
să vă înarmeze cu arma dreptăţii şi să vă dăruiască pacea lui cea 
ce covârşaşte toată mintea, ca să petreceţ viiaţă cinstit şi curată, 
cu pace şi cu sănătate; să păzească inimile voastre şi gândurile 
voastre în Hristos Iisus, după cum zice Pavel, ca să faceţ câte 
sunt adevărate, câte sunt cinstite, câte sunt drepte, câte sunt 
curate, câte sunt iubite, câte sunt cu nume şi lăudate, cu rugăciunile 
şi cu blagosloveniia preasfinţiţilor arhierei şi întru Hristos iubiţ 
fraţ şi de-a tocma slujitori. Şi după petrecaniia vieţii aceştiia să 
ne învrednicească pre noi [pre noi] pre toţ Dumnezeul cel milostiv 
la împărăţiia ceriului, ca să auzim fieştecarele din noi glasul acela: 
„Slugă bună şi credincioasă, preste puţin ai fost credincios pre 
mai multe te voiu pune. Intră întru bucuriia Domnului.“ 

LUNA LUI AVGUST, 6. 
CAZANIE LA PREOBRAJENIIA DOMNULUI CUPRINS 


„Luat-au lisus pre Petru şi pre Iacov şi pre Ioann, fratele lui şi 
i-au suit pre dânşii într-un munte înalt deosebi şi s-au schimbat 
faţa înaintea lor.“ 

Cuvintele acâstea sunt ale sfintei Evanghelii, dintru carele avem 
să înţelegem de preaslăvita schimbarea feţii a domnului nostru 
Iisus Hristos, ce s-au făcut în muntele Thavorului. Că vrând ca să 
arate mărirea sa ucenicilor săi şi noao, mai nainte cu puţinel, 
zice Evanghelia cum că umblând lisus în părţile Chesariei lui Filip, 
întreba pre ucenicii săi zicând: „Cine îmi zic mie oamenii a fi?“ 
Iar Petru apostolul din descoperirea părintelui ceresc dintre toate 
celelalte vorbe ale ucenicilor i-au zis cum că iaste fiiul lui 
Dumnezeu celui viu şi cu acest mijloc descoperind tuturor mărirea 
sa cea mare, ocara patimii sale ucenicilor săi celor întăriţi întru 
această credinţă o au arătat zicând că i să cade lui a merge în 
Ierusalim şi multe a păţi de < la > bătrâni şi de la arhierei şi de 
< la > cărturari şi a să omori şi a treia zi a înviia din morţi. 

Care cuvinte auzindu-le Petru şi fiind încă cu conoştinţa 
trupească şi necunoscând mărirea ce era să vie dintru ocara 
patimilor, s-au nevoit ca să întoarcă pre Domnul de la acest gând, 
zicând: „Departe de tine, Doamne, să nu-ţ fie ţie acestia“. Căruia 
Domnul îi zise: „Du-te denapoia mea, satano. Sminteală-mi eşti, 
că nu gândeşti cele ce sunt ale lui Dumnezeu, ci cele omeneşti.“ 
Cu care cuvinte dojăniia Domnul gândul cel trupesc ce era 
înrădacinat cu greşala păcatului celui de obşte, în mintea oamenilor 
şi zice cum că-i iaste sminteală, nu ca doară ar păţi el sminteală ci 
pentru că cu acele cuvinte îl opriia pre el Petru de la lucrarea 
mântuirii noastre, dintru care cuvinte putem cunoaşte dragostea 
cea fierbinte a lui Dumnezeu care are cătră neamul omenesc, că 
pentru fierbinţeala dragostei aceştiia ş-au schimbat faţa înaintea 
ucenicilor, pentru ca să-i întărească pre dânşii mai mult în credinţă 

şi să nu să smintească văzând pre dascălul lor pătimind pre cruce. 

Drept acâia lasă astăz de străluceşte întru dânsul lumina aceia 
a măririi, care lumină va străluci şi în trupurile sfinţilor lui, când 
vor lua cununa cea desăvârşit a bucuriei lor, întru care lumină 
toată făptura omenească, cea din afară, atâta s-au schimbat cât 
obrazul lui străluciia ca soarele şi veșmintele lui era albe ca 
zăpada. Iară asămânarea aceasta a obrazului cu soarele şi a 
veşmintelor cu zăpada, nu doară pentru aceia să asămânează 
cum că nu ar fi strălucit obrazul lui decât soarele, sau veşmintele 
lui nu ar fi fost mai albe decât zăpada, ci pentru că aici, în lume, 
nu avem noi alt nimic mai strălucitor şi mai luminat decât soarele 
sau mai alb decât zăpada. Că pentru trupurile sfinţilor însuş 
Domnul zice la 13 capete ale lui Mathei, că vor străluci ca soarele 
întru împărăţiia părintelui lor (carii sunt pre lângă Hristos ca 
nişte stele) carii iau lumina lor de la acest soare al dreptăţii, că 
de asemenează Hristos pre lângă toţ sfinţii lui ca un soare pre 
lângă stele, şi de vor străluci sfinţii ca soarele, cu cât mai vârtos 
va străluci soarile acesta al dreptăţii. Şi lumina aceasta, ochii cei 
slabi ai ucenicilor nu-i smintiia, ci mai vârtos, cu o bucurie 
oarecare, dumnezeiasca, îi veseliia. Şi nu numai lumina aceasta 
străluciia în obrazul lui Hristos, ce şi o frumus€ţe oarecare şi 
podoabă nespusă să arăta întru dânsul, atâta cât de s-ar aduna 
într-un loc toată frumosdţia şi toată podoaba şi cea pământească 
şi cea cerească, nici într-un chip n-ar putea ca să veselească ochii 
şi inimile celor ce ar privi spre dânsa, precum au veselit lumina 
aceia ochii ucenicilor lui Hristos. 

Şi această bucurie, preste fire a ucenicilor lui Hristos nu din 
strălucirea luminii, ci mai mult din luminata frumos€ţe a mântuitorului 
să făcea, pentru care lucru putem cunoaşte bunătatea şi dragostea lui 
cea mare că, cu această mărire putea totdeauna să strălucească, 
iar el din buna voia sa pentru noi au închis razile strălucirii sale, 
ca să poată răbda durori amară pentru noi şi pentru păcatele 
noastre, ca să poată face răsplătire mărirei cei dumnezeeşti. 

Deci cine va fi acela carele va socoti acestia şi nu să va aprinde 
cu totul de dragostia mântuitoriului acestuia? Şi cine nu să va 
minuna de puterea lui cea nespusă care totdeauna ar fi putut ca 
să strălucească cu această mărire? Şi cine nu va iubi o bunătate 
ca aceasta, pentru care (0, minune!) au gonit de la sine o mărire 
ca aceasta, ca să poată săvârşi mântuirea noastră? Că mai mare 
minune au fost a închide o mărire ca aceasta, strălucitoare decât 
a străluci cu dânsa de-a pururea. Şi nu numai singură mărirea lui 
Hristos veseliia ochii ucenicilor, ce şi a lui Moisi < şi > a lui Ilie, 
carii, împreună cu Domnul să arătase a fi cuprinşi de lumina şi 
de mărirea acia. Că precum nu era slobod înaintea împăratului 
Artaxerx a întra cineva îmbrăcat în sac, aşa nu s-au cuvenit nici 
înaintea împăratului celui vecinic a sta slugile lui, fără numai a fi 
îmbrăcaţ în lumină şi în strălucire; că aceştia era din toţi părinţii 
legii vechi mai aleş şi mai mari; că unul era nomothetis, adecă 
puitoriu de l&ge, iară celalalt era zilotis, adecă întăritori aceştii 
legi. Şi pre aceştea au vrut Domnul să se arate cu dânsul, pentru 
ca din lege şi din proroci să ia mărturisire omenirea lui. 

Oare ce gură ar putea grăi, ca să adevereze cu ce bucurie şi 
veselie s-au umplut acei doi luminaţi proroci, când pre Domnul 
şi mântuitoriul lor, de carele multe prorocise, nu numai în trup, 
ci şi în mărire şi în strălucire îmbrăcat l-au văzut? Că de vr&me ce 
s-au învrednicit aceştea a-l vedea şi a-l auzi pre domnul lisus, de 
care ei de mult doriia ca să-l vază şi nu numai ei ce şi toate 
neamurile, cu ce gură va putea neştine să grăiască cu adevărat 
bucuriia lor şi mai vârtos că dintr-atâţea părinţi şi proroci ai legii 
vechi, numai ei s-au învrednicit a vedea o mărire ca aceasta? Şi 
de s-au bucurat Simeon bătrânul atâta, văzând pre mântuitoriul 
Hristos, numai în scutece mişcând, cât moartea care alt lucru 
mai groaznic nu poate fi, cu ochii veseli o priviia, dară aceştea 
carii pre acestaş domnu întru mărire strălucind l-au văzut, ce vor 
fi făcut şi cu ce bucurie să vor fi bucurat şi cu ce veselie să vor fi 
veselit? Încă şi sufletele acelia care era închise în sânul lui Avraam, 

întorcându-se Moisi şi spuindu-le lor celia ce au văzut, cunoscându- 
ş ei a fi aproape zioa mântuirii şi a răscumpărării lor, cu ce dragoste 
vor fi aşteptat? 

Iară de vreme ce aceştia toate sunt puse peste înţelegere, cu o 
tăcere oarecare, blândă şi cu o dragoste, cu credinţă trebue să le 
cinstim şi să le mărim. Cuvios şi trebuincios lucru socotesc a fi, 
ca să ştim la această preaslăvită mărire, aceşti luminaţ proroci, 
ce cuvinte vor fi vorbit cu Domnul? Că înălţimea feţelor, înălţat 
lucru, oarece întreba şi veseliia măririi, vesel oarece şi frumos 
lucru poftiia. Că aşa vedem ce să face şi la mesele şi ospeţele 
celor mari, că sunt toate voioase şi vesele, mâncările, băuturile, 
vorbele, jocurile şi cântările: nimic nu iaste de jale sau de 
întristăciune, ci toate de bucurie şi de desfătare. 

Cine iaste, dară, acela acum, carele să poată spune mărirea 
zilii aceştiia, desăvârşit şi precum să cade? Că tot ce au fost mai 
slăvit în legia veche şi în cea noao, în ceriu şi pre pământ, la 
arătare a eşit, căci acolo au fost mai marii prorocilor, ai legii vechi 
şi mai marii apostolilor ai legii noao; din ceriu sfânta troiță s-au 
vădit şi de pre pământ preasfânta omenire a lui Hristos s-au arătat. 
Şi la această veselie, mare şi preaslăvită, mai mult decât trei 
apostoli, carii au fost mai iubiţ, n-au fost chemaţi. 

Să vedem dară şi vorba cea de veselie ce au fost. Vorbiia, zice 
Luca, la 9 capete pentru patimile Domnului, carele era să le împli- 
nească în Ierusalim; adecă vorbia pentru patime, pentru moarte, 
pentru îngropare, pentru cruce, pentru legături, pentru scuipări, 
pentru palme, pentru ocări şi pentru bătăile, carele era ca să le 
împlinească în Ierusalim. Deci, dară, au acestia sunt cuvintele 
cele mari şi de veselie, carele să cuveniia să se grăiască la o veselie 
ca aceasta? Acest fel de vorbă era să se amestece la o bucurie ca 
aceasta? 

Tocma aceasta iaste, că nu trebuie socotită această vorbă, după 
socoteala lui Petru, pământeşte, ci după socoteala lui Hristos, 
care au urât cele pământeşti înaintea căruia nimic mai vrednic 

nu era decât pentru mărirea lui a răbda patemi şi ocări; că mai 
marele judecătoriul lumii, Dumnezeu, pentru ca să slobozească 
neamul omenesc, din robiia diavolului, acest preţ de răscumpărare 
mai vârtos au pohtit de la răscumpărătoriul neamului omenesc, 
ca să jărtvească el pentru om, cu moarte amară şi plină de ocări, 
care dar şi jărtvă atât au fost de iubită înaintea lui, cât pentru 
această jărtvă au ertat toate greşalele din toţ vecii cei trecuţi şi 
uşile ceriului, cele până atunce încuiate celor răscumpăraţ, le-au 
deşchis şi lumea au întors-o întru mila sa cea veche. Că mai mult 
l-au îmblânzit şi l-au milostivit această jărtvă singură, decât 
precum îl mâniiase răutăţile şi făr-legile tuturor oamenilor dintru 
care putem cunoaşte şi putem înţelege că vorba aceasta au fost 
foarte vrednică unii măriri ca aceia. Că ce lucru iaste mai iubit 
robului, decât slobozirea lui? Şi ce iaste mai drag streinului, decât 
întoarcerea la moşiia sa? 

Fiind, drept acâia, înstreinaţi Moisi şi Ilie de atâta vreme de 
moşiia lor de care foarte doriia, ce ar fi putut grăi mai cu dragoste 
şi mai cu dulceaţă, decât pentru moartea preotului acestui mare, 
pentru care moarte să da streinilor întoarcere la moşiia lor? 
Aşijderea şi Domnul, ce fel de vorbă ar fi avut mai iubită, decât 
vorba mântuirii şi a răscumpărării lumii? Că atâta doriia de 
păharul acesta a-l bea, cât acea puţină vreme ce mai era să treacă 
până a-l bea, îi părea că sunt mii de ani. Căci cu s&tia acestui 
păhar să lucra mântuirea sufletelor omeneşti, răscumpărarea 
lumii, stricarea puterii diavolului, înmulţirea credinţii, ertăciunea 
păcatelor şi slobozirea sufletelor. Şi atâta să bucura de acestia 
cât în locul bucuriei ce era înaintea lui, răbda crucea de-l munciia 
şi bătăile de-l căzniia şi spinii de-l încrunta şi durorile sufletului 
de-l chinuia, de care chinuri asuda sudorile cele crunte, negândind 
nimica de ruşine. Că de au părut lui Iacov puţin 7 ani a sluji 
pentru Rahila, logodnica lui, de dragostea ce avea cătră dânsa, 
dară unui iubitoriu mare ca acesta, cum nu i-ar fi părut puţine 
muncile şi caznele, cu care iubita lui logodnică o răscumpăra şi o 

curăţiia pre dânsa cu scăldarea nepreţuitului său sânge şi foarte 
frumoasă, făr'de nici o hulă şi întinăciune o făcea. 

Drept aceia nu i-au putut fi mai iubit şi mai dulce decât a 
vorbi de lucrul acela, de carele el mult înseta. Cunoască, dară, 
acum fieştecarele dintru noi pohta cea nespusă, bunătatea cea 
negrăită, mila cea bogată şi dragostea cea desăvârşit a iubitoriului 
de oameni Dumnezeu, cu câtă sâte au priimit (nu pentru sine, ci 
pentru noi, viermii cei lepădaţ) atâtea ostenele, durori, patime 
şi moarte. 

Dară noi, acum, căci să nu priimim pentru dragostea lui şi 
pentru binele ce ne-au făcut vreo scârbă, măcar cât de mică? Însă 
vorbindu-se acestia şi gătindu-se Moisi şi Ilie ca să ducă, iară 
Petru ca să nu să lipsească de o frumos€ţe şi de o dulceaţă 
strălucitoare ca aceasta, zise: „Doamne, bine iaste noao a fi aici; 
de vei vrea, să facem trei colibi, ţie una şi lui Moisi una şi una lui 
Ilie“, neștiind ce zice; că nici un lucru lumesc nu-ş aducea aminte, 
nici de mâncare, nici de băutură, nici de viiaţă, nici de moarte, ci 
toate lucrurile, încă şi de sine uitându-ş fiind ca şi un beat de 
dragostea acei frumoseţi, numai de aceia înseta, numai aceia 
poftiia şi numai întru aceia a petrece de pururea să nevoia. Iară 
încăşi luând seama vorbei şi a poftei lui Petru o aflăm să fie supusă 
voii dumnezeeşti; că au zis: de vei vrea, să facem aici trei colibi, 
adecă de vei nărăvi. 

După aceasta zice: „Că încă grăind el, iată nor luminat umbri 
pre ei şi iată glas din nor grăind: Acesta iaste fiiul mieu cel iubit, 
întru carele bine am voit, pre acesta-l ascultaţ. Şi tot cela ce 
pofteşte ca să placă mie, prin credinţă şi prin dragoste să fie una 
cu dânsul; că aşa, cu dânsul şi printr-însul să fie plăcut mie. Şi 
pre acesta ascultaţ, că va deşchide voao cale de mântuire şi cu 
crucea va face voao scară spre împărăţia ceriului. Pre acesta 
ascultaţ, că el iaste calea şi viaţa şi dreptatea, el iaste cuvântul 
mieu şi înțelepciunea mea; pre dânsul, drept aceia, ascultați, iară 
nu pre lume, nici înşălăciunile şarpelui celui de demult, nici 

îndămnurile trupului, nici cuvintele fariseului, socotind strălucirea 
şi mărirea luminii care era întru dânsul şi în Moisi şi în Ilie şi alte 
minuni, toate câte aţ văzut în loc de mărturie.“ 

Şi iarăş zice că, auzind ucenicii, căzură pre faţa lor şi să temură 
foarte. De au adus cuvântul acest dulce şi mângâitoriu al lui 
Dumnezeu atâta frică, dară groaza judecătoriului ce va face? De 
îngrozeşte aşa îndemânarea a ţinea legia, dară când va lua seama 
pentru lenevire celor ce n-au împlinit l&gia ce va lucra? Şi oare 
pentru ce la o veselie ca aceasta, întru care vrea să arate Domnul 
mărirea şi frumoseţia sa, au adus ucenicilor săi frica aceasta? Cu 
adevărat nu iaste alta fără numai ca să ne înveţe pre noi acâia ce 
iaste scris la al doilea Psalom: „Slujiţ Domnului cu frică şi vă 
bucuraţi lui cu cutremur“. Că să cuvine omului a să bucura de o 
bunătate mare şi a să teme şi a să cutremura de o mărire mare. 

Cuvâindu-se, drept acâia acestia amândoao lui Dumnezeu 
de-a pururea întru toate laudele şi măririle lui, trebuiaşte să le 
avem şi să cerem ajutoriul şi mila lui cea bogată. Că fără de mila 
lui nimic spre mântuirea sufletelor noastre nu vom putea face; că 
însuş cu nemincioasa gura lui zice: „Fără de mine nimic nu puteţ 
să faceţ“. Şi de vreme ce fără dânsul nu putem nimica, iară lui 
trebuie să-i zicem cu căldură, dintru adâncul inimii, să ne 
miluiască după marea mila sa şi după mulţimea îndurărilor sale 
şi să ne descopere ochii sufletului şi ai trupului, ca să putem 
pric&pe minunile sale; să scoată din trupurile noastre, câste de 
carne, inimile cele de piatră şi să ne dea inimă de trup ca să ne 
t&mem de dânsul şi să ne ruşim de poruncile lui. Să ne lumineze 
inimile noastre ca şi ale apostolilor, să ne întărească de pururea 
asupra vrăjmaşilor noştri celor văzuţi şi nevăzuţi, să ne îndrepteze 
pre calea poruncilor sale şi să ne dea sfârşit bun, ca de pururea să 
fie mărit şi proslăvit în vecii vecilor. Amin. 

CAZANIE LA ADORMIREA PREASFINTEI NĂSCĂTOAREI 
DE DUMNEZEU CUPRINS 


Pohta şi dragostea ce văz la această cinstită şi sfântă adunare 
mă îndeamnă şi neştiind a vorbi, măcar că vorba mea nu iaste 
vrednică niciodată ca să îndulcească cu vreun mijloc auzirile 
ascultătorilor, iar încăş domnul Hristos, carele au săturat cu 5 
pâini 5.000 de suflete şi au îndreptat sărăciia şi neputinţa uceni- 
cilor lui cu bogăţiia darului său, acelaş şi înaintea dragostei 
voastre, prin mijlocul vorbelor mele cele neritoricite va întinde 
masă duhovnicească. 

De multe ori au stătut în socoteala mea, că doară aş putea afla 
ceva nou să zic întru cinstea şi lauda preasfintei Născătoarei de 
Dumnezeu şi pururea fecioarei Mariei, dară n-am putut afla 
nimica. Nu doară că nu sunt cuvinte multe şi de multe feliuri de 
vorbe a să grăi întru lauda mărirei ei, ci pentru că fiind mintea 
mea turburată de norul neştiinţii şi mai vârtos întunecată de 
socoteala dumnezeeştilor şi prealuminatelor ei daruri, îmi 
înfruntez şi-mi ticăloşesc nevredniciia şi neştiinţa învăţăturii mele. 
Că de vreme ce cei învăţaţi şi pedepsiţ întru bunătăţ stau de să 
miră de mărirea ei, dară eu, cel neînvăţat şi departe de toate 
bunătăţile, ce voiu face? 

Drept aceia dară, îmi caut şi făr'de voia mea a conteni de a 
mai iscodi să aflu înălţimea fecioriei ei, întru care acu anevoe să 
sue gândurile omeneşti şi adâncimea darurilor ei, carele nu să 
pot vedea lesne nici cu ochii îngereşti, ci numai cu acel tituluş ce 
i s-au dat mai nainte de toţ vecii de la părintele cel fără de început 
şi vecinicul Dumnezeu, prin mijlocul îngerului Gavriil. Acela şi 
eu cu cucerie şi cu multă frică îl voi zice, întru lauda şi cinstea ei: 
„Bucură-te ceia ce eşti plină de dar, Domnul e cu tine“. Că mai 
mare şi mai lăudat şi mai cinstit tituluş decât acesta nu s-au dat 
din veci, nimănui, nici să va da până în veci, fără numai ei; că au 
aflat har înaintea lui Dumnezeu, care n-au aflat alta niciodată, 

după cum i-au zis îngerul. Iară de să va afla şi vreun (periergos), 
adecă prepuitoriu să zică cum că aceste cuvinte, de nu cu acest 
mijloc, iar într-alt chip s-au zis şi la alţii, precum să vede în multe 
locuri ale sfintei Scripturi, că întâi la al patrulea cap al Facerii 
zice pentru Avel: „Că căută Dumnezeu asupra lui şi asupra 
darurilor lui“; pentru Enoh: „Şi fu, zice, bine plăcut lui Dumnezeu 
şi nu să afla pentru că l-au mutat pre dânsul“; pentru Noe: „Că au 
aflat har înaintea domnului Dumnezeu şi-l păzi de potop“; pentru 
Avraam: „Că crezu, zice, pre Dumnezeu şi i să socoti lui întru 
dreptate şi-l făcu părinte a multe neamuri“; pentru Iosif: „Că era 
Domnul cu dânsul şi vărsă asupră-i milă şi-i dede lui har“; pentru 
Moisi, că i-au zis: „Şi cuvântul acesta carele ai zis tu ţi-l voiu face 
pentru că ai aflat har înaintea mea şi te ştiu decât pre toţi“; pentru 
David, că i-au zis: „Aflat-am om după pofta inimii mele, pre fiul 
lui Iese, carele va împlini toate cererile mele“. 

Şi pentru ca să nu mai lungesc cu vorba, tuturor prorocilor şi 
tuturor sfinţilor şi celor mai nainte de l&ge şi celor după lege li 
s-au zis cuvinte de bucurie, prin mijlocul îngerilor şi li s-au dat 
de la Dumnezeu dar şi milă, însă acoperit. 

Iară sfintei Fecioarei s-au dat cuvântul bucuriei ceii adevărate, 
care iaste mai presus decât toată mintea, în slavă şi în cinste mai 
veselitoare, covârşind pre toţi cu darul şi cu mila „Bucură-te ceia 
ce eşti plină de dar. Domnul e cu tine“. Şi nu numai pentru bucuriia 
aceasta ce i s-au dat să fericeşte de toate neamurile, ce şi pentru 
numele ei cel preacinstit ce i s-au dăruit, de să numeşte Mariam. 
Că precum iaste numele Fiiului ei mai presus decât toate numele, 
după cum zice fericitul Pavel: „Şi i-au dăruit lui nume care iaste 
preste tot numele“, aşa şi numele ei iaste preste tot numele, 
după al lui lisus. 

Şi precum întru numele lui lisus să pleacă tot genunchiul celor 
cereşti şi celor pământeşti şi celor de supt bezne, aşa iaste şi ia, 
mai cinstită în cer decât heruvimii şi mai slăvită fără de asămânare 
decât serafimii şi pre pământ mai închinată şi mai fericită ca o 

împărăteasă a lumii, de toţ credincioşii pământului şi supt bezne 
mai straşnică şi mai înfricoşată asupra dracilor decât toţi sfinţii; 
întru care nume Mariam, după a mea proastă socoteală, înţelegem 
cum că cuprinde în sine trei lucruri: una pentru că fiind numele 
acesta de trei (silaves), adecă de trei înjugări, să înţelege cum că 
au născut o fată a sfintei trooiţe, pre Fiiul şi cuvântul lui 
Dumnezeu; a dooa că are fieştecare înjugare câte 2 slove şi să 
înţelege cele doao firi ale lui Hristos, adecă cea dumnezeiască şi 
cea omenească; a treia că sunt 6 slove de toate într-acest nume, 
cu carele înţelegem câle 6 taini mari şi preste fire, adecă 
blagoveştenia, naşterea, botezul, moartea pre cruce, înviiarea şi 
înălţarea la ceriu. Cu blagoveştenia s-au descoperit taina cea mai 
nainte de toţ vecii ascunsă; cu naşterea s-au împăcat ceriul cu 
pământul, adecă Dumnezeu cu omul; cu botezul ne-am îmbrăcat 
cu haina nestricăriunii; cu moartea ni s-au dat viaţa; cu înviiarea 
ni s-au dat bucuriia şi cu înălţarea la ceriu, şăderia de-a dreapta lui 
Dumnezeu, Tatăl. 

Aşijderea şi în cuvintele câle de bucurie ce i-au zis îngerul: 
„Bucură-te ceia ce eşti plină de dar, Domnul e cu tine“, iar 
înțelegem numele preasfintei troițe. Că în cuvântul ce zice: bucură- 
te, să înţelege Fiiul, că el iaste toată bucuriia lumii; în cuvântul 
ce zice: plină de dar, să înţelege Duhul Sfânt, prin care să dau 
toate darurile şi în cuvântul cel ce zice: Domnul e cu tine, să 
înţelege Tatăl, că el iaste Domnul a toate, văzutelor şi nevăzutelor. 

Dumnezeu însă, carele numai cu un cuvânt au făcut şi au zidit 
toate lucrurile cele văzute şi nevăzute, poate cu adevărat, cu cea 
desăvârşit a lui preputernicie, să facă stele mai luminoase decât 
acestea ce strălucesc pre ceriu şi lună mai iscusită decât aceasta 
ce ne povăţuiaște noaptea şi soare mai strălucitoriu şi mai luminat 
decât acesta, carele stinge cu lumina lui toate celialalte lumini şi 
ceriuri mai mari şi mai largi în rotocolime şi păsări mai cu dulce 
glasuri şi flori mai cu multe mirosuri şi copaci mai nalţi şi mai 
roditori şi vânturi mai sănătoase şi văzduhuri mai de folos şi 

hiară mai multe la număr şi mai de multe feliuri şi mai multe 
lumi decât aceasta ce lăcuim poate să zidească în mărime şi în 
meşterşug mai minunate; iară o zidire care să covârşască în 
vrednicie pre Maica lui Dumnezeu nu va putea să facă niciodată, 
măcar că iaste preaputernic. Pentru că precum nu iaste cu putinţă 
nu zic să socotească, ce nici cu mintea să gândească neştine o 
fiinţă mai cuvioasă şi mai naltă decât dumnezeirea, aşa nici o 
zidire mai covârşitoare decât acdia ce au născut pre un Dumne- 
zeu carele s-au făcut om. Că pre dânsa o au ales Dumnezeu, mai 
înainte decât toată zidirea, pentru ca să-i fie lăcaş vecinic, după 
cum grăiaşte David: „Aceasta iaste odihna mea în vecii vecilor şi 
într-însa voiu lăcui, pentru că o am ales“. 

Aleasă iaste, cu adevărat, ca soarele, pentru că iaste încununată 
cu toate razele darurilor dumnezeești şi străluceşte mai vârtos 
între celelalte lumini ale ceriului. 

Aleasă iaste şi frumoasă ca luna, pentru că cu lumina sfinţeniei 
stinge celelalte stele şi pentru marea şi minunata strălucire de 
toate şireagurile stelelor celor de taină să cinsteşte, ca o împărăteasă. 

Aleasă iaste ca revărsatul zorilor, pentru că ia au gonit noaptea 
şi toată întunerecimea păcatului şi au adus în lume zioa cea 
purtătoare de viaţă. 

Aleasă iaste, că iaste izvor carele cu curgerile cereştilor bunătăţ 
adapă sfânta biserică şi tot sufletul creştinesc. 

Aleasă iaste, că iaste chiparos carele cu nălțimea covârşaşte 
ceriurile şi pentru mirosul cel din fire s-au arătat departe de toată 
stricăciunea. 

Aleasă iaste, că iaste crin, că măcar de au şi născut între 
mărăcinii nenorocirii ceii de obşte, iar nu ş-au pierdut niciodată 
podoaba albiciunii. 

Aleasă iaste că iaste nor carele n-au ispitit nici o greime a 
păcatului. 

Aleasă iaste, pentrucă iaste fecioară mai nainte de naştere, 
fecioară în naştere, fecioară şi după naştere şi iaste o adâncime 


24 Antim Ivireanul 





neprecepută a bunătăţilor şi o icoană însufleţită a frumoseţilor 
celor cereşti. Iaste o grădină încuiată dintru car€ au eşit floarea 
cea neveştejită şi fântână pecetluită, dintru car€ au curs izvorul 
vieţii, Hristos. 

Pre aceasta au văzut-o Moisi în muntele Sinaei, ca un rug aprins 
şi nu ardea. 

Pre aceasta au văzut-o Aaron, ca un toiag înflorit şi plin de 
roadă. 

Pre aceasta au văzut-o Iacov, ca o scară întărită, din pământ 
până în ceriu şi îngerii lui Dumnezeu să suiia şi să pogorâia pre 
dânsa. 

Pre aceasta o au văzut-o lezechiil ca o ușă încuiată, prin care 
nimenea n-au trecut. 

Pre aceasta o au văzutu-o Ghedeon, ca o lână, Avvacum ca o 
dumbravă umbroasă, Daniil ca un munte şi Solomon ca un pat. 

Aceasta astăzi să mută de pre pământ la ceriu; lasă întristă- 
ciunea şi să duce la bucurie, lasă cele de jos şi priimeşte cele de 
sus; lasă cele stricăcioase şi câştigă cele nemuritoare şi vecinice. 
Astăzi îş dă preasfânt sufletul ei în mâinile Fiiului ei şi cu cântări 
îngereşti şi apostoleşti să petrece cinstit trupul ei în satul 
Ghethsimani, spre îngropare. 

Astăzi ceriul întinde sânurile sale şi priimeşte pre ceia ce au 
născut pre cela ce nu-l încape toată zidire. 

Astăzi să minunează toate puterile cereşti, zicând una cătră 
alta: cine iaste aceasta ce să sue din pustiiu, adecă de pre pământ, 
la ceriu? Cine iaste aceasta care să iveşte ca zorile, frumoasă ca 
luna şi aleasă, ca soarile? Cine iaste aceasta ce să sue de pre 
pământ în ceriu, albită, înflorită, întru care hulă nu iaste? Rădicaţ 
porţile voastre, zic cetele cele îngereşti, una cătră alta şi cu cântări 
de laudă priimiţ pre împărăteasa ceriului şi a pământului, care 
vine, să lăcuiască den a dreapta împăratului Dumnezeu, cu 
îmbrăcăminte cu aur îmbrăcată, împistrită, după cum zice David, 
căci aceasta iaste ceia ce au împăcat ceriul cu pământul şi pre 

Dumnezeu cu omul. Aceasta iaste bucuriia celor drepţi şi nădejdia 
celor păcătoşi. 

Pre aceasta, dară şi noi, cu toţii trebue cu dragoste, cu cucerie, 
cu inimă curată şi cu cântări de laudă să o cântăm şi să o lăudăm, 
ca pre o Maică a lui Dumnezeu şi cu bucurie sufletească să 
prăznuim adormirea ei. Ce, o Maică Fecioară, acest norod ce stă 
înaintea măririi-tale, văzând înălţimea curăţeniei tale şi cunos- 
cându-ş ei nevredniciia şi smereniia lor, nu îndrăznesc, fără de 
mijlocitoriu ca să-ţ aducă căzuta închinăciune şi mulţemită, pentru 
multele faceri de bine şi să se roage ca să te milostiveşti asupra 
lor. Pentru acâia eu, nevrednicul şi mult păcătosul robul tău, 
fiindu-le tată sufletesc, rânduit de Fiiul tău, prin mijlocul mieu 
să roagă cu toţii, cu căldură, dintru adâncul inimii zicând: stăpână 
de Dumnezeu născătoare, împărăteasa ceriului şi a pământului, 
cinstea şi slava creştinilor, ceia ce eşti mai naltă decât ceriurile şi 
mai curată decât soarele. Fecioară prealăudată, nădeâjdia celor 
păcătoşi şi liniştea celor bătuţi de valurile păcatelor, caută asupra 
norodului tău, vezi moştenirea ta, nu ne lăsa pre noi, păcătoşii, 
ci ne păziaşte şi ne mântuiaşte de vicleşugurile diiavolului, că 
ne-au împresurat scârbele, nevoile, răotăţile şi necazurile. Dă-ne 
mână de ajutoriu, Fecioară, că perim. Nu te îndura de noi, că pre 
tine te avem ajutătoare şi la tine nădăjduim, ca cu rugăciunile 
tale cele preaputernice şi nebiruite, să îmblânzeşti, pre Fiiul tău 
asupra noastră, ca să-ş întoarcă mila sa cea bogată spre noi; şi 
încăş roagă cu căldură, ca să dea putere dintru înălțimea lăcaşului 
său şi prealuminatului nostru domn, pre carele proniia sa l-au 
ales şi l-au pus preste acest norod, ca să poată chivernisi cu 
înţelepciune întreagă turma ce i s-au încredinţat, în mulţi ani 
luminat, cu fericită sănătate şi să o apere de lupii cei văzuţ şi 
nevăzuţ. Să păzească şi toată cinstita această boerime de toate 
primejdiile şi de toate viicleşugurile vicleanului şi să le dea 
dragoste, uniciune, spor şi ajutoriu întru toate; şi să ne învrednicească 
pre toţ de obşte ca să petrecem toată viiaţa noastră cinstită, curată 

şi fără de prihană, ca cu o gură şi cu o inimă pre dânsul de pururea 
să-l mărim şi ţie să zicem: „Bucură-te ceia ce eşti plină de dar, 
Domnul e cu tine“. 

CUPRINS 


LA DUMINECA VAMEŞULUI, CUVÂNT DE ÎNVĂȚĂTURĂ 


Pohta cea mare şi dragostea cea curată, iar mai vârtos să zic, 
datoriia cea părinţească ce am cătră dragostea voastră m-au 
îndemnat astăzi de am venit aici, pentru ca să vă cercetăm 
sufleteşte, de vreme ce m-au rânduit Dumnezeu ca pre un 
nevrednic să vă fiu păstor şi părinte sufletesc şi învăţătoriu la 
lucrurile cele ce ar fi spre folosul mântuinţii sufletelor voastre. 
Pentru care lucru aveţ datorie cu toţii, de la mic până la mare, să 
mă ascultaţ la cele ce vă învăţ de bine şi de folos, că acea ascultare 
nu o faceţ mie, ci lui Hristos, după cum zice la 10 capete ale 
Lucăi: „Cel ce ascultă pre voi, pre mine ascultă şi cel ce să leapădă 
de voi, de mine să leapădă,,. Aşijderea şi fericitul Pavel zice la 13 
capete cătră ovrei: „Fraţilor, plecaţi-vă învăţătorilor voştri şi vă 
cuceriţ lor că priveghiază pentru sufletele voastre, ca cum ar fi să 
dea cuvânt, ca cu bucurie aceasta să facă, iar nu suspinând, că nu 
iaste de folos voao aceasta“. 

Drept aceia n-am pregetat, nici am lenevit, ca să nu fac datorie, 
după porunca stăpânului şi învățătorului nostru Hristos, căruia 
mă şi rog ca să-m dea putere să vă pociu spune ceva de folos; ci 
vă pohtim de ascultare. 

Precum un om casnic, vrând ca să samene grâu curat în holda 
lui, pune multă nevoinţă de-l cârne şi-l curăţă de neghină şi de 
altele, aşa şi sfinţii părinţii noştri au pus multă nevoinţă de au 
cernut cu ciurul chibzuelii toată sfânta Scriptură şi au ales ca 
nişte grâu curat din toate bunătăţile câte ar putea fi aceste trei 
bunătăţ mari: credinţa, nădejdia şi dragostea şi le-au sămânat în 
holda sfintei biserici, adecă în adunarea şi în inima celor 

credincioş. Şi are datorie fieştecare creştin a le ţinea şi a le face, 
căci fără aceste trei bunătăţ nu iaste cu putinţă nici cu un mijloc 
să se mântuiască creştinul, măcar de ar zice cine ce va vrea, căci 
acâstâa sunt temele creştinătăţii. Că precum nu iaste cu putinţă 
a trăi neştine pre pământ fără de hrană trupească şi fără de 
îmbrăcăminte şi fără de somn, aşa nici fără de aceste trei bunătăţ 
carele sunt, precum am zis şi mai sus, credinţa, nădejdea şi 
dragostea. Ce întâi voiu zice puţine cuvinte pentru nădâjde şi 
pentru dragoste, apoi voiu zice, pre urmă şi pentru credinţă, mai 
pre larg. 

Nădejdea iaste o îndrăzneală adevărată cătră Dumnezeu, dată 
în inima omului, din dumnezeiasca strălucire, ca să nu să 
deznădăjduiască niciodată de darul lui Dumnzeu, ci să fie 
încredinţat cum că va lua, prin pocăință, ertăciune păcatelor şi 
verice altă cerere, sau trecătoare, sau vâcinică. Şi iaste nădejdia 
de 2 feliuri: una bună şi alta rea. Bună iaste acdia când nădăjdu- 
iaşte cineva la Dumnezeu să se mântuiască, sau alt bine ce va să 
petreacă, că nici osteneşte, nici cheltuiaşte nimic, cum zice David, 
că: „Cel ce nădăjduiaşte spre Dumnezeu mila îl va încungiura“. 
Rea iaste acdia când nădăjduiaşte cineva la om să-i facă vreun 
bine, sau vreo îndemână la lucrurile ceste trecătoare ale lumii, 
care nădejde iaste mincinoasă şi deşartă, cum zice iarăş David: 
„Nu vă nădăjduiţ pre boiari, pre fiii oamenilor, la carii nu iaste 
mântuire“. Aşijderea zice şi Solomon: „Blestemat să fie tot cel ce 
nădăjduiaşte spre om“. 

Dragostea încă iaste o unire a mulţi într-una şi cale cătră 
Dumnezeu şi vârf tuturor bunătăţilor, după cum o adeverează şi 
fericitul Pavel la 13 capete cătră corintheni, zicând: „Decât credința 
şi decât nădejdia iaste mai mare dragostea“. Şi iaste şi aceasta 
de 3 feliuri: una dumnezeiască, alta firească şi alta pătimitoare şi 
rea. Dragostea cea dumnezeiască iaste aceia ce zice la A dooa 
lege, la 6 capete: „Să iubeşti pre domnul Dumnezeul tău i proci“; 
iar cea firească iaste ceia ce iubesc părinţii pre fii şi fiii pre părinţi 

şi fieştecare pe ruda sa şi pe priiatenii săi. lar pentru dragostea 
cea pătimitoare şi rea, nu vom zice nimic, pentru căci fieştecare 
înţelept şi temătoriu de Dumnezeu o cunoaşte că nu e bună; şi 
pentru aceia, lipsească vorba ei de la mijloc, ca să nu ne spurcăm 
auzul. 

Credinţa iaste fiinţa celor nădăjduite şi lucrurilor celor ce nu 
să văd dovediri, după cum zice apostolul Pavel: „Şi fără de credinţă 
nu iaste cu putinţă nimeni să se mântuiască“, precum vedem 
aceasta la toţ sfinţii şi la toţ drepţii cei mai înainte de l&ge şi cei 
de după lege. Că pentru credinţa lor cea dreaptă au aflat har 
înaintea lui Dumnezeu şi au făcut minuni mari şi preste fire, facând 
folos şi lor şi altora; şi era de pururea ochii lui Dumnezeu asupra 
lor şi cu urechile lui asculta rugăciunile lor, după cum zice David. 

Aşijderea şi în sfânta Evanghelie vedem, în bogate locuri, că 
cei ce mergea la domnul Hristos, cu credinţă, auziia din gura lui: 
„După credinţa voastră să se facă voao“ şi îndată să tămăduia, 
ver de ce boală ar fi fost. Şi putem lua pildă şi de pe vameşul 
acest de astăzi, ce pomeneşte sfânta Evanghelie, că bătându-ş 
pieptul şi zicând cu credinţă: „Doamne, fii milostiv mie, 
păcătosului“ să pogori îndreptat. 

Dară noi, acum, că ne numim creştini, de pe ce fapte bune 
socotiţ că ne vom putea arăta creştinătatea şi blagocestiia ce avem 
şi să fim aleş şi despărţiţ de neamurile ce zicem noi că sunt păgâni? 
Că de vom zice: de pe credinţă, ne înşălăm, că noi credinţă nu 
avem: că de am avea credinţă am iubi pre Dumnezeu şi am păzi 
cuvintele lui şi am face, după putinţă, poruncile lui. Că zice la 
Ioan, în 14 capete: „De mă iubește neştine, cuvântul mieu va 
păzi“. Iar noi, în loc de a-l iubi şi a-i păzi cuvintele îl înjurăm şi-i 
ţinem cuvintele de râs şi de batjocură, ca când ar fi nişte basne. 
Iar de mă veţ întreba, în ce chip îl înjurăm, să vă spuiu: când 
înjurăm de lege pre cineva, pre Dumnezeu înjurăm. Că v-am spus 
mai sus, că credinţa iaste numai de un fel şi toţ oamenii cred în 
Dumnezeu, că Dumnezeu iaste liagea şi făcătoriul legii; şi pentru 


Didahii 29 





căci înjurăm legia, înjurăm pre Dumnezeu şi pentru acâia, iată 
dară, că n-avem credinţă. 

De vom zice de pe nădiajde, că suntem aleşi din păgâni, nici 
aceasta nu o avem, căci că de am avea credinţă, poate doară că 
am avea şi nădiajde, că v-am spus mai sus că întâi iaste să crează 
neştine în Dumnezeu, apoi să nădăjduiască. 

De vom zice de pe dragoste, că suntem aleş din păgâni, nici 
aceia nu o avem, că zice Ioann: „De va zice cineva că iubeşte pre 
Dumnezeu şi pre fratele lui îl urăşte, mincinos iaste; că de vreme 
ce nu iubeşte pre fratele lui, că-l vede, dar pre Dumnezeu, că nu-l 
vede, cumu-l va putea iubi?“ Şi iată, dară, că precum zic că 
neavând dragoste între noi şi nepohtindu-ne binele unul altuia, 
după porunca lui Dumnezeu, n-avem nici credinţă, nici nădiajde, 
nici dragoste şi suntem mai răi, să mă ertaţ, decât păgânii. Că 
zice apostolul Pavel: „Limbile n-au lege şi fac ale legii“. Iară noi, 
având lege, facem tot împotriva legii şi suntem mai păcătoş decât 
toate neamurile şi decât toate limbile. Şi puteţ cunoaşte aceasta, 
că iaste aşa cum zic, că ce neam înjură ca noi, de lege, de cruce, 
de cuminecătură, de morţi, de comândare, de lumânare, de su- 
flet, de mormânt, de colivă, de prescuri, de ispovedanie, de botez, 
de cununie şi de toate tainele sfintei biserici şi ne ocărâm şi ne 
batjocorim noi înşine l&gia?! Cine din păgâni face aceasta, sau 
cine-ş măscăreşte legia ca noi? Oare nu înjurăm cu acestia toate 
pre Dumnezeu? Oare nu ocărâm cu acâstia poruncile lui? Că el 
singur ne-au arătat şi ne-au învăţat aceste taini, ca prin mijlocul 
lor să ne curăţim de păcate şi să-l înblânzim asupra noastră la 
scârbe şi la nevoi. 

Dară noi, deaca auzim pre cineva că înjură [în jurăminte] de 
cele ce am zis, în loc de a-l certa şi a-l înfrunta, ca pre un om 
făr'de socoteală, noao ne pare bine şi râdem. De sunt acestia 
lucruri creştineşti, zică cine are Dumnezeu. 

Încăş, pe lângă acestia toate, mai adaogem cu răutatea că pre 
părinţii noştri îi ocărâm şi-i batem; pre bătrâni îi necinstim, pre 

domni şi pre boieri îi blestemăm, pre arhierei nu-i ţinem intr-o 
nimica, pre călugări îi clevetim, pe preoţ îi ocărâm, besericile le 
ţinem ca nişte grajduri şi când mergem la dânsele, în loc de a 
asculta slujbele şi a ne ruga lui Dumnezeu, să ne iarte păcatele, 
iar noi vorbim şi râdem şi facem cu ochiul, unul altuia mai rău 
decât pe la cârciume. Sărbătorile şi praznicile nu le ţinem, ca o 
nimica, ci atuncea facem cele mai rele, de bucurăm pe dracul şi 
atunce vindem şi cumpărăm. 

Şi în scurte vorbe, ne-am abătut cu toţii din calea dreptăţii şi 
împreună ne-am netrebuit, după cum zice David şi nu suntem 
până întru unul a cunoaşte şi a cerca pre domnul. Căci fiind orbiţ 
de deșărtăciunile cele lumeşti, nu ne bucurăm la altceva făr numai 
la lucrurile întunericului veacului acestuia; şi suntem porniţ cu 
toţii spre răutăţ, ca o roată când dă de vale şi nu să poate opri şi 
suntem toţ, cu totul, ca nişte dobitoace necurate, tăvălindu-ne 
în răsfăciunile cele spurcate şi de nimica. 

Şi acestia toate nu să trag dintr-alta, fără numai din necredinţa 
noastră; că ni s-au împietrit inimile întru răutăţ, ca a lui faraon şi 
umblăm, ca nişte cai sirepi, făr' de zăbală şi făr'de ruşine, până 
vom cădea într-o vreo propastie şi vom peri. Cu acâste fapte ne 
lăudăm că suntem creştini! O, vai, de capetele noastre! Şi cu 
creştinătatea ce avem poate că vom fi socotind că numai căci ne 
numim creştini ne vom spăsi! Ba! Ci mai mare osândă vom să 
luom, de nu ne vom pocăi şi de nu ne vom lăsa de răutăţile 
noastre. Că zice Hristos: „Nu cei ce-m zic mie Doamne, Doamne, 
vor întra întru împărăţiia ceriului, ci cei ce fac voia mea“. Spuneţi- 
mi, rogu-vă, că eu poate că-m voiu fi eştit din fire, care voe a lui 
Hristos facem, sau care poruncă ţinem? Eu nu poci cunoaşte 
altceva, făr' numai un nume uscat şi sec, ce avem făr' de nici o 
faptă bună. Şi încă stăm de ne mirăm căci nu ne face Dumnezeu 
pe voia noastră pentru căci ne numim creştini! Ba încă bine că nu 
ne prăpădeşte ca pe sodomiteni, că vedem depărtarea lui 
Dumnezeu cu ochii noştri şi cunoaştem că din răutăţile noastre 

ne vin atâta feliuri de boale şi atâtea feliuri de morţi şi alte nevoi 
şi scârbe şi nicidecum nu ne venim în fire, ca să ne părăsim de 
răutăţile noastre. 

Ci iată, că vă zic, iubiţilor miei şi vă învăţ cu frica lui Dumne- 
zeu, ca un părinte sufletesc şi păstoriu ce vă sunt, să vă veniţ în 
fire şi să vă căiţi de lucrurile cele necuvioase, că Dumnezeu iaste 
milostiv şi deaca va vedea întoarcerea noastră şi pocăinţa cea 
bună, ne va erta. Că zice prin rostul Isaiei: „Întoarceţi-vă cătră 
mine şi mă voiu întoarce şi eu cătră voi“. 

Şi vă poruncesc tuturor, câţ sunteţ cu meşterșug şi cu neguţătorii, 
veri de ce breaslă, ca de acum înainte, duminecile şi sărbătorile 
cele mari ce să numesc domneşti şi ale Maicăi Precistii şi a unora 
din sfinţii cei numiţ, să vă închideţ prăvăliile şi nici să vindeţ, 
nici să cumpăraţ nu numai de la creştini, ce nici de la turci, nici 
de la alţii, nici să lucraţ şi precum zic să faceţ, că nefăcând să ştiţ 
bine că vă voiu pedepsi besericeşte, cu pravila şi pre dreptate, 
nefăcându-vă nici o năpaste. Şi încăş, pre carii să vor arăta semeţi 
şi tari de cap şi nu să vor supune dreptăţii şi poruncii besericeşti 
îi vom pedepsi şi cu domniia. 

Şi nimeni să nu socotească, din voi, şi să zică în inima lui: 
dară ce treabă are vlădica cu noi, nu-ş caută vlădiciia lui, ci să 
amestecă întru ale noastre? De n-aţ ştiut până acum şi de n-au 
fost nimeni să vă înveţe, iată că acum veţ şti că am treabă cu toţ 
oamenii câţ sunt în Tara Rumânească, de la mic până la mare şi 
până la un copil de ţâţă afară din păgâni şi din ceia ce nu sunt de 
o l&ge cu noi; căci în seama mea v-au dat stăpânul Hristos să vă 
pasc sufleteşte, ca pre nişte oi cuvântătoare şi de gâtul mieu 
spânzură sufletele voastre şi de la mine va să vă ceară pre toţ, iar 
nu de la alţii, până când vă voiu fi păstoriu. 

Ci vă caută în scurte cuvinte să mă ascultaţ de veţ fi creştini şi 
de vă ţineţ ai lui Hristos, că precum nu pot fi oile făr'de păstoriu, 
aşa nici norodul făr'de arhiereu şi verice va păsa cuiva la cele 
sufleteşti, alerge la mine ca la un părinte, că-l voiu vindeca, cu 

ajutoriul lui Hristos. 

Încăş poate să zică fieştecine din voi, în gândul său: dară noi 
avem nevoi grele asupra noastră şi nu putem să facem aceste ce 
zici; ci eu încă zic că iaste aşa şi crez. Numai la greul acela sunt şi 
eu părtaş şi într-acel jug ce trageţ voi, trag şi eu; dară n-am putere 
să zic nici să gândesc aşa, căci că precum cere împăratul dăjdi de 
la noi, aşa ne cere şi Dumnezeu credinţă şi fapte bune. Că zice 
Hristos la Evanghelie: „Daţ ale chesariului, chesariului şi ale lui 
Dumnezeu lui Dumnezeu“. Să nu socotiţ că-i va fi milă lui 
Dumnezeu de noi, să ne iarte pentru căci avem nevoi, deaca nu 
vom face după putinţă şi poruncile lui, ce ne va băga de unde nu 
vom putea să mai eşim. Ci să lăsăm năravurile cele rele şi obiceele 
cele necuvioase, ca doară s-ar milostivi Dumnezeu asupra noastră 
să ne iarte şi să ne chivernisească cu mila lui cea bogată, căruia 
mă şi rog să tipărească şi să pecetluiscă în inimile voastre acestia 
câte v-am vorbit, ca să nu le uitaţ, ci, după putinţă de pururea să 
le faceţ şi precum înţelepţeşte pre cei orbi şi pre cei sfărâmaţ îi 
îndreptează aşa să ne înţelepţească şi pre noi şi să ne îndrepteze 
pre calea cea dreaptă a mântuinţii, ca de pururea să mărim şi să 
proslăvim numele lui cel sfânt şi preasfânt. Amin. 


CUPRINS 


CUVÂNT DE ÎNVĂȚĂTURĂ LA STRETENIIA DOMNULUI 
NOSTRU IISUS HRISTOS 


A povesti lucruri minunate, iaste dată oamenilor celor învăţaţ. 
A îndulci cu vorba auzurile ascultătorilor, iaste dată ritorilor. A 
descoperi taini mari şi preste fire, iaste dată celor ce sunt 
desăvârşit întru bunătăţi. lar în mine, neaflându-se nici unele de 
acestia, nu va putea nimeni să auză nimic de folos. 

Drept acsia, cu multă jălanie îmi ticăloşesc nevredniciia şi-m 
caut şi făr' de voia mea a tăcea, iar apoi cunoscându-mi datoria 
ce am şi temându-mă ca să nu caz în osânda slugii cei viclene, cu 

cuviinţă iaste, după putinţă, să povestesc de-a pururea lucrurile 
Domnului, căruia mă şi rog, cu multă umilinţă, să-m dezlege 
gângăviia limbii şi să-mi lumineze mintea, ca să poci zice puţine 
cuvinte întru slava lui cea negrăită. Ci vă pohtesc de ascultare. 

Cum că iaste fecioriia o bunătate mare, naltă şi minunată, 
iaste lucru dovedit şi înfăţişat la cei înţelepţi; pentru care nu 
sunt eu vrednic a grăi şi a lăuda măririle ei. lar pentru căci 
praznicul de astăzi aduce la mijloc, ca o cunună neveştejită, toată 
slava fecioriei, desăvârşit şi o pune înaintea fiilor celor hrăniţi cu 
hrana cea sufletească, ne îndeamnă, după putinţă, a zice puţine 
cuvinte pentru dânsa. Astăzi să deşchide sfatul prorocilor celor 
dumnezeeşti şi semnele cele închipuite ale preaslăvitei zile 
aceştiia, împreună cu sfârşitul lor, să propoveduesc adunării cei 
besericeşti. Astăzi, sfârşitul cel adevărat al sfatului celui din ceput, 
prin fapte cu mărire lumii s-au arătat. Astăzi, slava Domnului şi- 
a sfintei Fecioare descoperit o privim. Astăzi, bucuriia cea cerească, 
pre care toate neamurile cu dragoste o aştepta, sfântul praznic 
de astăzi o dă neamului omenesc. Au trecut cele vechi şi au înflorit 
cele noao, carele nu se mai învechesc. Nu mai stăpâneşte de pe 
acum porunca cea tare a legii, ce mila Domnului împărăţeşte; 
pre toţi îi trage la sine, cu mântuire şi îndelung răbdare, nici 
pedepseşte, ca pre Ozan acela odinioară carele au îndrăznit de s- 
au atins de care nu era să se atingă. 

Că Dumnezeu, pre toţ chiemând la sine, frica nu poate să 
zăticnească. Strigă zicând: „Veniţ după mine toţ cei osteniţ şi 
însărcinaţ“. Şi cine nu va alerga? Întru ale sale au venit Domnul, 
nu prin umbră, ci chiar şi înfăţişat să aduce, ca pre un jărtăvnic 
pre pământ, cu pohfală de sicriiul cel însufleţit, adecă de sfânta 
Fecioară, de care sicriu s-au atins vameşul şi s-au îndreptat, s-au 
apropiat curva şi s-au făcut curată, s-au lipit bubosul şi s-au 
tămăduit. Acest sicriiu pre nimeni nu uraşte, pre nimeni nu 
goneşte, de nimeni nu să scârbeşte, nici să fereşte a duce cele 
mântuitoare şi pre nimeni nu face părtaş-stricăciunii, că iubitoriul 

de oameni, Dumnezeu, să odihneşte într-însa. Aceştia sunt 
darurile milii cei noao. Aceasta s-au făcut întâi supt soare (nou), 
car€ nu s-au mai făcut, nici să va mai face. Că aceia ce râduise 
Dumnezeu, pentru multa milostivire şi îndurare ce avea cătră 
noi, au venit însuş şi au împlinit pentru iubirea de oameni, ceia 
ce i să cuveniia lui. Pentru care lucru adevărat au răsunat dum- 
nezeiasca trânbiţă, fericitul Pavel, zicând: „Cele vechi au trecut, 
iată s-au făcut toate noao“. 

Drept acia, ce voiu putea cuprinde cu mintea mea, sau ce 
lucru vrednic voiu putea grăi asupra zilei aceştiia? Nu poci să mă 
întinz unde nu ajung, nu poci să vorbesc cele ce nu ştiu. Îm 
mărturisesc nevredniciia şi neputinţa; nu îndrăznesc a mai zice 
nimica. Că biruiaşte şi covârşaşte mai presus decât toată 
priceperea minţii omeneşti graiul pomenirii şi fecioriia sfintei 
Fecioarei aceştiia. Că de poate afla cineva mai mare şi mai slăvit 
decât pre Dumnezeu, poate că doară va afla mai mare şi mai 
cinstită decât pre sfânta Fecioară, care fecioară, ca alt ceriu 
gânditoriu, ţine în braţile sale pre făcătoriul ceriului şi al 
pământului, pre Fiiul său, carele iaste născut din Tatăl mai nainte 
decât luceafărul şi-l aduce astăzi la biserică, ca pre un cap ce 
iaste al bisericii, să-l închine Domnului, celuia ce i să închină 
toată făptura şi i să pleacă tot genunchiul. Că pentru bunătatea 
lui cea de margine să suppune legii, cela ce au dat l&gia lui Moisi 
în muntele lui Horiv. Să suppune poruncii cela ce numai cu 
porunca au făcut toate cele văzute şi nevăzute. Să smereşte cela 
de carele să cutremură toată zidirea. Primeşte ca un milostiv, de 
să pune în braţele dreptului Simeon, cela ce iaste numai însuşi 
drept. Duce poclon la beserică cela ce sunt toate ale lui, duce 
poclon la beserică 2 pasări, cela ce au făcut cu un cuvânt toate 
pasările în văzduh; duce poclon 2 turturele, ca să arate cele 2 voi 
a dumnezeirii şi a omenirii. Duce o părâche de turturele curate 
ca să facă păreche curată lui Dumnezeu pre omul, ca să facă 
amândoao una, ca să împreune cele vechi cu cele noao, cele cereşti 

cu cele pământeşti, cele de jos cu cele de sus. Duce poclon lucru 
curat, cela ce iaste numai însuşi curat, ca să arate că s-au născut 
din maică curată şi să arate şi curăţenie besericii şi al credinţii. 
Duce acdle 2 pasări ca să facă preoţii jărtvă, arătând cu aceasta 
jărtva ceia ce era să se facă pre sine tatălui pentru noi. Zice sfânta 
Fecioară cătră Simeon: „Priimeşte, cinstite şi fericite bătrâne, pre 
acest prunc, carele au sărăcit de voia lui, a căruia bogăţie nu să 
poate spune: priimeşte pre acest prunc, carele iaste mai vechiu 
decât toţ vechii; priimeşte pre acest prunc ce vezi, pre carele nici 
îngerii nu-l pot vedea; cuprinde-l cu braţele tale, pre carele nu-l 
poate cuprinde toată lumea. Adevărat, mic iaste de vârstă, iară 
anii nu i să ştiu. Mic iaste, iară iaste preste toate măririle mai 
mare. Mic iaste la vedere, iar iaste mare la pricepere. 

În besrică iaste acum împreună cu noi, iar în ceriu şade î în 
scaunul slavei sale şi în cară de heruvimi. În chipul slugii să vede, 
iară iaste stăpân peste toate.“ 

Şi luundu-l Simeon în braţe, fiind pornit de Duhul Sfânt, au 
zis: „Cu adevărat, tu eşti stăpânul a toată făptura, tu eşti 
mântuitorul lumii, tu eşti Dumnezeul nostru, pre tine cu mare 
pohtă te aşteptăm, de tine doriiam, de tine însetoşam, pre tine 
adăst de atâta vreme. Ţie mă închin, pre tine te rog ca celuia ce 
eşti stăpânul vieţii şi al morţii, tu mă slobozeşte cu pace acum, 
din lumea aceasta şi din trupul acest stricăcios, că te-am văzut cu 
ochii miei mântuitoriul mieu. Slobozeşte-mă dintru această viaţă, 
să merg în iad, să spuiu de venirea ta în lume, să-i mângâiu pre 
acei ticăloşi şi dosădiţ ce sunt întru închisoare de atâţia ani. Să le 
spuiu bucurie amărâţilor, să le spuiu cum că te-am văzut cu ochii 
miei şi cum că te-am apipăit cu mâinile mele şi cum că te-am ţinut 
în braţe şi cum că ai înplinit toate ale legii şi vei să pătimeşti şi 
vei să te omori pentru mântuirea tuturor şi vei să te pogori şi în 
iad, ca să ne scoţ pre toţ de la muncă şi să ne sui, împreună cu 
tine, la ceriu, să ne faci una cu tatăl. Aşa te rog, stăpâne, 
mângăiarea şi slava norodului tău, lui Israil, lumina cea 

descoperită a limbilor celor dintru întunerec, slobozeşte-mă cu 
pace, ca să măresc numele tău cel preaslăvit.“ 

Acesta iaste praznicul besericii noastre de astăzi, iubiţilor miei. 
Acesta iaste sfârşitul tainelor celor vechi şi începutul tainelor celor 
noao. Astăzi s-au împlinit toate ale legii cei vechi şi să încep cele 
noao. Şi de vreme ce Hristos, Dumnezeul nostru, cel adevărat, 
carele iaste legia şi făcătoriul legii, s-au supus legii, ca să ne arate 
noao că iaste cu cale şi cu dreptate să ne supunem legii, drept ce, 
să nu ascultăm, ci stăm împotriva legii şi lui Dumnezeu, ca când 
ni-ar fi vrăjmaş de moarte. 10 porunci sunt scrise în l&ge şi nici 
una nu ţinem. 

Porunca cea dintâiu zice să nu avem alt dumnezeu înaintea 
lui, iară noi avem pre mamonul nedreptăţii. 

A dooa poruncă zice să nu luom numele Domnului în deşărt, 
iară noi îl purtăm prin gurile noastre, ca o nimica. 

A treia poruncă zice să sfinţim sâmbăta, adecă să cinstim şi să 
ţinem praznicile, iară noi atunce facem lucrurile cele mai multe 
şi lucrurile cele mai necuvioase. 

A patra poruncă zice să cinstim pre părinţii noştri, iară noi îi 
ocărâm şi-i şi batem. 

A cincea poruncă zice să nu ucidem, iar noi, de nu putem 
ucide cu băţul, sau cu sabiia, ucidem cu limba şi, de nu putem 
ucide pre alţii, ne ucidem şi ne omorâm înşine pre noi, cu faptele 
cele rele. 

A şasea poruncă zice să nu preacurvim, iară noi facem altele 
mai rele şi mai spurcate, carele nu le poci grăi. 

A şaptea poruncă zice să nu furăm, iară noi luom de faţă, cu 
sila. 

A opta poruncă zice să nu mărturisim strâmb, iară noi jurăm 
cu mâinile pre sfânta Evanghelie ca să nu piiardem cinstea şi 
piiardem pre Dumnezeu. 

A nooa poruncă zice să nu pohtim muiarea vecinului nostru, 
iară noi mijlocim ca să ştie şi el de acel lucru, iară să nu zică 

nimic, că apoi nu e bine de el. 

A zecea poruncă zice să nu pohtim verice lucru strein, iară noi 
luom tot, să nu aibă cu ce să hrăni. 

Şi iată, dară, că nici una din cele zece porunci nu ţinem, nici 
facem. lar de va socoti cineva din noi cum că vorbele acestia nu 
sunt adevărat, îi las în seama cugetului său şi de nu-l va bate 
cugetul în sine, atunce poate că acel om va fi au prea sfânt şi 
drept înaintea lui Dumnezeu, au iaste nesimţitoriu. 

Ce tu, Doamne, cela ce pentru bunătatea ta cea de margine şi 
multa milostivire ai voit de ai luat trupul firii noastre cei slabe şi 
ai împlinit toate ale legii, îndură-te şi ne luminează şi noao minţile 
şi inimile, ca să ne arătăm împlinitori legii şi ale poruncilor tale 
şi ne miluiaşte ca un milostiv, după mulţimea îndurărilor tale, ca 
de pururea să mărim numele tău cel prea slăvit. Amin. 


CUPRINS 


CUVÂNT DE ÎNVĂȚĂTURĂ LA DUMINECA LĂSATULUI 
DE BRÂNZĂ 


Astăzi n-am a spune alt nimic înaintea dragostei voastre ca să 
vă ospetez sufleteşte, fără numai puţine cuvinte de învăţătură, 
carele mă rog să le ascultaţ toţ cu dragoste, neuitându-vă atâta la 
neputinţa şi neştiinţa învățăturilor mele, cât la pohta şi dragostea 
ce am de-a pururea cătră înţelepţiia voastră. Şi măcar că nu iaste 
cu putinţă să folosiţi dintr-însele, iară ajutorând Dumnezeu, nici 
de tot fără de folos nu veţ rămânea. 

Vedem în sfânta Scriptură, la 2 capete ale Facerii, cum că 
Dumnezeu au poruncit lui Adam ca din tot lemnul ce iaste în 
grădină, cu mâncare, să mănânce, iar din lemnul a pricepe binele 
şi răul să nu mănânce, că în ce zi va mânca, cu moartea va muri. 
Tâlcul acestor cuvinte iaste mare şi adânc şi numai dascalilor 
iaste dată să o tâlcuiască, după cum se cade; iară eu, după putinţă, 
voiu zice foarte pre scurt numai cele ce mă voiu pricepe că sunt 

drepte. 

Cuvintele acâlia ce zic: „Din tot lemnul ce iaste în grădină, cu 
mâncare, să mănânci“, socotesc că nu voiu greşi de voiu zice că 
din toată învăţătura cea dreaptă şi din toate cuvintele lui Dum- 
nezeu, ce sunt în grădina sfintei bescrici ai răsăritului, ca o hrană 
sufletească, cu bucurie tot creştinul, cu dulceaţă să mănânce. Şi 
ne putem încredința de aceasta şi de pe cuvintele ce zice Hristos 
la Mathei, în 4 capete că: „Nu numai cu pâine va trăi omul, ci cu 
tot cuvântul carele iase din gura lui Dumnezeu“. „Iară din lemnul 
ce zice a pricepe bine şi rău să nu mâncaţi, că în ce zi veţ mânca, 
cu moarte veţ muri“, poci zice şi pentru aceasta cum că de păcatul 
ce să face cu pricepere, fieştecarele să se ferească, că în ce zi îl va 
face, cu moarte va muri. Că mai rea moarte, decât a fi neştine 
prin păcat despărţit de Dumnezeu, nu iaste alta. Că zice Ioann, 
la 3 capete, că: „Cel ce face păcatul de la diavolul iaste, că din 
ceput diavolul păcătuiaşte.“ 

Iară putem zice şi într-alt chip, că în toate zilele ce sunt în 
grădina anului, celia ce sunt spre hrana trupului rânduite cu 
socoteală şi făr' de vicleşug, fieştecarele să mănânce. Iar din postul 
cel hotărât pentru folosul cel sufletesc, carele cu priceperea noastră 
îl putem face bine şi rău, nimeni să nu-l strice, că în ce zi îl va 
strica, cu moarte va muri; pentru căci că calcă porunca lui 
Dumnezeu şi mai rea moarte, decât a călca neştine porunca lui 
Dumnezeu, nu iaste alta; că va fi izgonit de dânsul din grădina 
besericii, ca şi Adam din raiu. 

Şi dintr-acâste puţine cuvinte ce am zis să poate înţelege cum 
că, voiniciia mâncării ce au dat Dumnezeu lui Adam, să adevăra 
şi legea postului, iar mai vârtos să zic, să încredința porunca lui 
Dumnezeu, pentru ca să cunoască Adam că are mai mare peste 
dânsul şi cum că nu iaste volnic a călca porunca, că în ce zi o va 
călca, cu moarte va muri. Drept aceia, acela însuş făcătoriul şi 
poruncitoriul lui Adam, în zilele cele de apoi arătându-să pre 
pământ şi cu oamenii împreună vieţuind, pentru ca să ne arate 

noao cum că iaste cu cale şi cu dreptate să ne supunem poruncii 
lui Dumnezeu şi cum că iaste foarte de folos să postim, întâi el 
însuş au postit 40 de zile şi 40 de nopţi, precum să vede la Luca, 
în 4 capete, puind postul acesta înaintea ochilor noştri, ca să 
privim într-însa ca într-o oglindă, în toată viaţa noastră şi să ne 
aducem aminte de pacostea ce s-au întâmplat lui Adam din 
călcarea poruncii şi din mâncare. 

Pentru accia trebuiaşte dară şi noi, de vreme ce ne-au 
învrednicit Dumnezeu şi am ajuns ca să întrăm de mâine în 
călătoriia sfântului post, cu pohtă şi cu dragoste să primim porunca 
stăpânului şi după putinţă să facem şi cele poruncite. Şi pentru 
căci avem a merge la război asupra vrăjmaşului sufletelor noastre, 
trebuie să ne gătim ca nişte ostaş viteji ai lui Hristos, încingându- 
ne mijloacele noastre cu adevărul, după cum zice fericitul Pavel 
şi să ne încălțăm picioarele cu gătirea Evangheliei păcii şi să ne 
îmbrăcăm cu zaoa dreptăţii şi să punem coiful mântuirii pre 
capetele noastre şi să luom pavăza credinţii în mâinile noastre, 
cu carele vom putea stinge toate săgețile vicleanului cele arzătoare 
şi sabiia duhului, care iaste graiul lui Dumnezeu; pentru că nu 
iaste lupta noastră spre sânge şi trup, ci cătră domnii, cătră puteri, 
cătră ţiitorii lumii întunericului veacului acestuia, spre vicleşugul 
duhurilor celor de supt ceriu. 

Vrând, drept accia, a face această călătorie asupra vrăjmaşului 
sufletelor noastre, precum am şi mai zis, trebuie să luom 
împreună cu noi 5 lucruri, să ne fie ca o merinde la vreme de 
primejdie, care lucruri sunt aceştia: ispovedania, rugăciunea, 
postul, milostenia şi dragostea. 

Cu ispovedaniia să ne spălăm păcatele, mărturisindu-ne 
înaintea duhovnicilor noştri, cu frică şi cu inimă înfrântă, ca 
înaintea lui Dumnezeu pârându-ne înşine pre noi, iar nu să dăm 
pricina la alţii sau să zicem că de nevoe am făcut, sau prin 
neputinţă, că nu ne vom folosi nimic, precum nu s-au folosit nici 
Adam; că vrând Dumnezeu să-l aducă la pocăință, în loc de a-ş 

cunoaşte greşala şi a-ş mărturisi păcatul, el făcea pre Dumnezeu 
vinovat, căci i-au dat muiare şi muiarea iară să cura pre şarpe. Şi 
să fie ispovedaniia noastră cu nădejde bună cum că ne va erta 
Dumnezeu, iar nu cu deznădăjduire, precum au făcut-o Cain 
zicând că: „Mai mare iaste vina mea decât a mi să erta mie“. 
Aşijderea şi Iuda, măcar că s-au mărturisit înaintea arhiereilor 
cum că au greşit de au vândut sânge nevinovat, iară nu i-au folosit 
nimic acea ispovedanie, căci era cu deznădăjduire. 

Şi ispovedania trebuie să o facem cu gând ca acela ca să nu 
mai greşim înainte; că faraon măcar că s-au mărturisit, zicând: 
„Greşit-am Domnului“, i-ar n-au folosit nimic, căci nu gândiia a 
să părăsi de răutăţ şi pentru acdia au şi perit. Nici să fie ispove- 
dania noastră cu deznădăjduire, ca a Iudei, că şi el, măcar că s-au 
mărturisit înaintea arhiereilor cum că au greşit de au vândut sânge 
nevinovat, iar nu i-au folosit nimic acea ispovedanie, că au fost 
cu deznădăjduire, ci să avem nădejde bună că de ne vom 
ispovedui cu inimă curată şi cu gând ca acela ca să nu mai greşim 
ne va erta Dumnezeu şi vom auzi ca David: „Şi Domnul au mutat 
păcatul tău; nu vei muri“. 

Cu rugăciunea să cerem de la Dumnezeu mântuire sufletelor 
noastre că ni-o va da, după cum singur Hristos zice: „Cereţ că să 
va da voao“. Că rugăciunea ce să face cu căldură, den inimă, 
pătrunde ceriurile şi întră în urechile lui Dumnezeu. Zice şi sfântul 
Ioann Zlatoust, cum că unde să face rugăciunea cu mulţemită, 
vine darul Duhului Sfânt şi dracii să gonesc şi toată puteria po- 
trivnicului să depărtează şi fuge. Şi iarăşi într-alt loc zice cum că 
rugăciunea iaste pază curăţeniei, pecete fecioriei, oprelişte mâniei, 
ţinere mândriei, curăţenie zavistiei, pierzare urgiei şi temeiu păcii; 
şi în scurte cuvinte, cela ce face rugăciune, vorbeşte cu Dumnezeu. 

Cu postul să ne uşurăm trupul, să ne limpezim mintea şi să ne 
bucurăm cu sufletul, ca să vie darul lui Dumnezeu asupra noastră, 
care post trebuie să-l facem cu rugăciuni amestecat. Că precum 
nu sunt dulci bucatele făr' de sare, aşa nici postul făr' de rugăciuni. 

La a doaoa carte, la începerea postului zice sfântul Grigorie 
cum că postul iaste pace de obşte a sufletului şi a trupului, traiu 
făr'de turburare, petrecanie cu bună întocmire, viaţă ce veseleşte 
pre Dumnezeu şi întristează pre vrăjmaşul; că precum sunt 
păzitori celor ce postesc sfinţii îngerii şi-i feresc de toate primej- 
diile, aşa sunt şi celor ce nu postesc păzitori dracii şi-i îndeamnă 
la multe păcate. 

Drept acdia trebuie să ne ostenim ca să nu avem părtăşe cu 
diavolul, că nu s-au făcut nimeni ucenic bunătăţilor din cei ce s-au 
îndestulat cu mâncări, după pohta lor, nici din cei ce iubiia 
răsfăţările s-au făcut sfânt, nici din cei ce-au vieţuit trupeşte s-au 
făcut părtaş împărăției ceriului. 

Ştiu bine că nu ne va lăsa obiciaiul şi năravul cel rău ca să ne 
postim de bucate; ce încailea să ne postim de răutăţ, că spre 
mâncare (n-am cum mai zice într-alt chip) ne îndeamnă blestematul 
acesta de pântece, dară a face rău n-avem îndemnător pre nimeni. 
Că trupului îi trebuiaşte mâncare, iar sufletului nu-i trebuiaşte 
răutăţ; şi din mâncare cunoşti (la focul) oarecare dulceaţă, iar 
din răutate nu să cunoşti alt nimic, fără numai vătămare de suflet 
şi călcare de lege. 

Cu milostenia să îmblânzim pre Dumnezeu, dând cu dragoste 
milă, din agonisitele noastre cele drepte, lipsiţilor, săracilor, strei- 
nilor, bolnavilor şi celor ce sunt întru închisori. Şi atunce vom fi 
şi noi miluiţ de Dumnezeu, după cum zice la cele zece fericiri; iar 
de vom da milă din jafurile ce facem, mai multă osândă vom 
câştiga şi de să va luneca cineva cu firea şi va zice în mintea lui că 
nu ştiu ce grăesc, lăsându-se în nădejdia cuvântului lui loann ce 
zice: „Faceţ şi voi milostenie din mamonul nedreptăţii“, trebuiaşte 
acela ce va gândi acel lucru să meargă întâi să întrebe pre cei ce 
ştiu şi tâlcuesc sfânta Scriptură, făr' de vicleşug, să vază cu ce 
gând l-au zis Ioann acel cuvânt, apoi să gândească rău asupra 
mea. 

Gândul lui loann iaste acesta: faceţi, zice, şi voi milostenie din 
mamonul nedreptăţii. In ce chip? Cu lacrămi, cu inimă înfrântă 

şi cu gând ca acela ca să nu mai faci după aceia strâmbătate 
nimănui, nici să jăfuiţi şi apoi, atunce va fi acea milostenie prii- 
mită; care lucru să poate încredința şi de pe Zacheu, că au zis: 
„Iată, jumătate de avuţiia mea o dau săracilor şi de am năpăstuit 
pre cineva cu ceva îi întorc împătrat“. Auzit-aţ ce zice Zacheu, 
căruia au zis Hristos: „Astăzi să făcu mântuire casei aceştiia, pentru 
că şi acesta fiiu lui Avraam iaste“, adecă au făcut cu gând şi cu 
inimă ca a lui Avraam acea milostenie, iar nu ca unii dintre noi ce 
fac jafuri şi fac câte sunt mai rele pre pământ, apoi să duce cu 
gând ca acela ce dă vreunui popă să-i facă sărindariu ca să i să 
iarte păcatul şi el tot cu totul stă în tina răutăţii. Nu aşa, ticăloşii 
de noi, nu aşa, că Dumnezeu nu să înșeală! 

Cu dragoste să ne încredințăm că de vom iubi pre vecinii noştri 
după porunca lui Dumnezeu, ca înşine pre noi şi le vom face 
bine vom fi şi noi dumnezei şi fii celui de sus, după cum zice 
David. Că dragostea iaste singur Dumnezeu şi cela ce rămâne în 
dragoste, în Dumnezeu rămâne şi Dumnezeu într-însul, după cum 
zice Ioann: „Şi de vom erta greşalele tuturor ce ni-au greşit noao, 
ne va erta şi Dumnezeu greşalele noastre“. Că ce folos iaste trupul 
să fie deşărt de bucate, iar sufletul a-l umplea de păcate; ce folos 
iaste a fi galbeni şi ofilit de post, iar de pizmă şi urâciune a fi 
aprins; ce folos iaste a nu bea vin şi a fi beat de veninul mâniei; 
ce folos iaste a nu mânca carne şi cu hulele a rumpe carnea fraţilor 
noştri; ce folos iaste a nu conteni de cele ce sunt, uneori slobode 
şi a face acelia ce nu sunt niciodată, cu vreun mijloc, slobode. Că 
Dumnezeu pre aceia iubeşte şi-i cinsteşte pre carii să feresc de 
cele oprite. Că aceste puţine cuvinte, ce-am vorbit aţ înţeles lupta 
noastră cu cine iaste şi cu ce fel de arme şi de merinde ne 
trebuiaşte să mergem asupra lui şi cu ce mijloc să-l biruim. 

Drept acdia fieştecarele, după putinţă, să nu lenevească a să 
nevoi, că nu va greşi. Am înţeles cum că iaste obiciai de vă adunaţ 
de seară în divan şi faceţ puţină oraţie înaintea domnului şi după 
acâia cereţi ertăciune; şi măcar că nu mi s-au întâmplat până acum 


Didahii 43 





să văz cu ochii, iar foarte mi-au plăcut şi am fericit obiciaiul acesta, 
că iaste lucru cuvios a cere ertăciune de la stăpânii şi mai-marii 
noştri, nu numai într-această zi, căci vom să întrăm în zilele 
sfântului post, ci poci zice că să cuvine să cerem ertăciune în 
toate zilele; că precum greşim înaintea lui Dumnezeu în tot ceasul, 
aşa greşim de pururea şi înaintea mai-marilor noştri, cu cuvântul 
şi cu fapta, cu voe şi făr'de voe, prin ştiinţă şi neştiinţă, de faţă şi 
pre ascuns. 

Iar apoi, luând seama cu tot denadinsul sfârşitul acestui lucru, 
foarte mă întristez, că obiceaiul iaste frumos la vedere şi rău la 
pricepere; că nici ertăciunea ce câreţ de la stăpâni nu iaste curată, 
nici aceia ce luaţ unul de la altul, că iaste plină de pizmă şi de 
zavistie şi plină de răutate, că nu iaste cu gând curat. 

Ci vă rog, iubiții miei, pentru preascump sângele lui Hristos, 
care ş-au vărsat pentru noi, păcătoşii, să vă părăsiţi de aceia, că 
veţ cădea în osândă, dintru carea osândă eu, nevrednicul şi mult 
păcătosul rog pre milostivul şi iubitorul de oameni, Dumnezeu, 
ca să ne mântuiască pre toţi şi să ne învrednicească să petrecem 
sfântul post în pace, cu sănătate, cu viaţă curată şi cu spăsenie 
sufletească, ca să putem vedea şi luminata lui înviiare. Amin. 


CAZANIE LA VOVEDENIE BOGORODIŢE, NOEMVRIE 21 


Puțin ajutoriu va putea lua un bogat de la un sărac şi puţină 
laudă va auzi un cinstit de la un neînvăţat. Drept aceia dară şi 
eu, ştiindu-mi sărăciia bunătăţilor şi slăbiciunea învâţâturii, stau 
de mă mir ce voiu face. Că de o parte uitându-mă măririlor 
preasfintei fecioarei Mariei ar căriia intrarea cea cu pohfală în 
beserică astăz prăznuim; de altă parte, văzând atâtea cinstite 
obraze, împodobite cu florile bunătăţilor şi cu înţelepciune, mă 
spăimântez şi nu cutez a grăi. Că ce tărie are ticăloasa mea limbă, 
a lăuda şi a cinsti cu vrednicie pre una ca aceasta, carea iaste 

aleasă şi întru tot îmbunătăţată mai naite decât toată zidirea, 
după cum zice la Cântarea cântărilor? Sau ce putere are izvorul 
mieu cel cu o picătură de apă, să adape o grădină sufletească ca 
aceasta? 

Iară încăşi, de vreme ce darul Duhului Sfânt, carele pururea 
tămăduiaşte cele neputincioase şi celia care nu sunt desăvârşit le 
împlineşte, acelaş să-m dea şi mie putere şi ajutoriu, ca să pociu 
zice puţine cuvinte în slava lui Dumnezeu şi întru cinstea şi lauda 
Născătoarei de Dumnezeu. 

Vede-să în sfânta Scriptură, la a treia carte a Împăraţilor, la al 
6-lea cap, cum că împăratul Solomon au făcut casa Domnului cu 
trei despărţituri; şi în despărţitura cea dintâiu sta mulţimea 
norodului, întru a dooa despărţitură sta arhireii şi preoţii, iară 
întru a treia despărţitură era Sfânta Sfintelor, întru care nu putea 
să între nimenea, fără numai arhiereul, într-un an o dată, de 
tămâia locul acela şi să ruga lui Dumnezeu pentru mântuirea lui 
şi a norodului, precum zice fericitul Pavel, la al 9-lea cap către 
evrei: „La cortul cel dintâi pururea întra preoţii, de făcea slujbele, 
iară la cel de al doilea, într-un an o dată, singur arhiereul, nu 
făr'de sânge carele aducea pentru dânsul şi pentru necunoştinţele 
norodului“. Care beserică despărţitura cea dintâi, unde sta 
norodul să închipuia ceriului carele stă deasupra noastră, unde 
iaste văzduhul şi sunt acolea toate păsările cele zburătoare; iară 
a dooa despărţitură, unde sta arhiereii şi preoţii să închipuia ceriu- 
lui al doilea, carele stă deasupra ceriului dintâi, unde sunt puterile 
cele cereşti, adecă îngerii şi sufletele drepţilor; iară a treia 
despărţitură, unde era Sfânta Sfintelor şi întra într-un an o dată 
numai arhiereul, să închipuia al treilea ceriu, carele stă deasupra 
celui de al doilea, întru carele nu întră nimenea, făr'numai 
adevăratul arhiereu Hristos, Dumnezeul nostru. 

Şi de pohtiţ ca să vă încredinţaţ cum că beserica aceia era 
închipuirea ceriului, ascultați de vedeţi ce zice fericitul de Pavel, 
iară la al 9-lea cap cătră evrei: „Pentru că nu în sfinte făcute de 


Didahii 45 





mâni au întra Hristos, pildă celor adevărate, ci într-acestaşi ceriu 
să se arate acum f&ţii lui Dumnezeu pentru noi“. 

Şi pentru ce să numiia Sfânta Sfintelor? Nu pentru alta, fără 
numai căci era într-însa cele doao table ale legii ce au dat 
Dumnezeu lui Moisi în muntele lui Horiv şi toiagul cel înflorit al 
lui Aaron şi năstrapa cea cu mannă şi cădelniţa cea de aur şi lada 
legii. Iară eu pociu zice că să numiia mai vârtos Sfânta Sfintelor 
nu pentru căci era stătătoare într-însa numai cele lucruri trecă- 
toare, carele închipuia multe taini ale bescricii noastre, ce şi pentru 
căci s-au învrednicit a lăcui într-însa 12 ani sfânta sfintelor cea 
adevărată, adecă sfânta Fecioară, care au născut mai presus de 
fire pre sfântul sfinţilor, pre Mesiia cel făgăduit. 

Şi cum că să închipuia bescrica aceia ceriului iaste lucru 
dovădit, căci ia iaste ceriul cel adevărat carele au răsărit pre soarele 
dreptăţii şi în pântecele ei au lăcuit ca întru al treilea ceriu o faţă 
a sfintei troițe, Fiiul şi cuvântul lui Dumnezeu, lisus Hristos, 
adevăratul arhiereu, de au zidit a doua oară neamul omenesc şi 
să ruga lui Dumnezeu Tatăl pentru mântuirea lui Adam şi a 
necunoştinţei lui. Iară pricina pentru căci au întrat sfânta Fecioară, 
de au lăcuit atâţea ani la acel loc sfânt, măcar că iaste ştiut la toţ 
iară încăş cu cuviinţă iaste să o spunem şi noi. 

În vremile cele de demult era obicei la jidovi şi care om nu 
făcea coconi era hulit şi urât de toţ măcar de ar fi fost de neam 
cât de mare şi bogat; şi când ducea darurile lui la beserică le 
priimiia preotul pre urma tuturor şi sta la beserică mai jos decât 
toţ şi bucate nimeni nu mânca cu el, ci-l ţinea toţ ca pre un urgisit 
de Dumnezeu. 

Deci Ioachim şi Anna, fiind sterpi, s-au întâmplat, într-o 
sărbătoare mare ce avea jidovii, prin neştiinţă şi făr' de nici un 
vicleşug, ca nişte oameni bogaţ şi de neam împărătesc ce era, au 
dus darurile lor mai nainte decât alţii la beserică. Şi, văzându-i 
preotul, atâta i-au înfruntat şi i-au dojenit, cât i-au scos din 
bescrică cu mare ruşine şi cu multă urgie i-au gonit, împreună cu 

darurile ce adusese. (Oare ce jale şi ce scârbă socotiţ că vor fi luat 
în inima lor nişte oameni mari ca aceia?) Iară ei, blagosloviţii, au 
priimit înfruntarea şi urgia preotului cu multă cucerie şi, plecându- 
ş capetele, să ducea plângând cu amar la casa lor, nezicând nimic, 
nimănui. 

Iară acum să nu carea cumva să îndrăznească preotul, sau 
arhiereul, să înfrunteze pre cineva, nu pentru căci nu are coconi, 
ci pentru căci face fărdelegi şi strâmbătăţ, că apoi iaste vinovat 
morţii. lară măcar că avea Ioachim şi Anna multă jale în inima 
lor, pentru urâciunea şi hula ce avea de cătră toţ pentru stârpi- 
ciunea lor, iară de pururea să ruga, cu lacrămi, dintru adâncul 
inimii lor, stăpânului firii, ca să facă milă cu ei, să le dezlege 
sterpiciunea şi să le dăruiască roadă pântecelui lor; nu doară 
pentru ca să le rămâie după moartea lor feciori să-i pomenească, 
după cum pohtesc oamenii aceşti de acuma, sau să le moştenească 
moşiile ce numai cu făgăduială ca aceia ca, de vor naşte vreun 
prunc, au parte bărbătească, au parte femeiască, să-l închine lui 
Dumnezeu. 

Vedeţ dară, acum, pohtă şi dragoste creştinească, vedeţ căldura 
de inimă, vedeţ râvnă. Cine să află acu, pre aceste vremi, au din 
cei bogaţ, au din cei săraci, măcar de ar avea 100 de feciori, să 
închine unul lui Dumnezeu? O ţin lucru necuvios şi lucru de 
nimica, zicând multe cuvinte deşarte, carele mă ruşinez a le grăi. 

Însă Dumnezeu, după cum zice David: „Voia celora ce să tem 
de dânsul va face şi rugăciunea lor va asculta“. Împlinindu-se 
sorocul sfatului lui Dumnezeu, cel mai nainte de toţ vecii şi sosind 
vremea şi ceasul acela, aflându-se şi vase alese ca acelia, binevoi 
Dumnezeu dă dăzlegă sterpiciunea Annei şi născu prin făgăduinţă, 
după cum au născut Sarra pre Isaac, Revecca pre Iacov, Rahil pre 
Iosif, fămeia lui Manoe pre Sampson, Anna, fămeia lui Elcana 
pre Samuil şi Flisaveth pre Ioann Botezătoriul. Așa şi fericita Anna 
fămeia lui Ioachim, născu scaun sfânt lui Dumnezeu, pre fecioara 
Mariia, ca să se odihnească pre dânsa cela ce să odihneşte pre 

scaunele cele îngereşti şi-ş găti luiş ceriu însufleţit cela ce au întărit 
ceriurile cu înţelepciunea sa şi pământul l-au întemeiat pre ape, 
de carele se cutremură toate adâncurile şi beznele iadului. 

Şi au avut mare dreptate Ioachim şi Anna ca să nască pre una 
ca aceasta din pântecele lor; una pentru că era amândoi de neam 
împărătesc şi să trăgea din semenţiia lui David şi era foarte drepţi 
şi buni înaintea lui Dumnezeu şi alta că au câştigat această roadă 
blagoslovită cu multă durere de inimă, cu multe rugăciuni, cu 
multe milostenii şi cu multe lacrămi, după cum zice David: „Cei 
ce samănă cu lacrimi, cu bucurie vor secera“. Şi au câştigat 
adevărat o bucurie ca aceia, cât nu o au putut câştiga alţi părinţi 
din veci, nici vor câştiga, nici numele ce au câştigat ei a să numi 
părinţi ai lui Dumnezeu. 

Drept acdia, trecând 3 ani după naşterea Fecioarei, o duseră 
părinţii ei la beserică cu multă pofală de fecioare, cu făclii aprinse, 
după prorociia lui David, să o închine lui Dumnezeu, după 
făgăduiala lor. Şi sosind la uşa besdricii, fericita Anna zise cătră 
preot, cu credinţă şi cu multă cucerire: „Priimeşte, preote a lui 
Dumnezeu, pre această cocoană, că iaste roada pântecelui mieu, 
pre carea o am câştigat cu multă durere de inimă, prin rugăciuni 
cu lacrămi amestecate şi o aşază în casa Domnului, că lui i-o am 
făgăduit, pentru căci au făcut milă cu mine şi au rădicat deasupra 
mea hula norodului; priimeşte-o fără de nici o îndoială şi sârguiaşte 
de o du în beserică fără de nici o zăbavă, că lui Dumnezeu o am 
închinat“. 

Care cuvinte auzindu-le preotul Zahariia şi văzând şi pe 
preasfânta Fecioară, să minună şi zise cu bucurie mare şi cu glas 
de prorocie cătră Fecioară: „Tu eşti cu adevărat uşa cea de gând a 
vieţii, care o au văzut prorocul Iezechiil închisă; ce-m caută şi 
făr'de voia mea a-ţ deschide uşile bescricii ca să intri într-însa să 
lăcueşti, că cu adevărat mai vârtos pentru tine au făcut Solomon, 
cu înţelepciunea de i-au dat Dumnezeu, acest lăcaş şi ţie au 
închipuit-o cunoscându-i fecioriia cu ochii cei de gând ai prorociei 

lui. Şi ţie ţi să cuvine că să lăcueşti într-însa, că acelia câte sta 
într-însa ţie să închipuia. Drept aceia, deaca s-au arătat adevărul, 
trebuie să se rădice umbra. 

Întră, fiica lui Dumnezeu, cu bucurie şi te veseleşte într-însa, 
că am cunoscut cu adevărat că s-au apropiat mântuirea lui Israil, 
car€ va să vie înfățișat să se nască din tine. 

Întră preacurată, voioasă şi veselă, de te fă lăcaş desfătat 
preaînălțatului lisus carele iaste mântuitoriul lumii. 

Întră în locul cel ales, ceia ce eşti aleasă mai înainte de veci, 
ca să te hrăneşti cu hrană cerească, carea va să-ţ fie trimisă de la 
părintele vecilor, prin îngerii săi. 

Întră în Sfânta Sfintelor, ca ceiia ce ţi să cuvine să auzi tainele 
cele acunse şi preaslăvite ce s-au grăit în cămările cele cereşti, că 
tu vei să naşti pre ziditoriul a toată făptura. Întră de te fă mijloci- 
toare mântuirii omeneşti“. 

Şi întorcându-să preotul Zahariia zise şi cătră părinţi: „Bucu- 
raţi-vă şi voi, soţie sfântă, păreche blagoslovită, Ioachime şi Anno, 
căci v-aţ învrednicit de v-aţ făcut părinţi a unii prunci sfinte ca 
aceştiia. Fericiţi sunteţi, cu toată fericirea, că de pe semnele 
darurilor ce văz că are această cocoană asupra ei, cunosc adevărat 
cu duhul prorociei că ia iaste acoperământul goliciunii strămoşilor, 
oglinda prorocilor şi izbăvirea lumii.“ 

Deci, cu aceste puţine cuvinte ce am zis, înţelegerea noastră 
cea de pre urmă iaste cum că pentru 2 lucruri au întra sfânta 
Fecioară în Sfânta Sfintelor: una pentru ca să se curăţească de 
păcatul cel strămoşesc prin mijlocul cuvântului celui de bucurie 
ce aştepta să-i vie cu arhanghelul Gavriil şi alta, ca un vas ales ce 
era prin venirea Sfântului Duh şi prin umbrirea puterii celui de 
sus să priimească în pântecele ei pre Fiiul şi cuvântul lui Dum- 
nezeu. 

Drept aceia dară trebuiaşte şi noi, când vom întra în sfânta 
bescrică, să ne curăţim întâi de păcatele noastre şi de cugetele 
cele viclene şi apoi cu cunoştinţă întreagă să ne facem vase alese, 

să priimim, prin darul Duhului Sfânt, cuvântul lui Dumnezeu în 
inimile noastre şi aşa, cu acest mijloc, vom fi adevăraţ prăznuitori, 
măcar că pe preasfânta Fecioară, de vreme ce iaste şi să numeşte 
pricina tuturor bunătăţilor, nu iaste cu putinţă nici cu un mijloc 
să o cinstim şi să o prăznuim, precum să cade. Pentru că cinstea 
ei biruiaşte toată limba şi covârşaşte tot cugetul omenesc, iară 
încăş trebue cu frică şi cu bucurie; cu frică pentru păcat şi cu 
bucurie pentru mântuire să-i zicem toţ cu un glas: „Lauda cea 
îngerească, bucură-te, ceia ce eşti plină de dar, Domnul e cu tine“. 
A căruia mila cea nespusă şi darul cel bogat să fie pururea cu noi 
cu toți. 


CUPRINS 


LUNA LUI DECHEMVRIE, 6. CAZANIE LA 
SFÂNTUL NICOLAE 


Pentru căci iaste omul făcut de Dumnezeu, îndoit, de suflet 
cuvântătoriu şi de trup simţitoriu are şi bunătăţ îndoite; sufleteşti 
şi trupeşti. Şi sunt bunătăţile cele sufleteşti 4: vitejiia, înţelep- 
ciunea, dreptatea şi curăţeniia. Bunătăţile cele trupeşti încă sunt 
4: tăriia, întregimea, fromosâţia şi sănătatea. Şi dintr-acâste 
bunătăţ ale sufletului şi ale trupului nasc alte 4 bunătăţ de obşte: 
credinţa, nădejdia, dragostea şi smereniia. 

Deci pe aceste patru bunătăţ ca pe 4 temelii nemişcate, voiu 
să-mi întemeez vorba ce voiu să fac astăzi, cu ajutorul lui Dumne- 
zeu, înaintea dragostii voastre. Ce întâi voiu să vă spuiu, foarte 
pe scurt, a fieştecăruia bunătate, puterea şi lucrarea ce are, pentru 
ca să se priceapă mai lesne câlia ce voiu să grăesc, apoi vom 
întinde vorba înainte, de vom zice, după putinţă, câte va aduce 
ceasul şi ne va lumina Dumnezeu, de la carele cerem şi ajutor. Ci 
vă pohtesc să ascultaţ cu dragoste, ca să aveţi şi plată de la 
Dumnezeu. 

„Credinţa, după cum zice fericitul Pavel la 11 capete cătră evrei, 
iaste fiinţa celor nădăjduite şi lucrurilor celor ce nu să văd dovediri 

şi fără de credinţă nu iaste cu putinţă nimeni să fie plăcut înaintea 
lui Dumnezeu, nici să se apropie de el.“ Şi, pentru ca să vă 
încredinţaţ cum că iaste cuvântul acesta adevărat, ascultaţ de 
vedeţi că zice Hristos cătră apostoli la 16 capete ale lui Marcu: 
„Mergeţ în toată lumea, propoveduiţ Evangheliia la toată zidirea 
şi cela ce va crede şi să va boteza, să va spăsi; iar cel ce nu va 
crede, să va osândi“. 

Iată dară că fără de credinţă nu iaste cu putinţă să ne mântuim 
şi să ştiţ că lăcaşul ei iaste inima omului şi viaţa ei, faptele cele 
bune, după cum zice apostolul Iacov: „Că precum trupul omului 
iaste mort făr'de suflet, aşa şi credinţa iaste moartă, făr'de fapte 
bune“. Şi nimeni să nu socotească în mintea lui cum că cu cre- 
dinţă singură să va mântui, de nu va face şi fapte bune, că va 
greşi. Şi iată că v-am spus, cu puţine cuvinte, puteria credinţii. 
Auziţ şi al nădejdii. 

Nădejdia iaste o îndrăzneală adevărată cătră Dumnezeu, dată 
în inima omului din dumnezeiasa strălucire, ca să nu deznădăj- 
duiască niciodată de darul lui Dumnezeu, ci să fie încredinţat 
cum că va lua, prin pocăință, ertăciune păcatelor şi verice altă 
cârere, sau trecătoare, sau vecinică. Şi să încredinţează şi să 
adeverează nădiajdia aceasta în inima omului întâi cu ajutoriul 
şi cu darul lui Hristos, că el iaste toată nădejdia noastră, după 
cum zice apostolul Pavel cătră corintheni: „După porunca lui Dum- 
nezeu, mântuitoriului nostru şi domnul lisus Hristos, al nădejdii 
noastre, că printr-însul luom toate“, precum însuş Hristos învaţă 
şi zice: „Şi câte veţ cere întru numele mieu, aceasta voiu face, ca 
să se mărească Părintele întru Fiiul“. Şi în darul acesta a lui 
Hristos, toată nădejdia noastră să întemeiază. 

Iată că aţi înţeles puterea nădejdii; să vă spuiu acum şi a 
dragostii. 

Dragostea încă iaste, după cum zice fericitul Pavel, mai mare 
decât credinţa şi decât nădejdia, temeiul şi vârful tuturor 
bunătăţilor, care uneşte pre mulţi întru una şi face cale cătră 
Dumnezeu tuturor celora ce o iubesc; car€ dragoste singur Hristos 

o adeverează la 22 de capete ale lui Mathei, zicând că: „Întru 
acele 2 porunci, a iubi neştine pre Dumnezeu şi pre aproapele 
său razimă toată l&gia şi prorocii“. 

Aţi înţeles şi puterea dragostii; să spuiu acum şi a smereniei. 
Smereniia încă iaste sfârşitul, legătura şi pecâtea tuturor bunătă- 
ților, căci că de ar face neştine toate bunătăţile lumii şi smerenie 
să nu aibă, toate-s pierdute, toate-s stricate, toate-s de nimica şi 
osteneala lor iaste în deşărt, pentru căci smereniia iaste maică 
tuturor bunătăţilor. Şi precum maica pune multă nevoinţă din 
fireasca dragoste ce are de hrăneşte pre copiii săi, ca să-i crească 
şi-i fereşte de toate ca să nu li se întâmple vreo primejdie şi-i va 
piiarde, aşa şi smereniia hrăniaşte bunătăţile de cresc şi le fereşte 
de toate primejdiile, ca să nu piară. Pentru căci păcatul cel dintâi 
şi mai mare decât toate păcatele iaste mândriia, care o au izvodit 
şi au născut singur satana, carele era înger şi să numiia Luceafăr, 
pentru multa lumină ce avea; care mândrie l-au surpat şi l-au 
pogorât, cu toată ceata lui, întru cele mai de jos prăpăstii ale 
iadului. Şi dintr-atâta lumină ce avea s-au făcut decât toate 
negrâţele şi decât toate întunerecile mai negru şi mai întunecat 
şi iaste să se osândească în veci nesfârşit pentru căci nu are 
tămăduială, nici vindecare rana lui, că fiind duh, nu are pocăință. 

Şi cu acest păcat al mândriei, pentru multa lui zavistie, au 
înşălat şi pe ticălosul Adam, de l-au surpat din cinstea lui şi l-au 
adus la moarte şi l-au pogorât şi pre dânsul în iad. Şi precum 
păcatul mândriei au avut putere de au pogorât pre Luceafăr, până 
la cele mai de jos prăpăstii ale iadului, aşa şi bunătatea smereniei 
are mai multă putere decât mândriia; că au făcut pre singur 
Dumnezeu, carele iaste făcătoriul Luceafărului şi s-au plecat atâta, 
cât au lăsat ceriurile şi toată slava şi lauda ce avea de toate puterile 
cereşti, de s-au pogorât pre pământ, şi s-au făcut om şi s-au smerit 
până la moarte, după cum zice fericitul Pavel, moarte de cruce; şi 
s-au pogorât şi până la iad de au scos pre Adam, cu tot neamul 
lui şi l-au suit împreună cu dânsul la ceriu, unde au fost şi mai 

înainte. Iară Luceafărul n-au putut să se mai sue, căci îl atârnă 
păcatul în jos. 

Că păcatul să asamână pietrii şi-i caută să meargă la maica ei, 
în pământ, de unde şi iaste. lar bunătatea să aseamână focului şi 
iaste să meargă sus, în văzduh, unde-i iaste matca, că Dumnezeu 
iaste foc mistuitoriu şi pară de foc supţire, precum l-au văzut 
prorocul Ilie. Şi precum un om are în casa lui aur, argint, scule şi 
alte haine şi când iase din casă pune lacăt şi încue, pentru ca să 
nu meargă vreun hoţ să i le fure, să se păgubească, aşa şi smereniia 
încue, ca un lacăt, toate bunătăţile, ca să nu meargă hoţul cel de 
obşte, diavolul, să le fure şi să va păgubi de osteneala ce-au făcut. 

Şi iată că, după putinţă, cu scurte vorbe v-am spus puterea şi 
lucrarea acelor 4 bunătăţ, carele trebuiaşte, cu toţii câţ le-aţ auzit, 
să le însemnați în inima voastră şi să le păziţ şi, după putinţă, să 
le şi face; şi atunce veţ fi fericiţ după cum zice Hristos: „Fericiţ 
cei ce aud cuvântul lui Dumnezeu şi-l păzesc pre dânsul“. 

Pre aceste 4 bunătăţ ce-am zis mai sus şi v-am spus a fieştecăriia 
puterea şi lucrarea, ca pre o piatră în patru feţe, care nu să poate 
mişca ş-au zidit toţ sfinţii şi toţ drepţii, ca nişte înţelepţi, casa 
bunătăţilor sale, şi, după cuvântul Evangheliei: „Să pogori ploae 
şi veniră râurile şi suflară vânturile şi loviră casa aceia şi nu căzu, 
că era întemeiată pre piatră“, care piatră iaste Hristos, după cum 
zice fericitul Pavel, dintru care înţelepţi şi sfinţi şi drepţi iaste 
unul şi acest fericit şi de-a pururea pomenit, marele Nicolae, 
arhiereul Mirelor Lichiei, făcătoriul de minuni, a căruia pomenire 
săvârşim astăzi, întru acest sfânt lăcaş; carele stă deasupra 
muntelui bescricii ca o cetate păzită de Dumnezeu şi întărită de 
toate patru părţile cu 4 tunuri duhovniceşti: cu credinţa, cu 
nădejdia, cu dragostia şi cu smereniia. Şi cu tunul credinţii goneşte 
departe pre vrăjmaşii bescricii, pe eretici; cu tunul nădejdii aduce 
pre cei deznădăjduiţ cătră Dumnezeu; cu tunul dragostei ajută 
celor săraci şi lipsiţ; cu tunul smereniei sue pe cei păcătoşi la 
ceriu. 

Stă nemişcat în muntele credinţii şi al nădejdii şi nu să poate 
ascunde; stă întemeiat în muntele dragostei şi al smereniei şi nu 
să poate pitula. Să vede de departe, că iaste la loc înalt; luminea- 
ză ca o făclie aprinsă în casa Domnului, în curţile Dumnezeului 
nostru. Faptele lui cele bune strălucesc tuturor celor din casă, nu 
sunt ascunse sub obroc; luminează în toată lumea, ca lumina 
soarelui, minunile lui. Cunoscute-s de toţ facerile lui de bine şi 
milosteniile, primite-s de toţ blândeţele lui şi să bucură toţ de 
pomenirea lui, după cum zice Solomon: „Lăudându-se dreptul, 
să veselesc noroadele“. Îl mărturisesc pre dânsul adevărul 
lucrurilor, cum că iaste îndreptătoriul credinţii şi chipul blândeţii 
şi dascalul înfrânării, precum îl cântă bescrica şi pentru aceia au 
agonisit prin smerenie cele înalte şi prin sărăcie cele bogate. 
Acesta au urmat dascalului şi învăţătoriului său Hristos, păstoriu- 
lui celui bun şi adevărat, care ş-au pus sufletul pentru oi. Acesta 
au păzit porunca lui Dumnezeu desăvârşit şi l-au iubit şi pre dânsul 
şi pre aproapele său, ca însuş pre sine. 

Îl dovedeşte ajutoriul ce au făcut din destul de mulţi galbeni 
celor 3 fecioare, carele sta în cumpănă să-ş piarză fecioriia lor; că 
înțelegând sfântul cum că acel ticălos de tată al fetelor, pentru ca 
să gonească sărăciia din casa lui, au socotit să chiiame în casa 
lui, pe Afrodita, adecă curviia şi pentru ca să câştige puţin aur şi 
argint, ca să se poată chivernisi, au vrut să vânză fecioriia fetelor 
lui. Şi oftând cu amar din mijlocul inimii lui şi plângând cu lacrimi 
fierbinţi zicea: 3 fecioare, carele să văd ca 3 bunătăţi ale raiului, 
vor să se schimbe şi să se prefacă spre 3 răutăţ ale iadului şi 
pentru puţin câştig vor să piarză o avuţie car€ iaste mai cinstită 
decât toate avuţiile ce sunt ascunse supt munţi, sau decât toate 
câte ocoleşte toată lumea; şi acea frumosţe luminată ca a soarelui 
iaste să-ş piarză lumina şi podoaba şi să se facă scaun, sau să zic 
mai chiar cuib întunecaţilor draci. 

Deci acestia ce am zis mai sus, înţelegându-le sfântul, au zis 
în sine: ba, diavole, nu voiu lăsa să se lipsească ceriul de stele 
frumoase ca acestia, nu voiu să câştige iadul suflete atât de curate 

şi flori aşa de frumoase. Eu, o, dragoste mincinoasă, voiu să-ţ 
sfărâm săgețile, carele fără de rană omor; eu, Luceafărule, voiu 
să-ţ sparg toate mrejile şi-ţ voiu piiarde tot vicleşugul. 

Aşa au vorbit sfântul, apoi, pe urmă, după ce au ascuns soarele 
toate razele lui şi s-au stins de tot lumina zilei între întunerecul 
nopţii şi când ceriul, de osteneală, au fost închis spre somn toţ 
ochii lui, atâta cât nici luna nu priveghiia, nici una din stelele 
cele mai mici avea deşchise tâmplele lor cele de argint, atunce ca 
când ar fi fost nu făcător de bine, ci ca un hoţ, aleargă cu mare 
grabă la acea săracă de casă şi aruncând înlăuntru, nu zic odată, 
sau de doao ori, ci de trei ori, mulţi galbeni, au gonit cu aceasta 
sărăciia şi tot răul şi tot cugetul necuvios şi au mântuit fecioria 
celor 3 fecioare din cursele diavolului. 

Auzit-aţ fapta sfântului? Priceputa-ţ fierbinţeala inimii lui spre 
a face bine? Înţeles-aţ puteria dragostei cătră aproapele? Afle-să şi 
acum vreunul, au din cei bogaţ, au din cei săraci, după ce va 
cunoaşte lipsa şi sărăciia fratelui său, creştinului, carele iaste 
aproapele său, să-i facă ajutor la nevoia lui, cu dragoste curată şi 
făr'de făţărie, de nu va avea putere cu bani sau cu altcevaş, măcar 
cu un sfat bun, sau cu un cuvânt de mângâiare şi nu numai eu, ci 
toţ creştinii cei ce să tem de Dumnezeu, îl vor ţinea întocma cu 
sfântul Nicolae şi cu alţi sfinţi, că atâta iaste Dumnezeu de 
mulţemit şi priimitor, cu multă dragoste de cel puţin a aceluia ce 
o va face cu credinţă şi cu dragoste, ca şi de cel mult a aceluia ce 
poate face. 

Şi putem lua pildă de pe cei doi fileri ai văduvei, că au fost 
priimiţ foarte de Hristos şi de pe plata celor ce au lucrat în vie la 
ceasul al II, că li-au plătit ca şi celor din ceasul cel dintâi. Că de 
am face cu acest mijloc bine vecinilor noştri, cum au făcut sfinţii 
şi cum ne învaţă sfintele Scripturi sau mai vârtos să zic, cum ne 
învaţă singur Hristos, carele iaste începutul şi sfârşitul tuturor, 
oare ce bine socotiţ că am avea? Oare ce spor ni-ar da Dumnezeu 
în toate? Că zice prorocul David: „Voia celor ce să tem de dânsul 

va face şi rugăciunea lor va asculta“. Oare n-am fi şi noi drepţi, n- 
am fi şi noi sfinţi? Că aşa ne porunceşte Hristos: „Faceţi-vă sfinţi, că 
eu sfânt sunt“. 

Cu fapte bune să face omul lăudat şi sfânt, iară nu cu fapte 
rele. Nici nume vestit va putea să lase neştine, după moarte, cu 
răutăţ. lară noi acum, de facem vreodată cuiva vreun bine sau 
vreo îndemână, cât de puţin, o facem mai mult cu făţărie, pentru 
ca să ne laude oamenii şi de nu să va supune întru toate, după 
pohta noastră, vom să-i scoatem binele acela pe nas, împutându- 
i totdeauna şi blestemându-l, îi zicem să-l osândească binele ce 
i-am făcut şi ne lăudăm cătră unii şi cătră alţii. 

Dară dascălul nostru Hristos nu ne învaţă aşa, ci zice: când 
facem milostenie sau alt bine, să nu ştie stânga ce face dreapta. 
Deci, cine va vrea să isprăvească desăvârşit şi precum să cade 
aceste ce zic, aibă în loc de pământ dragostea, că acolea să va 
înrădăcina credinţa, ca un copac şi-ş va da roada sa la vremea sa, 
după cum zice David: că toţ copacii şi toate erburile, răzimând în 
pământ cresc şi să măresc şi-ş dau roada, iar deaca nu razimă în 
pământ să usucă şi pier. Aşa şi credinţa, răzimând în dragoste 
creşte şi să măreşte şi face toate rodurile bunătăţilor, căci pământul 
credinţii iaste dragostea. 

La cele zece porunci ce-au dat Dumnezeu lui <Moisi> în 
muntele Sinaii, porunca cea dintâi şi mai mare iaste pentru 
dragoste; că n-au zis să crezi în domnul Dumnezeul tău, ci „să 
iubeşti pre domnul Dumnezeul tău, din tot sufletul tău şi din tot 
cugetul tău şi din toată vârtutea ta şi pre aproapele tău ca însuţ 
pre tine“. 

Şi oare pentru ce au zis „Să iubeşti pre aproapele tău, ca însuţ 
pre tine?“ Pentru doao lucruri: una, pentru ca să arăţ dragostea 
care au arătat şi arată totdeauna Dumnezeu cătră tine şi alta 
pentru căci fieştecare om să iubeşte pre sine mai vârtos decât 
toate lucrurile şi-ş pohteşte cinstea şi binele; şi pentru acia au 
zis să iubească cu acest mijloc pre aproapele său. Că să ferească 

Dumnezeu, când ţi să va aprinde casa, sau când te vor năpădi 
niscai hoţ, vecinul tău cel de aproape va să vie să-ţ ajute, iar nu 
frate-tău sau altcineva din ruda ta, că aceia sunt departe; că cel 
ce iubeşte cu dreptate, acela şi crede. Că zice sfântul loann Bo- 
goslovul: „De va zice cineva că iubeşte pre Dumnezeu şi pre fratele 
lui îl uraşte, mincinos iaste; că cel ce nu iubeşte pre fratele lui, că 
l-au văzut (şi-l vede totdeauna), dară pre Dumnezeu, că nu l-au 
văzut, cum îl va putea iubi?“ Pentru aceasta şi domnul Hristos au 
zis cătră ucenicii lui: „De pe aceasta vor cunoaște toţi că-mi sunteţ 
ucenici, de veţ avea dragoste între voi“. 

Dară acum, tu, ticăloase oame, te numeşti creştin şi ucenic lui 
Hristos? Dară unde iaste dragostea ce ai cătră fratele tău? Ce fel 
de ascultare faci dascalului şi învăţătoriului tău? Încailea zi că nu 
eşti creştin, că-ţ faci mai multă osândă. Nu te nădăjdui că numai 
cu numele ce ai, de te numeşti creştin, că te vei mântui, că zice 
Hristos: „Nu cei ce-m zic mie Doamne, Doamne, vor întra întru 
împărăţiia ceriului, ci cei ce fac voia mea“. Voia lui Hristos nu 
iaste alta, făr'numai dragostea; şi cel ce are dragoste cătră 
aproapele său şi-i pohteşte binele, acela face toate poruncile lui 
Dumnezeu, că cel ce rămâne în dragoste, rămâne în Dumnezeu 
şi Dumnezeu într-însul, după cum zice loann. 

Iară acum creştinii noştri atâta stau împotriva lui Dumnezeu, 
cât îl fac şi mincinos şi sfânta Scriptură zic că sunt basne şi aflări 
omeneşti. Şi zic: dară cum voiu să iubesc pre vecinul mieu, că-m 
iaste vrăjmaş? De vreme ce zici că-ţ iaste vrăjmaş, nu te numi 
creştin; ce zi că eşti un păgân şi un om fărdelege şi făr' de obraz. 
Că stăpânu-tău Hristos îţ poruncâşte să iubeşti pre vrăjmaşii tăi 
şi să le faci bine şi tu îi stai împotrivă şi nu vei să-l asculţi. Dară 
nu-ţ iai seama că tu eşti om şi mâine, poimâine vei să mori şi va 
să te mănânce pământul şi viermii. Şi de să va întâmpla să-ţ stea 
împotrivă sluga ta, sau argatul tău, nu te mânii pre dânsul şi-l 
baţ? Dară Hristos, că iaste dumnezeul cel adevărat şi va să judece 
toată lumea, pentru neascultarea ce-i faci, oare socoteşti că nu te 

va pedepsi şi te va bate cu osânda în veci? Iară dară că nu-ţ iaste 
vrăjmaş, vrăjmaşul tău, ci mai vârtos priiaten, că te duce la bine, 
deaca vei face cum te învaţă Hristos; iară de nu vei face aşa, îţ 
eşti tu însuţ vrăjmaş şi pierzător sufletului tău. Că de ar fi ascultat 
Adam porunca lui Dumnezeu, n-ar fi venit la atâta osândă neamul 
omenesc; şi noi acum, de am asculta pe Hristos, n-am fi într- 
atâtea scârbe şi nevoi. 

Pavel apostolul zice la 13 capete cătră corintheni: „De voiu 
grăi, cu limbile oamenilor şi cu ale îngerilor şi dragoste să nu 
aibu, făcutu-m-am ca o aramă răsunătoare, sau ca o tobă băcăind; 
şi de voiu avea prorocie şi voiu şti tainele toate şi toată înţelegerea 
şi de voiu avea toată credinţa cât măgurile a le muta, iară dragoste 
să nu aibu, nimic nu sunt. Şi de voiu da toată averea mea şi de- 
m voiu da trupul mieu să-l arz şi dragoste să nu aibu, nimic nu 
folosesc.“ 

Auzit-ai ce zice? Dară tu, căci urăşti pre fratele tău atâta cât 
nici în ochi nu vei să-l vezi, ci-i porţi pizmă şi-l zavistueşti pre la 
unii şi pre la alţii, ca să-i faci pagubă şi să-l supui, să-l sărăceşti, 
tu, adevărat nu eşti creştin, nici om pe pământ, ce eşti singur 
Satana, carele au pârât pre Dumnezeu la Adam. Şi care preot 
iaste acela de te ispoveduiaşte şi te lasă pre tine, cela ce pârăşti 
de te cumineci? Acela, adevărat, nu iaste preot, ci iaste singur 
Iuda şi vânzător lui Hristos şi nu i să va erta nici popei, nici 
aceluia, măcar de ar face câte alte bunătăţ. Că zice Hristos: „Milă 
pohtesc, iară nu jărtvă“. 

Pentru aceasta dară, iubiții miei întru Hristos fraţ şi blagosloviţi 
creştini, câţ v-aţ adunat astăzi ca să prăznuiţi şi să vă bucuraţ de 
pomenirea sfântului, trebue, după cât va fi putinţa a fieştecăriia, 
luând pildă de pe faptele sfântului, să ne asămânăm lui şi să 
iubim întâi pre Dumnezeu, după cum iaste scris la porunca cea 
dintâi şi pe aproapele nostru; să iubim pre vrăjmaşii noştri şi să 
le facem bine. Să cinstim pre părinţii noştri, atâta pre cei ce ne- 
au născut, cât şi pre cei sufleteşti, carii sunt cuvioşii călugări şi 

cucernicii preoţ. Să ne ferim, din cât ne va fi putinţa, de curvie, 
de beţie, de zavistii, de vânzări, de apucări, de năpăşti şi de alte 
multe ca acestia că, sunt aflări ale începătoriului de răutăţ ale 
diavolului, pentru ca să ne desparţă de Hristos, Domnul nostru, 
şi să-ş bată joc de noi, după pohta lui. Şi deaca vom păzi acestia 
câte am zis, atunce vom fi creştini buni şi adevăraţ ucenici a 
adevăratului Hristos Dumnezeu şi făr' de nici o îndoială să avem 
nădejde bună că aici, întru această lume vom petrece viiaţă 
pacinică şi făr' de turburare, iară în cea viitoare ne vom bucura şi 
ne vom veseli împreună cu sfântul Nicolae şi cu toţi sfinţii, întru 
împărăţia ceriului, care cu toţii să o dobândim, prin darul domnului 
nostru lisus Hristos, a cărui milă rugăm să fie pururea cu voi. 
Amin. 

CUPRINS 


LUNA LUI IUNIE, 29 DE ZILE. 
CAZANIE LA SFINŢII APOSTOLI PETRU ŞI PAVEL 


Atâta sunt de mari vredniciile ale slăviţilor apostoli Petru şi 
Pavel, carii să prăznuesc astăzi, cât nu iaste cu putinţă limba 
omenească a le grăi. 

Atâta sunt de multe învăţăturile lor cele vrednice de minune 
cât întrec la număr năsipul mării şi stelele ceriului. Atâta sunt de 
minunate vitejiile lor, cât nu e să o priceapă toată limba pămân- 
tească şi să nu să minuneze toată mintea omenească. Atâta sunt 
de slăvite faptele lor, cât covârşesc tot cuvântul şi fac făr'de graiu 
toată mintea spre lauda lor şi spre cinstea pomenirii lor. 

Deci nu mă pricep ce voiu să fac astăzi, pentru ca să împlinesc 
lauda prăznuirii lor. Să vorbesc? Dară ce cuvânt vrednic va putea 
să aducă mintea mea cea proastă şi neştiinţa învăţăturii mele, ca 
să poată mări, după cum să cade vredniciilor lor cele mari? Să 
tac iar? Mă tem că mă voiu osândi, ca un nemulţemitor şi ca 
acela ce ascunde facerile cele mari de bine, carele ei au arătat în 

politiia cea creştinească, în besrica cea pravoslavnică şi peste 
tot pământul ce iaste supt soare luminând limbile cele întunecate, 
povăţuind la credinţa cea adevărată oile cele rătăcite şi adăogând 
mulţime de credincioş în beserica lui Hristos. 

Şi pentru ca să biruesc, drept acdia, nepriceperea minţii mele 
îl voiu asemâna cu cei doi luminători mari, adecă cu soarele şi cu 
luna şi aşa apropiindu-mă puţintel de minunatele lor fapte, cu 
asemânarea acelor luminaţ luminător, voiu da îndrăzneală 
neputinţii mele, spre a face lauda lor, fugind cu aceasta împreună 
şi de semnul nemulțumirii. 

La capul cel dintâi al Facerii spune Moisi cum că Dumnezeu au 
făcut doi luminători mari: unul mai mare şi altul mai mic; şi pre 
cel mai mare, adec pre soare, întru stăpânirea zilii, iar pre cel 
mai mic, adecă pre lună, întru stăpânirea nopţii. Şi pre aceştea, i- 
au făcut pentru întărirea trebuincioasei chivernisiri a toată lumea. 
Şi iarăşi acestaş Dumnezeu, făcându-se om, au pus alţi doi 
luminători, pentru întărirea şi întemeiarea bes&ricii: pre cel mai 
mare, adecă pre Petru, pentru ca să fie întru stăpânirea zilii a 
dumnezeeştii cunoştinţe întru jidovime; iară pre cel mai mic, 
adecă pre Pavel, întru stăpânirea întunecatei nopţi a închinării 
de idoli, la limbi, pentru ca să răsipească cu strălucirea minunilor 
şi cu lumina învăţăturii norii cei întunecaţ ai înşălăciunii. 

Şi, pentru ca să începem de la luminătoriul cel mare, de la 
soare, zicem cum că iaste soarele vârf celoralalte stele şi le 
covârşaşte cu lumina pe toate şi de la răsărit pân'la apus, tot 
pământul şi toate unghiurile lui luminează, încălziaşte, îngraşă 
şi răvarsă pretutindenea razele lui. Cine nu va mărturisi cum că 
vredniciile acestia să cuvin lui Petru, de vreme ce el au fost vârf 
câtei apostoleşti şi mai întâi în rânduiala ucenicilor şi au întins 
pururea, ca alt soare, de taină, peste tot pământul razele darurilor 
şi a facerilor de bine? Au încungiurat toată Iudea, Antiohia, Pontul, 
Galatiia, Cappadochiia, Assia şi Vithania, gonind cu lumina 
dumnezeeştilor cuvinte, întuncrecul necredinţei, dând daruri 

de tămăduiri la toată neputinţa şi vindecând pre cei ce rău să 
chinuia de viclenii draci. Şi mai vârtos că numai singură umbra 
acestui soare atâta era la toţ făcătoare de bine, precum să vede la 
Faptele apostolilor, la 5 capete: „Cât şi la uliţă scotea pre cei bolnavi 
şi-i punea în aşternuturi şi în paturi ca, viind Petru, măcar umbra 
lui să umbreze pre fieştecare dintru dânşii“. 

Căldura soarelui are lucrare firească a dărui copacilor, erburilor, 
pietrilor scumpe şi plodurilor pământului vieţuitoare, umejoasă 
şi îngrăşătoare putere spre creştere. Aşijderea, şi căldura cea 
vieţuitoare a soarelui celui de taină a lui Petru, asemenea au stătu 
aceştii puteri; că raza cea mai mică ce-au trimis la cela ce au fost 
din pântecele maicii lui olog, carele stătea înaintea uşii besericii 
ce să chiema Frumoasă, îndată l-au tămăduit, pentru că zicându- 
i de grabă: „Caută la noi“, îndatăş i s-au întărit talpele şi gleznele. 

Cu această putere vieţuitoare a lui Petru s-au rădicat sănătos 
din pat şi oarecare om, anume Enea, carele zăcea de 8 ani, 
slăbănog. Cu aceasta şi la Iopi, lucru de minune la toţi, au înviiat 
pre Tavitha, ce murise. 

Are soarele şi altă a sa lucrare, că trece prin crăpăturile uşilor 
şi prin găurile păreţilor şi cele mai din lăuntru ale caselor le 
iscodeşte şi le luminează. Şi de la Petru n-au fost lipsită această 
putere, de vr&me ce, după cum zice Ieremia la 17 capete: „Adâncă 
iaste inima decât toate şi om iaste şi cine-l va cunoaşte, pre el“. 
Însă aceasta o au iscoditu-o şi au atins cu razele lui, precum să 
vede adevărat la Anania şi la Samfira, a cărora mincinosul cuget 
cu moarte făr' de veste i-au certat. 

Au iscodit cele ascunse ale inimii lui Simon vrăjitoriul şi au 
descoperit vicleşugul cel ascuns al inimii sale, pentru care lucru 
în faţă l-au înfruntat zicând: „Că întru amărăciunea fierii şi întru 
legătura nedreptăţii te văz că eşti; pocăiaşte-te, drept aceia, de 
răutatea aceasta şi te roagă lui Dumnezeu, ca doară ţi s-ar erta 
ţie cugetul inimii tale“. 

S-au aflat întinăciuni la soarele cel simţitor, prin mijlocul ochia- 

nurilor, de astronomii ceşti de pe urmă, lucru necunoscut de cei 
vechi şi cu totul neadevărat. Deci, să mărturisim şi noi cum că s- 
au aflat oarecare întinăciuni şi la soarele nostru cel de taină, la 
Petru. Şi oare nu era mare întinăciune, când în curtea arhierului 
s-au lepădat de 3 ori de învăţătoriul său? Nu era mare întinăciune 
când în grădină, fugind, au lăsat singur pre dulcele lisus? Aceste 
însă întinături, cu lacrămile ce vărsa adeseori, dintru adâncul 
inimii, le-au spălat şi au rămas cu totul curat, atâta cât s-au arătat 
ca alt soare, luminând în casa celui înalt. 

Zice de aceasta şi cel cu Gura de Aur, Ioann, la tâlcul Psalo- 
mului 48, cum că mulţi împăraţ au rădicat cetăţ şi au făcut zidiri 
minunate şi puindu-ş numele s-au dus, iară nimic nu s-au folosit, 
ce au încetat şi uitării s-au dat pomenirea lor. Iară păscariul Petru 
nici unele de acestia făcând, luminează mai mult decât soarele şi 
după moarte. 

Să trecem, acum de la luminătoriul cel mare la cel mai mic, de 
la soare la lună, de la vasul luminat la vasul cel ales, de la Petru 
la Pavel. 

Multe feliuri de vrednicii, stăpâniri şi puteri dau filosofii să 
aibă luna. Şi întâi zic cum că luna iaste podoaba nopţii, asămâ- 
nătoare soarelui şi stăpână mării: acâste însă vrednicii cu dreptate 
să cuvin vasului celui ales şi cu cale iaste să se numească podoaba 
nopţii, de vr&me ce s-au trimis de la Dumnezeu, pentru ca să 
lumineze limbile dintru întunerecul slujirii de idoli, precum o au 
zis mai nainte Isaia: „Te-am dat spre lumină limbilor, să fii spre 
mântuire până la marginile pământului“. 

Noapte întunecată au fost atunce în toată lumea, când argintul 
şi aurul, pietrile şi lemnele să slujiia ca nişte dumnezei şi omul 
să abătea cu toate puterile sufletului spre aceia ce iubiia Luţifer 
şi dracii, carii ca nişte naşteri ale iadului şi ca nişte fii ai înşiş 
răutăţii, alta nu pohtiia, alta nu iubiia, făr' numai răutatea, 
păgâniia, răsfătăciunile trupului, neruşinarea obiciaiurilor, uitarea 
desăvârşit a celor sfinte, apucările de la streini, iubirile de argint 

şi trufiile; când să călca pravilele lui Dumnezeu şi să huliia acelia 
ale firii, când era lipsiţ oamenii de suflet, sufletul lui Dumnezeu 
şi Dumnezeu de slujba şi închinăciunea ce i să cuveniia. 

Deci pentru ca să gonească această noapte întunecată şi pentru 
ca să lumineze o întunecare împuţită ca aceasta, au ales 
Dumnezeu pre Pavel, ca luminând ca altă lună luminată în lume, 
să răsipească întunerecul închinăciunei de idoli şi pentru ca să 
adevereze aceia ce zice: „Norodul carele şedea întru întunerec au 
văzut lumină mare“. 

Să cuvine lui Pavel şi a dooa stăpânire a lumii, căci iaste 
asemănătoriu soarelui, pentru căci Pavel s-au arătat întru toate 
desăvârşit, asămânătoriu lui Petru. Deci cu cuviinţă iaste şi putem 
să zicem acel cuvânt al Isaiei: „Şi va fi lumina lunii ca lumina 
soarelui“. Şi cine nu va mărturisi cum că Pavel s-au arătat 
asămânător lui Petru? Smerit era Petru, de vreme ce după acea 
minunată vânătorie a peştilor au zis lui lisus: „Eşi de la mine, că 
om păcătos sunt, Doamne“. lară mai smerit la spălarea picioarelor, 
când au răspuns desăvârşit au zis: „Nu-mi vei spăla picioarele în 
veci“. Şi încăş mai smerit s-au aflat la moarte, vrând ca să moară 
pre cruce cu capul în jos. 

Şi Pavel nu s-au asemânat lui Petru cu smereniia, chiemându-se 
pre sine mai mic decât apostolii şi cum că nu iaste vrednic a să 
numi apostol? Şi să mărturisiia pre sine întâi şi mai mare păcătos 
(zicând): „Hristos lisus au venit în lume să mântuiască pre 
păcătoş, carele cel dintâi sunt eu“. 

Răbdătoriu era Petru, răbdător şi Pavel. Amândoi cu bucurie 
au răbdat lanţurile, bătăile, închisorile, goanele şi bucurându-să 
mergea de spre faţa adunării, căci pentru numele lui lisus să 
învredniciră a să necinsti; au plâns cu amar Petru greşala lui. Şi 
Pavel, câte lacrimi n-au vărsat căci, prin neştiinţă, întâi era 
hulitoriu şi gonaci şi ocărâtoriu besericii lui Dumnezeu. Mare 
nevoe au fost lui Petru când, întrebându-se de 3 ori: „Petre, iubeşti- 
mă“, cu totul întristându-se au răspuns: „Doamne, tu ştii că te 

iubesc“. Şi Pavel, atâta era de fierbinte în dragostea lui Hristos, 
cât verice feliu de muncă, toate zidirile cele văzute şi nevăzute, 
nicidecum, întru nimica, nu le-au socotit (zicând): „Cine ne va 
despărţi pre noi de dragostea lui Hristos? Necazul, au supărarea, 
au gonirea, au foametea, au golătatea, au primejdiia, au sabiia? 
Pentru că adeverit sunt că nici moartea, nici viaţa, nici îngerii, 
nici începătoriile, nici puterile, nici altă oarecare zidire va putea 
pre noi să ne usibească de dragostea lui Dumnezeu.“ 

Cu umbra lui Petru să tămăduia mulţime de bolnavi şi nu 
puţini din cei ce era chinuiţi de duhurile cele necurate; şi 
măhrămile şi ştergătorile lui Pavel goniia toată boala şi duhurile 
cele viclene de la trupurile bolnavilor. Au rădicat Petru pre cel ce 
era olog din pântecele mâne-sa, lângă uşa besericii. As&menea 
au făcut şi Pavel în Listra. Au înviiat Petru pre Tavitha, moartă 
fiind şi Pavel au înviiat pre Eftih, tânărul carele căzuse din a treia 
straşină. Asemenea au fost amândoi întru osteneli, întru necazuri, 
pentru Hristos, în râvnă pentru mântuirea sufletelor, în minuni, 
în moarte şi la îngropăciuni, pentru căci amândoi în Roma, 
mărturisind, s-au îngropat. 

Vredniciia cea după urmă a lunii iaste să stăpânească marea, 
care lucru să cuvine şi lui Pavel, pentru căci de 3 ori s-au sfărâmat 
corabiia cu el; o noapte şi o zi întru adâncul (mării) au făcut şi de 
s-au şi biruit de cumplitele valurile mării, iară pururea nevătămat 
s-au aflat într-acea înecătură. 

Între celelalte idiomata adecă alsăuiri ce are luna are şi aceasta: 
când iaste plină să scoală asupră-i câinii, ca nişte vrăjmaş, cu 
luptă şi nu încetează a o lătra, neputând suferi lumina ei; şi cu 
acestia toate, ia fiind curată şi nevinovată, luminează şi călătoreşte 
călătoriia ei, făr' de zăticneală. 

Câţ câini sălbateci s-au sculat, turbat, asupra lui Pavel, lătrând. 
Au lătrat asupra lui Pavel tot Efesul, pentru căci învăţa de faţă 
cum că acei (idoli) ce să fac de mâini, nu-s dumnezei. Au lătrat 
asupră-i la Iconiia, când s-au pornit limbile şi jidovii să ucigă cu 

pietri pre Pavel. Fost-au lătrat de Elima vrăjitoriul, carele din 
strălucirile lunii noastre, cei de taină, lui Pavel, au rămas orb. 
Fost-au lătrat, la cea mai de pe urmă, de câţva jidovi carii, s-au 
blestemat ei singuri pre sine, nici să mănânce, nici să bea, până 
nu vor ucide pre Pavel. 

Însă cu aceste goane, scârbe şi nevoi, făr' de frică au urmat 
calea lui, strigând neîncetat: „Cine ne va despărţi de dragostea 
lui Hristos? Lasă, să se mânie jidovii, să se scoale tiranii, să latre 
câinii cei sălbateci; eu calea voiu săvârşi, credinţa voiu păzi.“ 
Cine dară să nu mărturisească cum că Pavel au strălucit între 
limbi, ca luna plină în zilele ei? 

Făr' de prepus iaste, drept aceia că Petru au stătut în bescrică, 
ca alt luminător mare, pentru căci s-au arătat ca soarele luminând 
peste bescrica celui înalt. Iară Pavel au fost stătut luminătoriu 
mai mic, însă asămânător soarelui, cu lumina cu strălucirea, cu 
bunătăţile, cu vredniciia şi cu slava. 

Acum voiu întoarce cuvântul mieu cătră tine, ţară creştină, şi 
dinpreună cu tine mă voiu bucura, pentru căci ai în loc de 
acoperământ pre verhovnicii apostoli Petru şi Pavel şi ai tipărit, 
în corona ta, chipul crucii, pentru ca să nădăjdueşti a lua roadă 
de bună vieţuire din lemnul vieţii. Nu s-au întors corbul, odinioară, 
în chivotul lui Noe, pentru căci au aşteptat să între mai cu multă 
norocire, aicea, în tine şi pentru ca să aducă veştile liniştei, nu cu 
frunză de maslin, ci cu ramura crucii în gură; s-au întors pasărea 
în braţele tale, cinstită ţară şi să laudă cu pohvală între soare şi 
între lună. Soarele de-a dreapta şi luna de-a stânga sunt slăviţii 
apostoli Petru şi Pavel şi închipuiaşte semnul cum că cei ce sunt 
întâi cu şăderea apostoli au purtare de grije pentru folosul 
norodului tău, adecă celor drepţi şi celor păcătoş; celor drepţi, ce 
sunt de-a dreapta, pentru căci soarele luminează zioa, că iaste şi 
semnul darului şi celor păcătoşi ce sunt de-a stânga, pentru căci 
luna luminează noaptea, că iaste semnul păcatului. 

Săltează, drept aceia, cu glas de bucurie şi te vescleşte, pentru 

căci ai ajutători ca aceştea şi folositori mari şi biruitori fierbinţi 
ca aceştea. 

Voi iară, o dascali mari ai lumii, văzând userdiia norodului ce 
stă împrejur şi toată creştineasca politiia aceasta, spre lauda, spre 
cinstea şi spre prăznuirea voastră, nu ne lipsiţi de călduroasa 
voastră folosinţă şi de puternicul vostru acoperemânt, ci căutaţ 
din ceriu, ca nişte luminători mari tăriei cei de sus, spre noi carii 
şădem întru întuncrecul şi umbra morţii. Mângâiaţi-ne spre noi, 
ticăloşii, cei ce şedem în valea plângerii; mijlociţ pentru norodul 
domnului, pentru pravoslavnica beserică, pentru preoţiia împără- 
tească şi mai ales vă rugaţ lui lisus celui răstignit, a căruia Evan- 
gheliia cu atâtea ostenle şi trude, goane şi munci, închisori şi 
bătăi, crucea şi moartea în toată lumea o aţ propoveduit. 

Să păzească în ani mulţi, întru luminatul lui scaun, pre 
cucârnecul rugătoriu, pre prăznuitoriul numelui vostru, pre 
cinstitoriul pomenirei voastre, pre creştinul nostru domn, ca întru 
creştineasca întemeiare a înălțimei sale să fim şi noi, cu toţii, cu 
linişte sufletească şi trupească, mai presus de toată ispita celora 
ce stau împotriva creştinătăţii, să propoveduim în mulţi ani 
numele vostru, să prăznuim stradaniia voastră, să sărbăm luminat 
cu cuviinţă slăvita voastră pomenire. Amin. 


CUPRINS 


CUVÂNT DE ÎNVĂȚĂTURĂ LA BOGOIAVLENIE 


Luminat şi cinstit au fost praznicul ce au trecut, al naşterii 
domnului Hristos, blagosloviţilor creştini, iară mai luminat şi mai 
cinstit iaste acest de astăzi, căci acolo au arătat steaoa pe Hristos, 
cum că s-au născut, iar aici mărturiseşte tatăl din ceriu pre cel ce 
să botează, zicând: „Acesta iaste Fiiul mieu cel iubit întru carele 
bine am voit“. Acolo vrăjitorii cu darurile lor i s-au închinat, ca 
unui Dumnezeu şi împărat, iar aici îngeri cereşti, ca unui 
Dumnezeu adevărat şi om desăvârşit îi slujesc. Acolo era ca un 

prunc mic, înfăşat şi pus în iasle, iar aici ca un Dumnezeu 
desăvârşit şi om desăvârşit să botează în apa Iordanului, pentru 
ca să spele tot neamul omenesc din spurcăciunea păcatului celui 
strămoşesc. Acolo îngerul cel mare Gavriil slujiia cu cucerie, iară 
aicea îngerul şi înainte mergătoriul loann slujaşte taina. 

Deci dară decât sunt lucrurile praznicului de astăzi mai 
luminate, cu atâta sunt şi mai mari decât ale praznicului ce au 
trecut. Pentru aceasta dară, de vreme ce să botează Hristos, să 
ne botezăm şi noi, nu că doară că nu suntem botezaţ cu sfântul 
botez, adecă cu apă şi cu duh, ci pentru căci am întinat cu păcatele 
noastre sfântul botez. Trebue să ne spălăm cu lacrămile pocăinţii, 
ca să ne facem curaţ, după cum zice prorocul Isaia: „Lăsând 
vicleşugurile dintru inimile voastre şi faptele cele rele, de carele 
să bucură vrăjmaşul nostru diavolul“ şi să ne îmbrăcăm cu noul 
Adam, cu domnul nostru lisus Hristos, după cum zice fericitul 
Pavel, pentru ca să ne putem sui şi noi la ceriu curaţi şi luminaţ, 
ca şi Hristos şi câţ am priimit propoveduirea lui, de am şi greşit, 
să alergăm că ne va priimi Hristos, ca un bun şi iubitoriu. 

Botează-se Hristos, ca să sfinţească apele. Botează-se Hristos, 
ca să ne arate taina. Mâna prorocului slujaşte, ca să boteze mâna 
Tatălui, adecă pre Fiiul şi cuvântu lui Dumnezeu. Om slujaşte şi 
om să botează; însuşi Ioann, ca un rob slujaşte şi Hristos ca un 
om să botează. 

Pentru aceasta dară şi noi, ca nişte robi adevăraţi şi înţelepţi, 
să slujim taina cu inimă curată, după cum zice prorocul David. 
Minte bună şi credincioasă să avem, ca să pric&pem taina drept; 
şi cine iaste credincios şi drept, să alerge ca să auză ce zice David: 
„Veniţ cătră dânsul (adecă cătră Domnul) şi vă luminaţi şi feţele 
voastre nu să vor ruşina“, ca să se albească păcatele noastre ca 
zăpada, dupre cum zice Isaia. Şi cine iaste credincios şi temător 
de Dumnezeu, să mărească şi să laude taina, că mărire ca aceasta 
priimeşte Dumnezeu ca o tămâe cu bună mireazmă, iar cine iaste 
păgân şi ispititor de tainele noastre să lipsească din beserică şi 

să se depărteze, pentru ca să nu vie urgiia lui Dumnezeu asupră- 
i şi să va bântui; că şi Moisi, când s-au suit în muntele Sinaii, ca 
să priimească tabelele legii ce i-au dat Dumnezeu, aşa au poruncit 
ca să nu să apropie de muntele acela nice o hiară sau vreun 
dobitoc, iar de să va apropiia, să fie ucis cu pietri de mulţimea 
jidovilor. 

Asemenea iaste şi acuma. Taina avem de sărbăm şi prăznuim 
şi vom să ne suim sus nu cu trupul, sau în munte ca Moisi, ci cu 
mintea, la mari şi la înalte gânduri; ci numai câţ sunt credincioş 
să se apropie cu mintea ca să priceapă taina prăznicului de astăzi. 

După naşterea domnului Hristos, rămâind batjocorit şi amăgit 
Irod împăratul de vrăjitori, s-au mâniiat foarte şi au trimis la 
Vithleem şi în toate hotarăle lui de au junghiat 14 mii de coconi 
mici câte de 2 ani şi mai jos, între care coconi era şi cinstitul 
Ioan, prunc mic în braţele maică-sa Elisaftei. Şi, vrând ca să-l 
junghie şi pre el, s-au desfăcut muntele din voia lui Dumnezeu şi 
au trecut de ceia parte maică-sa cu dânsul. Şi îngerul Domnului |- 
au luat de l-au dus în pustie şi-l hrăniia acolo, până au venit în 
vârstă de s-au făcut de 33 de ani şi 3 luni, a căruia hrană era 
vlăstarile copacilor şi miiare sălbatecă. 

Şi au venit cuvântu Domnului de i-au zis să lase pustiia şi să 
meargă în părţile Iudeii să propoveduiască noroadelor pocăință. 
Şi acolo mergea mulţimea jidovimei de-ş mărturisiia păcatele lor 
şi să boteza de el în apa Iordanului şi-l întrebară pre el zicând: 
„Au doară eşti tu prorocul? Iar el au zis: nu sunt“, nu că doară nu 
era el proroc, ci nu l-au întrebat de iaste proroc, ci numai de iaste 
el prorocul acela de carele au zis Moisi că: „Proroc va rădica noao 
domnul Dumnezeul nostru dintru fraţii noştri“, adecă iaste să 
vie un proroc mare din neamul jidovesc şi socotiia jidovii cum că 
iaste Ioann prorocul acela şi pentru acâia îl întreba. Iar el le-au 
răspuns şi le-au zis: „Nu sunt eu acela, ci iaste să vie după mine, 
a căruia nu sunt eu vrednic să-i dezleg curelele încălțămintelor 
lui“, adecă nu pociu pricepe cum s-au născut. Adevărat, mai pre 

urmă s-au născut decât mine ca un om, iară ca un Dumnezeu ce 
iaste mai nainte decât mine s-au născut, în anii dumnezeirii. „Şi 
eu vă botez pre voi numai cu apă, iar el vă va boteza cu duh sfânt 
şi cu foc. În mâna lui iaste lopata şi vântură pleavă din grâu“; 
adecă iaste cunoscătoriu de inimi ca un Dumnezeu şi cunoaşte 
pre cei păcătoş şi pre cei drepţi. Deci pre cei păcătoşi îi osândeşte 
în focul cel de veci, iar pre cei drepţi îi adună la împărăţia ceriului. 

Şi vorbind Ioann cu mulţimea jidovilor zise iară: „Nu sunt eu 
cel ce socotiţ, ci iată că vine“. Şi aşa vorbind cu noroadele sosi şi 
Hristos să se boteze. Iară Ioan, deaca l-au văzut zise cătră jidovi: 
„lată mielul lui Dumnezeu, carele rădică păcatul lumii. Acesta 
iaste Fiul lui Dumnezeu celui adevărat ce vă spuneam.“ Atunce 
au mers Hristos la Ioann şi i-au zis: „Vino de mă botează, căci 
pentru aceasta am venit“. Iară Ioann i-au zis: „Mie trebue să mă 
botez de tine, sau să mărturisesc alt botez pentru numele tău şi 
tu vei să te botez eu? Apa Iordanului, văzându-te, au fugit de 
frica ta înapoi, dară eu cum voiu cuteza să te botez, de vreme ce 
Moisi, văzătoriul de Dumnezeu şi marele proroc, nu îndrăzniia 
să vază faţa ta, dară eu cum voiu să mă ating de sfântul tău creştet, 
cu mâini păcătoase? Iarba pământului sunt, dar cum mă voiu 
apropiia de focul cel nesuferit? Tu mă sfințeşte, Doamne, tu mă 
botează, stăpâne, tu mă curăţeşte de tina păcatului, mântuitoriule, 
că eu nu cutez, nici sunt vrednic să te botez.“ 

Zise Hristos: „loanne, lasă cuvintele acestia acuma, că nu iaste 
vr&me de a înmulţi vorba; vremea purtării de grijă iaste. Pentru 
aceasta m-am făcut om, pentru aceasta m-am îmbrăcat în trup, 
pentru aceasta m-am arătat sărac şi m-am arătat smerit, pentru 
ca să împlinesc toată dreptatea. Ci vino, de mă botează, ca să se 
împlinească purtarea mea de grijă şi toată plecăciunea mea.“ 

Atunce au apucat cinstitul loan şi l-au botezat şi s-au pogorât 
Duhul Sfânt în chipul porunbului pre capul lui Hristos şi glas din 
ceriu s-au auzit zicând cum că: „Acesta iaste fiiul mieu cel iubit, 
cu carele am purtat de grijă pentru mântuirea omenească“. Şi 

atunce au ieşit Hristos din râu, botezat. 

Şi cum că s-au botezat Hristos, aşa ne învaţă dumnezeeştii 
evanghelişti; iar încăş avem la praznicul de astăzi câteva 
întrebăciuni, carele sunt trebuincioase a le şti. Şi întâi iaste: pentru 
ce Hristos, fiind făr'de păcate, s-au botezat? A dooa: pentru ce s- 
au botezat în apa Iordanului şi nu într-alt râu? A treia: pentru ce 
s-au pogorât Duhul Sfânt pre capul lui Hristos şi pentru ce în 
chipul porunbului? A patra: câte botezuri sunt? A cincea: pentru 
ce iaste botezul de apă şi de duh? 

Aceste 5 întrebăciuni avem astăzi foarte de folos a le şti; mai 
sunt şi altele, ci noi le lăsăm pentru lungimea vorbei şi vom zice 
numai pentru acâstia, foarte pre scurt. Deci, câţ v-aţ adunat astăzi 
la sfânta beserică, pentru ca să prăznuiţ praznicul, deşchideţi-vă 
ochii, nu numai ai trupului, ce şi ai sufletului, pentru ca să pricepeţ 
ce vom să zicem, că nu sunt lucruri lumești, ce iaste taină mare şi 
înfricoşată, care s-au făcut pentru mântuirea omenească. 

Întrebăciunea dintâi iaste: pentru ce Hristos, fiind fără de 
păcate, s-au botezat? Zicem că botezul iaste mântuirea păcatelor 
omului şi curăţenie de păcatul cel strămoşesc, iară Hristos fiind 
făr'de păcate, după cum zice prorocul Isaia: „Că păcat n-au făcut, 
nici vicleşug în gura lui nu s-au aflat“, pentru ce, dară, s-au botezat? 
Zicem la aceasta cum că sunt 4 stihii, dintre carele s-au făcut 
omul şi toată lumea şi iar întru acelea stihii, va să se topească omul, 
până la a dooa venire a domnului Hristos, dintru carele iară va să 
se închiiage. 

Deci stihiia cea dintâi şi mai de treabă iaste vântul, că fără de 
răsuflare nu poate trăi omul nici un ceas. A dooa stihie şi mai 
înaltă iaste focul, nu numai acest ce vedem cu ochii şi ne slujim 
cu dânsul, ce şi focul cel din văzduh. A treia stihie iaste apa şi a 
patra stihie iaste pământul. Deci într-aceste 4 stihii iaste omul 
făcut şi, pentru căci sunt alcătuirile trupului omenesc, era cu cale 
să se sfinţească cu pogorârea Domnului. Deci vântul, şi focul s- 
au sfinţit cu pogorârea cuvântului lui Dumnezeu, iar pământul s- 

au sfinţit când au născut trupeşte în peşteră. Şi să cădea să se 
sfinţească şi apa, de vreme ce iaste din cele 4 stihii şi într-alt chip 
nu să putea să se sfințească, de nu s-ar fi botezat Domnul, 
trupeşte, în Iordan, arătându-se mai vârtos şi taina cea mai mare 
a credinţei noastre; şi alta, pentru ca să sfărâme capetele şărpilor, 
adecă a dracilor ce era în apă, după cum zice David: „Tu ai zdrobit 
capetele bălaurilor în apă“. 

A dooa întrebăciune era: pentru ce s-au botezat Hristos în 
Iordan şi nu într-alt râu? Zicem şi la aceasta că fiind râul acela 
sfinţit de cât alte râuri, pentru minunile ce s-au făcut într-însul, 
au mers şi Hristos iară la acela, care minuni sunt acestia: întâi, 
când au trecut lisus Naviin cu tot norodul jidovesc prin mijlocul 
apei şi nu s-au udat nimeni, pentru că întrase 12 preoţ de ţinea 
chivotul pre spatele lor şi apa să dedese înapoi din porunca 
dumnezeiască, până au trecut tot norodul. A dooa minune, când 
au lovit prorocul Ilie cu cojocul său apa şi s-au desfăcut, de au 
trecut el, cu ucenicul său, ca pre uscat. A treia minune, când s-au 
scăldat de 7 ori Neeman boiariul, sfetnicul împăratului de la Siriia, 
după cuvântul prorocului Elisei şi s-au tămăduit de bubele ce 
avea. A patra minune pe vremea prorocului Elisei, mergând nişte 
oameni să tae lemne de casă pre lângă țărmurile Iordanului, fiind 
şi prorocul împreună cu dânşii, au căzut toporul unuia din coadă 
şi s-au înecat în apă; iar Elisei, luând coada toporului şi mergând 
la țărmurile apei, întinse coada spre apă şi zise: „Arată, Doamne, 
minune“ şi îndată sări toporul din apă şi să puse în coadă, care 
minune închipuiaşte sfântul botez, după cum scrie sfântul loann 
Damaschin la un tropar al canonului de la înălţarea cinstitei cruci, 
la a patra peasnă. Deci, pentru aceste minuni s-au botezat şi 
Hristos într-acel râu. 

A treia întrebăciune iaste: pentru ce s-au pogorât Duhul Sfânt 
şi zicem: când să boteza Hristos s-au deşchis ceriurile şi au 
mărturisit Tatăl pre Fiiul, zicând: „Acesta iaste Fiiul mieu cel iubit, 
întru carele bine am voit“? Deci de vreme ce au mărturisit Tatăl, 

socotiia jidovii că pentru loann s-au făcut glasul acela, pentru că- 
] ştiia ca pre un proroc şi fiiu de proroc şi sfânt şi pentru ca să nu 
zică norodul cum că lui Ioann îi zice „fiiu iubit“, pentru aceasta 
s-au pogorât Duhul Sfânt pre capul lui Hristos, de l-au arătat şi l- 
au mărturisit Tatăl de sus. 

Iar pentru ce s-au arătat Duhul Sfânt în chipul porunbului, să 
vă spuiu o istorie din Tistamentul cel vechiu, măcar că o ştiţi mai 
toţ. Când au făcut Dumnezeu potopul şi au înecat tot pământul 
pentru păcatele omeneşti şi au şters tot faptul dupe faţa pămân- 
tului, din om până în dobitoc, s-au mântuit numai Noe, cu toată 
casa lui, în corabiia ce făcuse din poruncă dumnezeiască. Şi 
împreună cu dânsul era şi din dobitoacele pământului şi din 
pasările ceriului, după cum scrie mai pre larg la cartea Facerii. 
Iară după ce au încetat apa potopului, au trimis Noe din corabie 
pre corbul, să vază, ostoitu-s-au apa potopului, au ba. Iar el 
mergând şi aflând stârvurile, s-au aşăzat pre iale şi nu s-au mai 
întors înapoi să dea vâste. Şi văzând Noe zăbava corbului au 
trimis pre porumb; iar el fiind pasăre curată, n-au vrut să şază 
pre tină, ce au luat o ramură cu frunză de maslin în gură şi o au 
dus în corabie şi aşa au cunoscut Noe cum că s-au ostoit apa 
potopului. 

Deci pentru acdia s-au arătat şi Duh Sfânt în chip de porunb 
pre capul lui Hristos, arătând că s-au ostoit potopul păcatelor 
omeneşti; şi alta, că porunbul iaste întreg, adecă făr'de răutate, 
după cum zice Hristos la sfânta Evanghelie: „Faceţi-vă înţelepţi 
ca şărpii şi întregi ca porunbii“. 

A patra întrebăciune iaste cum că am zis: câte botezuri sunt? 
Şi zicem că sunt 8, precum scrie şi sfântul loan Damaschin la a 4 
carte a Bogosloviei lui: botezul dintâi iaste al potopului, spre 
tăiarea păcatului. Al doilea botez iaste al lui Moisi, când au trecut 
pre jidovi prin Marea Roşie. Al treilea botez iaste al legii, că de 
să spurca cineva până nu-ş spăla cu apă trupul şi hainele, nu 
intra în tabără. Al patrulea botez iaste al lui Ioann, însă spre 

pocăință numai. Al cincilea botez iaste al lui Hristos, cu carele 
ni-am botezat şi noi, creştinii. Al şaselea botez iaste al pocăinţei 
şi al lacrămilor, cu carele curăţim botezul cel dintâi ce am întinat. 
Al şaptelea botez iaste al muceniei, carele iaste şi mai bun şi mai 
cinstit, că nu să teme să se mai spurce cu păcate botezul acesta, 
carele s-au arătat întâi Hristos, că ş-au vărsat preacinstit şi scump 
sângele său pre cruce şi toţi mucenicii cu acest botez s-au botezat 
şi s-au învrednicit împărăției ceriului. Al optulea botez, cel mai 
de pre urmă, iaste al focului celui nestins, ce va să muncească 
pre cei păcătoş, după cum zice la un tropar al canonului de astăzi 
la a 6 peasnă: „Cu focul cel de pe urmă botează Hristos pre cei 
potrivnici şi neînţelegători de dumnezeirea lui“. 

A cincea întrebăciune iaste: botezul pentru ce iaste de apă şi 
de duh? Şi zicem că fiind omu îndoit, adecă cu trup şi cu suflet şi 
fiind trupul simţitoriu trebuiaşte, când îl întinăm, să-l spălăm cu 
apă, că apa încă iaste simţitoare. Iară sufletul fiind făr'de materie, 
Duhul Sfânt îl curăţă şi-l luminează şi-l mântuiaşte de păcate. 

Acâste întrebăciuni avem la praznicul de astăzi, precum le-aţi 
şi auzit. Deci pentru aceasta trebuiaşte, blagosloviţilor creştini, 
cât ne-am botezat în numele sfintei şi cinstite troițe, să ne ferim 
de toate lucrurile şi faptele drăceşti, ca să nu ne întinăm sfântul 
botez cu păcatele, nici să călcăm făgăduinţele ce ni-am făgăduit 
lui Hristos. Şi pentru ca să priimească Dumnezeu praznicile şi 
sărbătorile noastre, trebue să păzim, după cât ni-ar fi putinţa, 
poruncile lui şi să purtăm grijă pentru mântuirea noastră şi pentru 
împărăţiia ceriului, căci acolo ne iaste lăcaşul, după cum zice 
fericitul Pavel: „Petrecerea noastră în ceriuri iaste“. Să nu ne 
lunecăm cu firea spre lucrurile cele deşarte ale lumii, pentru că 
sunt toate trecătoare şi mincinoase. Să ne ferim de ucideri, de 
curvii şi de preacurvii, de beţii şi de apucări. Să nu ţinem pizmă 
unul altuia, nici să ne vindem cu pâra, unul pre altul, cu cruzie 
de inimă şi cu nemilostivniciia, pentru ca să ne păgubim şi să ne 
sărăcim unul pre altul, dupre cum vedem totdeauna că fac mulţi, 

netemându-să nici de Dumnezeu, nici de păcat, nici îş aduc aminte 
de moarte sau de osândă; să numesc numai cu numele creştini, 
iar cu inima sunt departe de Dumnezeu, după cum zice Isaia şi 
faptele lor nu sunt păgâneşti, ci mai vârtos voiu zice că sunt 
drăceşti, că numai diavolul nu pohteşte binele omului, pentru că 
iaste vrăjmaş şi mincinos din ceput, după cum zice Hristos. 

Să nu ne trufim întru inimile noastre, veri pentru ce bine am 
face, că ne vom piiarde plata ostenelii şi în scurt să ne ferim de 
toate lucrurile cele rele şi necuvioase, carele ne vatămă la suflet 
şi să bucură vrăjmaşul nostru diiavolul de iale, ci numai să poh- 
tim pururea să facem fapte bune şi plăcute lui Dumnezeu, pentru 
că rămân făr'de moarte şi vom lua plată la ceriuri pentru iale. 

Să alergăm la sfintele bescrici, de nu în toate zilele, pentru 
multe neputinţe şi nevoi ale noastre ce ne vin totdeauna din 
valurile lumii, măcar duminecile şi sărbătorile; căci că pentru 
aceasta s-au rânduit acâste sfinte zile: una pentru ca să ne 
odihnim şi noi şi dobitoacele noastre de trudele şi de ostenelele 
ce facem peste toată săptămâna; a dooa, pentru ca să mulţemim 
şi să dăm laudă lui Dumnezeu, pentru multele şi nespusele 
facerile de bine ce au arătat cătră noi şi ne arată totdeauna şi ne 
ţine şi ne chiverniseşte ca un milostiv; a treia, să auzim cântările 
şi slujbele celia ce să fac pentru folosul cel sufletesc. Că precum 
nu poate trăi trupul omului făr'de hrană simţitoare, aşa nici 
sufletul nu poate trăi fără hrana cea duhovnicească, care iaste 
cuvântul lui Dumnezeu, după cum zice Hristos la Evanghelie: „Nu 
numai cu pâine va trăi omul, ci cu tot cuvântul carele iaste din 
gura lui Dumnezeu“. Iar nu să mergem pe la hore şi pe la jocuri 
şi pe la cârciume, dupre cum ne iaste obiciaiul, că în loc de a ne 
folosi, ne păgubim şi sufleteşte şi trupeşte. Iar de ne trebuie să 
ne adunăm pre la hore, ca să privim, mai bună horă decât aceasta 
a bescricii şi mai frumoasă priveală şi mai cuvioasă adunare nu 
socotesc nici cunosc a fi alta decât aceasta. Că vedem cu ochii, 
afară din mulţimea oamenilor ce s-au adunat, pre domnul nostru 

lisus Hristos, ca un împărat vecinic şi pre cinstită maică-sa, pre 
sfinţii îngeri, pre apostoli, pre mucenici şi pre toţ sfinţii. Iar cu 
urechile auzim faptele şi lucrurile cele minunate ce au făcut pre 
pământ şi ne bucurăm şi sufleteşte şi trupeşte, că nu păgubim 
nimic, ci mai vârtos câştigăm sfinţenie şi milă de la Dumnezeu. 

Şi când eşim la bescrică, să nu eşim deşărţi, ci să facem cum 
face ariciul că, după ce merge la vie, întâi să satură el de struguri 
şi apoi scutură viţa de cad broboanele jos şi să tăvăleşte pre 
dânsele de să înfig în ghimpii lui şi duce şi puilor. Aşa să ducem 
şi noi, fieştecine, pre la casele noastre, copiilor şi celor ce n-au 
mers la beserică, din cuvintele ce am auzi din sfânta Evanghelie 
şi dintr-alte cărţi, ca să-i hrănim şi pre dânşii cu hrana cea su- 
fletească. Şi după aceia să ne păzim mintea de cugetele cele vic- 
lene şi trupurile noastre să le ferim de toate spurcăciunile. Să 
avem dragoste cătră toţi, să facem milostenie la săraci, să iubim 
pre cei streini, să căutăm pre cei bolnavi şi pre cei din chisori să-i 
cercetăm. Să facem bine vrăjmaşilor noştri, după cum ne învaţă 
Hristos. Să avem răbdare la nevoi şi la scârbe, să ne supunem 
celor mai mari, domnilor şi stăpânilor noştri. Să ascultăm şi să 
cinstim pre părinţii noştri. Să ne cucerim cu cuviinţă duhovnicilor 
noştri şi preoţilor şi călugărilor, că aşa place lui Dumnezeu. 

Şi acestia toate păzindu-le şi făcându-le, să avem nădejde bună 
şi făr'de îndoială cătră Dumnezeu că aici, întru această viaţă, vom 
petrece viaţă bună şi făr'de întristare, iar în cea viitoare ne va 
învrednici şi ne va pune în numărul celor drepţi, ca să ne bucurăm 
în veci nesfârşiţi întru acea fericire, lăudând şi binecuvântând 
numele Tatălui şi al Fiiului şi al Sfântului Duh, a căruia iaste 
mărirea şi ţineria în veci. Amin. 

CUVÂNT DE ÎNVĂȚĂTURĂ LA PREOBRAJENIIA DOMNULUI 
NOSTRU IISUS HRISTOS CUPRINS 


„Luat-au lisus pre Petru şi pre loann şi pre Iacov, fratele lui şi 
i-au suit pre dânşii într-un munte înalt deosebi şi s-au schimbat 
înaintea lor. Şi au strălucit faţa lui ca soarele, iar hainele lui să 
făcură albe ca lumina.“ 

De vreme ce soarele cest simţitoriu, când răsare şi să înalţă de 
pre pământ să face pricină şi mijlocitor a multor bunătăţi, că 
întinzându-ş razele luminează pământul şi marea, gonşte şi 
răsipeşte toată ceața şi negura, încălzeşte şi hrăneşte toate 
neamurile dobitoacelor, şi, în scurt să zic, toate le însufleţeşte şi 
le înviază şi pre toate împreună le bucură şi le veseleşte, dară cu 
cât mai vârtos soarele cel de gând al dreptăţii, Fiiul şi cuvântul 
lui Dumnezeu Tatăl, domnul nostru lisus Hristos (pentru carele 
zice prorocul Malahie la 4 capete: „Vă răsări voao, celora ce vă 
temeţ de numele mieu, soarele dreptăţii“), carele s-au suit şi au 
răsărit astăzi în muntele Thavorului, întinzând razele şi 
strălucirile mărire dumnezeirii lui. 

N-ar fi dat viaţă morţilor, ca lui Moisi, n-ar fi luminat pre vii, 
ca pre Ilie, n-ar fi gonit prepusul şi cugetul cel potrivnic din mintea 
apostolilor, n-ar fi înrădăcinat şi n-ar fi crescut mai multă credinţă 
în inima lor, nu le-ar fi dat să-l cunoască luminat, cum că el iaste 
Mesiia cel adevărat, Hristos şi cum că de voia lui merge spre 
moarte, neavând vină de moarte şi să cunoască cum că numai 
pre dânsul să cuvine să-l iubească, iar celialalte toate să le aibă 
ca nişte gunoae. Drept aceia pohtesc pre înţelepţiia voastră să- 
mi daţ puţinică ascultare cu dragoste, ca să înțelegeţi de iaste cu 
cale şi de să cuvine să avem şi noi dragoste cătră Hristos, ca 
apostolii. 

Vedem la al doilea cap a preaînţeleptului Sirah că învaţă pre 
cela ce va vrea să slujească lui Dumnezeu, ce i să cuvine să prii- 
mească, zicând: „Fiiule, de vei vrea să te apropii a sluji domnului 

Dumnezeu, găteşte sufletul tău spre ispită“. Pentru aceia, dară, 
trebuiaşte cela ce slujaşte lui Dumnezeu să aştepte ispitele şi 
războiul vicleanului diavol, iar să nu să deznădăjduiască, ci mai 
vârtos atunce să aştepte mai mult ajutor şi mai multă putere de 
la Dumnezeu (numai să stea cu credinţă adevărată, cu nădejde 
bună şi să ţie dreptatea şi să urmeze bunătăţile şi faptele câle 
bune), că nu-l va lăsa Dumnezeu să se ispitească preste putinţa 
lui, ci fără de zăbavă îi va înceta scârba şi ispita o va goni de la 
dânsul, precum o vedem aceasta luminat că s-au făcut la mulţi, 
în multe locuri. Că, întâi lui Avraam i-au poruncit Dumnezeu să 
se sue în munte şi însuş, cu mâinile lui să junghe şi să jertvuiască 
pre unul născut, iubit, fiiul său, pre Isaac. 

Oare n-au fost grea această cerere, ce au pohtit Dumnezeu de 
la dânsul? Oare n-au fost mare şi nesuferită durere de inimă 
aceasta? Iară văzându-i Dumnezeu credinţa şi cum că n-au lenevit, 
nici au zăbovit a o face aceasta, îndată i-au rădicat întristarea şi 
scârba, prin mijlocul îngerului, zicându-i: „Avraame, Avraame, 
nu pune mâna ta pre copil“. 

Şi norodul cel jidovesc cât necaz petrecea în Fghipet, fiind 
robiţ în mâinile lui faraon; iar pentru ca să-i mântuiască Dumnezeu 
din scârbe, câtă putere nebiruită au arătat cu cele 10 rane, prin 
mijlocul lui Moisi. Aşijderea şi dreptul şi mult pătimaşul lov, ca 
într-o clipă de ceas au pierdut nu numai mulţimea dobitoacelor, 
casele, feciorii, fetele şi toată avuţiia ce avea, ci şi trupul lui s-au 
umplut de bube şi de viermi şi zăcea într-un gunoiu. lar pentru 
căci au răbdat ispitele cu mare vitejie de inimă, fără de zăbavă i- 
au dat Dumnezeu îndoit câlia ce au pierdut. 

Însă cu aceste vorbe ce am zis, socoteala noastră nu iaste 
alta, fărnumai ca să arătăm taina de astăzi a schimbării feţii lui 
Hristos, cu carea au dat mare ajutor apostolilor la nevoia 
necredinţii, ce era să cază. Că văzând apostolii pe Hristos într- 
atâta lipsă şi sărăcie, cât nici capul nu avea unde să şi-l plece şi 
într-atâta smerenie de margine şi într-atâta hulă, ce-i făcea jidovii, 

să turbura în cugetul lor, ca nişte oameni proşti ce era; şi pentru 
acâia au început a nu-l crede, socotind cum că nu va fi acesta 
Mesiia cel adevărat şi mai vârtos că peste puţine zile era să moară 
cu moarte nicinstită. 

Drept aceia, ce alt ar fi trebuit la această nevoe a necredinţii, 
fără numai ajutor de la Fiiul lui Dumnezeu, de la Hristos, carele 
cu adevărat le-au dat mare putere şi mare ajutor. Că i-au suit într- 
un munte şi s-au schimbat înaintea lor arătându-le lumina 
dumnezeirii lui (pre cât era cu putinţă să vază cu ochii omeneşti), 
luminând şi mărind firea cea omenească ce era îmbrăcat, care 
lumină s-au vărsat şi pe hainele lui, ca să dea cu aceasta apostolilor 
o îndrăzneală şi un ajutor mare şi să-i adevereze şi să-i 
încredinţeze cum că acest sărac şi smerit la vedere, carele era 
hulit pentru multa a lui smerenie, măcar că peste puţine zile se 
va da legat în mâinile jidovilor să se hulească, să se batjocorească, 
să se scuipe, să se bată cu palma peste obraz, să se muncească, 
să se rănească şi la cea de apoi să se şi răstignească ca un făcătoriu 
de rele. Iar să nu socotească că iaste numai om singur, ci iaste şi 
Dumnezeu desăvârşit şi adevărat şi pentru aceasta s-au schimbat 
înaintea lor. 

La 3 lucruri trebuia mare ajutor apostolilor, ca să scape de 
nevoia şi de ispita cea mare a necredinţii: întâi să cuveniia să 
crează cum că Hristos iaste adevăratul Mesiia; a dooa, văzându-l 
pre cruce, mort, le trebuia ajutor să nu-şi piarză credinţa, nici să 
socotească cum că acesta nu iaste Dumnezeu; a treia, să le dea 
pricină să-l iubească cu dragoste fierbinte. Deci, la aceste câte 
trele să vede astăzi cum că au dat Hristos cu schimbarea feţii lui 
mare ajutor apostolilor, pentru ca să-l cunoască că el iaste Mesiia 
cel adevărat şi pentru aceia le aduce trei marturi, vrednici de 
crezut: pre Moisi, pre Ilie şi pre Tatăl lui cel ceresc.“Şi iată — zice 
evanghelistul — să arată lor Moisi şi Ilie, grăind cu dânsul de 
eşirea lui, carea vrea să se plinească în Ierusalim.“ Şi Tatăl, cu 
glas îl mărturiseşte din nor: „Şi iată glas din nor zicând: acesta 

iaste Fiiul meu cel iubit, întru carele bine am vrut, pre acesta 
ascultaţ“. 

Şi pentru ca să le ajute apostolior să nu iasă din credinţă, 
văzându-l pre cruce, zice mai înainte că vorbeşte cu Moisi şi cu 
Ilie pentru moartea cea de pe cruce, carea vrea să ia, pentru ca 
să-i facă după cum am zis, să-l iubească cu dragoste fierbinte şi 
pentru acdia au descoperit puţintel slava dumnezeirii lui, cu carea 
au mărit firea cea omenească şi va să mărească şi pre sfinţii lui, la 
a dooa venire. 

„Şi să arată lor Moisi şi Ilie, grăind cu dânsul.“ Minunată vorbă 
şi alese soţii are astăzi Hristos, cu adevărat şi i să cuveniia să 
aibă soţii ca acestia, pentru că Hristos iaste Mesiia, că Moisi iaste 
făcătoriu de lege, Ilie iaste proroc mare; Hristos iaste mântuitoriul 
lumii, Moisi iaste mântuitoriul jidovilor, Ilie va să fie mântuitoriul 
celor drepţi, mai nainte puţin de judecată. Hristos iaste dătător 
de lege, Moisi învăţător de lege şi Ilie râvnitor de lege. 

Vedeţ, dară, ce soţii alese are şi cum să aseamănă în oarecarele: 
Moisi au murit, Ilie n-au murit. Şi oare ce poate fi aceasta, de s- 
au însoţit Hristos cu un drept din cei morţi şi cu un drept din cei 
vii? Pentru căci la judecata cea viitoare vor să se judece viii şi 
morţii şi vor să se veselească la împărăţia ceriului câţ vii vor fi 
drepţi şi câţ morţi vor fi drepţi. Şi de vreme ce taina aceasta de 
astăzi, a schimbării lui Hristos închipuiaşte şi iaste ca un aravon 
aceii măriri ai împărăției ceriului, pentru aceasta au adus la mijloc 
unul din cei morţi, pre Moisi şi unul din cei vii, pre Ilie. Şi cum că 
vor să vie la împărăţiia ceriului, împreună, viii şi morţii ni-o 
adeverează fericitul Pavel, la 15 capete cătră corintheni, zicând: 
„Toţ nu vor adormi, iar toţ ne vom schimba de trupul acest 
stricăcios şi ne vom face nestricăcioşi“. 

„Şi să arată lor Moisi şi Ilie.“ Oare pentru ce? Pentru patru 
lucruri: una pentu ca să scoaţă de la norod acea socoteală 
mincinoasă, ce avea asupra lui Hristos, că unii îi zicea că iaste 
Ilie, alţii îi zicea că iaste Ieremia sau, unul din proroci; a dooa, 

pentru ca să cunoască jidovii cum că Hristos nu iaste împotriva 
legii lui Moisi şi pentru aceasta stă cu dragoste de vorbeşte cu 
singur făcătoriul legii, cu Moisi şi cu râvnitorul legii, cu Ilie; a 
treia pentru ca să se arate cum că iaste domn şi stăpânitor, al 
vieţii şi al morţii şi stăpâneşte pe cei vii şi pe cei morţi şi, când îi 
chiamă, vin, precum adeverează poeticul la un tropar de astăzi 
de la a opta peasnă zicând: „Ca celuia ce stăpâneşti ceriul şi 
împărăţeşti pământul şi domneşti cele dedesupt, au stătut 
înaintea ta Hristoase, de pre pământ apostolii, iar ca de la ceriu 
Thesviteanul Ilie şi Moisi din cei morţi“; a patra, să vază apostolii 
în ce chip au cinstit pre aceşti 2 proroci, pre Moisi, căci avea 
mare blândeţe şi pre Ilie, căci avea mare râvnă spre credinţă, 
pentru ca să se asemene şi lor, să fie blânzi şi râvnitori, acolo 
unde vor vedea că iaste în nevoe credinţa şi închinăciunea lui 
Dumnezeu. 

Şi pentru aceste 4 pricini, ce am zis, au adus la mijloc pre 
Moisi şi pre Ilie. Iar mai vârtos să zic că i-au adus pentru ca să 
mărturisească apostolilor cum că iaste Mesiia, măcar că n-ar fi 
trebuit această mărturie să o aducem la mijloc fiind mărturiia 
tatălui din ceriu mai vrednică decât a prorocilor: „Şi iată glas din 
nor zicând: acesta iaste Fiiul mieu cel iubit, întru care bine am 
vrut; pre acesta ascultaţ“. 

O, ce mărturie credincioasă şi adevărată iaste aceasta! O, ce 
bunătate şi fericire au câştigat acei ce au ascultat pre cel mărturisit 
şi au urmat lui, după porunca părintelui celui ceresc! Că adevărat, 
de s-au şi pedepsit într-această lume puţin, după cum zice 
preaînţeleptul Solomon, iară cu mari bunătăţi şi fericiri s-au dăruit: 
„Căci Dumnezeu i-au ispitit pre dânşii şi i-au aflat luişi vrednici, 
ca aurul în ulcea i-au lămurit pre ei şi ca o jărtvă de ardere, întreagă 
i-au primit pre ei.“ Puțin au ostenit, adevărat, iară mare plată au 
luat. În scurtă vreme au fost în scârbe, iară în vreme nesfârşită să 
vor bucura, că nu-s vrednice patemile vremii de acum cătră mărirea 
cea viitoare, după cum zice fericitul Pavel. 

Şi iată, glas din nor zicând: „Acesta iaste Fiiul mieu cel iubit, 
întru carele bine am vrut; pre acesta ascultaţ“. Oare acest cuvânt 
ce zice tatăl: „Pre acesta ascultaţ“, numai apostolilor să fie zis să- 
l asculte, au şi noao? Mie mi se pare să-l fie zis şi noao să-l 
ascultăm, de vreme ce ne ţinem creştini şi ucenici ai lui Hristos. 
Acuma, dară, trebue să înţelegem întâi lucrarea acestui cuvânt: 
„Ascultaţ“, ce va să zică, apoi celelalte le vom înţelege pre lesne. 
Acest „ascultaţ“ aici nu să înţelege cuvântul cel gol, ce iase din 
gura omului şi-l ascultăm cu urechile, căci acela nu să numeşte 
ascultare, ci auzire, ce să înţelege sfârşitul faptului, adecă ca cum 
am zice unii slugi: du-te de fă, iată ce şi el auzind cuvântul să 
supune ascultării şi merge de face. Aşa şi Dumnezeu Tatăl ne 
zice noao: „Pre acesta ascultaţ“, adecă ca ce ne va porunci Hristos 
să facem, să ne supunem ascultării şi să săvârşim lucrul după 
pohta lui, pentru binele nostru. 

Să vedem dară acum de ţinem porunca lui Dumnezeu şi de 
ascultăm pre Hristos la cele ce ne învaţă. Eu socotesc să fim 
departe de acea ascultare, cât e ceriul de pământ; pentru căci 
Hristos zice la Ioan în 14 capete: „Cela ce are poruncile mele şi le 
păzeşte pre iale, acela iaste cela ce mă iubeşte“. 

Acuma dară, de vom zice că iubim pe Hristos, să vedem care 
poruncă a lui ţinem. 

Hristos zice: „Scârbe veţ avea în lume“. Noi nu pohtim să 
avem nici o scârbă, iar de şi avem vreo scârbă, o avem pentru 
căci nu ni să împlineşte pohta, iar nu pentru dragostea lui. 

Hristos zice: „Pacea mea o dau voao“, iar noi nu dea Dumne- 
zeu să avem pace între noi, ce ne turburăm pururea, pentru 
fieştece, ca valurile mării când le suflă vântul. 

Hristos zice: „Nu judecareţ, ca să nu vă judecaţ“, iar noi de-a 
puteria fi nu iaste nici zi, nici ceas să nu judecăm de rău, nu 
numai pre cei ce-i ştim ce şi pre cei ce nu-i ştim. 

Hristos zice: „Precum pohtiţ voi să vă facă voao oamenii, faceţ 
şi voi lor“. Noi pohtim să ne cinstească toţ, să ne dea toţ pocloane 

şi daruri, să ne laude, să ne fericească, să ne grăiască de bine, să 
facă toţ după pohta noastră, să nu ne stea nimenea împotrivă, 
nici să ne zică nimica, de am face verce rău; iară noi pohtim să 
osândim pre toţ, să nu dăm nimănui nimica, să nu facem nimărui 
nici un bine, nici să se folosească nimenea de noi. Pre toţ îi hulim, 
pre toţ îi grăim de rău, pre toţ îi pârâm, pre toţ îi luom în râs şi în 
batjocură, tuturora le zicem că sunt nebuni şi fără nici o socoteală 
numai pre noi înşine, voiu cuteza a zice, ne facem mai înţelepţi 
şi decât Dumnezeu şi nu ne aducem aminte că înţelepciunea lumii 
aceştiia iaste nebunie înaintea lui Dumnezeu. 

Hristos zice: „Poruncă noao vă dau voao, ca să iubiţ unul pre 
altul“, iar noi ne urâm şi ne căutăm ponciş unul altuia, ca când 
ne-am fi ucis părinţii, sau ne-am fi făcut alt rău, ceva. 

Hristos zice că: „Cine să va ruşina de mine şi de cuvintele 
mele într-această rudă prea curvare şi păcătoasă şi fiiul omenesc 
să va ruşina de el, când va veni întru slava Tatălui său, cu îngerii 
cei sfinţi“, iară noi nici de dânsul ne ruşinăm nici cuvintele lui le 
ţinem în seamă, ca o nimica, nici cele ce ne învaţă spre folosul şi 
mântuirea sufletelor noastre le păzim, ci aflăm pricini şi zicem că 
nu putem să le facem acâstia ce ne învaţă Hristos, că nu ne dă 
îndemână, căci avem case grele şi vremea nu ne slujaşte, că suntem 
supuş supt jugul păgânului şi avem nevoi multe şi supărări de 
toate părţile. Dară celia ce pohtim noi, cum le putem face toate, 
deplin, făr'de nici o zăticneală? 

Pre Dumnezeu nu vom să-l ascultăm, la cele ce ne învaţă să 
facem, pentru binele şi folosul nostru cel sufletesc, ce ne par, 
învăţăturile lui grele şi rele şi pentru aceia nu-l cinstim, ca când 
ni-ar fi vrăjmaş de moarte. lar pre oamenii cei ce nu să tem de 
Dumnezeu, nici să ruşinează de feţele omeneşti îi ascultăm la 
cele ce ne învaţă să le facem, spre pierzarea sufletelor noastre şi 
spre necinstea noastră şi spre a ne cleveti toţ şi a ne blestema 
pentru nedreptăţile ce facem; şi priimim învăţăturile lor cu 
dragoste şi le facem cu mare pohtă şi ne bucurăm de iale, ca de 

mare avuţie şi-i lăudăm cătră toţ, ca pre nişte priiateni şi făcători 
de bine şi-i cinstim pentru căci ne răpun sufletele, cu învăţăturile 
lor, mai vârtos decât pre Dumnezeu, carele pofteşte pre toţ 
oamenii să se mântuiască. 

Hristos zice: „De pe aceasta vor cunoaşte toţ că-mi sunteţi 
ucenici, de veţ avea dragoste între voi“, iar noi ne pizmuim, ne 
zavistuim, ne pohtim răul unul altuia şi mijlocim în tot chipul să 
ne păgubim unul pre altul, nu numai de avere, ci mai vârtos de 
cinste; şi facem cu aceasta păcat împotriva Duhului Sfânt. Dară 
Dumnezeu n-au făcut lumea numai pentru-un om, ci pentru toţ, 
nici împărăţiia ceriului pentru unul, ci pentru noi toţi. Că de ar fi 
făcut Dumnezeu lumea numai pentru un om, ce ar fi trebuit să 
mai facă şi pre Eva şi apoi să-i blagoslovească şi să le zică: „Creşteţ 
şi vă înmulţiţ şi umpleţ pământul şi domniţ pre dânsul“, iar de şi 
iaste cineva să arate dragoste cătră altul, iaste mincinos şi viclean, 
că o face au de vreo frică, au de vreo ruşine, au pentru vreun 
câştig rău. 

Hristos zice: „Daţ ale chesariului, chesariului şi ale lui Dum- 
nezeu lui Dumnezeu“, iar noi nici mai-marilor noştri, atâta celor 
besericeşti, cât şi celor mireneşti, nu le dăm căzuta cinste nici lui 
Dumnezeu, nici ne supunem lor cu dreptate, ci cu viclenie şi cu 
răutate şi în loc de a-i iubi şi a ne cuceri lor, noi îi grăim de rău şi- 
i ponosluim. Dară să vedem ce zice Dumnezeu pentru dânşii la 
cartea Eşirii, la 22 capete: „Pre dumnezeii tăi să nu-i grăeşti de 
rău şi pre boiariul norodului tău să nu-l vorbeşti de rău“. Tâlcuitorii 
sfintei Scripturi înţeleg să fie dumnezei arhiereii, păstorii şi 
dascalii besericii; boiariul norodului înţeleg a fi împărații, domnii 
şi judecătorii. 

Acuma, dară, asupra a cărora pornim limba noastră cea 
blestemată şi grăim de rău, al cărora cinste rădicăm, al cărora 
nume ocărâm? Pre s&mne al arhiereilor, al domnilor şi al stăpânilor 
noştri, pentru carii ne poruncește Dumnezeu să nu-i grăim de 
rău, iar noi făr'de nici o socoteală punem gura noastră, după cum 

zice David, la ceriu, cu atâta semeţie şi obrăznicie, neaducându- 
ne aminte nicidecum de osândă. Şi pentru căci iaste cugetul nostru 
viclean şi înaintea lui Dumnezeu şi înaintea oamenilor, pentru 
acâia petrecem o viaţă blestemată şi turburată, o viaţă plină de 
frică şi de urâciune, plină de nevoe şi de necazuri. 

Şi iată, dară, că ne vădesc lucrurile şi faptele, că nici ascultăm 
pe Hristos, nici îl iubim, că de l-am iubi am face poruncile lui; ci 
umblăm de capetele noastre, făcând fieştecarele ce ni să pare şi 
ce ne place, neaducându-ne aminte nici de moarte, nici de 
judecată şi de nu ne vom îndrepta cu adevărat, vom să greşim şi 
vom să mergem răului. 

Drept acdia, iubiții miei, trebuie să facem mintea noastră 
muntele Thavorului, ca să vie lumina adevărată să o vedem cu 
ochii cei de gând ai sufletului, să ne arătăm şi noi cu osârdie în 
dragostea lui Hristos, ca apostolii, să ne asămânăm lui Moisi şi 
lui Ilie, râvnitori şi nelenevoşi în poruncile lui pentru ca să ne 
putem sui şi noi, împreună cu Hristos, în mintea cea oblăduitoare 
a sufletului să vedem cu gândul slava aceia şi norul cel luminat şi 
să auzim glasul cel părintesc: „Acesta iaste Fiiul mieu cel iubit“ i 
proci. Şi la cea de pe urmă să ne învrednicim să împărăţim 
împreună cu el. 

Aşa, stăpâne Hristoase, te rugăm noi, ticăloşii şi nevrednicii 
robii tăi, carii ne-ai răscumpărat cu preascump sângele tău din 
mâinile vrăjmaşului celui viclean să te milostiveşti pentru 
mulţimea îndurărilor tale, să luminezi ochii sufletelor noastre 
ce-i întunecaţ, cu lumina cunoştinţii tale şi să aprinzi în inimile 
noastre cele împietrite văpaia dragostei tale şi să ne învredniceşti 
cu darul tău să te ascultăm şi să facem cu pohtă câte ne porunceşt 
şi să te iubim din tot sufletul, aici într-această viaţă ticăloasă şi 
plină de scârbe; iară în cea viitoare să ne învredniceşti mărirei şi 
luminii slavei dumnezeirii tale, ca de pururea să te mărim, 
împreună cu făr'de început părintele tău şi cu preasfântul şi bunul 
şi de viaţă începătoriul tău duh, în veci nesfârşiţi. Amin. 

CUVÂNT DE ÎNVĂȚĂTURĂ LA SFINTII ŞI ÎNTOCMA 
CU APOSTOLII ÎMPĂRAŢ COSTANDIN ŞI ELENA îi iul 

„Cu slavă şi cu cinste l-ai încununat pre dânsul.“ 

Cei ce să cunosc pre sine avuţ, acâia pot să dea daruri vrednice 
unui împărat şi cei ce să cunosc pre sine învăţaţ, aceia pot să-i 
facă şi căzuta laudă. lar eu, cunoscându-mă pre mine foarte sărac 
de fapte bune şi slab de învăţătură, n-am să aduc alt dar vrednic, 
nici altă laudă cuvioasă, de Dumnezeu încununatului, marelui 
împărat şi întocma cu apostolii Constandin, fără numai cap plecat 
şi cugetul mieu cel cuciarnic. 

Drept acsia, întru cinstea lui am a zice, înaintea dragostei 
voastre puţine cuvinte, nu cu obrăznicie, ci cu multă cucerie; nu 
cu vorbe ritoriceşti şi alcătuite, ci cuvinte smerite şi prostatece, 
nu după cum să cuvine, ci după putinţă. Ci vă pohtesc să ascultaţ 
cu dragoste. 

Şi iară cu cucerie iscodesc să afle tâlcuitorii sfintei Scripturi la 
Faptele apostolilor, oare dintr-atâtea daruri mari, cu carele din 
dumnezeiescul dar s-au îmbogăţit fericitul Pavel, care dar să fie 
cel mai mare şi mai ales, cu carele în câte patru părţi ale lumii s- 
au arătat minunat şi vestit? Şi zic unii cum să fie învăţătura cea 
cerească, cu care au vânat toate limbile, au dezrădăcinat din toate 
locurile păgânătatea şi au întins de la răsărit până la apus numele 
lui Hristos şi credinţa. 

Alţii zic cum să fie descoperirile ce au luat, că fiind încă în 
trup s-au răpit până la al treilea ceriu, au văzut frumuseţile cele 
cereşti, au auzit cuvinte nespuse, carele nu iaste slobod omului 
a le grăi. 

Alţii iară zic cum să fie fost minunile cele făr'de asămânare ce 
făcea, cu carele au luminat credinţa, de vreme ce nu numai cu 
glasul vindeca şi cu cuvântul făcea semne ce şi cu umbra şi cu 
hainele făcea minuni. lar apoi cu toţii să unesc la vorbă şi zic 
cum că nici un dar mai mult nu l-au mărit pre Pavel ca chiemarea 
lui. 

Şi adevărat au stătut prea minunat, de vreme ce pentru 
întoarcerea lui Pavel nici învăţătura apostolilor au lucrat, nici 
puteria minunilor, ce lucrul acesta l-au săvârşit însuş cuvântul lui 
Dumnezeu; şi au făcut Fiiul lui Dumnezeu numai pentru Pavel 
acâia ce au făcut pentru tot neamul omenesc. Şi de s-au pogorât 
acolo din sânul Tatălui pentru toţ oamenii, aici iară însuş pentru 
Pavel au lăsat ceriul şi s-au pogorât trupeşte, cu toată 
dumnezeiasca lui slavă, pentru ca să-l întoarcă. Şi de vreme ce 
acea chiemare face pre Pavel atâta de minunat, cât nici apostol, 
nici mucenic nu iaste întocma măririlor lui, dară pentru vredniciile 
de Dumnezeu încununatului mieu Constandin, ce voiu putea 
zice? Carele as&mene ca Pavel au luat întoarcerea lui as&mene şi 
chiemarea; din ceriu fu chiemat Pavel, din ceriu s-au chiemat şi 
Constandin, după cum îl cântă beserica. 

Pavel cu glas de lumină, precum spune Luca la Faptele 
apostolilor: „Văzuiu, zice, pre cale încungiurându-mă lumină“ şi 
Constandin cu slove alcătuite de stele şi cu glas purtător de lumină, 
precum mărturiseşte istoriia: „Întru acesta biruiaşte“. Acolo Pa- 
vel, în miazăzi, aici Constandin în miazăzi; acolo Pavel de lisus 
ce s-au răstignit, aici Constandin, prin crucea lui lisus. Şi de vreme 
ce acolo mărturiseşte cel cu limba şi cu inima de aur, loann, cum 
că nu-i iaste limba iscusită spre a spune măririle lui Pavel, dară 
eu, că n-am nici limba aceluia cu vorba de aur, nici bogăţiia 
graiului, ce voiu putea să aduc spre lauda lui Constandin, carele 
la chiemare au luat darul lui Pavel? 

Drept aceia, cunoscându-mi neputinţa neştiinţii mele, îmi caută 
şi făr'de voe a lăsa într-o parte toate celialalte mari vrednicii şi 
lucruri minunate ce au făcut în multe părţi ale lumii, acest minunat 
şi sfânt împărat şi voiu zice cu puţine cuvinte, numai pentru un 
lucru; ce ascultaţ, să auziţ. 

Oare pentru ce, sfântul Constandin i s-au dat acest tituluş, de- 
] numeşte sfânta bescrică numai pe dânsul cu acâste trei numiri: 
de Dumnezeu încununat, mare împărat şi întocma cu apostolii? 

Şi zicem, întâi, cum că iaste de Dumnezeu încununat. În ce chip? 
Una, pentru că pre ceialalți împăraţ îi aleg oamenii de-i fac 
împărați şi-i încunună cu cunună de aur şi cu pietri scumpe, iar 
pre marele Constandin, pentru bunătatea şi curăţeniia inimii sale 
însuş Dumnezeu l-au ales din limbi, ca pre Pavel din jidovi şi l-au 
chiemat, cu glas ceresc, la vredniciia împărăției şi l-au încununat 
cu cununa darului celui de sus, cu arma bunavoirii, după cum 
zice David; şi alta, că peste noapte i s-au arătat în vis domnul 
Hristos, zicându-i: „Acel semn ce ţi-am arătat astăzi pe ceriu iaste 
arma acâia cu carea am mântuit din mâinile diavolului tot neamul 
omenesc, acela să aibi şi tu ca un steag rădicat, să meargă înaintea 
ta, la toate războaele şi cu darul aceluia vei birui pre toţ vrăjmaşii 
norodului ce ţi-am încredinţat să-l paşti şi vei fi pururea biruitoriu 
şi izbăvitor.“ 

A dooa, de vr&me ce împărăţiia iaste un dar desăvârşit, carele 
să pogoară de sus, de la părintele luminelor, asupra celor aleşi şi 
îmbunătăţaţ, pentru vredniciia lui îi dede Dumnezeu de să făcu 
împărat întâi al creştinilor, ca să îndrepteze pre cei răzvrătiţ, să 
păzească turma lui Hristos de lupii cei gânditori şi cu praştiia 
Duhului Sfânt să-i gonească şi bescrica lui Dumnezeu, ce era 
călcată şi gemea de supt tirani, să o rădice şi să o veselească. 
Căci cununa cea împărătească are despărţeală de mitra cea arhi- 
erească şi împăratul carele să nevoiaşte pentru binele şi folosul 
norodului său, atâta la cele trupeşti şi trecătoare, cât şi la cele 
sufleteşti şi duhovniceşti, măcar că nu are acea vrednicie (arhi- 
erească), iară plata îi iaste de la Dumnezeu întocma cu episcopii 
cu carii ar fi mai râvnitori şi să face şi el diadoh apostolilor, carii 
sunt împăraţ şi preoţ ai besericii, de vr&me ce dimpreună lucrează 
cu Dumnezeu, pentru mântuirea lumii. 

Drept aceia pre dreptate zice marele Constandin sfinţilor 
părinţi de la săborul cel dintâi: „Voi în beserică, iar eu afară de 
bescrică sunt pus de Dumnezeu episcop“. 

Pentru acdia, dară să nu să socotească împărații şi stăpânitorii 

pământului cum că i-au pus Dumnezeu să şază pre scaun frumos 
numai spre vedere înaintea ochilor omeneşti, împodobiţi cu 
veşminte scumpe, cu cununa în cap şi cu schiptrul cel de aur în 
mână, că numai singură dreptatea iaste de-i face cinstiţ la norod. 
Pentru acdia zicea şi înțeleptul Isiod, cum că împărații pentru 
doao lucruri s-au rânduit, de oameni, să fie: una, pentru ca să le 
facă dreptate şi alta, ca să rădice strâmbătăţile de la mijloc. Pentru 
aceia prorocul David, ca din gura norodului zicea: „Dumnezeule, 
judecata dă-o împăratului şi dreptatea fiiului împăratului; căci 
când într-o politie străluceşte dreptatea sunt cei suppuş pururea 
norociţ. Că zicea un filosof: anul cel bun nu-l face atâta mulţimea 
rodurilor, cât îl face dreptatea stăpânitoriului. Şi altul iar fu 
întrebat care cuvânt iaste mai bun, pentru ca să trăiască omul 
bine şi mulţemit? Au răspuns: acela numai, carele păzeşte 
dreptatea întocma, la toţ.“ 

Al doilea nume din tituluş iaste: pentru ce să numeşte sfântul 
Constandin mare împărat? Şi zicem: pentru căci iaste de Dumne- 
zeu încununat; urmează drept acdia, să fie şi mare. Şi cum să nu 
fie mare unul ca acela, pre carele Dumnezeu l-au încununat? Iar 
nu zic pentru aceasta că iaste mare, ci numai pre cum scrie Evsevie, 
că lumea l-au numit pre sfântul Constandin mare împărat, nu 
atâta pentru biruinţele cele mari ce au făcut la războae, cât pentru 
marile faceri de bine ce au făcut suppuşilor lui. Şi încăş adaoge 
de zice cum că nici cu un mijloc nu să bucura, până când vedea 
pre vreunul trist înaintea lui. Hrana şi îmbrăcămintele nu le avea 
săracii de la alţii, fără numai de la el. Nenumăraţ era mulţimea 
săracilor carii alerga la el să le ajute şi nici unul nu să întorcea 
deşărt de dorita mângâiare. 

Iar nici pentru aceasta îi vom zice că iaste mare, că mă uit la 
prorociia ce zice David pentru Hristos la Psalm 70 zicând: „Şi să 
vor închina lui toţ împărații pământului, toate limbile vor sluji lui“. 

Şi socotesc că această prorocie numai pe vremea marelui 
Constandin s-au împlinit. În ce chip? Lui i s-au suppus toţ împărații 

pământului şi pentru căci era el capul tuturor împăraţilor şi 
închinându-se el lui Hristos, prin mijlocul lui toţ s-au închinat şi 
cu pilda lui au luat frumuseţea credinţii; şi pentru aceasta s-au 
numit mare pentru căci tuturor celor mai mari ai pământului el 
era singur ţiitor. 

Şi voiu zice că iaste mare şi pentru căci au stătut pentru 
bescrica lui Dumnezeu şi s-au arătat împărat credincios; pentru 
plata creştinătăţii sale au suppus Dumnezeu supt picioarele lui 
toată lumea atâta cât şi de la India au venit sol cu daruri mari de 
i s-au închinat lui, pentru ca să-l cunoască pre el că le iaste împărat, 
de vreme ce vestia armelor lui şi multa a lui creştinătate îl 
mărturisiia peste tot pământul domn şi stăpân a toatei lumi. 

Al treilea nume din tituluş iaste: pentru ce să numeşte sfântul 
Constandin întocma cu apostolii? Că el, să încunjure cetăţ, oraşă 
şi sate, ca apostolii, n-au încunjurat; nici au umblat să propo- 
văduiască numele lui Hristos şi credinţa, ca dânşii; să ostenească 
cu călătorie pe jos, să asude, să flămânzească şi să însetoşaze ca 
ei, n-au făcut; să se închiză ca Petru în temniţă, cu lanţul de gât, 
să se bată cu toiage, ca Pavel, să se spânzure de copaci ca Andrei 
şi să se pedepsească cu de toate feliurile de munci şi de cazne şi 
la cea de apoi să-i tae capul, ca celoralalţi apostoli, nicăiri nu să 
vede. 

Dară apoi cum şi pentru ce să fie întocma cu apostolii? Pentru 
căci acele ce au făcut apostolii, cu osteneala lor şi cu 
propoveduirea, el le-au făcut însuş, cu a sa pildă. Căci puterea 
împăraţilor şi a domnilor iaste să prefacă şi să întoarcă voința 
norodului, după cum vor vrea ei; şi aceasta nu o pot face cu alt 
mijloc, fără numai când vor face întâi ei aceia ce pohtesc să se 
facă de alţii, precum au făcut Tumcuin, împăratul Chitaiului că, 
puindu-ş întâi el mâna pre coarnele plugului, s-au îndemnat toţ 
supuşii lui de s-au apucat de lucrul pământului. Aşijderea şi marele 
Alixandru, când ocolise ostrovul Tirului, pentru căci au luat el 
întâi pe umerile sale un braţ de l&mne, s-au îndemnat toată oas- 

tea lui de au luat pietri şi lemne cu mâinile lor de au umplut 
gârla şi au făcut trecătoare şi au mers de o au luat. 

Aşa şi marele Constandin, cu a sa pildă şi cu a sa creştinătate, 
au făcut pre toţi suppuşii lui creştini şi aceia ce n-au putut să o 
isprăvească desăvârşit toţ apostolii cu propovăduirea, fieştecarele 
unde i s-au fost dat soarta, au isprăvit el singur, cu poruncile ce 
au dat în toată lumea şi au întins numele lui Hristos şi credinţa, 
cât iaste întins pământul şi lumea. 

Drept acdia, cu dreptate iaste să se numească întocma cu apos- 
tolii, căci au împlinit şi slujba şi numirea apostolilor. 

Acuma dară, de vreme ce pentru smereniia, pentru marile faceri 
de bine şi pentru creştinătatea lui cea desăvârşit au câştigat acest 
titulus de să numeşte de Dumnezeu încununat, mare împărat şi 
întocma cu apostolii, cine să va îndoi cu firea, cum că nu are şi 
mare îndrăzneală cătră Dumnezeu. 

Drept acia dară, mă rog şi eu, măcar că sunt şi nevrednic, să 
mijlocească cu călduroasele lui rugăciuni pre mult milostivul şi 
îndurătoriul Dumnezeu, ca să te păzească pre măriia ta, încununat 
cu slavă şi cu cinstea, întreg şi sănătos, în mulţi ani, cu multă 
fericire. Amin. 


CUPRINS 


CUVÂNT DE ÎNVĂȚĂTURĂ LA DUMINECA FLORILOR 


Pofta cea mare şi dragostea cea curată, sau, mai vârtos să zic, 
datoriia cea părintească ce am cătră înţelepţiia voastră mă 
îndeamnă pururea ca să nu lenevesc a vă cerceta, după putinţă, 
cu învățăturile cele sufleteşti. Că de pe aceasta mă voiu cunoaşte 
cu adevărat că vă sunt părinte sufletesc şi păstoriu, când voiu 
pofti cinstea, folosul şi spăseniia sufletelor voastre. Şi dumnea- 
voastră iară de pe aceasta vă veţi arăta cum sunteţi adevărații fii 
sufleteşti şi turmă aleasă şi sfântă, când veţ priimi cu dragoste 
celia ce vă învăţ şi după putinţă fieştecarele dintru voi le va ţinea 
şi le va face. 

Drept acdia iubiții miei ascultători, câţ v-aţ adunat la această 
cuvioasă şi sufletească adunare, măcar că iaste astăzi dumineca 
ce să numeşte de obşte a florilor, iar n-am a zice pentru dânsa 
nimica. Una, pentru că fiind praznicul domnesc şi trebuind la 
dânsa multă materie şi multă vorbă ca să descoperim cevaş, cât 
de puţin, întru cinstea şi lauda ei neştiinţa ne conteneşte şi alta, 
pentru căci ştiu că într-această săptămână sileşte fieştecarele 
dintru voi să se grijască, pentru ca să se învrednicească să se 
cuminece, unii la joi mari şi alţii sâmbătă şi duminecă, în zioa de 
Paşti. 

Drept acsia, pentru acel lucru avem datorie mai vârtos şi trebue 
să zicem celia ce ne va lumina domnul Hristos, de la carele cerem 
şi ajutor. Ci vă pohtesc să ascultaţ cu dragoste câlia ce voiu să 
zic; şi socotesc că de nu veţ lua vreun folos din zisele mele, iară 
pagubă ştiu bine că nu veţ avea. 

Din cele 7 taini ce ţine sfânta şi dumnezeiasca bescrică a 
răsăritului iaste cea dintâi la rânduială şi mai mare decât toate, 
sfântul botez. Şi fără dânsa nu poate nimenea să între întru 
împărăţiia ceriului; că aşa zice domnul Hristos la Ioann, în 3 
capete: „De nu să va naşte neştine din apă şi din duh, nu va 
putea să între întru împărăţiia lui Dumnezeu“, care botez face 
pre om fericit, sfânt, desăvârşit, şi fiiu lui Dumnezeu, după dar. 

Iară eu îndrăznesc şi zic cum că iaste taina pocăinţii întocma 
cu sfântul botez, în cinste şi în lucrare şi socotesc că nu voiu 
greşi de aceasta. Pentru ce? Pentru căci acele 4 daruri ce dă sfântul 
botez omului, păcatul strică şi le întină şi din fericit să face ticălos, 
din sfânt păcătos, din săvârşit să face netrebnic şi de nimica şi 
din fiiul lui Dumnezeu să face fiiul diavolului; că aşa zice loann 
în 3 capete: „Cela ce face păcatul de la diavolul iaste, că din 
început diavolul păcătuiaşte“. Şi cum că taina pocăinţii cu sfântul 
botez iaste întocma în cinste şi în lucrare o putem adeveri cu 
multe dovede, dintru carele vom zice 1, 2. 

La al optulea cap al Facerii zice Dumnezeu cătră Noe: „Nu 

voiu mai adaoge de acum a blestema pământul pentru faptele 
oamenilor, pentru că zace cugetul omului spre cele rele, din 
tinerâţele lui. Deci, nu voiu mai adaoge a omori tot trupul viu, 
după cum am făcut“, arătând cu aceasta multa a lui îndelunga 
răbdare. 

Pentru acâia potopul acela, după cum zic dascalii besericii, 
însemna sfântul botez; că precum apa potopului au spălat tot 
păcatul şi toată fărdelegia de pe faţa pământului, cu acea 
înecăciune ce au făcut, de s-au concenit tot trupul viu, aşa şi apa 
sfântului botez au spălat şi au şters tot păcatul cel strămoșesc şi 
al voinţii de al neamul omenesc. Iar apoi ştiind Dumnezeu că nu 
să va părăsi diavolul pentru răutatea lui cea multă, nici va conteni 
de a zavistui şi a vicleni pre ticălosul om şi a-l îndemna cu o mie 
de mijloace ca să strice haina sfântului botez şi să o zmolească 
cu zmoala păcatului, pentru aceia, ca un părinte al milelor şi al 
îndurărilor, au dat omului această mare vindecare a pocăinţii, ca 
prin mijlocul ei să vie iară la cinstea cea dintâi şi din fiiul 
neascultării şi al pierzării să se facă iarăşi fiiul lui Dumnezeu şi 
din mort să se facă viu şi din pierdut, aflat. Că aşa zice la Luca în 
15 capete: „Fiul mieu acesta era mort şi au înviat şi pierdut era şi 
s-au aflat“. 

Zice Dumnezeu şi la Isaia, la capul cel dintâi: „Spălaţi-vă şi vă 
curăţiţ, scoateţ vicleşugurile din sufletele voastre înaintea ochilor 
miei şi veniţ să ne întrebăm, zice Domnul şi de vor fi păcatele 
noastre ca mohorâciunea, ca zăpada le voiu albi, iar de vor fi ca 
ruşala, ca lâna le voiu albi“. 

Luaţ seama, rogu-vă, cu minte întreagă şi înţelegeţ acâste 
cuvinte ce zice Dumnezeu prin Isaia, că acâia ce zice: „Spălaţi-vă 
şi vă curăţiţ“, nu că zice doară să ne spălăm cu apa ceastă proastă, 
ce bem şi ne slujim cu dânsa, carea nu are alt fără numa a spăla 
piialea trupului, ce zice să ne spălăm şi să ne curăţim păcatele, 
cu apa sfintei pocăinţe şi cu lacrămi. Şi iarăş zice: „Scoate 
vicleşugurile din sufletele voastre înaintea ochilor miei“, adecă 

zice să ne ispoveduim, nu cu buzele, ci cu inima şi cu gând ca 
acela, ca să nu mai păcătuim, că Dumnezeu fiind tot ochiu, le 
vede toate şi le cunoaşte şi nu să uită la mărturisirea buzelor, 
carele sunt scule spre slujba trupului, ci să uită la adâncul inimii; 
că el iaste cela ce ispiteşte inimile şi rărunchii, după cum zice 
David, la al 7 Psalom: „Că de nu ne vom căi de la inimă, zice, şi 
de nu ne vom întoarce cătră dânsul, sabiia sa o va luci şi arcul lui 
l-au încordat şi l-au gătit pre el într-însul au gătit vasele morţii 
(şi) săgețile sale celor arzători le-au lucrat“. Că pocăinţa atunce 
iaste pocăință, când merge neştine de bună voia lui, făr'de nici 
un fel de pricină, să se ispoveduiască la duhovnicul lui, cu 
umilinţă, cu înfrângere de inimă cu lacrămi fierbinţi şi cu gând 
desăvârşit, ca să se părăsească de păcate, căci acestia sunt temeiul 
ei; şi atunce iaste cuvântul acela ce zice: „Veniţ să ne întrebăm“, 
adecă atunce vom avea îndrăzneală să mergem înaintea lui şi să 
ne deşchidem gura şi să ne spunem jalba ce avem de vrăjmaşul 
nostru, să-i spunem stricăciunea ce ne face. Şi el să făgăduiaşte 
că ruşalele cele mai mari ce ar avea păcatele noastre, carele sunt 
ale sângelui, adecă uciderile, el le va albi şi le va curăţi, ca însuş 
pre sine; că zăpada şi oaia iaste omenirea lui, precum hainele lui 
le-am arătat albe ca zăpada în muntele Thavorului, după cum 
zice la Marco în 9 capete. 

Drept acdia ce altă mai mare bunătate, sau mai multă ertăciune 
decât aceasta pohtiţ? Să facă pre cei ispoveduiţ albi şi curaţ ca 
trupul lui „carele fărdelege n-au făcut, nici vicleşug nu s-au aflat 
în gura lui“. 

Iată dară că taina pocăinţii cu sfântul botez, după cum am zis, 
iaste întocma în cinste şi în lucrare. Că precum acela spală păcatul 
cel strămoşesc şi face pre om fericit, sfânt desăvârşit şi fiiu lui 
Dumnezeu, după dar, aşa şi sfânta pocăință face pre om din mort 
viu, din pierdut aflat, din necinstit cinstit şi sfânt şi din fiul 
neascultării fiiul lui Dumnezeu. 

Când au poruncit Dumnezeu lui Noe să facă corabiia, spun 

istoricii cum să o fi făcut într-o 100 de ani, nu pentru alta, făr' 
numai pentru ca să aibă oamenii vreme să-ş vie în fire, să se 
căiască de păcatele lor. Şi într-acea sută de ani le propoveduia 
dreptul Noe, cum că va să facă Dumnezeu potop şi va să înce 
tot pământul şi tot trupul viu va să-l omoare. lar oamenii 
nicidecum nu-l credea, ci îl lua în râs şi în batjocură, zicându-i că 
nu ştie nici ce grăiaşte, nici ce face. Aşijderea când au început a 
ploa ar fi putut Dumnezeu numai într-o zi să facă potopul, dară 
n-au vrut, ci au ploat 40 de zile şi 40 de nopţi, arătând şi cu 
aceasta multa a lui îndelungă răbdare, dând vreme oamenilor să 
se căiască şi nici cu aceasta nu ş-au venit în fire. Iar apoi văzând 
oamenii că să înmulţeşte apa şi de ce mergea să îmfla în sus au 
început a să sui pre case, pre movile, pre munţi şi pre copaci, 
dară nu era cu putinţă să se folosească nimica. Că corabiia o 
închisese Dumnezeu pre dinnafară şi luase chieile şi pentru căci 
nu mai era nici o nădejde de mântuire s-au concenit tot trupul de 
la om până la dobitoc. 

Aşa şi noao, creştinilor, nu 100 de ani, ci 1710 de ani ni s-au 
propoveduit prin mijlocul lui Noe celui adevărat, lisus Hristos, 
carele ne-au mântuit cu corabiia trupului său, de potopul 
păcatului celui strămoşesc, cum că va să facă potopul cel cumplit 
şi amar, potopul cel plin de scârbă şi de întristare, potopul cel 
groaznic şi înfricoşat al judecății. Şi de nu ne vom veni în fire, ca 
să ne părăsim de răutăţile şi să ne căim, ne vom îneca în veci 
nesfârşiţi, în noianul focului celui nestins. 

Şi această veste ni să dă pururea prin gura besericii, prin 
propoveduirea Evangheliei şi prin învăţătura dascalilor, dară 
nicidecum nu ne venim în fire, să ne căim şi să ne părăsim de 
răutăţ; ci de ce vedem mai vârtos că să înmulţeşte apa potopului 
pierzării noastre, în loc de a alerga în corabiia pocăinţii să ne 
mântuim, de aceia ne lunecăm cu firea şi socotim că doară nu va 
fi nimica şi îndelungăm vremea ba astăzi, ba mâine, ba poimâine, 
până ne vine ceasul şi perim cu totul şi trupeşte şi sufleteşte. 

Şi putem cunoaşte aceasta cum că iaste aşa de pe cuvintele ce 
voiu să zic. De când au întrat săptămâna cea dintâi a sfântului 
post, din câţ ne aflăm aici de față, oare ispoveduitu-s-au vreunul, 
după cum să cuvine? Făcut-au cu dragoste canonul ce i-au dat 
duhovnicul? Păzitu-s-au pre sine, după putinţă, curat şi nevinovat? 
Petrecut-au creştineşte, după rânduiala şi porunca bisericii, cu 
posturi, cu rugăciuni şi cu alte faceri de bine? Mi să pare să nu fie 
făcut nici unul aceasta; iar pentru ca să nu mint, poate că vor fi 
făcut vreunii din cei proşti. Iar noi, cei ce ne ţinem mai mari, mai 
vrednici, mai înţelepţi şi mai cunoscători, au mutat vremea din 
săptămână în săptămână, petrecând, cu mâncări de toate feliurile, 
cu băuturi îndestulate şi cu toate pohtele trupului nostru; iar de 
suflet n-am purtat grijă nicidecum, ca când am fi nesimţitori. Şi 
tocma acum, în săptămâna ceastă de pre urmă ne ispoveduim, ca 
să ne grijim 3 zile şi la Joi mari să ne cuminecăm. Iar ce fel de 
ispovedanie facem ştie Dumnezeu, că mi-e ruşine a o spune. 

Unii să ispoveduesc de frica vreunor întâmplări, alţii pentru 
un obiceaiu, alţii de ruşinea omenească, alţii de frica stăpânilor; 
alţii iară au câte doi duhovnici, unul la ţară şi altul la oraş; la cel 
de la ţară, ca la un om prost, spune păcatele cele ce socoteşte el 
că sunt mai mari, iar la cel de la oraş spune păcatele cele ce 
socoteşte el că sunt mai mici, neguţătorind şi meşterşugind taina 
ispovedaniei. 

Şi în scurte cuvinte, nici unul din noi nu vom să ne ispoveduim 
de bună voe, pentru evlavie şi cu gând desăvârşit, ca să ne părăsim 
de păcate, ci numai în vederia oamenilor, pentru pricinile ce am 
zis, până ne vom cumineca, apoi iară ne întoarcem, să mă ertaţ, 
ca câinele la borăturile sale şi ca scroafa la tăvăliturile de 
împuciciune, după cum zice fruntaşul apostolilor, Petru, în doao 
capete, la a dooa carte. Acii, în pripă ne ispoveduim şi ne 
cuminecăm şi acii în pripă, iarăş ne apucăm de păcatele cele 
obicinuite şi atâta ne bucurăm de iale şi ne pare bine, căci le 
facem ca când am câştiga mare bogăţie şi mare bunătate şi ne 

lăudăm într-însele, după cum zice David: „Să laudă păcătosul, 
întru pohtele sufletului său şi cel ce face strâmbătate bine să 
cuvintează“. 

Şi la cea mincinoasă ispovedanie, ce facem? Cercăm să aflăm 
duhovnic om prost, pentru ca să se teamă de noi şi să-i fie ruşine 
de feţele noastre şi ce vom zice noi aşa să fie, socotind în gândurile 
noastre că, precum înşelăm pre dânsul, vom înşăla şi pre Dumne- 
zeu. Dară Dumnezeu nu să înşală, ce ne înşălăm noi înşine, spre 
peirea noastră cea sufletească. 

Şi când mergem să ne ispoveduim nu spunem duhovnicului 
că mâncăm carnea şi munca fratelui nostru, creştinului, şi-i bem 
sângele şi sudoarea feţei lui cu lăcomiile şi cu nesaţiul ce avem, 
ci spunem cum c-am mâncat la masa domnească, miercurea şi 
vinerea, peşte şi în post raci şi untdelemn, şi am băut vin. 

Nu spunem că ţinem bălaurul cel cu 7 capete, zavistiia, încuibat 
în inimile noastre, de ne roade totdeauna ficaţii, ca rugina pre 
fier şi ca cariul pre lemn, ce zicem că n-am făcut nimănui nici un 
rău. 

Nu spunem strâmbătăţile ce facem totdeauna, clevetirile, voile 
veghiiate, făţăriile, mozaviriile, vânzările şi pârăle ce facem unul 
altuia, ca să-l surpăm din cinstea lui, ce zicem: am face milă, ce 
nu ne dă îndemână, că avem nevoi multe şi dări şi avem casă 
grea şi copilaş ca-n gloată şi oameni mulţi carii să ocrotesc pre 
lângă noi. 

Nu spunem că credem minciunile slugilor noastre mai vârtos 
decât adevărul celui ce să năpăstuiaşte, carele de s-ar şi jura, nu-l 
credem, nici îi facem dreptate, ci-l pedepsim cu atâta cruzime de 
inimă cât de am putea l-am stinge şi de pre faţa pământului; ce 
zicem că fiind în valurile lumii nu putem să ne căutăm de suflet, 
ci dăm câte un sărindariu, iară din jafuri, iar din nedreaptă 
agoniseală. 

Nu spunem că pre carele îl vedem că jăfuiaşte şi pradă şi 
căzneşte pre săraci, îi lăudăm şi-i zicem că iaste om înţelept, îi 

ajunge mintea la toate şi iaste vrednic şi face dreptăţi, iar pre 
carele îl vedem că nu să amestecă într-acelia îl facem blestemat, 
mojic şi nevrednic şi cum că nu-i ajunge mintea să facă judecăţi 
şi dreptate, neaducându-ne aminte de cuvântul ce zice Isaia la 
capul 64 că: „pentru necurăţeniia noastră dreptatea noastră 
înaintea lui Dumnezeu iaste ca cârpa muerii ce are pre sine (şi 
suntem necuraţ)“. Şi pentru ca să nu mai lungesc cu vorba, toate 
răutăţile câte facem avem vreme şi mijloace ca acelia de le săvârşim 
după pohta inimii noastre, iar pentru csle sufleteşti nu putem 
afla vreme. 

Drept acdia, iubiții miei ascultători, mă rog pentru numele lui 
Iisus Hristos, carele ş-au vărsat preacinstit şi scump sângele său, 
de ni-au răscumpărat din robiia diavolului, să ne venim în fire şi 
să ne luom seama, că acestia ce facem ne duc pre calea periciunii. 
Şi de vreme ce nu ni-au lăsat năravul nostru cel rău, să lucrăm în 
viia Domnului spăseniia sufletelor noastre, din ceasul cel dintâi 
al sfântului post, încailea să lucrăm acum la ceasul al II. Şi el, 
fiind milostiv ca un stăpân îndurătoriu, ne va da plata deplin, a 
căruia slava iaste în veci. Amin. 


CUPRINS 


CUVÂNT DE ÎNVĂȚĂTURĂ 
LA DUMINECA LĂSATULUI SEC DE BRÂNZĂ 


Fieştecare vânătoriu îş găteşte sculele şi ciniile meşterşugului 
său, adecă cel ce prinde păsări zburătoare face laţuri, clucse şi 
mreji; iar cel ce vânează hiară sălbatece îşi face puşcă, cursă de 
hier, gropi şi altele ca acestia. Aşijderea şi păscariul îşi face undiţe, 
cârlige, plasă, sac şi câte îl învaţă meşterşugul său, ca să 
dobândească şi să câştige ceia ce pohteşte; iar cel ce va vrea să 
vâneze oameni, cu ce scule socotiți că ar putea să-i vâneze? (Că 
oamenii încă să vâneză şi să prind ca şi peştii, după cum zice 
Hristos la sfânta Evanghelie, la al 4 cap al lui Mathei: „Veniţi 

după mine şi vă voiu face pre voi păscari de oameni“). 

Nu socotesc cu alt cu nimic ca să-i poată vâna, fără numai cu 
învăţătura şi cu cuvântul. Căci pentru om nu iaste nici undiţă, 
nici vreun feliu de mreajă, ca învăţătura cea împletită de cuvinte 
cu carele să vânează şi să uneşte cu Dumnezeu şi să fericeşte cu 
dânsul, în veci! Această mreajă a învăţăturii, puindu-să din dreapta 
şi din stânga, iaste foarte de folos şi pentru ceste de acum şi 
pentru cele ce vor să fie. 

Această undiţă a cuvintelor şi cu mărturiile Duhului Sfânt prind 
pre om dintru adâncu păcatelor, ca pre peştele dintru adâncul 
apei şi-l scoate la lumina cunoştinţei de Dumnezeu. Deci pentru 
aceasta, blagosloviţilor creştini, câţi v-aţi adunat astăzi la această 
cuvioasă şi sufletească adunare, am datorie, ca un păscar sufletesc 
ce m-au rânduit Dumnezeu ca pre un nevrednic, să întinz mreaja 
învăţăturii şi să puiu undiţa cuvântului înaintea dragostei voastre 
şi, ajutorind iubitoriul de oameni, Dumnezeu, am nădejde bună 
şi făr' de îndoială, cum că voiu scoate dintru adâncul turburăciunii 
păcatului mult vânat, căci cunosc voinţa inimii voastră cea bună 
şi dragostea ce aveţi spre ascultarea celor de folos, cu care vânat 
voiu putea face masă cinstită şi desfătată lui Dumnezeu. Că nu 
să bucură nici să veseleşte Dumnezeu cu altcevaş mai mult ca 
când s-ar întoarce cineva din cei păcătoşi dintru greşalele lui la 
pocăință, după cum zice la sfânta Evanghelie: „Că mare bucurie 
se face în ceriu pentru un păcătos ce să căiaşte“; şi iarăş prin 
rostul prorocului zice Dumnezeu: „Că nu voesc moartea 
păcătosului, precum pohtesc să se întoarcă şi să fie viu“. 

Pentru aceasta dară, vă pohtesc ca să vă deşchideţi urechile 
inimilor voastre şi să ascultaţ cuvintele ce voiu să grăesc, pentru 
ca să vă folosiţi voi cu ascultarea şi eu cu zisele. Că zice Pavel 
apostolul: „Fericiţi cei ce grăesc în urechile celor ce ascultă“; şi 
apoi trebue să faceţi roadă sufletească din cele ce veţ auzi, pentru 
ca să nu vă fie ascultarea şi osteneala în deşărt, că arătându-vă ca 
pomii cei făr' de roadă şi ca viţele cele sterpe, ce folos veţi avea 

de ascultarea voastră şi de osteneala ce aţ făcut? 

Iată că au sosit, cu ajutoriul lui Dumnezeu, să înc&pem de 
mâine călătoriia sfântului post. Şi pentru căci avem a merge la 
războiu asupra vrăjmaşului sufletelor noastre, trebue să ne gătim 
ca nişte ostaş vitâji ai lui Hristos, încingându-ne mijloacele noastre 
cu adevărul, după cum zice dumnezeescul Pavel şi să ne încălțăm 
picioarele cu gătirea Evangheliei şi să ne îmbrăcăm cu zaoa 
dreptăţii şi să punem coiful mântuirii pre capetele noastre şi să 
luom pavăza credinţii în mâinile noastre, cu carele vom putea 
stinge toate săgețile celui viclean, cele arzătoare şi sabiia duhului 
carele iaste graiul lui Dumnezeu. Pentru că nu iaste lupta noastră 
spre sânge şi trup, ci cătră domnii, cătră puteri, cătră ţiitorii lumii 
întunerecului veacului acestuia, spre duhurile vicleşugului celor 
de supt ceriu. 

Şi avem datorie cu toţii, din mic până la mare, bărbaţ şi muer, 
copii şi fete, bătrâni şi tineri, însuraţi şi neînsuraţi, să facem trei 
lucruri: întâi, să ne ducem fieştecine la duhovnicul său, să ne 
mărturisim păcatele, cu multă cucerie şi cu înfrângere de inimă, 
spuind cu îndrăzneală şi făr' de nici o temere, toate cât am făcut, 
sau cu cuvântul, sau cu fapta, sau cu cugetul, de voe sau făr' de 
voe, prin ştiinţă sau prin neştiinţă, pentru căci ispovedania iaste 
una din cele şapte taini ale sfintei biserici şi când ne ispoveduim, 
lui Dumnezeu ne ispoveduim, iar nu preotului. 

Iară de va zice cineva, în cugetul său, dară deaca ne ispoveduim 
lui Dumnezeu, preotul ce mai trebuiaşte, că el încă iaste om 
păcătos, ca şi mine? Adevărat, păcătos, iaste, ca şi tine, iar are 
dar de la Dumnezeu, prin lucrarea Duhului Sfânt şi are putere de 
la domnul Hristos, ca ce va lega şi ce va dezlega pre pământ să 
fie legat şi dezlegat şi în ceriu, după cum zice la capul cel dintâi 
al lui loann: „Cărora veţi lăsa păcatele, lăsate vor fi şi cărora veţi 
ţinea, ţinute vor fi“. 

Şi nu numai mir€nii să cade să se ispoveduiască, ci mai vârtos 
şi noi cei besericeşti, adecă: diaconii, preoţii, călugării, arhiereii, 

căci noi încă suntem păcătoş şi greşiţ înaintea lui Dumnezeu, 
mai cu mult decât cei proşti; şi ce greşale facem, mai mult prin 
ştiinţă le facem şi, de nu ne vom pocăi, vom să avem mai multă 
osândă decât cei ce greşesc prin neştiinţă, după cum zice la sfânta 
Evanghelie, la 12 capete ale Lucăi: „Că cel ce cunoaşte mult, mult 
să va pedepsi şi celui ce i s-au dat mult, mult i să va şi cere“. 

Şi această taină a ispovedaniei n-au făcut-o Dumnezeu cu acest 
mijloc pentru alta, fără numai pentru căci aşa cum au făcut neştine 
păcatul cu om şi ş-au dezvălit ruşinea la curvă şi s-a îmbrăţişat cu 
diavolul şi ş-au spurcat trupul, aşa iară trebue să meargă la om, 
adecă la duhovnic, să-ş descopere toate păcatele lui: pentru căci 
cu omul au făcut păcatul şi iară cu omul trebue să-l strice şi să-l 
piarză, precum au făcut şi Hristos cu noi; că pentru omul, adecă 
pentru Adam am eşit din raiu şi pentru omul iară, adecă pentru 
Hristos am întrat în raiu. Că, măcar de n-ai mărturisi tu lui 
Dumnezeu păcatele tale, el le ştie; că înaintea lui sunt scrise şi 
cele nelucrate de noi. Au doară nu ştiia Dumnezeu unde este 
Adam, cât s-au ascuns de faţa lui, pentru greşala ce au făcut? Ci- 
l întreba: „Adame, unde eşti?“ dându-i pricină că doară s-ar căi şi 
ar zice: „Doamne, greşit-am şi am călcat porunca ta şi m-am 
dezgolit de darul tău şi fiindu-mi ruşine să stau de faţă, m-am 
ascuns“ (Dară unde vei să te ascunzi, ticăloase, dinnaintea lui 
Dumnezeu, că de te vei sui în ceriu, el acolea iaste lăcuitoriu; de 
te vei pogori în iad, iaste de faţă; de te vei duce la marginea 
mării, îi ajunge mâna). 

Ci el atunce aşa l-au ajuns mintea şi au răspuns într-acel feliu; 
iar nu i-au folosit nimic, căci nu s-au căit. Au de uciderea lui Avel, 
nu ştiia Dumnezeu? Şi întreba pre Cain zicându-i: „Unde iaste 
fratele tău Avel?“ Şi nici el n-au vrut să zică că au greşit, ci ca un 
blestemat au zis: „Dară au păzitor sunt eu fratelui mieu“? Şi aşa 
au luat blestem. 

Şi când era Hristos pre pământ zicea cătră apostoli: „Cine mă 
va mărturisi înaintea oamenilor, mărturisi-l voiu şi eu pre dânsul 


100 Antim Ivireanul 





înaintea Tatălui mieu; iar cine să va lepăda de mine înaintea 
oamenilor, mă voiu lepăda şi eu de dânsul înaintea Tatălui mieu“. 

Iată dară, că cu acâste cuvinte să cunoaşte chiar că pohteşte 
Dumnezeu, nu numai pre dânsul să-l mărturisim înaintea 
oamenilor, ce şi pre noi să ne mărturisim cum că suntem greşiţ 
lui Dumnezeu, pentru ca să ni să iarte păcatele. 

Şi când ne ispoveduim să nu ne ruşinăm de duhovnicul şi 
vom ascunde cevaş păcatele noastre, măcar cât de puţin, că nu 
ne vom folosi nimic. Că vedem în sfintele cărţi că mulţi, 
nespuindu-ş păcatele toate la duhovnic, s-au osândit în munca 
iadului. Şi, pentru ca să nu cădem şi noi în osândă, trebue să 
spunem toate deplin, pentru ca să luom şi ertăciune desăvârşit. 
Şi apoi deaca ne vom ispovedui, ce canon ne va da duhovnicul, 
să-l priimim cu multă dragoste şi să-l facem deplin; că precum un 
om, când iaste dator cuiva cu niscare bani, până nu-i va plăti nu 
să ţine mântuit, aşa şi cela ce are canon de la duhovnicul său şi 
nu-l face, nu să va putea mântui de păcate. De aciia să ne ferim, 
veri cu ce mijloc am putea, de păcate. 

A dooa, trebuiaşte să postim, pentru că postul acesta iaste 
zeciuiala anului şi l-au arătat singur Hristos; că sfinţiia-sa încă au 
postit şi 40 de zile şi 40 de nopţi, precum să vede la Luca în 4 
capete, care post trebuiaşte să-l facem, cu rugăciuni. Că precum 
nu sunt dulci bucatele făt'de sare, aşa nici postul făr' de rugăciune. 

Zice sfântul Vasilie, la cartea lui cea dintâi, la al doilea cuvânt 
ce voroveşte pentru post, cum că sunt la fieştecare beserică îngeri 
de scriu pre cei ce postesc. Ci să căutăm şi noi să nu ne păgubim 
de scrierea îngerului, pentru puţinică dulceaţă a mâncării. 

Aşijderea şi sfântul Grigorie zice la a dooa carte, la înc&perea 
postului, cum că postul iaste pace de obşte al sufletului şi al 
trupului, traiu făr' de turburare, petrecanie cu bună tocmire, viaţă 
ce veseleşte pre Dumnezeu şi întristează pre vrăjmaşul; că precum 
sunt păzitori, celor ce postesc, sfinţii îngeri şi-i feresc de toate 
primejdiile, aşa sunt şi celor ce nu postesc, păzitori, dracii şi-i 

îndeamnă la multe păcate. 

Deci, pentru aceasta trebuie să ne postim, pentru ca să nu 
avem părtăşie cu diavolul, că nu s-au făcut nimeni învăţat sau 
înţelept, din cei ce s-au răsfăţat în mâncări, nici din cei ce au 
alergat la veselii sau făcut ucenic bunătăţilor, nici iubitoriul de 
răsfăţăciuni, sfânt; nici cel < ce > vieţuiaşte trupeşte, părtaş 
împărăției ceriului. 

Pentru aceasta dară, tot omul credincios şi iubitoriu de 
Dumnezeu, cu bucurie şi cu veselie să vie la zilele cele de post, 
pentru că nici unul din cei trişti nu iaste viteaz la începutul 
stradaniei. Nu te face trist ca copiii ce-i duc la şcoală; nu răpşti 
împotriva zilelor celor curate; nu cerca sfârşitul săptămânii, ca 
sfârşitul ernii venirea verii; nu pohti sâmbăta pentru beţii, ca şi 
jidovii; nu număra zilele postului, precum aşteptă argatul cel rău 
plata simbriei; nu te întrista căci nu fumegă cuhniia ta, sau 
bucătariul căci n-au stătut lângă foc. 

Mă ruşinez a spune de posomorârea celor mâncăcioş, în ce 
chip să tânguesc în zilele cele de post: cască adese, să culcă puţin 
şi iară să scoală; dorm în silă şi silesc să treacă zilele şi să nu le 
priceapă. Să îngreuiază asupra soarelui, căci zăboveşte a înopta; 
numesc zilele postului mai mari decât celialalte; să fac cum că au 
durere la stomah şi amețeli de cap şi stricăciune obiciaiului lor, 
carele nu sunt semne ale postului, ci ale nesaţiului. Cu nepohtă 
să duc la masă; răpşesc asupra verzelor, înjură legumile zicând: 
„în zadar s-au adus în lume“. Să fac şi cunoscători de firi; iubitorii 
de mâncări beau apa făr' de răsuflare, ca când ar fi luat de la 
doftor vreo băutură făr' de dulceaţă de vindecare. Şi cei mai mulţi 
meşterşuguesc băutura, mângâindu-ş pohta lor unii cu bragă, alţii 
cu bere, alţii cu şerbet, alţii cu livej, alţii cu mied. 

Nu amesteca postul cu meşterşugitele tale pofte, că nu vei 
rămânea nepedepsit. Nu aduce la mijloc boale mincinoase. Nu 
zice minciuni asupra postului, cum că iaste făcător de boale, 
pentru căci iaste făcător de sănătate. Numai pentru obiciaiul tău 

cel rău să socoteşte postu la tine vrăjmaş, dară nu iaste, fireşte 
greu. Obicinuiaşte-te pre tine cu postul şi cu vreme ţi să va face 
ție uşor şi va lăcui în tine. Iar de vei avea soţii mâncările şi băuturile 
nu vei avea dragoste niciodată spre post, ci mai vârtos să va arăta 
la tine strein şi greu şi neobicinuit; căci viaţa cea postitoare iaste 
asemânare vieţii ce-i nestricate, ce va să fie. Ci să fugim de iubirea 
de mâncări, cât vom putea, pentru că nu iaste putinţă nicidecum 
un om să fie şi iubitoriu de mâncări şi iubitoriu de Dumnezeu. 

Şi când ne postim trebuie să nu postim numai de bucate, ci 
mai vârtos să ne postim de rele; căci ne vătămăm sufleteşte, adecă 
de hule, de înjurături, de zavistii, de mânii, de urgii, de clevete, 
de pârăle ce aveţi obiciaiu ce vă pârâţi unul pre altul, ca să vă 
sărăciţi care lucru îl face numai singur diavolul, că el iaste vrăjmaş 
neamului omenesc; şi cine are acel obiciaiu de pâraşte pre fratele 
său, creştinul, pentru ca să-l păgubească şi să-l sărăcească, să se 
lase de acel lucru; că toate păcatele câte va face după ce să va 
ispovedui şi-ş va face canonul ce-i va da duhovnicul i să vor erta, 
iar acel păcat, al pârăi, nu i să va erta nici cu un mijloc, că iaste 
mai mare decât uciderea. 

Şi iată că vă poruncesc şi voao, preoţilor, cine ar veni la voi să 
se ispoveduiască şi va avea acel păcat al pârăi, de să va apuca 
acel om înaintea voastră, cu chezăşie bună, că nu va mai pâri pre 
nimeni, în viaţa lui, voi să faceţi ertăciune, dându-i şi canon, 
apoi să se şi cuminece; iară de nu va avea să se părăsească, să-l 
lipsiţ nu numai de la sfânta taină, ce şi de la beserică, pentru căci 
stă împotriva lui Dumnezeu şi să asamână diavolului. 

Al treilea lucru, trebuiaşte să facem milostenie. Ci acuma la 
acest cuvânt, puteţ să gândiţ întru inimile voastre şi să ziceţ: 
„dară noi suntem săraci şi nevoiaş şi cum vom putea să facem 
milostenie, că n-avem bani?“ Milosteniia iaste de multe f€liuri, 
după cum scrie în sfânta Evanghelie la 25 de capete a lui Mathei, 
stih 35: „Şi carele dintr-acelea îţ va da îndemână, fă că aceia iaste 
milostenie“, adecă: „Flămând am fost şi mi-aţ dat de am mâncat, 

am fost însetoşat şi mi-aţ dat de am băut, strein am fost şi m-aţ 
priimit, gol am fost şi m-aţ îmbrăcat, bolnav am fost şi m-aţ 
căutat, în temniţă am fost şi aţ venit la mine“. Şi afară dintr- 
acestia mai sunt şi alte feliuri de milostenii; că de vei îndemna 
pre cineva să facă vreun bine, milostenie iaste; de vei sfătui pre 
cineva la lucrurile cele sufleteşti, milostenie iaste; de vei îngâia 
inima vreunui scârbit cu cuvinte, milostenie iaste şi în scurte 
cuvinte, de vei da un pahar de apă rece cuiva, în numele lui Hristos, 
adevărat să ştii că nu-ţ vei piiarde plata, după cum zice la al 9 
cap a lui Marco. 

Iată dară că să pot face milosteniile şi fără bani; ci numai pentru 
multa a noastră mândrie ce ne înălţăm şi ne trufim, ca când am 
ajunge tocma la ceriu şi ca cum niciodată nu vom să murim, aşa 
hrăpim şi lăcomim şi suntem porniţi cu totul spre răutăţ, cât nu 
ne putem opri. Şi nici cuvintele lui Dumnezeu ne domolesc, nici 
munca iadului ne înţelepţeşte. 

Şi nu ştiu ce voiu să mai zic, că de grăim vreodată câte vreun 
cuvânt ca să folosim pre cineva şi mai vârtos pre înşine, pentru 
datoriia ce avem, cei mai mulţi răpşesc, zicând: acum acesta s-au 
aflat mai de treabă şi mai învăţat decât alţii, să ne pue pre noi la 
cale. De la părinţi aşa ne-am pomenit şi ne-am ţinut şi făr' de 
aceste învățături şi tot acest feliu de obiciaiu am avut şi nimenea 
n-au zis că sunt rele, nici au silit să ne strice obiceaele. 

Ci de aceasta voiu zice şi eu că iaste aşa precum ziceţi voi; că 
viiarmele ce zace la rădăcina hreanului, de-i va zice cineva să 
iasă de acolea să meargă la alte rădăcini mai bune şi mai dulci, el 
zice că mai dulce decât hreanul nu iaste; căci acolo s-au născut şi 
întru acâia s-au pomenit. Aşa şi voi, pomenindu-vă într-acâste 
fapte şi lucruri şi nefiind cineva să vă înveţe, cu adevărat vă par 
amar acum vorbele mele, nefiind obicinuiţi cu dânsele. Iar când 
vom sta cu mintea noastră la socoteala cea adevărată, după cum 
zice un filosof: să ne cunoaştem pre sine, adecă să ne luom seama 
să vedem din ceput ce-am fost şi acuma ce suntem şi după moarte 


104 Antim Ivireanul 





ce vom să ne facem? Că sfârşitul a tot cuvântul, după cum zice 
Eclisiastul la al 12 cap: „De Dumnezeu să ne temem şi poruncile 
lui să le păzim, căci aceasta iaste în tot omul, că toate facerea 
Dumnezeu o va duce la judecată întru tot ce e trecut cu vederia, 
ori bine, ori rău“. 

Şi aşa precepând cuvintele acestea ce vorovesc şi de să vor 
lipi de inimile voastre atuncea ştiu bine că aţ zice că nu vă învăţ 
nici vă sfătuesc de rău. Ci această vină tot o dau să fie mai mult 
a preoţilor, pentru căci ei sunt sarea pământului, după cum zice 
Hristos: şi de va împuţi sarea, cu ce să va săra? Adecă, fiind ei 
proşti şi de carte şi de chibzuială, cu ce vor putea învăţa norodul? 
Că întâi temeiul, cel mai mare, frica lui Dumnezeu, nu iaste la 
dânşii; că de ar fi, ar fi şi înţelepţi, după cum zice Solomon: 
„Incepătura înţelepciunii este frica lui Dumnezeu“. 

Şi de nu-ş vor veni în fire, ca să se îndrepteze spre cele ce au 
datorie să facă vor să aibă mare osândă de la Dumnezeu: iară şi 
voi, încă aveţi datorie să alergaţi la duhovnici de ispravă, la carii 
aţi cunoaşte că sunt mai învăţaţi ca să vă îndrepteze spre cele de 
folos, iar nu la fieştecare blestemat. Că unul ce să ţine doftor şi 
nu ştie a vindeca ranele, ce folos va să facă celui rănit? Aşa şi cel 
ce să ţine duhovnic, deaca nu ştie carte şi tainele besericii şi 
deaca n-are frica lui Dumnezeu, ce folos va să facă celui ce merge 
la dânsul să se ispoveduiască? 

Acâstia toate câte am grăit, având datorie le-am grăit, iar 
Dumnezeu cel ce înțelepţeşte pre orbi şi îndreptează pre cei 
sfărâmaţ, să vă înţelepţească şi pre voi şi să vă îndrepteze spre 
cele de folos şi să vă învrednicească şi pre voi şi pre noi ca să 
trecem sfântul post cu pace, cu sănătate, cu ertare de păcate; să 
ajungem şi la sfânta şi purtătoarea de viaţă înviiare a Domnului 
şi mântuitoriului nostru lisus Hristos, a căruia slava şi cinstea în 
vecii vecilor. Amin. 

CUVÂNT DE ÎNVĂȚĂTURĂ LA DUMINECA FLORILOR iai 

„Mergeţ în satul carele iaste înaintea voastră şi numaidecât 
veţi găsi o asină legată şi mânzul cu ia. Dezlegându-o, o aduceţi 
şi, de va zice cineva ceva, veţi zice că acestia Domnului trebuesc 
şi numaidecât va trimite pre iale.“ 

Cum va putea fi adevărat Domnul tuturor făpturilor a-i fi lipsă 
de nişte dobitoace ca acestia? Că de i-au fost lipsă de cară şi de 
căruţe, ca să meargă undevaş, are el cu mult mai slăvite şi mai 
lăudate cară decât acestia; că zice David, Psalm 17: „S-au suit pe 
heruvimi şi au zburat; zburat-au pe arepile vântului“. 

De sunt, drept acia carăle lui Dumnezeu acestia, cum i-au 
fost lipsă a să purta de nişte dobitoace netrebnice, ca acestia? 
Lipsă i-au fost nu numai pentru sine, ci mai vârtos pentru mine, 
că mă îngroziia pre mine mai de demult mărirea aceia de care 
iaste scris: „Înfricoşat iaste cela ce ia sufletele boiarilor, înfricoşat 
iaste mai mult decât împărații pământului“. Şi iarăş zice într-alt 
loc: „Dumnezeul izbândirilor, domnul Dumnezeul izbândirilor 
slobod au lucrat“, de care frică şi groază fiind cuprins şi începă- 
toriul neamului omenesc, strămoşul nostru Adam, s-au ascuns şi 
< n-a > cutezat ca să iasă înaintea înfricoşatei feţei lui Dumne- 
zeu, pentru că aceastaşi Dumnezeu, precum iaste înfricoşat şi 
groaznic, aşa iaste de blând şi de smerit. Că n-au vrut neamul 
omenesc cu groază şi cu înfricoşare să-l întoarcă de la rătăcire, ci 
cu blândeţe şi cu faceri de bine. Pentu aceia zice că i-au fost lipsă 
tocma de aceste dobitoace, pre care fu dus, smerit şi cu blândeţe, 
în Ierusalim. 

Iar pentru că mai de-nainte arătase din destul mărirea îngrozirii 
şi a dreptăţii, să cuveniia drept aceia a arăta celor muritori tocma 
şi mulţimea blândeţelor şi a milostivirii, vrând ca să se împlinească 
şi prorociia prorocului Zahariei care au zis?“Spuneţ fetei Sionului: 
iată împăratul tău vine la tine blând şi şezând pre asin şi pre 
mânz, fiiul cei de supt jug“, cu care cuvinte Duhul Sfânt groaza 

carea o putea socoti norodul, pentru numele cel împărătesc, 
făcând pomenire de blândeţe şi de smerenie, minunat o au potolit 
întru atâta cât nu era nimic aşa de sărac şi de lepădat, carele să 
socotească că nu va putea merge la împăratul cel cu numele smerin 
şi sărac. 

Deci spre arătarea aceştii faceri de bine, iubite, cu adevărat 
i-au fost lipsă lui Dumnezeu, de acele dobitoace. Că precum 
împărații cu alt feliu de haine când merg la vânat, cu alt fel când 
merg la îngropăciuni şi cu alt fel de haine când merg la nunte, 
aşa şi Dumnezeu, după vremi să înfrumuşăţează. Drept aceia, cu 
alt fel de podoabă va veni când va judeca lumea, că va veni pre 
norii ceriului, cu putere şi cu slavă mare; că aşa să cuvine, mai 
vârtos judecătoriului. Iară acuma, pentru că nu vine să judece, ci 
vine ca să răscumpere şi să întoarcă cătră sine neamul omenesc, 
precum însuş grăiaşte, n-au trimis Dumnezeu pre Fiiul său în 
lume, ca să judece lumea, ci pentru ca să mântuiască lumea 
printr-însul. 

Şi tocma pentru aceasta i-au trebuit să vie îmbrăcat cu blândeţe 
şi cu smerenie, ca nu doară viind cu altă slavă oarâcarea mai 
mare, să se spară oamenii şi să fugă de dânsul, precum odinioară 
jidovii în muntele Sinaii, spăriindu-se, au fugit, neputând răbda 
groaza şi mărirea lui. Că de ar avea cineva ochi ca aceia cu carii 
ca într-o oglindă, măcar cât de puţintel să poată vedea acea făr' 
de săvârşit şi nespusă mare adâncime a facerilor de bine a lui 
Dumnezeu, acela adevărat n-ar putea să se oprească ca să nu să 
aprinză de dragoste şi de bucurie şi ca să nu vestească de pururea 
laudele dumnezeieşti şi ca să nu să răpească în minte de minunea 
unor faceri de bine, ca acestia. 

Şi carii socotesc, drept aceia, aceste faceri de bine zioa şi 
noaptea oare de ce bucurie vor fi cuprinşi? Şi cu ce veselie să vor 
răsfăţa şi ce sărbători vor prăznui? Ce Psalmi şi ce cântări vor 
cânta? Că adevărat, nu numai cu Psalmi şi cu cântări de veselie 
trebuiaşte să prăznuim o facere de bine ca aceasta, ce şi preste 

fire (putem a zice) oarecare lucru de bucurie mare să facem şi cu 
veselie din destul să prăznuim. 

Şi, pentru ca să nu fie bucuriia şi veseliia noastră în deşert, 
trebue să cunoaştem cu ochii cei sufleteşti prăznuirea vremii 
aceştiia, ca să nu ne zică şi noao prorocul: „Uliul pre ceriu au 
cunoscut vremea sa, turtureaoa, rândureaoa şi barza au cunos- 
cut vr&mea venirei lor, iar norodul mieu n-au cunoscut judecata 
lui Dumnezeu“. Că urât lucru va fi şi necuvios, când păsările vor 
cunoaşte vremea lor şi după vremea aceia îş vor şti schimba 
lăcaşurile sale. 

Iar noi, vremile cele rânduite de sfânta beserică, spre spăseniia 
sufletelor noastre nu le vom cunoaşte; că precum trupurile celor 
vii aşa şi sufletelor le iaste de lipsă schimbarea vremilor, că faptelor 
bune, celor de multe feliuri, iară de multe feliuri de vremi le 
lipsesc, ca să le sporească. Care lucru, băgându-l de seamă bescrica 
noastră, ca o maică dulce şi iubitoare de fii, de pururea priveghind 
şi rugându-să pentru noi, au rânduit schimbarea vremilor, pentru 
că cu această schimbare de vremi, nu numa urârea lucrurilor celor 
sufleteşti să o schimbe (carele lucru mult a nestrica au putut) ce 
şi spre faceri de bine şi spre cuvântări dumnezeeşti ne îndeamnă. 
Că pentru acdia toată acea vreme care iaste de la Dumineca întrării 
domnului lisus Hristos în Ierusalim, până la zioa patimilor, au 
rânduit bescrica noastră ca să fie vremea canonisirii şi a pocăinţii; 
iar din zioa aceia, până la Paşti iaste a întristării şi a amărăciunii; 
iar de la Paşti până la Rusalii iaste vremea bucuriei şi a veseliei 
sufleteşti. Că acdle taine le-au rânduit Dumnezeu ca pre acâste 
vremi să se săvârşească, care făcând ageră firea omului, a mulţi 
faptele cele bune îl îndeamnă. 

Iară acuma, pentru că iaste vremea sau zioa întrării Domnului 
nostru în Ierusalim, puteţ, doară, întreba ceva beserica noastră 
cu această sfântă vreme, sau mai vârtos să zic: ce pohteşte de la 
noi? Pofteşte vremea aceasta cugetul cel bun a sufletului nostru 
cătră Dumnezeu, mântuitorul nostru; pohteşte dreptatea, pohteşte 

dragostea cea adevărată, pohteşte şi mărire din inima smerită, 
pentru ca toată mântuinţa omului de la Dumnezeu iaste şi omul 
nu vrea să meargă cătră Dumnezeu, ci Dumnezeu s-au milostivit 
şi au venit la om. 

Iar de veţ întreba, la ce au venit? Venit-au (precum însuş zice) 
ca să caute şi să mântuiască ce era perit şi au venit ca să arate 
lumină celora ce era într-ntunerec şi şădea în umbra morţii. Venit- 
au ca să mântuiască pre cei robiţ şi pre cei rătăciţi să-i aducă la 
cale şi pre cei streini la moşiile lor şi pre cei morţi să-i înviiaze 
spre viaţă şi pre vrăjmaşii şi pizmaşii lui Dumnezeu să-i împace 
cu Dumnezeu Tatăl, şi făcându-i părtaşi duhului său cel sfânt, să- 
i facă moșneni împărăției sale. Venit-au, drept acdia, robilor 
răscumpărare, morţilor înviiare şi viaţă, bolnavilor vraci, rătăciţilor 
cale dreaptă. 

Şi, luând Dumnezeu trup, mergea după cela care fugise de la 
dânsul, că fugise de la binele cel mare omul cel orb şi nebun 
întru atâta cât nu l-au putut înturna cu nici un glas de strigare 
prorocească, ca să se întoarcă de pre calea rătăcirii. Pentru aceiaş 
însuş Dumnezeu, întrupându-se, s-au apropiiat de cel ce fugiia, 
ca să-l întoarcă cătră sine; despre care lucru învaţă apostolul când 
zice că domnul Hristos n-au luat din îngeri, ci din sămânţa lui 
Avraam au priimit. A priimi să zice, care prinde unul dintru 
vrăjmaşii săi şi fiind volnic ca să-l omoară, nu-l omoară, ci-l face 
şie-ş fiiu şi moştean în casa sa. 

Aşa au primit, drept aceia şi mântuitoriul nostru, sămânţa lui 
Avraam; iar de vei vrea cu puţintele cuvânte, ca să înţelegi la ce 
au venit, ascultă de vezi ce zice prin Isaia prorocul: „Duhul 
Domnului preste mine, pentru care m-au uns, a binevesti săracilor, 
m-au trimis a vindeca pre cei zdrobiţi cu inima, a propovedui 
celor robiţ ertare şi orbilor vedere; a chiema Domnului ai prii- 
mit, ca să mângâie tot jalnicul şi ca să puiu tărie tuturor celora ce 
jăluiesc în Sion şi ca să le dau lor coroană pentru cenuşă, untul 
veseliei pentru suspine, haina bucuriei pentru întristare“. 

Ce iaste, drept, aceia, mai dulce decât cuvintele acestia? Ce 
iaste mai frumos şi ce iaste mai iubit? De iaste, drept aceia, trimis 
Hristos de la Dumnezeu Tatăl spre săvârşirea acestor faceri de 
bine, să fie blagoslovită venirea lui în lume şi să fie blagoslovit şi 
acela ce l-au trimis pre el la noi şi să fie blagoslovit şi acela ce 
vine, a căruia facere de bine astăz cu asemene glasuri strigând, 
pruncii o propeveduesc: „Blagoslovit iaste cel ce vine în numele 
Domnului, Osanna întru cei de sus“, care cuvânt nu numai astăzi, 
ci în toată viaţa noastră, limbile, rosturile şi gurile noastre să-l 
grăiască. 

Aceasta iaste, dară taina acâia care începe a prăznui beserica 
noastră astăzi şi ne arată noao vaetele, plânsurile, suspinile şi 
dorirea părinţilor celor din legia veche, carii cu atâta dragoste 
doriia de venirea lui Hristos, precum îş zice cătră ucenicii săi: 
„Fericiţi sunt ochii carii văd ce vedeţi; că adevăr zic voao: mulţi 
împărați şi proroci au vrut să vază ce vedeţi voi şi n-au văzut şi 
să auză ce auziţ voi şi n-au auzit“. Că aceştea toţ au luat numai 
făgăduinţa aceştii faceri de bine, iară nu moştenire, precum 
grăiaşte şi apostolul; după credinţă muriră aceştea toţii, 
nepriimind făgăduinţa ci de departe privindu-o. 

Frumos grăiaşte privindu-o, că precum fac aceia carii un lucru 
foarte iubit îl văd de departe, iar la el ca să meargă nu pot, carii 
cu ochii văzându-l, iar cu cugetul şi cu sufletul dorind, îl privesc, 
care lucru făcea sfântul acela patriarh, carele cu atâţea ani murind 
înaintea lui Hristos zicea: „Mântuirea ta voiu aştepta, Doamne, 
şi oasele mâle să vor odihni întru nădăjduire“. 

Pentru care lucru mie mi să pare a fi părinţii cei de demult 
asemenea acelora pre carii îi ia şi-i învăluiaşte furtuna cea de 
noapte pre mare şi văd lumină oare unde, departe, într-un loc de 
nădejde pusă, spre care silesc ca să o ajungă cei învăluiţi; şi adese 
cu ochii cătră dânsa privesc şi pânzele le îndepărtează ca să meargă 
(din cât pot) într-acolo; şi aceia, de nu pot amintrilea, cu ochii şi 
cu sufletul o cuprind. 

Aşijderea şi părinţii noştri cei de demult, întorcându-ş ochii 
spre lumina cea adevărată, spre domnul nostru lisus Hristos (care 
cu lumina sa umbra şi întunerecul lumii aceştiia l-au stricat) cu 
smerenie-ş tindea mâinile sale şi spre aceia din tot cugetul doriia 
şi spre aceia degrab', ca să sosească pohtiia strigând cu prorocul: 
„În degrab! să ne ia pre noi, pre dinnainte, milele tale, Doamne, 
că ni-am supărat foarte“, spre care strigare îi îndemna şi de 
Dumnezeu cuvântătoriul prorocul Isaia, zicând: „Carii vă aduceţi 
aminte de Dumnezeu nu tăcereţ şi nu fiţ muţ, până când va pune 
lauda Ierusalimului pre pământ“. 

Zice şi într-alt loc: „Pentru Sion nu voiu tăcea şi pentru 
Ierusalim nu mă voiu odihni, până când va eşi ca lumina dreptul 
lui şi mântuitoriul lui ca o făclie aprinsă“. Adecă pentru marea 
dragoste cu care iubesc beserica şi adunarea celor credincioş, nu 
voiu tăcea nici mă voiu odihni, ci de pururea cu rugăciunile mele 
voiu striga cătră urechile milostivirii dumnezeeşti, până când va 
trimite pre dreptul acela de carele toate neamurile doresc, carele 
ca răsărita soarelui şi ca făcliia cea aprinsă întuncrecul lumii va 
strica şi lumina cea adevărată, adecă luminata cunoştinţa 
lucrurilor dumnezeeşti o arată ochilor oamenilor celor muritori 
să făgăduiaşte; şi precum au făgăduit au şi săvârşit, slobozind 
dintru adâncul inimii, cu căldură cuvântul acela: „Rouraţ ceriurile 
de sus şi norii să ploao dreptul, să se deşchiză pământul şi să 
arate pre mântuitoriul“. 

Ce zici, prorocule? Ce pohteşti? De pohteşti ca să es din ceriu 
şi dintre nori cel drept, cum zici pământului ca să-l arate pre 
mântuitoriul şi cum poate fi ca ceriul cu norii să ivească pre cel 
drept şi pământul să-l arate? Amândoao sunt adevărate, din ceriu 
şi de pe pământ deodată a să ivi: din ceriu, pentru că iaste Fiiul 
lui Dumnezeu, de pre pământ că iaste fiiul omenesc. Pentru aceia 
strig cătră ceriu şi cătră pământ, ca să ne arate noao pre direptul 
şi mântuitorul acela al lumii. 

Drept acdia aceste cuvinte, acâste strigări şi aceste dorinţe ale 

sfinţilor părinţi, bescrica întru aceasta vreme ni le arată celor 
mai denainte făgăduindu-le, iară noao dându-ne mila sa. Că ce 
doriia sfinţii aceia părinţi, noi avem; şi ce milă aştepta ei, pre noi 
ne-au întâmpinat; şi ce priviia ei de departe, noi cu evanghelistul 
avem astăz: „Carele era din ceput, care am auzit, care am văzut 
cu ochii noştri, care am privit şi mâinile noastre au pipăit pentru 
cuvântul vieţii, pre acela vestim şi mărturisim voao viaţa cea 
vecinică, care au fost la părintele, iară acum s-au arătat“, a căruia 
arătare atâta bucurie ne aduce noao, mai multă decât aceia ce 
avea părinţii cei sfinţi de demult, a căruia aşteptare cu drag şi cu 
dorire, mă îndeamnă ca să zic acest cuvânt: „Sărută-mă pre mine 
cu sărutarea gurii sale“, că toţ câţ era din duh, cu duhul cunoştea 
câtă milă era să verse pre buzele aceluia. 

Dorind şi el, drept aceia, ca să fie părtaş unii bunătăţi ca aceştiia 
zice din tot sufletul ca să mă sărute pre mine cu sărutarea gurei 
sale; care cuvânt atâta face ca şi când ar zice: pre Moisi nu-l auz 
căci iaste la limbă împiedecat, buzele Isaiei sunt întinate, leremiia 
a grăi nu ştie pentru că iaste prunc şi toţi prorocii au amuţit; ci el 
însuş să-mi grăiască mie şi să-mi deşchiză voia părintelui său şi 
în fiinţa sa pre mine să mă înveţe, a căruia preiubita fiinţă pre 
mine să mă înoiască şi râurile învățăturilor lui să se facă în mine 
izvor de apă mântuitoare întru viaţa cea vecinică. 

Vedeţi, drept acdia, fraţilor, ce taină mare prăznuiaşte beserica 
noastră întru această vreme, care taină cei de demult întru atâţea 
ani de la începutul lumii au dorit şi n-au câştigat-o. Iar noi, întru 
această vr&me având-o, o prăznuim. De aici lesne iaste a înţelege 
ce pohteşte de la noi pricina aceştii sfinte vremi: pohteşte nevoinţa 
sfintelor rugăciuni, laude dumnezeeşti, mulţemite pentru binele ce 
am luat de la Dumnezeu, împărţirea milosteniei, posturi, 
împreunare adese cu preasfintele taine, curăţeniia sufletului, 
carele acesteia toate gătesc sălaș întru inimile noastre, spre venirea 
Domnului şi ne îndeamna spre faceri de bine. 

Că cu aceste podoabe de fapte bune logodnica chiamă cătră 

sine pre iubitul mire zicând: patul inimii mele înfrumusețat iaste 
cu florile doririlor dumnezeeşti şi casa mea iaste cu lemnele cele 
mirositoare şi nestricate a facerilor de bine întemeiată. Că pre 
acest fel de sălaş şi mirele bucuros să pleacă şi rămâne acolea 
până când trece zioa şi umbra să pleacă. Spre prăznuirea adevărată 
acestor taine trebue ca să-ş rânduiască omul vreme în toate zilele; 
iar de nu vom face nici unele de acestia, de ce folos vor fi noao 
aceste sfinte vremi? Trebuiaşte, dară, pentru aceasta ca să ne 
facem şi noi soţ vremii şi să ne nevoim spre prăznuirea intrării 
trupeşti a domnului nostru lisus Hristos în Ierusalim şi spre 
ascultarea patimilor sfinţiei-sale să ne gătim, ca să putem striga 
şi noi ca tâlhariul: „Adu-ţ aminte, Doamne, când vei veni întru 
împărăţiia ta“ şi cu moartea sa, omorând moartea, să ne dăruiască 
viaţa cea dorită. Amin. 
CUPRINS 


CUVÂNT DE ÎNVĂȚĂTURĂ LA SFINŢII ŞI ÎNTOCMA 
CU APOSTOLII ÎMPĂRAŢ COSTANDIN ŞI ELENA 


„Tot cel ce să smerereşte să va înălța.“ 
Nu iaste cu putinţă să ajungă neştine la liniştia mântuirii, de 
nu va trece întâi prin uşa răbdării. 
Nu iaste cu putinţă să se sue în cereasca cetate a fericirii de nu 
va întra prin calea smereniei. 
Nu iaste cu putinţă să se înalțe în ceata sfinţilor, de nu să va 
smeri cu duhul aici, jos, în oraşul celor pământeşti. 
Nu iaste cu putinţă să împârăţească împreună cu Hristos la 
ceriu, de nu va urma aici urmele lui Hristos cu crucea. 
Nu iaste cu putinţă a rămânea cuiva nume vestit în lume, cu 
fapte rele şi necuvioase. 

Aceasta cunoscând şi marele Constandin, cine va putea să 
povestească smereniia lui cea mare? Cine va putea să scoaţă la 
arătare creştinătatea lui cea desăvârşit şi cugetul lui creştinesc, 

pentru ca să se învrednicească dumnezeeştilor făgădueli, pentru 
ca să se împărtăşască bucuriei cei nespuse a împărăției ceriului? 
Căci când au răsărit în lumina aceştiia şi au lăsat braţele cele 
părinţeşti eşind din Vretaniia, de n-au şi fost încă creştin, iară 
fugiia de cugetul cel păgânesc: şi urâciunea ce arăta cătră lucrurile 
cele păgâneşti închipuia procopseala cea viitoare, ce era să facă 
în creştinătate. 

Şi oare n-au arătat mare creştinătate? Că auzind nedreptăţile 
cele păgâneşti ale lui Maxentie ce făcea asupra creştinilor au 
rădicat asupră-i războiu şi măcar că era în nevoe, atâta cât era să 
se biruiască de Maxentie, iar l-au încredinţat biruitoriu şi i-au 
sporit bărbăţiia sufletului spre luptă, neadormita proniia lui 
Dumnezeu cu o închipuire de cruce pre ceriu carea zicea cu slove 
de stele: „Cu acesta să birueşti“, dintru care arătare, întărindu-se 
bun credinciosul Constandin, atâta de tare s-au luptat cu păgânul 
de Maxentie, cât l-au biruit desăvârşit şi l-au înecat în apa Tive- 
rului. 

Luând, drept acâia, îndrăzneală de pe aceste s&mne cereşti 
blagocestivul împărat atât au procopsit în creştinătate, cât face 
să se minuneze toţ cei ce aud. 

Omul iaste dobitoc, iubitor de sine. Că de ce nu să apucă? Şi 
ce nu să osteneşte? Şi cu ce nu să sileşte, pentru odihna, liniştea 
şi paza sănătăţii lui? Că fiind sănătos, ce nu face, pentru ca să 
apere şi să depărteze câle ce supără sănătatea? Câtă cheltuială 
face, pentru ca să stea împotriva gerului ernii, împotriva arşiţei 
verii? Fiind bolnav, cât să cheltuiaşte, cât pătimeşte, cât rabdă, 
pentru ca să-şi câştige ce-au pierdut? Nu bagă în seamă a-ş cheltui 
averia, a gusta doftorii amară, a să adăpa cu băuturi greţoase, a- 
ş vărsa sângele; şi nu iaste nici un lucru ca să nu-l facă pentru 
sănătatea lui şi pentru mântuirea cea trupească. De pe acestia 
poate să priceapă fieştecarele cât iaste < de > dulce sănătatea şi 
cât iaste de iubitor pre sine omul. 

Deci acea pohtă a sănătăţii carea poate atâta la ceilalţi să facă 

cele puţincioase şi cele neputincioase, n-au putut nicidecum să 
facă nimica blagocestivului Constandin. N-au putut, zic, măcar 
cât de puţin să-l mişte din călduroasa lui blagocestie, pentru că 
fiind rănit iubitoriul de Dumnezeu de cumplite bube peste tot 
trupul era o minune celor ce vedea. N-au putut meşterşugul cel 
doftoresc să afle mijlocire vindecătoare şi doftorii iscusiţi pentru 
această boală nevindecată. 

Iară zavistiia cea jidovească aceasta sfătuia pre împăratul să 
ucigă atâţea prunci cât să-ş poată spăla trupul într-acel sânge 
cald al pruncilor celor omorâţ; şi aşa, cufundând patima, acolea 
înlăuntru, s-ar fi mântuit împăratul. 

Ce socotiţ, oare, să fie primit sfatul acesta, iubitoriul de Hristos, 
să se fi apucat de doftoriia, aceasta, credinciosul? Ba, nu s-au apucat. 
De ce? O, de credinţă cea desăvârşit a credinciosului împărat au 
zis cu glas mare: mai bine voesc să moriu eu, bolnav şi pentru 
dragostea lui Dumnezeu, decât să-mi iau sănătatea mea şi să-mi 
răscumpăr mântuirea mea cu atâta sânge nevinovat. 

Răspuns adevărat de împărat credincios. Mai bine au socotit 
viaţa altora decât a lui. (Oare) nu s-au arătat cu această faptă, 
adevărat următor lui Hristos? Mi să pare să fie săltat ceriul cu toţ 
îngerii săi, de acest glas blagocestiv al răspunsului. Au săltat 
sufletele celor drepţi şi cetele cereşti, heruvimii şi serafimii s-au 
bucurat pentru această curată cunoştinţă a dragostei cătră 
Dumnezeu, a iubitoriului de Dumnezeu Constandin. Şi aceasta 
o adeverez prin săvârşitul cel de pe urmă. Că peste noapte i-au 
descoperit însuş împăratul împăraţilor, prin rostul slăviţilor 
apostoli (Petru şi Pavel) cum că pentru credinţa lui cea desăvârşit 
s-au hirotonit de la Dumnezeu întocma cu apostolii şi i-au dăruit 
nu numai sănătatea trupului ce şi a sufletului, botezându-se de 
sfântul Silivestru. S-au botezat, drept aceia în baia a dooa a 
naşterii şi s-au curăţit de toată boala. 

O, de înălțimea credinţii lui Constandin? Şi cine poate măcar 
cu mintea să te ajungă? Şi de vreme ce atâta credinţă au arătat 

credinciosul împărat mai înainte de a să îmbrăca cu haina cea 
luminată a credinţii prin botez, socotiţ de vedeţ la câtă înălţime 
s-au suit după podoaba credinţii. 

Să turbura liniştea cea besericească de dobitoceasca pornirea 
eresului arianesc şi pravoslaviia credinţii să lupta de valurile 
necredinţii. Şi la atâta nevoe au strălucit steaoa cea luminoasă, 
blagocestivul Constandin. Şi, adunând la Nichea săborul cel 
lăudat, au potolit turburarea besericii. Şi precum firea naşte iarba 
cea de vindecare la locul unde răsare odrasla cea purtătoare de 
moarte, precum să vede; are otravă de moarte scorpiia, iar după 
moarte să preface trupul ei iarbă de vindecare; muşcă năpârca de 
moarte, iar din trupul ei să face tiriacul, carele iaste împotriva 
veninului, într-acestaş chip au rânduit dumnezeiasca pronia ca 
pe vremile necuratului Arie să strălucească blagocestivul 
Constandin, pentru ca să răsipească cu lumina credinţii norul 
eresului arianesc. 

Aici, adevărat, să cuveniia să aibi minte îngerească, pentru ca 
să scoţ la arătare legile cele sfinte, ce însuş au scris, spre sporiul 
creştinătăţii şi al credinţii celor credincioş, mulţimea besericilor 
carele în multe locuri, în slava lui Dumnezeu, cu mare cuviinţă 
au făcut, milosteniile cătră cei lipsiţ, ajutoriul cătră cei săraci şi 
dragostea cea creştinească cătră toţi şi toate, pentru întărirea şi 
întemeierea credinţii. 

Deci de au strălucit atâta marele şi întocma cu apostolii în 
credinţă, socotiţ cât s-au înălţat în smerenie, care iaste roada 
credinţii. Socotiţi pre preaslăvitul împărat că au numărat mai 
mult biruinţe şi pohfale decât zile a vieţui lui. Socotiţ îndestulata 
lărgime a stăpâniri lui, care începea de la răsărit şi să sfârşiia la 
apus. 

Şi cu toate aceste pricini, carele îl îndemna spre mândrie ca 
pre un împărat şi împărat înfricoşat, slăvit şi purtător de biruinţă, 
vedeţi-l cât iaste de despărţit de aceia ce să cuveniia să-l arate 
vrednici; să cuveniia ca un hirotonit întocma cu apostolii, nu de 

oamenii, ci de însuşi arhiereul cel desăvârşit Hristos, să şază întâi 
la sfintele săboară, iară ca un smerin nu s-au arătat niciodată să 
şază de nu vrea a şeda întâi toţ părinţii şi nu în scaun nalt, 
împărătesc, ci în scaun scund şi prost. 

Ajungea, ca un blagocestiv împărat să poruncească să se 
zidească beserici, să se rădice case de rugăciuni şi alte zidiri 
plăcute lui Dumnezeu. Iar ca un smerit ce era însuş să pogoriia 
din scaunul lui cel înalt şi lepăda schiptrul lui din mână şi scotea 
haina cea împărătească de pe trupul lui şi-ş goliia capul de cununa 
cea de mult preţ şi aducea pre umbrele lui pietri şi cu mâinile lui 
iubitoriul de Dumnezeu săpa cu ceialalţi lucrători la temeele 
besericilor. 

O, smerenie fără margine! Veniţi aici, voi lăcuitorii pustiiului, 
carii, aţi stătut pilde minunate şi dascali ai smereniei, veniţ, zic 
şi vă minunaţi de smereniia împăratului celui ce iaste întocma cu 
apostolii; mărturisiţi cum că au ajuns până la nu mai înainte. 
Pentru căci voi de aţ şi înfrânat dobitoceştile patimi ale trupului, 
de aţi smerit trupul, de aţ lepădat deşărtăciunile pohtelor, de aţi 
iubit ţinerea, de aţi urât mândriia, de aţi trăit în curăţenie, de v-aţi 
făcut cu măsurăciunea smeriţi, nu iaste minune, pentru căci 
despărțindu-vă de lume şi iubind sărăciia lesne aţi găsit sufletul 
vostru la smerenie, pentru căci bine ştim că sărăciia smereşte pre 
om. 
Iar marele Constandin în luciul lumii aceştiia, împărat mare, 
stăpânitor lumii, cu domnie lată, cu stăpânire desăvârşit, cu mărire 
nespusă şi să nu să mândrească, ci mai vârtos să se arate desăvârşit 
pildă smereniei. Nu iaste minune minunilor? Nu iaste semn de 
mare sfinţenie? Nu iaste dovadă a unui dar mare de la Dumnezeu 
în ceriuri? 

Şi pentru căci au strălucit în bunătăţile cele mai al€se, peste 
măsură, marele şi întocma cu apostolii, Constandin, învaţă cu a 
sa pildă toată adunarea credincioşilor, toate câtele oamenilor, cari 
dimpreună sărbează şi prăznuesc pomenirea lui, să călătorească 

cu îndrăzneală sfântă pre calea mântuirii, pentru ca să se 
învrednicească dumnezeeştilor făgădueli, pentru ca să se facă 
părtaşi cereştilor bucurii şi fericirilor celor de pururea. 

Învață, drept acdia, pre cei bogaţi, pentru căci fiind el prea 
bogat făcea comoară în ceriuri, după evangheliceasca poruncă. 
Învață pre cei de neam bun, pentru căci fiind el prea de „neam 
bun au pohtit vieţuirea şi petrecaniia cetăţii cei de sus. Învață 
pre împărați, pentru că împărăţind el cu atâta putere să siliia 
pururea să câştige moştenirea făgăduialelor lui Hristos. Învață 
pre mâseri şi pre săraci, pentru că de vreme ce bogăţiia şi mărirea 
s-au biruit de pohta bunătăţii, cum să nu sporească pre lesne 
sărăciia, care iaste pricină spre facere de bine, după cum zice 
David? 

Bucură-te, drept acdia, acolo sus, la împărăţiile cele mari a 
dumnzeeştii măriri, o, blagocestive împărate! Sue-te la înălțimea 
dumnezeeştilor fericiri, unde cea desăvârşit smerenie te-au suit. 
Culege rodurile credinţii tale cei peste măsură în ceriuri, carele 
aici, jos, pre pământ, ai sămânat tu. Iară să nu ne laş nici pre noi 
săraci de folosirile, de acoperemântul şi de rugăciunile tale cele 
fierbinţi cătră Dumnezeu şi mai vârtos te roagă Fiiului şi 
Cuvântului lui Dumnezeu, să păzească între şi cu fericire chipul 
cel viu al bunătăţilor tale, pre adevăratul moştenitor creştinătăţii 
tale, pre iubitoriul de Hristos şi creştinul nostru domn. 

Suppune supt picioarele credinciosului lui suflet slabi şi făr'de 
putere pre vrăjmaşii măriei-tale, precum ai supus pre potrivnicii 
credinţii, pentru ca să lumineze în mulţi ani, întru stăpânirea sa, 
creştinătatea, pentru ca domnind el să împărăţească dreptatea, 
pentru ca să ţie cu slobozenie bunătatea, să nu aibă obraz 
strâmbătatea. 

Şi aşa să se mărească Dumnezeu, să se cinstească dreapta 
credinţă, carea nădăjduim să o câştigăm prin darul tău, pentru 
căci acesta însuş având numele tău să face asămânătoriu desăvârşit 
bunătăţilor tale. Amin. 

CUVÂNT DE ÎNVĂȚĂTURĂ LA NAŞTEREA DOMNULUI NOSTRU 

CUVÂNT DE ÎNVÂTĂTURĂ LA NA+TEREA DOMNULUI NOSTRU 
IISUS HRISTOS CUPRINS 


„Că nu pre îngeri cândva au luat, ci sămânţa lui Avraam au 
luat“, zice fericitul Pavel în 2 capete cătră evrei. 

Doao firi mai alese şi mai de cinste au făcut Dumnezeu, adecă 
cea îngerească şi cea omenească; căci că pre înger şi pre om i-au 
făcut Dumnezeu după chipul său, precum zice la capul cel dintâi 
al Facerii: „Să facem om după chipul nostru şi după asămânare“. 
Însă nu pentru trup, ci pentru suflet iaste făcut omul după chipul 
lui Dumnezeu, căci că Dumnezeu nu are trup, ci iaste duh, după 
cum zice Hristos: „Duh iaste Dumnezeu“. Ingerul încă iaste duh, 
că aşa zice prorocul David: „Cela ce face pre îngerii săi duhuri“. 
Şi sufletul omului iaste duh, că iarăş acestaş proroc zice: „Lua- 
vei duhul lor şi să vor sfârşi şi în ţărâna sa să vor întoarce“. 

Dumnezeu iaste nevăzut, îngerul iaste nevăzut şi sufletul omu- 
lui iaste nevăzut. Dumnezeu iaste nemuritoriu, îngerul iaste 
nemuritoriu şi sufletul omului iaste nemuritoriu. 

Dumnezeu are înţelegere şi voe, îngerul are înţelegere şi voe 
şi sufletul omului are înţelegere şi voe. 

Deci amândoao firile acelia era căzute, pentru trufiia: îngerul 
pentru căci au pohtit să fie asemenea lui Dumnezeu, după cum 
zice la Isaia în 14 capete: „Sui-mă-voi deasupra norilor şi voiu fi 
asemene celui de sus înalt“, şi pentru acâia l-au înbeznat Dum- 
nezeu întru prăpastiile iadului şi omul iară vrea să fie asemene 
lui Dumnezeu, că auzind din gura şarpelui că în ce zi va mânca 
din lemnul cunoştinţii să va face Dumnezeu; şi pentru căci au 
mâncat, fu izgonit şi el din grădina desfătării şi luo blestem ca să 
între în pământul dintru carele s-au luat. 

Iar acum Dumnezeu dăruiaşte omului mila sa, că au luat spre 
sine firea lui cea căzută, iar îngerului nu va să-i arate acea milă; şi 
pentru acdia n-au luat spre sine firea lui, după cum zice fericitul 
Pavel: „Că nu pre îngeri cândva au luat, ci sămânţa lui Avraam au 
luat“. 

Drept acia am a zice înaintea dragostei voastre, în vorba ce 
voiu să fac astăz (patru) pricinile pentru ce au luat Dumnezeu 
firea omenească şi n-au luat cea îngerească; aşijderea şi pentru 
ce au luat spre sine Fiiul lui Dumnezeu firea omenească şi n-au 
luat altă faţă a dumnezeirei, adecă Tatăl, sau Duhul Sfânt, care 
pricini le vom spune foarte pre scurt, pentru ca să nu vă dăm 
supărare. Ci mă rog lui Dumnezeu să-mi dea ajutoriu şi pre 
dumneavoastră vă pohtesc să ascultaţ cu dragoste. 

Pricina cea dintâi, pentru care au luat Dumnezeu spre sine 
firea omenească, iar nu cea îngerească iaste că îngerii n-au perit 
toţ, ci au rămas din ei mulţi, iar oamenii era căzuţ toţ, pentru 
păcatul născutului celui dintâi. Şi ne putem încredința de aceasta 
din pilda ce zice Domnul Hristos la Luca, în 15 capete, zicând: 
„Care om dintru voi, având 100 de oi şi, pierzând una dintr-însele, 
au nu va lăsa câle 99 în pustie şi va merge după cea pierdută, 
până o va afla; şi, aflând-o, o pune pre umărul lui, bucurându-să“? 

Omul acela să înţelege a fi Domnul Hristos. Că aşa zice prorocul 
David: „Eşi-va omul la lucrul său şi la lucrarea sa până în seară“. 
Iar cele 99 de oi să înţeleg cele 9 cete de îngeri pre carii, lăsându- 
i Hristos în ceriu, au venit pre pământ să caute oaia cea rătăcită, 
adecă firea cea omenească, car€ era depărtată de Dumnezeu, 
pentru păcat şi era rătăcită în lume. Că aşa, zice David cătră 
Dumnezeu: „Rătăciiu ca o oae pierdută, cearcă pre robul tău“. 

Aflat-au Hristos pre acea oae rătăcită şi au luat-o pre umerile 
sale, adecă au luat spre sine firea omului, după cuvântul 
apostolului Domnului < care > zice: „Să arătă în trup“. Încă 
putem înţelege aceasta şi dintr-altă pildă a lui Hristos, carele 
zice: „Care muiare având 10 bani şi va piiarde unul dintr-înşii, au 
nu aprinde lumânare şi mătură casa şi caută cu dinadinsul, până- 
| găseşte? 

Muiarea aceia să înțelege a dooa față a dumnezeirii, carele 
lăsând în ceriu 9 bani, adecă 9 câte de îngeri, s-au pogorât pre 
pământ să caute banul cel pierdut, adecă firea omenească, cu 

lumânarea aprinsă, adecă cu învăţăturile cele dumnezeeşti. Că 
aşa zice David: „Luminătoriul picioarelor mele iaste legia ta şi 
lumina cărărilor mele“. 

Aflat-au banul acela al doilea chip al dumnezeirii, adecă Fiiul 
lui Dumnezeu, că s-au îmbrăcat cu trup omenesc, după cuvântul 
evanghelistului loann: „Şi cuvântul trup s-au făcut“. 

Drept acâia îngerii n-au fost perit toţ, căci că au mai rămas din 
ei 9 cete în ceriu, iar firea omenească era toată pierdută, carea se 
înţelege oaia şi banul cel pierdut şi Hristos l-au aflat. 

A dooa pricină pentru care au luat Dumnezeu spre sine firea 
omenească, iar nu cea îngerească, căci că omul au greşit din 
slăbiciune, având pre sine trup, carele l-au plecat pre lesne la 
păcat. Iar îngerul au greşit din firea cea rea, neavând trup pre 
sine. Că în trei chipuri greşaşte omul: sau din slăbiciune, sau din 
neştiinţă, sau din firea cea rea. Deci păcatul din slăbiciune iaste 
împotriva lui Dumnezeu Tatăl, căci că Tatăl să chiamă, întru tot 
puternic. 

Păcatul dintru neştiinţă iaste împotriva Fiiului, că Fiiul lui 
Dumnezeu să chiamă înţelepciune. 

Păcatul din firea cea rea iaste împotriva Duhului Sfânt, căci că 
Duhul Sfânt să chiamă bun. 

Deci care om va greşi din slăbiciune, sau din neştiinţă, îl va 
erta Domnul mai lesne, de să va pocăi. Că aşa zice David: „Păcatul 
tiner&ţelor mele ş-a neştiinţii mele nu-l pomene“. Iar cine greşaşte 
din firea cea rea împotriva Duhului Sfânt, omului aceluia nu-i 
iartă Dumnezeu lesne păcatul. Că aşa zice Domnul Hristos: „Tot 
păcatul şi hula să va erta oamenilor, iar hula care iaste spre Duhul 
Sfânt nu să va erta oamenilor“. 

Şi sunt păcate de moarte 7, carele sunt şi împrotiva Duhului 
Sfânt, făr'de nici o greşeală, de vreme ce sunt neertate, deaca nu 
să va face la dânsele căzuta vindecare; păcatul cel dintâi iaste 
trufiia, dintru carele să naşte semeţiia şi neascultarea; al doilea 
iaste zavistiia, dintru carele să naşte vrăjmăşiia şi uciderea; al 

treilea iaste iubirea de argint, carele să numeşte a doua închinare 
de idoli, dintru carele să nasc toate relele; al patrulea iaste călcarea 
de lege, adecă nebăgarea în seamă celor hotărâte şi aşăzate în 
legi şi în pravile, dintru carele să naşte necredinţa şi lepădarea 
de Dumnezeu; al cincilea iaste sămânarea de vrajbă între fraţ şi 
între priiateni, care păcat l-au aflat singur satana; şi cine are acel 
nărav iaste asemenea diavolului; al şaselea iaste nădiajdia cea 
necuvioasă ce are neştine la multa mila lui Dumnezeu şi nu să 
părăseşte de păcate, socotind că-l va erta, dintru carele să naşte 
net&merea de Dumnezeu şi toată necurăţiia; al şaptelea, cel mai 
de pre urmă şi mai mare şi mai rău decât toate iaste oceaania, 
adecă deznădăjduirea de mila lui Dumnezeu, socotind că nu-l va 
erta nici cu un mijloc, dintru carele să naşte moartea cea 
sufletească şi munca cea vecinică a iadului. 

Şi cine va avea vreunul dintr-acâste păcate şi nu va vrea să se 
părăsească de dânsul, mai bine să nu-l fi născut mumă-sa, că „îi 
iaste cerbicea lui vână de hier şi fruntea lui de aramă“, după cum 
zice Isaia în 48 de capete. 

Şi pentru acdia au luat Domnul spre sine firea omenească, iar 
nu cea îngerească, căci omul au greşit din slăbiciune împotriva 
lui Dumnezeu Tatăl, iar îngerul au greşit din firea lui cea rea, 
împotriva Duhului Sfânt. 

A treia pricină pentru care au luat Domnul spre sine firea 
omenească, iar nu cea îngerească iaste că îngerul au greşit de 
bună voia lui, iar pre ticălosul om l-au înşălat şarpele. Că a doocă 
chipuri iaste păcatul: unul iaste chiar al nostru, carele-l facem 
noi înşine, iar altul iaste păcatul cel striin, care îl face alt om şi 
rămânem şi noi părtaş acelui păcat strein. Şi ne ceartă Dumnezeu 
şi pentru păcatele cele streine, precum iaste şi în trupul omenesc. 
Că pentru un mădular, când iaste bolnav, pătimesc toate 
mădulările, aşijderea şi în lumea care să chiamă trup, adecă 
beserica lui Hristos, creştinii, pentru un om rău pre mulţi oameni 
buni îi ceartă Dumnezeu, precum se vede aceasta în multe cărţi 

şi în multe istorii, că s-au făcut de multe ori, în bogate locuri. Că 
după cuvântul apostolului ce zice că „puţin aluat toată frământă- 
tura dospeşte“, aşa şi răutatea şi păcatul unuia pricinuiaşte la 
mulţi mare pacoste. 

Drept acâia prorocul David să ruga lui Dumnezeu să-l cruţe de 
păcatul cel strein. Pentru aceia au luat Dumnezeu spre sine firea 
omenească, iară nu cea îngerească, căci că îngerul au greşit de 
bună voia sa, iară omul au greşit dintru înşălăciune a cărui păcat 
iaste părtaş şi îngerul cel rău, adecă diavolul, pentru că el au 
înşălat pre om, prin mijlocul şarpelui. 

A patra pricină pentru care au luat Dumnezeu spre sine firea 
omenească, iar nu cea îngerească iaste căci că îngerul era mai de 
cinste decât omul; pentru aceia era datoriu şi mai tare să se 
ferească de păcat. Că cine iaste mai de cinste i să cade să fie mai 
cu omenie; că îngerii sunt stele, iar omul iaste putrejune. Că aşa 
zice în cartea lui Iov în 25 de capete: „Stelele sunt necurate 
înaintea lui, dară cu cât mai vârtos omul, fiind putrejune şi feciorul 
lui viiarme“. (Drept acdia să cade omului celui sufletesc, adecă 
celui besericesc) să fie mai cu omenie decât mireanul, pentru ca 
să ia pildă şi învăţătură fieştecine de la el, văzând faptele lui cele 
bune. 

Pentru acdia şi Hristos, pre oamenii cei sufleteşti îi numeşte 
sare, zicând: „Voi sunteţi sarea pământului“; deci de să va strica 
sarea, cu ce să va mai săra? [i numeşte lumină, zicând: „Voi sunteţi 
lumina lumii“. Şi iarăşi: „Aşa să lumineze lumina voastră înaintea 
oamenilor, ca, văzând faptele voastre cele bune, să mărească pre 
părintele vostru cel ceresc“. i numeşte cetate, zicând: „Nu să 
poate ascunde cetatea în vârful muntelui“. Îi numeşte făclie 
aprinsă, zicând: „Nimeni nu aprinde făclie să o pue subt obroc, ci 
în sfeşnic, ca să lumineze tuturor celor ce sunt în casă“. 

Că nu să mânie Dumnezeu atâta pre omul cel prost când face 
păcat, cât să mânie pre omul cel bisericesc şi pre omul cel de 
cinste. Şi pentru aceia li să cade să fie mai cu omenie şi nu li să 
cădea să facă păcat. 

Deci pentru aceste patru pricini, ce-am zis, au luat Dumnezeu 
firea cea omenească, iar nu cea îngerească. lar pentru ce au luat 
Fiiul lui Dumnezeu firea omenească, iar nu altă faţă a dumne- 
zeirii, adecă Tatăl, sau Duhul Sfânt, încă sunt 4 pricini. Una, pentru 
căci să chiamă Fiiul lui Dumnezeu înţelepciune au luat chipu 
omului ca să vindecere nepriceperea omului, prin car€ au căzut 
în păcat. 

A dooa, ca cela ce iaste Fiiul lui Dumnezeu, făr' de ani, să se 
facă şi fiiul omului, supt ani. 

A treia, precum s-au făcut Fiiul lui Dumnezeu fiiul omului, să 
se facă şi fiiul omului Fiiul lui Dumnezeu, după cuvântul lui 
Ioann: „Şi dede lor putere a fi fii lui Dumnezeu“. 

A patra, fiind fiiul faţa cea de mijloc, s-au făcut mijlocitoriu de 
au făcut pace întru Dumnezeu şi între om, după cum zice fericitul 
Pavel: „Că unul iaste mijlocitoriul lui Dumnezeu şi oamenilor, 
omul Hristos lisus“. 

Iar pentru naşterea domnului Hristos, ce prăznuiaşte astăzi 
luminat sfânta biserică, în ce chip s-au născut Fiiul lui Dumnezeu 
din tată făr'de mumă şi cum s-au întrupat din mumă făr'de tată, 
nu trebuiaşte iscoadă, de vreme ce iaste taina foarte mare, adecă 
şi peste fire, ci numai cu credinţă şi cu măriri de cuvântări să ne 
închinăm lui, ca unui soare al dreptăţii ce au răsărit din pântecele 
Fecioarei, noao celora ce şădeam întru întunerecul şi umbra 
morţii; şi din călduroasa inimă să-i mulţemim pentru multa şi 
nemăsurata milă ce au făcut cu noi, de-am înoit firea noastră cea 
căzută, cu naşterea sa, căruia şi eu mă rog, nevrednicul, ca unuia 
ce iaste unul născut Fiiu al lui Dumnezeu şi Dumnezeu adevărat, 
să dăruiască prealuminatului sănătate, viaţă norocită şi bună 
întemeiare, întru cinstit şi luminat scaunul măriei-sale, împreună 
cu toată luminata casa măriei-sale şi împreună cu dumneavoastră 
cu toţ şi cu tot norodul creştinesc ca de pururea să prăznuiţ în 
mulţi ani, luminat, cu toate cele bune şi de folos. 

CUVÂNT DE ÎNVĂȚĂTURĂ LA OBREZANIIA LUI HRISTOS Aia 

„Şi când s-au umplut 8 zile ca să tae pruncul împrejur, chemat- 
au numele lui lisus, carele au fost zis de înger mai înainte, până 
a nu să zemisli el în pântece.“ 

Zice la cartea Facerii, în 17 capete, cum că au tocmit Dumne- 
zeu cu Avraam împăcare şi spre semn de adeverinţă i-au poruncit 
Dumnezeu, zicându-i: „Aceasta iaste făgăduinţa carea vei păzi 
între mijlocul mieu şi între voi şi între mijlocul semenţiei tale, 
după tine între neamurile lor, să se tae voao împrejur toată partea 
bărbătească şi va fi făgăduinţa mea peste trupul vostru, întru 
făgăduinţă vednică. Şi copilul carele nu să va tăia împrejur a opta 
zi, să va piiarde, sufletul acela din rudeniia lui, căci au stricat 
tăgăduinţa mea“, arătând cu această tăiare împrejur 4 lucruri: 
una pentru ca să se cunoască cei crezuţ întru Dumnezeu; a dooa, 
pentru ca să rămâie semenţie lui Avraam slobodă de păcatul 
născutului celui dintâi; a treia, pentru ca să facă pre Avraam părinte 
a multe neamuri credincioase, pentru adevărata credinţă ce au 
arătat şi el cătră Dumnezeu; a patra, pentru căci din neamul lui 
Avraam au vrut să se nască Hristos. 

Deci, pentru semnul împăcării aceiia care s-au tocmit cu noi 
au priimit Hristos tăiarea împrejur, după cum zice Luca evan- 
ghelistul: „Şi când s-au umplut 8 zile ca să tae pruncul împrejur, 
chiemat-au numele lui lisus“, care nume iaste cu adevărat mai 
presus decât tot numele, după cum zice fericitul Pavel, „că să 
înţelege mântuitor“. Şi să poate adeveri şi de pe alte multe numiri 
cum că să chiamă lisus mântuitoriu neamului omenesc, iară mai 
vârtos de pă aceste opt nume ce voiu să zic. 

Întâi să chiamă viaţă de veci, după cum zice loann la 17 cap: 
„ară aceasta iaste viaţa de veci, ca să te cunoască pe tine unul 
Dumnezeu şi pre lisus Hristos, pre carele ai trimis“. 

A dooa să chiamă mărire, că aşa zice David: „Sătura-mă-voiu 
când mi să va arăta mărirea ta“. 

A treia să chiamă odihnă, că aşa zice Hristos: „Luaţ jugul mieu 
spre voi şi vă învăţaţ de la mine că sunt blând şi smerit cu inima 
şi veţ afla odihnă sufletelor voastre“. 

A patra să chiamă veselie, că aşa zice Ioann la Apocalipsis, în 
19 capete: „Să ne bucurăm şi să ne veselim şi să dăm mărire lui, 
că au venit nunta mielului (adecă a lui Hristos) şi muiarea lui s-au 
gătit spre sine“ (adecă bescrica). 

A cincea să chiamă împărăție, că aşa va să zică Hristos la 
judecata cea înfricoşată, cătră oamenii cei drepţi: „Veniţi, 
blagosloviţii părintelui mieu şi moşteniţ împărăţiia, carea iaste 
gătită voao mai nainte de începutul lumii“. 

A şasea să chiamă coroană, că aşa zice Ioann la Apocalipsis: 
„Ţine ce ai dobândit, ca să nu ia nimeni coroana ta“. 

A şaptea să chiamă ban că aşa zice la Mathei, în 20 de capete: 
„Şi deaca veni seara, tuturor le dede plata tot, întocma, câte 
un ban“. 

A opta să chiamă cină, că aşa zice la Luca în 14 capete: „Un 
om oarecarele făcu cină şi chiemă pre mulţi şi ei nu vrea să meargă, 
puind fieştecarele, la mijloc pricini: unul că au cumpărat holdă şi 
merge să o vază; altul că au cumpărat părechi de boi şi merge să- 
i ispitească; altul că au luat muiare şi pentru acâia nu pot să 
meargă“, carii să înţeleg a fi oamenii cei păcătoţi şi iubitori de 
cele lumeşti, carii nu să vor învrednici să mănânce din cina aceia, 
adecă nu vor vedea faţa lui Dumnezeu. 

Deci, de pe aceste nume ce am zis, că înţelegeţ lisus mântuitoriu. 
Că au mântuit neamul omenesc din tirăniia diavolului şi le-au 
arătat calea vieţii de veci. 

Şi au priimit de s-au tăiat împrejur pentru doao lucruri: una, 
pentru ca să împlinească legia, ca un făcător de lege şi să ne dea 
şi noao pildă să ne suppunem legii; alta şi pentru ca să se astupe 
toată gura hulitoare şi clevetnică a eriticilor, carii zicea că n-au 
luat trup, ci s-au născut după nălucire. Iar pentru ce s-au tăiat 
împrejur a opta zi să înţelege că la al optulea veac va să tae 

Hristos împrejur, cu judecata cea înfricoşată, ca cu o sabie cu 
doao rosturi toate răutăţile şi tot feliul de nedreptăţi din lume; şi 
pre cei păcătoşi îi va arunca în matca focului celui nestins, iar pre 
cei drepţi îi va aduna la împărăţiia sa cea vecinică, car€ şi noi, cu 
toţii să o dobândim. 

CUPRINS 


CUVÂNT DE ÎNVĂȚĂTURĂ LA ADORMIREA PREASFINTEI 
STĂPÂNEI NOASTRE NĂSCĂTOAREI DE DUMNEZEU 
ŞI PURUREA FECIOAREI MARIA 


„Că căută spre smereniia slujnicii sale că, iată, de acum mă 
vor ferici toate neamurile.“ 

„Pomenirea drepţilor cu laude, zicea preaînţeleptul Solomon, 
şi blagosloveniia Domnului pre capetele lor“. Drept acâia toţ 
sfinţii, fără de nici un prepus sunt drepţ înaintea lui Dumnezeu 
şi sunt blagosloviţ. Iar mai dreaptă şi mai blagoslovită în ceriu şi 
pre pământ nu iaste alta decât Fecioara Maria, pentru căci s-au 
învrednicit de au născut, ca o sfântă ce iaste decât toţi sfinţii, pre 
sfântul şi adevăratul drept, pre blagoslovitul Iisus, a căruia 
preasfânta Adormire prăznuiaşte luminat astăzi sfânta beserică. 

Şi măcar că eu nu sunt vrednic a zice nimica întru cinstea şi 
lauda ei, pentru întunecarea ce are mintea mea, de mulţimea 
păcatelor, iară încăş, după putinţă vom zice celea ce ne va lumina 
prin rugăciunile ei, lumina cea adevărată, Hristos. Ce vă pohtesc 
să ascultaţ cu dragoste. 

„Că căută spre smereniia“ i proci. 

Fără de nici un prepus să cunoaşte cu socoteală dreaptă cum 
că Dumnezeu iaste preaputernic, căci are puteria întocma cu 
voinţa şi poate să facă câte va vrea, după cum zice prorocul David: 
„Toate câte au vrut au făcut Domnul. Drept aceia, de ar fi vrut ar 
fi putut şi nefăcându-se om, cu alt mijloc să mântuiască pre om 
din mâinile diavolului, iar n-au vrut. Şi de veţ întreba pentru ce, 

pentru căci au vrut să arate la această taină a întrupării 4 alsăuri 
fireşti: bunătatea, înţelepciunea, puteria şi dreptatea. 

Şi întâi au arătat bunătatea pentru căci nu s-au îndemnat să 
mântuiască pre om din niscai bunătăţi ale lui, fiind rob păcatului, 
după cum zice fericitul Pavel: „Nici dintr-altceva, făr' numai dintru 
a sa singură bunătate; că precum s-au îndemnat din ceput, dintru 
a sa bunătate, de au zidit pre om, aşa şi acum s-au îndemnat să- 
| mântuiască“. 

A dooa, au arătat înţelepciunea, pentru căci ca unul numai 
singur ce iaste înţelept au aflat mijlocire ca aceia ca să mântuiască 
pre om. În ce chip? Să împreune dumnezeirea şi să se facă el 
însuş Dumnezeu şi om? Ca un om să se lupte pentru om cu 
vicleanul diavolul şi ca un Dumnezeu să biruiască şi să mântuiască 
pre om, precum vom zice şi mai jos. 

A treia, au arătat puteria, pentru căci ca un Dumnezeu puternic 
au putut de au făcut un lucru mare şi înfricoşat, ca acesta. Că zice 
Ioann Damaschin: „Ce iaste mai mare decât a să face Dumnezeu 
om, ziditoriul să se facă zidire, făcătoriul facere. Dumnezeul cel 
făr' de materie să se facă om cu materie, cel nevăzut să se facă 
văzut, stăpânul să se facă rob şi Dumnezeu cel înalt să se facă 
om smerit. Şi, împreunând aceste doao împotriviri de margine, 
să păzească a fieştecăriia firea neschimbată, să rămâe cel nezidit, 
nezidit şi cel zidit, zidit şi cel nevăzut, nevăzut. Şi în scurte cuvinte 
să rămâie dumnezeirea, dumnezeire şi omenirea, omenire şi nici 
firea dumnezeirii să se prefacă în firea omenirii, nici omenirea să 
se prefacă în firea dumnezeirii, care lucru iaste mai puternic şi 
mai minunat, să poată păzi fieştecare fire alsăurile ei cele fireşti 
şi după împreunare.“ 

A patra, au arătat dreptatea. În ce chip? Pentru că n-au vrut să 
se lupte cu vicleanul diavol cu dumnezeirea descoperită, ci s-au 
îmbrăcat cu trup, pentru căci că ar fi putut zice diavolul cătră 
Dumnezeu, îndreptându-se: eu cu om mă lupt, iar nu cu Dum- 
nezeu şi nu iaste cu dreptate tu, Dumnezeu fiind, să te lupţi cu 

mine, tu ziditoriul şi făcătoriul să te lupţi cu mine, zidirea şi 
făptura; ci mă lasă pre mine, ca pre o zidire, să mă lupt cu altă 
zidire, carele iaste omul. 

Drept acsia, Dumnezeu, carele purtarea să îndreptează cătră 
toţ şi biruiaşte la judecata lui, după cum zice David, ce face? 
Pentru ca să nu mai aibă diavolul cuvânt a să îndrepta şi să zică 
cum că-i face Dumnezeu strâmbătate, pentru aceasta s-au îmbrăcat 
acestaş Dumnezeu cu trup şi să face om adevărat, pentru ca să se 
lupte ca un om şi să biruiască ca un Dumnezeu pre vrăjmașul firii 
omeneşti, pre care fire o au fost biruit diavolul, ca iarăşi, aceia să 
biruiască pre diavolul: biruitul să se facă biruitoriu şi biruitoriul 
să se facă biruit; cu mijlocirea ce au biruit să se biruiască; au 
înşălat pre om, făgăduindu-i să se facă Dumnezeu, să înşală şi pe 
el, pentru căci vedea om şi au căzut în mânile dumnezeirii, ce 
era ascunsă în omenire. 

Drept acia, pentru ca să păzească Dumnezeu dreptatea, să 
face om, luând trup din preacuratele sângiuri ale preasfintei 
Fecioarei. Şi socotind adâncimea minunei, rămâiu făr' de graiu şi 
mă minunez, căci că nu aflu cuvinte întocma la cinste, ca lucrul, 
pentru ca să laud minunatul acesta dar. Cum să măresc izvorul 
iubirii de oameni? Cum voiu să propoveduesc mulţimea 
îndurărilor? Cum voiu să îndrăznesc la noianul Fecioarii şi să 
ispitesc adâncimea tainii cei peste fire? Şi cum voiu să povestesc 
pentru tine, Fecioară, nu căci ai născut din tine cu trup pre Fiiul 
şi cuvântul lui Dumnezeu, carele naştere iaste mai presus de fire, 
ci pentru căci te-ai făcut maică şi ai rămas fecioară. Că din fire 
iaste unii muieri fecioară să fie fecioară numai în câtă vreme va 
păzi fecioriia şi mumă nu poate să fie deaca iaste fecioară şi o 
muiare car€ au născut prunc nu poate să mai fie fecioară. Iar la 
tine, vrând cel ce s-au născut din tine, au schimbat rânduiala firii, 
ca un făcătoriu al firii şi ai rămas şi după naştere iarăş fecioară. 

O, lucru preaslăvit, şi tăiare de fire! O, pântece sfânt şi vas 
dumnezeesc! Întru tine, cu adevărat s-au spart zapisul păcatului. 

În tine s-au făcut Dumnezeu om, fără de a-ş schimba dumne- 
zeirea. 

Drept acdia, cu ce limbă voiu putea să măresc fecioriia ta şi 
naşterea ta cea preste fire? Că prin mijlocul tău ne-am învrednicit 
să câştigăm bunătăţile cele mari. Cu ce flori de laudă voiu putea 
împleti cununa fecioriei tale, ca uniia ce eşti încununată cu toate 
florile bunătăţilor, de tatăl cel ceresc? Pentru căci ai încununat 
neamul nostru cu slavă şi cu cinste, ce fel de dariu vrednice 
aducem? Că toate câte-s ale lumii, nu sunt vrednice înaintea ta. 
Că de te voiu numi cer, eşti mai naltă, că ai născut pre făcătoriul 
ceriului. De te voiu numi închipuirea lui Dumnezeu, destoinică 
eşti. De te voiu numi doamnă îngerilor, întru toate a fi te 
adeverează şi ver ce alt aş putea zice şi aş putea să te numesc, nu 
iaste destul, cătră lauda măririlor tale. 

Bucură-te, drept aceia, că tu singură ai prorocit, că te vor ferici 
toate neamurile şi adevărat că te fericesc, pentru căci cu smereniia 
ta cea de margine ne-ai arătat cătră ziditoriul tău, te-ai făcut pricină 
de s-au smerit cel ce iaste din fire nesmerit şi au priimit de au 
lăsat sânul Tatălui şi au venit de au sălăşluit în preacuratul şi 
sfântul pântecile tău. 

O, fericită şi sfântă smereniia a fecioarii, câtă putere ai! Că au 
făcut de s-au smerit până la moarte cela de carele fuge ceriul de 
groaza lui şi i să smeresc toate şi ai înălţat pre omul cel din fire 
smerit şi l-ai făcut de au câştigat lăcaşurile şi fericile cele cereşti. 
Fericit iaste, cu adevărat şi preafericit cine au putut câştiga pre 
această blagoslovită smerenie, că s-au cinstit şi de oameni şi de 
Dumnezeu. 

Şi de vreme ce tu, fericită Fecioară, după cum ai zis că au 
căutat domnul pre smereniia ta şi te-au înălţat de pre pământ la 
ceriu, pentru ca să împărăţeşti împreună cu el, caută spre noi, 
ticăloşii, robii tăi, cu umilinţă şi mângăe pre judecătoriul cel 
înfricoşat, pre fiul tău, cu rugăciunile tale cele călduroase, să ne 
mântuiască de scârbele şi de nevoile ce ne-au împresurat. Şi 

precum cu dumnezeiasca putere într-o mică de ceas au adunat 
din toată lumea pre apostoli ca să petreacă preacinstit şi sfânt 
trupul tău spre îngropare, cu laude şi cu cântări, aşa să adune şi 
mintea noastră cea înprăştiiată, întru deşărtăciunile cele lumeşti 
şi să o lumineze ca de pururea pre dânsul să-l mărim şi să-l 
lăudăm. Iară ţie, ca unii adevărate Născatoare de Dumnezeu, să-ţ 
cântăm cu cucerie cântarea cea îngerească: „Bucură-te câia ce eşti 
cu bun dar dăruită, Domnul cu tine“. 

CUPRINS 


ÎNVĂȚĂTURĂ LA SFÂNTUL PĂRINTELE NOSTRU NICOLAE 


„Eu sunt păstoriul cel bun; păstoriul cel bun sufletul lui pune 
pentru oi.“ 

Aducându-mi aminte de râvna cea mare şi de dragostea cea 
multă ce are păstoriul cel bun cătră oile sale, foarte mă minunez 
şi laud credinţa şi dragostea inimii sale ce are spre paza lor, precum 
vedem că era fericitul acela şi credinciosul rob al lui Dumnezeu, 
Moisi, carele au fost păstoriu norodului israiltenesc. Că văzând 
urgiia lui Dumnezeu că era foarte mare şi groaznică asupra 
jidovilor, atâta cât li să cuveniia şi pierzare, iar n-au vrut pentru 
dragostea oilor să fugă să se mântuiască el singur, ci, mai vârtos, 
după cum zice la 22 de capete la Eşire, au stătut împotriva lui 
Dumnezeu şi cu mânie au început a-i zice: „Rogu-mă, Doamne, 
greşit-au norodul acesta greşală mare şi ş-au făcut lor dumnezei 
de aur; şi acum, de vrei să laşi păcatul lor, lasă-l, iar de nu, stinge- 
mă şi pre mine din cartea < în > care m-ai scris“. 

Auzit-aţ râvna şi dragostea cea mare a acelui păstor? Cu 
adevărat, iubiții miei ascultători, stau de mă mir de acele cuvinte 
mari şi grele ce au grăit Moisi cu atâta mânie. lar mai mult mă 
minunez de îndelunga răbdare şi de multa iubire de oameni a lui 
Dumnezeu, cum nu l-au dat pierzării, împreună cu jidovii cei făr' 
de lege; că lui Dumnezeu, nu numai Moisi, ce şi toată lumea nu- 

i iaste nici de o trebuinţă, după cum zice David la psalm 16: 
„Bunătăţile mele nu-ţ trebuesc“. 

Iar pentru ca să nu mă depărtez cu vorba zic cum că Dumne- 
zeu nu s-au uitat la acele cuvinte ale lui Moisi, ce-l îndemna spre 
mânie; ci mai vârtos s-au uitat la dragostea lui cea mare ce avea 
cătră oile sale, ca să nu paţă rău şi cum că mai bine au priimit să 
moară împreună cu oile lui şi pentru aceia n-au vrut Dumnezeu 
să facă acea stricăciune mare ca să-i piarză. 

Mare era, cu adevărat, dragostea lui Moisi spre jidovi, iar mai 
mare au fost dragostea lui Hristos spre tot neamul omenesc. Căci 
Moisi numai pentru un norod pohtiia să moară, iar Hristos pentru 
toată lumea. Şi Moisi nu zice: piiarde-mă numai pre mine şi lasă 
pre jidovi, iar Hristos această poftă avea, nefiind vinovat să moară 
şi toată lumea să trăiască, precum zice şi la sfânta Evanghelie de 
astăzi: „Sufletul mieu puiu pentru oi“. Şi într-alt loc iară zice că: 
„Să cade să se înalțe fiiul omenesc, ca tot cela ce va crede într- 
însul să nu piară, ci să aibă viaţă vecinică“. Deci de pe aceste 
vorbe ce-am zis vom putea cunoaşte dragostea cea adevărată şi 
credinţa păstoriului celui bun; ci mă rog să ascultați. 

Sunt mulţi în lume de să numesc că sunt păstori şi zic cum că 
poartă grijă de oi; ci o zic, ticăloşii, numai cu cuvântul, iar cu 
fapta sunt departe, câtu e ceriul de pământ, pentru căci nu poartă 
grijă pentru folosul oilor lor, ci să nevoesc numai pentru folosul 
lor, cărora nu să cuvine să le zică neştine păstori, ci năemiţ, sau, 
mai vârtos să zic, furi şi tâlhari; că lasă oile lor de le mănâncă 
lupii şi ei sar pe aiurea, în turmele cele streine să fure şi să junghe 
şi să piarză. Pentru carii zice domnul Hristos, la Mathei, în 7 
capete: „Luaţi-vă aminte de proroci mincinoş, carii vin cătră voi, 
în veşmintele oilor îmbrăcaţ, iar pe din lăuntru sunt lupi răpitori, 
pre carii din rodul lor (zice) îi veţi cunoaşte pre ei“, adecă de pe 
faptele lor cele necuvioase. 

Şi iarăşi la 23 de capete, pe unii ca aceştea îi numeşte făţarnici, 
orbi, nebuni şi mormânte spoite pe dinnafară. Făţarnici îi numeşte 

pentru căci să arată cu înşălăciuni înaintea oamenilor şi să fac 
pre sine cum că sunt sfinţi şi drepţi. Orbi îi numeşte pentru căci 
nu vor să înveţe pre oameni câle ce să cuvin şi sunt drepte şi 
adevărate, ce-i învaţă şi-i îndeamnă pururea la lucrurile cele 
vătămătoare de suflet. Nebuni îi numeşte, pentru căci calcă 
poruncile cele mai mari ale lui Dumnezeu şi cearcă lucruri deşarte 
şi de nimica. Mormânte spoite pe dinnafară îi numeşte, pentru 
căci să fac ei mai învăţaţi, mai drepţi, mai buni şi mai vrednici 
decât sfinţii părinţi şi decât apostolii şi nu ţin în seamă într-o 
nimica cele ce au zis ei şi le-au aşăzat, spre cinstea besericii, spre 
întemeiarea credinţii şi a creştinătăţii şi spre folosul cel <de> 
obşte, ca nişte călcători de lege ce sunt. Opresc şi pre alţii, cu o 
mie de mijloace, să nu le ţie, pentru ca să-i osândească împreună 
cu dânşii, pentru binele cel mare ce le fac şi mila ce le dau, pentru 
care lucru vor să ia, ticăloşii, mai multă osândă de la Dumnezeu. 

„Păstoriul cel bun sufletul lui pune pentru oi.“ 

La cartea cea dintâi cătră Timothei, la al 3 cap, zice fericitul 
Pavel cum că episcopul trebuie să fie făr'de prihană, întreg la 
minte, cu bună rânduială, iubitoriu de streini, învăţătoriu bun, 
nesfadnic, blând, neînvrăjbitoriu, neiubitoriu de argint, casei sale 
bine îndreptătoriu, că de nu va şti a-ş îndrepta casa sa, cum va 
purta grijă de bescrica lui Dumnezeu? 

Drept acia nu eu, ci socoteala cea dreaptă află cum că 
păstoriului celui bun i să cuvine să aibă trei lucruri: una, credinţă 
curată, a dooa, înţelepciune întreagă şi a treia, să aibă toiag în 
mână. Cu credinţa cea curată să caute şi să pohtească pururea 
binele şi folosul oilor lui, nu numai celor sănătoase şi zdravene, 
ce şi celor bolnave şi struncinate. Cu înţelepciunea să păstorească 
pre oameni, dând învăţătură fieştecăruia după vârsta şi rânduiala 
lui, că precum sunt boale de multe feliuri şi nu să pot vindeca tot 
cu un feliu de doftorii, aşa nici cu un feliu de învăţătură nu să pot 
odihni, nici să pot îndrepta toate firile omeneşti, ci unii cu un 
feliu, alţii cu alt fel; că altă învăţătură trebue bărbatului şi alta 

muerii; altă îndreptare trebue bătrânului şi alta tânărului; altă 
povăţuire trebue bogatului şi alta săracului; altă mângâiare trebue 
celui vesel şi alta celui trist; altă vindecare trebue celui sănătos şi 
alta celui bolnav; altă înfruntare trebue stăpânului şi alta slugii; 
altă îndemnare trebue celui îndrăzneţi şi alta celui fricos; altă 
îmbunare trebue celui blând şi alta celui mânios; altă vorbă trebue 
celui învăţat şi alta celui neînvăţat. 

Şi în scurte cuvinte, pre fieştecarele, după vârsta sa şi după 
rânduiala sa, precum am şi mai zis, trebuia să-l odihnească cu 
învăţătura, cu toiagul ce ţine în mână adecă stăpânirea şi cu darul 
Duhului Sfânt să pedepsească atâta pre oi cât pre lupii cei de 
gând şi pre hiarăle cele sălbatece ce vin asupra oilor. Pentru căci 
adevărat că de ce rămân oile < ne > pedepsite, de atâta cad în 
mai multe şi nenumărate patemi. Aşijderea şi lupii, când nu văd 
toiag în mâna păstoriului, răpesc oile fără de nici o frică şi le 
mănâncă. Pentru toiagul acesta zice David la Psalm 22: „Toiagul 
tău şi varga ta aceasta m-au mângâiat“. Cu sfântul toiag au mântuit 
Moisi norodul cel jidovesc şi pre faraon l-au înecat. 

Drept acia păstoriul care va vrea să păstorească pre lege şi 
pre dreptate trebue pururea să ţie toiagul în mână, adecă dojana 
şi înfruntarea şi după vremi să pedepsească pre oi şi să gonească 
hiarăle, căci acesta iaste sfârşitul cel bun a păstoriei sale, ca să 
ție oile şi să le păzească cu sănătatea cea duhovnicească, adecă 
cu învăţătura. Această sănătate iaste pururea datoriu păstoriul 
să o dea oilor lui; iar de va fi vreuna din oi beteagă trebue şi făr' 
de voia ei să o lege şi să o pue jos să-i tae carnea cea putredă, să 
o lepede şi să-i pue căzuta doftorie, neuitându-se nimic la 
zvârliturile picioarelor ei cu carele poată să-i mijlocească şi 
vătămare, au la obraz, au la mână, au la picior. Şi aşa, cu această 
faptă bună şi cu această mijlocire va avea păstoriul cel bun 
despărțeală de năemit, pentru că năemiţii nu pasc oile pentru ca 
să le folosească, ci numai pentru plata ce apucă de la iale; şi când 
vede pre lup viind de departe adecă pre diavolul, ei lasă oile şi 

fug, pentru căci sunt năemiţi şi nu poartă grijă pentru oi. Ci să 
ferească Dumnezeu şi să mântuiască toate turmele de păstori ca 
aceştea, ca şi de moartea ciumei. 

„Păstoriul cel bun sufletul lui pune pentru oi.“ 

Când au vrut domnul nostru Hristos să se înalțe la ceriu, s-au 
făgăduit ucenicilor lui că nu-i va lăsa săraci, ci le va trimite alt 
mângătoriu, pre Duhul Sfânt, carele îi va învăţa pre ei toate şi-i 
va povăţui întru tot adevărul, care făgăduială au rămas, necurmat, 
la toţi arhiereii ce au păstorit, după vremi, turmele sale până în 
zioa de astăzi şi va fi până va sta lumea; şi acea făgăduială să 
înţelege şi la tot norodul creştinesc. Că precum zice Sinesie, că 
nu vor lipsi împăratului niciodată ostaş, aşa nu vor lipsi nici 
păstorii din bescrica lui Hristos pentru ca să mângăe pre norodul 
cel ales al lui Dumnezeu, cu cele bune şi de folos, dintru cari 
păstori au fost unul şi fericitul şi minunatul Nicolae, episcopul 
Mirelor Lichiei, făcătoriul de minuni, a căruia prăznuim, astăzi, 
cinstita pomenire, carele s-au arătat adevărat următoriu dascalului 
şi învăţătoriului său, lui Hristos; şi au înmulţit talantul ce i s-au 
încredinţat, nu îndoit, ci întreit, că s-au nevoit de au săvârşit trei 
bunătăţi mari: una spre cinstea şi lauda stăpânului său Hristos, a 
dooa spre întemeiarea credinţii cei de obşte a toatei politiei 
creştineşti şi a treia spre folosul turmei sale ce i s-au încredinţat. 

Deci bunătatea ce-au arătat spre cinstea şi lauda stăpânului 
Hristos iaste credinţa cea adevărată, dragostea cea curată, 
rugăciunile cele neîncetate, posturile, vărsările de lacrămi, 
smereniia de margine, bdeniile, vorbele cele curate cătră 
Dumnezeu şi ostendlele cele de multe feliuri, carele acestia toate 
fiind împreunate la un loc, arată o dragoste peste măsură cătră 
Dumnezeu. Şi pentru aceia l-au iubit şi Dumnezeu pe dânsul şi |- 
au făcut vestit şi lăudat în toată lumea. 

Iar bunătatea ce-au arătat de obşte iaste aceia ce-au făcut 
înaintea credinciosului şi marelui împărat Constandin şi înaintea 
a tot săborului ce să adunase în Nichea, de-au înfruntat pre 

începătoriul de eresuri, pre Arie, şi ca pre un mincinos şi hulitoriu 
împotriva dreptăţii l-au lovit şi cu palma preste obraz şi i-au 
pecetluit spurcata şi clevetnica lui gură cu amuţeala şi i-au 
mărturisit de faţă pre Fiiul şi Cuvântul Tatălui a fi de o fiinţă şi 
întocma cu Tatăl şi cu Duhul Sfânt. 

Iar bunătatea ce-au arătat spre folosul turmei sale şi în viaţă 
şi după moarte iaste dragostea cea peste măsură, învăţăturile 
cele cuvioase, milosteniile cele îndestulate, tămăduirile cele de 
multe feliuri, blândeţele cătră toţi, mântuirile de morţi, din 
închisori, din mări şi alte multe şi nenumărate faceri de bine, 
carele nefiind ticăloasa mea limbă vrednică a le povesti, după 
cum să cade, le las asupra celor mai aleși şi mai desăvârşit întru 
ştiinţa învăţăturii, ca să le adevereze ei mai pre larg. 

Iar eu plecându-mi capul cu cucerie, mă rog împăratului celui 
din nălţime şi a toate ţiitoriului Dumnezeu ca, cu rugăciunile 
cele fierbinţi ale acestui preacuvios păstor, să dăruiască 
prealuminatului domnului nostru viaţă pacinică şi norocită cu 
întreagă sănătate şi biruinţă asupra vrăjmaşilor celor văzuţi şi 
nevăzuţ. Şi pentru această puţinică osteneală şi cheltuială 
trecătoare ce au făcut întru lauda lui Dumnezeu şi întru cinstea 
sfântului, de au împodobit această sfântă casă, după viaţa a mulţi 
ani fericiţ să-i facă odihnă la împărăţiia ceriului şi să-i dăruiască 
bunătăţile cele vecinice şi de-a pururea stătătoare. 

Şi dumneavoastră, celor ce sunteţi de față şi celor ce lipsesc, 
tuturor, să vă dea sănătate, viaţă curată, spăsenie sufletească, 
sporiu şi ajutor întru toate cele bune şi de folos. Aşijderea şi 
tuturor creştinilor, ca dinpreună să mărim şi să lăudăm, pururea 
numele lui cel sfânt şi preasfânt. Amin. 

PREDOSLOVIE LA CUVÂNTUL DE ÎNVĂȚĂTURĂ 
ÎN DUMINECA FLORILOR CUPRINS 


O, cât sunt de minunate semnele bucuriei, ce arată astăzi 
Ierusalimului, la întrarea domnului Hristos! Ca pre un biruitoriu 
îl priimeşte. Toată cetatea iase întru întâmpinarea lui. Norodul şi 
mulţimea, toată rânduiala i să închină cu cucerie şi toată vârsta îl 
cinsteşte cu laude. Unii aştern hainele lor pre pământ ca să treacă 
şi alţii cu frunzele copacilor îi împodobesc calea. Alţii merg înainte 
cu stâlpări şi alţii îi urma cu ramuri. Alţii îl slăvesc ca pre un fiiu 
al lui David: „Osana, fiiul lui David“ şi alţii îl propoveduesc împărat 
lui Israil: „Blagoslovit cel ce vine în numele domnului, împăratul 
lui Israil“. 

Şi pentru ca să fie bucuriia mai cu mult minunată, până şi 
pruncii cei făr'de răotate, cu ramuri în mâini şi cu laudele striga: 
„Osana, celui dintru înălțime“. 

Dată oare de unde atâtea glasuri veselitoare? De unde atâtea 
măriri? Din ce pricină atâta bucurie la norod şi atâta cinste 
mântuitoriului Hristos? Ne-o spune, feţii miei, evanghelistul Ioan 
la Evanghelia de astăzi, zicând: „Pentru acdia îl şi întâmpină pre 
el norodul că auzise că au făcut el acest semn! Înviiarea cea 
trupească a lui Lazar au dat pricină norodului să facă cătră Hristos 
o priiminţă neobicinuită ca aceasta, să alerge întru întâmpinarea 
lui cu stâlpări, să-l mărească cu laude: „Osana, fiiul lui David“. 

Şi gândul cel de taină a aceştii învieri îmi dă mie pricină să fac 
astăzi, înaintea dragostei voastre, această vorbă. Însă voiu să vă 
arăt cui să închipuiaşte acest Lazar şi a câtă milă are trebuinţă, 
pentru ca să înviiaze, cela ce zace ca Lazar mort de patru zile în 
groapă. Ce ascultați cu dragoste, de pohtiţi să vă folosiţi sufleteşte. 

CUVÂNT DE ÎNVĂȚĂTURĂ ŞI DE UMILINŢĂ iti 
IN DUMINECA FLORILOR 

Nu socotesc să fie nici unul din cei ce au puţinică ştiinţă den 
sfânta Evanghelie, carele să nu poată înţelege fără multe tălmăcituri, 
cui să închipuiaşte acest Lazăr, pentru carele pre larg povesteşte 
Evanghelia lui loann. Ajungă să ştie cum că păcatul iaste moartea 
sufletului, pentru ca să cunoască îndată cum că mort ca acesta 
carele zace împuţit în groapă altul nu iaste fără numai păcătosul 
(carele, măcar că trăiaşte, măcar că vorbeşte, măcar că să bucură 
şi să răsfaţă pururea, iară iaste mort, pentru căci sufletu carele 
iaste partea cea mai aleasă şi mai stăpânitoare al sinelui său iaste 
mort, pentru căci îi lipseşte darul cel dumnezeesc, carele îi iaste 
viaţa cea adevărată). 

Şi dintru aceste puţine cuvinte pre lesne au înţeles fieştecarele 
cui închipuiaşte Lazar. Dară nu ştiu de va înţelege aşa pre lesne şi 
cele pentru ale lui Lazar că, fiind mijlociri ca acelea, dau pricină 
fieştecăruia să gândească şi să se minuneze. Pentru căci la acest 
Lazar mort vedem atâta despre partea lui Hristos cât şi despre 
partea norodului, oarecari despărţeli, oarecari s&mne alese, carele 
la alţi morţi ce-au înviiat Hristos nici să văd, nici vreunul din 
evanghelişti o povesteşte. 

Noi ştim cum că Hristos, afară din Lazar, au înviiat şi pre alţi 2 
morţi, precum să vede la Mathei, în 9 capete şi la Luca în 7, 
adecă pre fata lui Iair şi pre feciorul văduvei: pre ceia la Capernaum 
şi pre cela la Cetatea Nain; pre aceia de 12 ani şi pre acesta tânăr 
de vârstă; pre acâia singură născută şi pre acesta singur născut; 
pre acâia în casa tătâne-său şi pre acesta la uşa cetăţii. Şi cu toate 
acestea, nici la fata aceia, nici la acest fecior n-au făcut norodul 
vreo arătare, nici au eşit cu stâlpări şi cu ramuri întru întâmpinarea 
lui Hristos, precum au făcut astăzi, la înviiarea lui Lazar. Că şi cei 
mici şi cei mari striga: „Bine e cuvântat cel ce vine în numele 
Domnului, Osanna, celui dintru înălțime“. 

Dară (oare pentru ce) această despărţeală între cei doi morţi 
şi între cest de al treilea? Nu era minuni şi acele doao, precum 
iaste şi această de a treia? Nu era acestaş Hristos ce au înviiiat şi 
pre cei doi morţi, precum au înviiat şi pre acest de al treilea? 
Dară apoi pentru ce, la înviiarea lui Lazăr, atâta bucurie, atâta 
cinste, atâta mărire şi la acei doi morţi numai o mulţemită proastă 
cătră Dumnezeu şi nu mai mult? Pentru ca să pricepem taina 
acestui cuvânt să cuvine să socotim pre aceşti morţi, nu după 
slova evangheliceştii istoricii, ci după duh şi după taina gândului 
evanghelicesc. 

Dumnezeeştii părinţi să unesc într-un gând şi zic cum că şi 
aceşti doi morţi sunt închipuiri păcătosului, precum iaste şi Lazar 
închipuiri păcătosului, precum am şi mai zis. Însă câte trei morţii 
nu sunt închipuiri numai unuia singur păcătos, ci a multor feliuri 
de păcătoşi. Pentru căci alt păcătos să înţelege fata lui Iair şi altul 
feciorul văduvei şi altul Lazar. 

Fata cea moartă a lui Iair, ce au murit în casă, închipuiaşte pre 
păcătosul acela care păcătuiaşte cu mintea şi cu voinţa, adecă 
carele să află în voinţă ca aceia să păcătuiască, dacă păcatul încă 
nu l-au isprăvit cu lucrul sau pentru căci nu i-au dat vreme 
îndemână, sau pentru căci n-au avut putere să facă aceia ce poh- 
tiia. Închipuiaşte î încă şi celuia carele, au din nesocotinţă, au din 
nepricepere, au din pornirea tinereţelor, sau, precum zice 
dumnezeescul Theofilact, din slăbiciunea firii omeneşti fiind 
biruit, cade, făr” de veste, în cursele păcatului. Încăş închipuiaşte 
şi celuia ce au greşit adevărat, iar păcatul lui iaste pentru ca să 
zic aşa, ascuns în casă, nu s-au vădit în lume nici s-au făcut 
cunoscut la oameni. 

Iar feciorul văduvei, carele să aduce în pat, afară din cetate, 
închipuiaşte păcătosului aceluia carele au săvârşit cu lucrul 
păcatul şi s-au îndulcit pre sine, sau cu lăcomiia, sau cu strâmbă- 
tatea, sau cu curviia şi cu altele asemenea. Închipuiaşte încă şi 
celuia ce au adaos la păcatul cel dintâi şi al doilea şi, călcând o 

poruncă a lui Dumnezeu, nu s-au temut să calce şi a dooa şi a 
treia; şi aceasta nu în taină, ca cel dintâi, ci faţă, far” de ruşine şi 
far' de frică, în mijlocul cetăţii şi în vederia tuturor oamenilor, cu 
scandilă de obşte şi cu paguba vecinului său. 

Al treilea mort, carele iaste Lazar, ne adeverează pre cel ce au 
îmbătrânit în păcat şi s-au obicinuit în răutate şi nu poartă grijă 
niciodată pentru mântuirea sufletului său. Toată zioa curvâşte, 
preacurvâste, năpăstuiaşte, apucă, nu să ruşinează de oameni, 
nu să teme de Dumnezeu, nu ascultă învățături, nu priimeşte 
sfaturi; plâng înaintea lui săracii şi nu i să face milă de ei; strigă 
văduvele pentru căci nu le face dreptate şi nimic nu grijaşte; 
suspină vecinul, pentru căci îi ţine al său şi nu ascultă. Acest 
păcătos, nu numai că iaste îngropat în groapa păcatului, făr' de 
graiu, făr' de duh, făr' de simţire, făr' de nădejdia mântuirii, ce 
iaste încă, ca şi Lazar, legat de mâini şi de picioare, cu făşuri, 
adecă strâns tare de legăturile păcatelor lui, după cum zice Sfântul 
Duh la 5 capete ale Pildelor: „Fieştecarele să strânge cu şirurile 
păcatelor sale, făr' de a putea să săvârşească vreo bunătate sau 
vreun lucru plăcut lui Dumnezeu“. 

Are şi faţa lui cu giulgiu legată; fiind orbit de păcat nu cunoaşte 
ticăloasa lui întâmplare, nu vede adâncul întru carele să află; nu 
socoteşte muncile cele de veci ce-l aşteaptă. Zace şi deasupra lui 
piatră grea, carea iaste puteria obiciaiului celui vârtos, care 
obiciaiu apasă şi îngreuiază sufletul lui atâta, cât nu-l lasă să se 
scoale din groapa ticăloşiei, nici lasă să răsufle. 

Deci precum pentru Lazar zicea Martha, „Doamne, iată pute“, 
aşa mai cu cuviinţă putem să zicem şi noi cum că acest păcătos 
iaste adevărat împuţit, de vreme ce nu patru zile, ce săptămâni 
şi luni şi ani şi vremi, să află îngropat în groapa păcatului. 

Acum dară să vedem drept ce să face atâta bucurie la înviiarea 
lui Lazar şi nu să face la înviiarea celoralalți morţi (aceasta iaste 
pricina), pentru căci măcar că înaintea puterii lui Dumnezeu nu 
iaste nici un lucru cu anevoe, sau cu neputinţă, iar în socoteala 

omenească mai cu anevoe şi mai de minune să vede înviiarea 
unui mort, pre carele l-au văzut în groapă de patru zile împuţit, 
precum era Lazar, decât înviiarea unui mort, pre carele îl ducea 
să-l îngroape, ca pe feciorul văduvei, sau altui mort, carele numai 
atunce, în grab' au murit, ca fata lui air, pentru ca să cunoască 
păcătosul carele ş-au cheltuit toată viaţa în păcat şi au îmbătrânit 
în răutăţi şi s-au înstreinat de tot din darul lui Dumnezeu şi s-au 
făcut slugă păcatelor şi rob diavolului, cât iaste de cu anevoe 
întoarcerea lui şi cum că din groapa obiceaiului celui rău nu iaste 
cu puţinţă, niciodată, să iasă, fără numai cu mare osteneală, cu 
neasemânată pocăință şi cu o milă a lui Dumnezeu, mai aleasă. 
Şi, de vă prepuneţ la aceasta, socotiți rogu-vă aceia ce au făcut 
Hristos când au înviiat pre cei trei morţi şi veţ înţelege adevărul. 

La mortul cel dintâi, carele era fata lui Iair, zice evanghelistul 
Mathei cum când au mers Hristos să o înviiaze n-au zis un cuvânt, 
numai au apucat-o de mână şi s-au sculat fata. 

La al doilea mort, la feciorul văduvei, zice evanghelistul Luca 
cum să s-au atins de coşciug şi numai atâta zise: „Voinice, ţie zic: 
scoală! Să şăzu mortul.“ 

Iar la al treilea, la Lazar, ce n-au zis şi ce n-au făcut dulcele 
lisus, să-l înviiaze. Cetiţ la loan în 11 capete şi vedeţi. Întâi zice: 
„Gemu cu duhul şi să turbură pre sine“. A dooa, din ochii lui cei 
dumnezeeşti au curs lacrămi: „Şi lacrămă lisus“. A treia: „Au 
rădicat ochii în sus şi s-au rugat pentru dânsul lui Dumnezeu 
Tatăl: Părinte, mulţumescu-ţ că m-ai ascultat“. Şi la cea de pe 
urmă, cu glas groaznic, cu carele au turbutat tot iadul, aduse pre 
Lazar dintru întunerecul morţii la lumina vieţii: „Glas mare strigă: 
Lazare eşi afară. Şi eşi mortul.“ 

Acum spuneţi-mi, ce închipuiaşte aceasta? Ce ne învaţă această 
mijlocire despărțită, cu care au înviiat Hristos pre cei trei morți: 
pre cel dintâi, cu atingerea mâinii, pre al doilea cu un cuvânt 
prost şi pre al treilea cu lacrămi, cu rugăciune şi cu glas mare? 

Dumnezeescul Zlatoust şi sfântul Theofilact şi toţi tâlcuitorii 

sfintei Evanghelii zic cum că aceasta au vrut să ne înveţe Hristos, 
Domnul vieţii şi al morţii, că păcătosul carele iaste mort în darul 
lui Dumnezeu, pentru căci au păcătuit din nesocoteală şi din 
slăbiciunea firii, înviiază pre lesne, lasă păcatul şi vine în pocăință, 
cu atingerea dumnezeescului dar. 

Aşijderea şi celalalt, carele au căzut din dragostea lui Dum- 
nezeu de doao ori şi de trei ori; iară încă fiind tânăr în răutate şi 
acesta, cu ajutoriul lui Dumnezeu, cu învăţăturile Evangheliei, de 
nu să va căi astăzi, să va căi mâine; lasă răutatea şi iară să întoarce 
pre calea mântuinţei. 

Iar al treilea, carele au îmbătrânit în păcat şi s-au obicinuit, în 
desfătări şi în deşărtăciunile cele lumeşti, în pohtele lui cele rele, 
nu iaste cu putinţă să se întoarcă pre lesne ci, au rămâne făr' de 
căinţă şi moare în păcat, de vreme ce, după cum zice David: 
„Departe e de la păcătoş mântuirea“, pentru căci în toată viaţa 
lui n-au cercat îndreptările lui Dumnezeu, sau, pentru ca să vie 
în căinţă trebuiaşte un ajutoriu tare, de sus, un cuvânt viu al lui 
Dumnezeu, carele să va în tot chipul să-l rădice din păcat, precum 
au rădicat şi pre Lazar din groapă. 

Şi de vreme ce aceasta nu să întâmplă niciodată, sau să 
întâmplă foarte rar, pentru căci nu are Dumnezeu datorie să 
mântuiască pre nimenea cu de-a sila, pentru aceasta, când să va 
întâmpla vreo minune ca aceasta şi să va căi unul ca acesta, 
învechit în păcat, când să va întâmpla să se înviiaze un mort ca 
acesta, de patru zile, să se întoarcă în casa cea părinţească, un 
fiiu ca acesta preacurvariu să se afle o oae rătăcită ca aceasta şi 
un filiar ca acesta pierdut, adevărat fiind această minune a 
milostivirii lui Dumnezeu, mare bucurie să face în ceriu şi pre 
pământ, a căriia bucurie iaste închipuirea aceasta ce s-au făcut 
astăzi în Ierusalim, pentru înviiarea lui Lazar. Pentru căci să bucură 
Dumnezeu, să bucură îngerii, să veseleşte toată beserica, carea 
au câştigat. Iară pre iubitul său fiiu, a căruia era desărvârşit 
desnădăjduită mântuirea, iată dară câtă neîndemână, câte 

împiedecări şi câte împotriviri are pocăinţa păcătosului, carele 
au îmbătrânit în păcat. 

Dară putea-voiu crede eu, iubiții miei, cum că aici, între turma 
mea cea cuvântătoare, să fie oi ca acestia, rătăcite, Lazari ca 
aceştea, păcătoş ca aceştea, împietriţi la inimă şi necăitori? 
Credinţa voastră cea multă nu mă lasă să o crez (aceasta). Iar de 
să va întâmpla, din depărtarea dumnezeiască, să se afle cineva 
întru această nevoe ticăloasă şi vrednică de plâns, cu multă scârbă 
de inimă îmi întorc cuvântul cătră dânsul şi-i zic, precum zicea 
Hristos cătră jidovi, pentru Lazar: „Unde l-aţi pus pre dânsul?“ 
Unde ţi-ai pus, păcătosule, sufletul tău cel iscusit, cel frumos, cel 
minunat, cel vrednic? Unde ţi-ai îngropat partea cea mai aleasă 
al sinelui tău, zidirea cea mai iscusită a dumnezeeştii puteri, soţiia 
cea iubită a îngerilor? Unde iaste frumuseţea acdia a închipuirii 
cei dumnezeeşti? Unde iaste podoaba a darului celui dumne- 
zeesc? Unde iaste slava? Unde sunt frumuscţele lui cele minunate, 
carele îl arăta mai luminat decât soarele? 

Aşa, făr'de socoteală, ai lăsat să se piarză păcatul şi să-l 
vânture, ca țţărâna vântul. Dară cum nu te milostiveşti asupră-ţ? 
Cum nu-ţ plângi nenorocirea? Plânge pentru tine bescrica. Plâng 
drepţii. Plânge îngerul, păzitoriul sufletului tău, pentru căci vede, 
aiave, pierzarea ta. Şi tu nu verşi o lacrămă, nu te întristezi, nu 
vii în căinţă. O, fiiule, carele eşti mort, Lazare îngropatule în 
groapa nesimţirei, eşi afară! Vino odată în sine-ţi. Vezi-ţi ticăloşiia 
ta. Lasă acel obiciaiu rău al păcatului, carele te-au omorât şi te-au 
despărţit de Dumnezeu, carele te-au zidit: „Întorceţi-vă cătră 
mine, şi mă voiu întoarce cătră voi“, zice Dumnezeu, prin rostul 
prorocului Malahiei, cătră toţi păcătoşii. 

Adevărat, feţii miei, milostiv iaste Dumnezeu şi îndelung 
răbdătoriu şi pohteşte întoarcerea şi mântuirea tuturor; că pentru 
aceia au priimit crucea şi moartea. Ci numai un lucru trebuiaşte, 
făr'de carele nu iaste cu putinţă să vie niciodată păcătosul în căință, 
care lucru nici arată Hristos la înviiarea lui Lazar. Putea, adevărat, 

mântuitoriul să înviiaze pre Lazar aşa precum să afla închis în 
mormânt, iar n-au vrut. Ci întâi au poruncit să rădice piatra de 
pre mormânt şi atunce l-au înviiat. Dară ştiţi pentru ce? Pentru 
ca să înțeleagă păcătoşii cum că de nu vor rădica deasupra lor 
piatra obiciaiului celui rău, cu neputinţă iaste să înviiaze şi să se 
căiască. „Luaţi piatra.“ Această piatră trebue să o rădice (de pe 
inima sa) iubitoriul de argint; să dea înapoi lucru cel strein, să 
nu facă strâmbătate, să nu jăfuiască; iar de nu, nu va înviia. 

Această piatră trebue să o rădice iubitoriul de desfătări; să 
lase pohtele lui cele rele, voile trupului; iar de nu, nu să va scula. 
Această piatră să cuvine să rădice zavistnicul, pre aceasta 
pizmătariul, pre aceasta trufaşul, pre aceasta clevetnicul. Să nu 
necinstească cu clevetirea pre fratele său; să nu hrănească vrajba 
în inima lui; să nu voiască răutatea altuia; să nu să trufească 
asupra altora. Iar de nu, nici mântuire va afla, nici să va scula din 
groapa păcatului. 

Dară ce voiu zice? Mă tem că să va prinde la noi cuvântul 
Isaiei ce zice la al şaselea cap: „S-au îngrăşat inima norodului 
acestuia şi cu urechile greu au înţeles şi ochii lor au închis“; şi 
aceasta iaste pricina. 

Când au vrut David să se lupte cu Goliath, alte arme n-au luat 
la el, fără numai o praştie şi cinci pietri din râu. Şi ce s-au 
întâmplat? Îndată cum au aruncat piatra cea dintâi, zice Scriptura, 
la întâia carte a împăraţilor, la 17 capete, cum că au rănit pre 
streinul de fel în frunte, şi, surpându-l jos, l-au omorât. Goliath 
iaste păcatul; David, carele să luptă asupra păcatului iaste propo- 
veduitoriul Evangheliei; pietrile sunt cuvintele lui Dumnezeu şi 
praștiia iaste puteria dumnezeescului dar. 

Impotriva acestui Goliath o, câţi Davizi, câţi propoveduitori 
Evangheliei s-au luptat cu puterea Duhului Sfânt şi într-alte vremi 
şi în câste de acum. Au zvârlit asupra păcatului nu cu un cuvânt 
evanghelicesc, nu cu o piatră, precum au făcut David, ci cu multe 
şi de multe feliuri de cuvinte şi învățături. 

Şi de vreme ce sfânta Scriptură nu să dă lenevirii, nici încetează 
propoveduirea Evangheliei, dară ce, oare căzut-a cu aceasta 
Goliath? Oare omorâtu-s-au întru voi păcatul? Dară unde sunt 
semnele mântuirii voastre? Unde sunt semnele biruinţii? 

Ştiu că astăzi aţi luat, cu toţii, din mâna biscricii, stâlpările şi 
ramurile carele, pentru că sunt semnele biruinţii, vădesc că le-aţi 
luat; pentru căci într-acâste zile aţ biruit pre vrăjmaşii voştri, pre 
diavolul şi pre păcatul. 

Dară, oare, fi-va, aceasta adevărat? Măcar de ar da Dumnezeu 
să fie aşa! O, câtă bucurie s-ar fi făcut în ceriu pentru voi! Ci mă 
tem că voi ţineţi semnele biruinţii şi biruitoriu iaste diavolul, 
pentru căci nu văz pocăință, nu văz ispovedanie adevărată, nu 
văz vreo bunătate carea să veselească pre îngeri şi să întristeze 
pre diavolul. 

Însă aveţi încă, iubiții miei, vreme de mântuinţă. V-au rămas 
şi aceste zile ale patemilor celor mântuitoare, întru carele fiiul 
lui Dumnezeu ş-au vărsat preasfântul sângele său pentru mântuirea 
sufletelor voastre. Deci, întru aceste sfinte zile faceţi cele ce n-aţi 
isprăvit în toată vremea (ceastă bine primită) a sfântului post 
sau din nesocotinţă, sau din zăticneala vrăjmaşului. Lăsaţi jafurile. 
Lăsaţi strâmbătăţile, vrăjmăşiile, curviile şi scandilele. 

Prorocul Ilona, când propoveduia pocăință în Ninevi, zicea cătră 
norod: „Încă 3 zile şi Ninevi să va strica“. Asemenea vă zic şi eu 
astăzi: încă 3 zile v-au rămas: luni, marţi şi miercuri; cine întru 
aceste 3 zile nu să va căi şi nu-ş va ispovedi păcatele, creştineşte, 
cu omilinţă şi înfrângere de inimă şi să se cuminece la joi mari cu 
sfintele taine, adevărat, pentru unul ca acela rămâne puţinică 
nădejde de mântuinţă. 

Şi fieştecarele să gândească cu socoteală aceste ce zic. Şi 
Dumnezeu să lumineze pre toţi să faceţi aceia ce iaste de folos 
pentru sufletele voastre. 

CUVÂNT DE ÎNVAŢĂTURĂ LA PREOBRAJENIIA DOMNULUI 
NOSTRU IISUS HRISTOS CUPRINS 


„Şi iată glas din nor zicând: «Acesta iaste Fiiul mieu cel iubit 
întru carele bine am vrut; pre acesta ascultaţi».“ 

N-au văzut pământul alt lucru mai slăvit, decât acest de astăzi, 
nici au cunoscut lumea, ceasta văzută, altă minune mai luminată. 
Fiiul şi Cuvântul lui Dumnezeu, carele au făcut semne şi minuni 
nenumărate, n-au făcut altă faptă mai presus decât el, sau 
asemenea. În vârful muntelui Thavorului au avut să arate 
apostolilor prealuminata slava dumnezeirii sale. Drept aceia ş-au 
schimbat şi faţa şi chipul şi într-o clipă de ceas s-au arătat precum 
era, mai înainte de veci, împodobit cu toate frumuseţile ceriului, 
luminat cu toată lumina dumnezeirii. Razele ce eşiia din 
dumnezeiasca lui faţă biruia strălucirile soarelui şi albiciunea 
hainelor lui întrecea strălucirile luminii. Moisi şi Ilie, mai aleşii 
prorocilor era mărturii acestui preaslăvit lucru şi privitori ai 
neapropiiatei măriri era Petru, lacov şi loann, mai marii 
apostolilor. În ce chip de nor luminat ce umbriia şi muntele şi 
pre apostoli, s-au arătat Duhul Sfânt; şi pentru ca să cunoască 
fieştecarele cum că să afla toată sfânta troiță la acest lucru 
preaslăvit, părintele cel făr'de început au adevărat cum că iaste 
de faţă, cu cuvintele ce au zis cătră apostoli: „Acesta iaste Fiiul 
mieu cel iubit, pre acesta ascultați“. 

O, fericiţ ochii apostolilor carii s-au învrednicit de au văzut 
mărirea aceştii înfricoşate înfrumuseţări! Că ce taine nu să în- 
chiiae întru acest lucru preaslăvit, sau ce învățături sufleteşti şi 
mântuitoare nu ne dă această înfrumusețare a mântuitoriului! 
Nu ajunge cunoştinţa omenească să le priceapă, nici minte 
îngerească să le cuprinză. 

Şi pentru aceasta, cunoscându-mă şi eu nevrednic şi departe 
de toată ştiinţa, nu îndrăznesc să întru întru atâta adâncime şi 
cinstind taina aceasta a dumnezeeştii înfrumuseţării, cu cap plecat 

şi cu cuciarnică tăcere trec cu cuvântul, spre puţinică învăţătură, 
carea socotesc să fie foarte folositoare de suflete şi mântuitoare 
la ceia ce vor să asculte cu dragoste. 

Mă uit la această dumnezeiască şi înfricoşată înfrumusețare, 
când părintele cel fără de ani cu glas viu, de sus, au mărturisit 
cum că acest înfrumusețat lisus iaste Fiiul său cel iubit. Altă 
învăţătură nu să vede ca să fie dat apostolilor celor ce era de față, 
fără numai aceasta să-l asculte: „Pre dânsul ascultați“. Nu le-au 
zis să laude pre Fiiul său, nici să-l slăvească, nici să mărească 
lucrurile lui, nici să-i propoveduiască numele, nici să se minuneze 
de învăţătura lui, nici să-ş răpue viaţa lor pentru dânsul, nici să 
rabde scârbe, necazuri, nevoi şi altele ca acestia, asemene; ce 
numai să fie ascultători, să aibă ascultare, să suppue voinţa lor 
supt voia acestuia unuia singur născut, Fiiului său, carele să 
înfrumuseţa. „Pre dânsul ascultați.“ 

Şi, cercând cu denadinsul, ca să înţeleg pricina, am cunoscut 
din sfânta Scriptură şi din cea veche şi din cea noao şi de la 
dumnezeeştii dascali cum că această poruncă iaste foarte tainică 
şi nu să putea să să dea apostolilor alta mai iscusită, mai 
folositoare şi mai de suflet mântuitoare decât aceasta, adecă decât 
ascultarea. 

Şi pricina iaste că cine are ascultare, acela are împreună şi 
toate darurile şi toate bunătăţile; acela iaste întreg la minte, acela 
iaste răbdătoriu, acela iaste smerit, acela iaste blând, acela iaste 
ertătoriu, acela iaste iubitoriu de streini, cuciarnic, pacinic şi, în 
scurte cuvinte, acela iaste lăcaşul tuturor bunătăţilor şi vasul 
tuturor darurilor. Şi cum că iaste adevărul aşa, o dovedeşte 
dumnezeiasca Evanghelie. 

Povesteşte evanghelistul Ioan Botezătoriu <sic> la capul cel 
dintâi cum că, văzând loan Botezătoriul pre Hristos mergând cătră 
dânsul, fiind cu totul plin de bucurie pentru darul ce lua, au 
început a mărturisi înaintea tuturor şi a zice: „lată mielul lui 
Dumnezeu, carele rădică păcatul lumii“, la care cuvinte ale lui 
Ioan stau de să miră dascalii besericii. 

Oare pentru ce fiind atâtea păcate în lume, carele trebuia să 
se ştiargă de Fiiul lui Dumnezeu, n-au zis: Carele rădică păcatele 
lumii, ci „păcatul“. Şi, iară, zicând „păcatul“, nehotărât, care era 
acel păcat al lumii ce vrea să-l pierză Hristos şi să lase cialialalte? 

Dumnezeescul Theofilact, tălmăcind acest cuvânt al Evangheliei 
zice că păcatul lumii iaste neascultătoarea prea car€ au rădicat-o 
Domnul de la mijloc, făcându-se pre sine ascultătoriu până la 
moarte; au numit-o loann păcatul lumii, ca când n-ar fi fost alt 
păcat mai mare în lume decât neascultarea. Şi au zis păcat, iar 
nu păcate, pentru căci numai întru acâia singură neascultare să 
cuprinde toate păcatele. 

Drept acâia zicând cum că păcatul acela l-au şters Domnul 
nostru arată cum că au şters împreună toate şi celialalte păcate; 
şi de vreme ce cu împotriva s-au vindecat împotrivirea, după cum 
zice Theofilact, adecă neascultarea lumii cu ascultarea lui Hristos, 
urmează făr'de nici un prepus că precum neascultarea iaste 
începutul şi rădăcina tuturor păcatelor, aşa şi ascultarea iaste 
izvorul şi mumă tuturor bunătăţilor. Pentru aceia Dumnezeu Tatăl 
pre dreptate au dat apostolilor numai această poruncă a ascultării 
în vremea înfrumuseţării, pentru căci întru dânsa să alcătuesc 
toate bunătăţile şi toate darurile. 

Şi-mi adeverez mai mult cuvântul mărturiia lui Iacov fratele 
Domnului la al doilea cap, zicând cum că Avraam, când au mers 
să junghe pre fiiu-său pre Isaac, numeşte jărtva aceia lucruri - 
Iacov o zice multe-; jărtva era una, iar nu multe. Deci şi lucrul 
unul era, iar nu multe şi să cuveniia să o zică cu număr de unul, 
iar nu cu număr de mulţi. Taina iaste aceasta; lucrul acesta al 
jărtvei lui Avraam era lucrul ascultării şi de vreme ce unde iaste 
ascultarea acolo sunt adunate toate bunătăţile, acolo sunt toate 
lucrurile cele bune. Pentru aceia cu cale au zis Iacov cum că Avraam 
s-au îndreptat din lucruri, iar nu din lucru, pentru căci înaintea 
lui Dumnezeu i s-au socotit ascultare, nu ca o bunătate ci ca 

multe bunătăţi, atâta iaste de minunată, atâta-i de aleasă şi 
dumnezeiască bunătatea ascultării. 

Pentru acdia şi Duhul Sfânt, la cartea cea dintâi a Împăraţilor, 
în 15 capete zice: „Mai bună iaste ascultarea decât jărtvele“. Mai 
bine place lui Dumnezeu ascultarea decât jărtvele, pentru căci 
cine jărtvuiaşte, aduce lui Dumnezeu lucru strein, iar cine-l ascultă 
suppune voinţa sa lui Dumnnezeu şi slobozeniia, dintru care 
ascultare ce altă jărtvă poate să se afle mai plăcută lui Dumnezeu? 
Şi dumnezeescul Efrem, la cuvântul ce face pentru ascultare zice: 
O ascultare poate mai mult decât toate bunătăţile. 

Şi pentru aceasta vedem, atâta în Scriptura veche, cât şi în 
cea noao, cum că câţi s-au arătat ascultători lui Dumnezeu, toţ 
au câştigat şi plată mai aleasă. 

Lui Noe i-au poruncit Dumnezeu să facă chivotul şi l-au făcut, 
fără de a-ş prepune altceva rău în gândul lui, sau deşert. 

Lui Avraam i-au poruncit, zicându-i: „Eşi din pământul tău şi 
din rudeniia ta şi te du în pământul în carele îţ voiu arăta“ şi 
nimic nu s-au îndoit. 

Iară lui Avraam, a dooa oară, i-au poruncit să junghe pre fiiu- 
său, pre Isaac şi nimic nu s-au întristat, ci cu bucurie au priimit 
porunca. 

Lui Isaac, că s-au supus ascultării şi au priimit să jărtvuiască 
pentru dragoste lui Dumnezeu şi nu s-au temut. 

Lui Moisi i-au poruncit să meargă în Eghipet să mântuiască 
pre norodul lui Israil din robie şi măcar că era făicav la limbă şi 
vedea şi multe împiedecări, fiind la mijloc împărat tiran şi crud 
la inimă, iar nu s-au îngrijit. 

Lui Petru i-au poruncit Hristos să umble pre ape şi vedea că 
iaste lucru cu nevoe şi cu neputinţă, iară n-au eşit din poruncă. 
Pavel, mergând pre cale şi căzând jos de pre cal de frica videniei 
ce au văzut, au zis: „Doamne, ce porunceşti să fac?“ şi ce i-au zis 
glasul au ascultat, neîndoindu-se. 

Şi pentru acdia, aceştia toţi s-au cinstit, s-au lăudat şi s-au 
mărit înaintea lui Dumnezeu şi au luat dar pentru ascultarea lor; 
că Noe s-au arătat mânuitor lumii; Avraam s-au făcut părinte a 
multe neamuri; Isaac s-au făcut fiiu blagosloveniei şi închipuirile 
lui Hristos; Moisi, căpetenie lui Israil şi iubit lui Dumnezeu; Petru 
s-au făcut verhovnic apostolilor, căruia i s-au încredinţat şi chieile 
împărăției ceriului şi Pavel, dascal limbilor, vas ales şi văzătoriu 
cereştilor bunătăţi. 

Şi nu numai aceştea, ci toţi câţi s-au suppus ascultării lui 
Dumnezeu şi mai nainte de lege şi după lege, s-au făcut fii darului 
şi să bucură cu îngerii întru împărăţiia ceriului. 

Acuma, dară, o poruncă folositoare ca aceasta şi mântuitoare 
iaste, cineva din noi să o păzească? Noi, toată zioa şi la rugăciuni 
şi la împreunări şi la vorbe şi la fieştece lucru al nostru, chiemăm 
pre Dumnezeu şi-l numim Domn. Şi de-l numim Domn şi stăpân, 
unde ne iaste suppunerea ce arătăm, ca nişte slugi la domnul 
nostru? Sluga face voia domnului său, dară noi care voe facem, 
acestui domn al nostru? Care din poruncile lui păzim? Care 
dragoste avem cătră dânsul şi ce cinste îi facem? O zice însuş 
Dumnezeu, prin rostul Malahiei, la capul cel dintâi: „Şi de sunt 
eu Domnul, unde iaste frica mea? Cine iaste din voi, să se teamă 
de mine, să mă cinstească, să se ruşineze de mine?! „Nu iaste, 


1 Urmează o cruce şi o menţiune marginală: de la acest semn treci list. 133. 
Textul, ce urma să înlocuiască finalul didahiei — în ipoteza în care domnul s-ar 
fi aflat de faţă — este următorul: Că cela ce să teme de Dumnezeu, — zice 
Ioan cel cu rostul de aur — nu iscodeşte, ce crede, îmblânzeşte, jărvuiaşte, 
cinsteşte, măreşte, cântă, şi laudă. 

Insă precum nu lipsesc împăratului ostaş credincioşi, aşa nu lipsesc nici 
lui Dumnezeu fii cuciarnici, carii să tem de el şi-l cinstesc, dintru care fii 
cuciarnici şi credincioş, cel mai ales eşti măriia-ta, preaînălţate doamne, carele 
mai mult decât toţi te temi de Dumnezeu, de vreme ce mai mult decât toţ te 
închini lui şi-l asculţi mai mult decât fieştecarele, îl cinsteşti şi-l lauzi. Pentru 

până la unul-zice David la Psalm 3 — toţ s-au abătut împreună, 
netrebnici, s-au făcut; nu iaste cel ce face bunătate, nu iaste până 
la unul.“ 

Drept aceia nu iaste minune de nu ne ascultă nici pre noi fiii 
noştri, nici ni să suppun slugile şi patemile noastre, carele în 
toate zilele oştesc asupra sufletului; iaste aceasta dreaptă judecată 
a lui Dumnezeu. 

Zice fericitul Pavel la capul cel dintâi cătră romani, stih 29: să 
fim plini de toată nedreptatea, cu curvie, cu vicleşug, cu lăcomie, 
cu răutate, pline de zavistie, de ucidere, de price, de înşălăciune, 
de nărav rău; să fim şoptitori, clevetnici, urâţ de Dumnezeu, 
ocarnici, mândri, semeţi, aflători de rele, la părinţi neascultători 
şi, în scurte cuvinte, să fim robi lumii, trupului şi diavolului, pentru 
căci, cunoscând pre Dumnezeu, nu-l cinstim ca pre un Dumnezeu, 
nu-l ascultăm ca pre un domn, nu ne suppunem lui, ca unui 
stăpân; şi cum că iaste adevărul aşa, adeverează-o dragostea şi 
unirea ce avem. 


mâriia-ta putem zice actia ce zice Dumnezeu pentru David: „Înălţat-am pre 
cel ales din norodul mieu. Aflat-am pre David, sluga mea; cu unt sfânt l-am 
uns pre el.“ Mâriia-ta eşti cel ales din zeci de mii, după cum zice Scriptura, 
carele, cu faptele tale cele bune cinsteşti pre Dumnezeu, cu facerile de bine îl 
îmblânzeşti, şi cu multa-ţ credinţă măreşti şi lauz numele lui cel sfânt. 

Drept acia, precum pentru David s-au făgăduit să-l înalțe mai vârtos 
decât împărații pământului să-i păzească în vecii vecilor semenţiia lui şi 
scaunul lui ca zilele ceriului, aşa mâna lui cea prea puternică va fi pururea, 
spre paza domniei tale; va tăia de la faţa ta pre vrăjmaşii tăi, va înfrânge pre 
cei ce te urăsc şi va păzi în veci semenţiia ta şi scaunul tău. Că voia celora ce 
să tem de el va face — zice David — şi rugăciunea lor va auzi şi-i va mântui 
pre dânşii. 

Acestui dar să va învrednici şi fieştecarele din voi, feţii miei, de veţ asculta 
cu cucerie şi cu dragoste glasul părintelui celui făr' de ani şi veţi face 
învăţăturile înfrumuseţatului Hristos, Fiiului său, al căruia darul şi mila cea 
bogată rugăm pururea să fie spre mântuirea sufletelor voastre. Amin. 

CUVÂNT DE ÎNVĂȚĂTURĂ LA OCTOMVRIE 26, ÎN ZIOA 
SFÂNTULUI ŞI MARELUI MUCENIC DIMITRIE, 
IZVORÂTORIULUI DE MIR ASUPRA CUTREMURULUI CUPRINS 

„Doamne, mântuiaşte-ne, că perim.“ Mathei, 8. 

Pomenirea marelui mucenic Dimitrie, ce să prăznuiaşte astăzi 
în toată lumea, ce alt aşteaptă de la adunarea iubitorilor de 
prăznuire, făr' numai laude şi cântări. Însă eu, cunoscându-mă 
nevrednic şi slab întru ştiinţă, nu îndrăznesc să-i împletesc cununi 
de laude, nici să-i vestesc precum să cuvine măririle minunilor 
lui. Căci altă învăţătură cearcă muceniceştile lui luptări şi alt 
prăznuitoriu trebuie pentru luminatele lui nevoinţe. 

Drept aceia las să laude alţii lucrurile lui cele slăvite, alţii să 
povestească cea preste firea omenească bărbăţiia sufletului său 
şi alţii să spue vitejiia cea mare, cu care au răbdat ranele şi moartea. 
Iară eu, ca un neputincios la vorbă, precum mă îndemn să mă 
minunez de iale cu mintea, aşa şi a le cinsti mă silesc cu tăceria şi 
mă întorc cu vorba iară, la începutul cel dintâi: „Doamne, 
mântuiaşte-ne, că perim“. 

Pentru ca să arăt înaintea dragostei voastre nevoia ce au 
petrecut apostolii în corabie şi grabnic ajutoriu ce le-au dat Hristos 
în mijlocul mării şi nădăjduesc, cu darul sfântului, să vă folosiţi 
sufleteşte. Ce vă pohtesc să ascultați cu dragoste şi cu socotinţă. 

Înfricoşat lucru socotesc, cu adevărat, să fie stătut turburarea 
mării de astăzi, de vreme ce şi sfânta Evanghelie o numeşte mare 
(zicând): „Şi iată cutremur mare să făcu în mare.“ 

Mi să pare ca când aşi vedea înaintea ochilor miei chipul ei, 
de toate părţile să sufle vânturi mari, să se strângă împrejurul 
vântului nori negri şi deşi, toată marea să spumege de mânie şi 
petutindenea să se înalțe valurile, ca nişte munţi. Mi să pare că 
văz corabiia apostolilor că o luptă cu multă sălbăticie turburarea 
mării: de o parte o bat valurile, de altă parte o turbură vânturile; 
de o parte o rădică spre ceriu, de altă parte o pogoară la iad. Mi 

să pare că văz pre feţele apostolilor zugrăvită, de frică, moartea: 
unul să se cutremure, altul să se spăimânteze; unul să se turbure, 
altul să strige şi toţi cu suspinuri şi cu lacrămi să ceară, cu 
rugăminte, ajutoriu de la Hristos, ce dormiia: „Doamne, mântu- 
iaşte-ne, că perim“. 

Eu însă nu mă minunez nici pentru turburarea mării, pentru 
căci fiind o stihie nestatornică, aşa îi iaste pururea din fire, când 
să fie lină şi când să se turbure, nici pentru turburarea apostolilor, 
pentru căci nevoia aduce pururea turburare şi frică la oameni, ce 
mă minunez, cum s-au întâmplat că, îndată ce au alergat şi îndată 
ce s-au rugat, îndată au luat şi ajutoriul.“Şi să făcu linişte mare“, 
zice Evanghelia. 

Au încetat valuri, au perit întunerecul, s-au împrăştiiat norii, 
s-au smerit marea şi corabiia întreagă şi făr'de nici o vătămare, 
au ajuns la adăposteală. 

Cercând eu pricina aceştii minuni ce s-au făcut făr'de zăbavă, 
aflu de la tâlcuitorii sfintei Evanghelii cum că alta n-au fost fără 
numai rugăciunea ce au făcut apostolii cu un glas şi cu un suflet; 
toţi deodată au strigat, toţi s-au rugat, toţi au cerşut deodată 
ajutor: „Doamne, mântuiaşte-ne, că perim“. Şi pentru acdia 
Domnul au ascultat, îndată rugăciunea lor şi pre toţi i-au mântuit, 
pre toţi i-au păzit; n-au lăsat să piară nici unul în turburarea 
mării. 

Drept aceia şi dumnezeescul Theofilact: doarme, zice, Domnul, 
pentru ca să alerge apostolii, ce era înfricoşaţ la ajutoriul lui, să- 
| roage şi să ia pricină din rugăciunea lor cea de obşte, să-i 
mântuiască din nevoe. 

Cu adevărat, mare învăţătură ni să dă noao cu aceasta, pentru 
ca să luom pildă, să ne rugăm şi noi lui Dumnezeu la nevoile 
noastre cele de obşte. 

Lumea aceasta iaste ca o mare ce să turbură, întru care 
niciodată n-au oamenii odihnă, nici linişte. Corăbiile între valuri 
sunt împărăţiile, crăiile, domniile şi oraşele, mulţimea norodului, 

politiile, suppuşii, bogaţii şi săracii, cei mari şi cei mici, sunt cei 
ce călătoresc şi să află în nevoe. 

Vânturile cele mari ce umflă marea sunt nevoile cele ce ne 
supără totdeauna. 

Valurile ce luptă corabiia sunt nenorocirile carele să întâmplă 
în toate zilele. 

Norii ce negresc văzduhul, fulgerile ce orbesc ochii, tunetile 
ce înfricoşază toată inima vitează sunt întâmplările cele de multe 
feliuri, neaşteptatele pagube, înfricoşările vrăjmaşilor, supărările, 
necazurile ce ne vin de la cei din afară, jafurile, robiile, dările 
cele grele şi nesuferite, carele le lasă Dumnezeu şi ne încungiură, 
pentru ca să cunoască credinţa noastră şi să ne vază răbdarea. 

Acuma dară, pentru ca să mântuiască norodul de acestia şi să 
l&pede deasupra lor nevoia cea grea, oare care iaste, mijlocirea 
mântuirii? Acea mijlocire ne-o învaţă cu pilda lor norodul cel 
israiltenesc, când să supăra de oştile lui Hananeu, împăratul 
Aradului, în pustiu; ne-o învaţă lăcuitorii din Vetulua, când s-au 
ocolit în cetatea lor de oastea cea groaznică a lui Olofern; ne-o 
învaţă Esdra, când să întorcea cu norodul lui Israil în Ierusalim, 
mântuit din robiia Vavilonului; ne-o învaţă ninevitenii, când au 
scăpat de periciunea, car€ de spre partea lui Dumnezeu le-au 
fost spus prorocul Iona. 

Toţ aceştea, pentru căci s-au rugat cu un glas şi cu un gând şi 
au cerşut de la Dumnezeu ajutoriu, s-au mântuit. 

Zice sfânta Scriptură: „Şi să rugă Israil rugă Domnului şi auzi 
Domnul glasul lui Israil şi dede pre Hananeu supt mâna lui.“ Şi 
lăcuitorii ce era ocoliţ în Vetulua au strigat cătră Domnul, cu toţii 
deodată, neîncetat şi au ascultat Domnul rugăciunea lor şi i-au 
mântuit din mâinile lui Olofern. Zice Esdra: „Am cerşut de la 
Dumnezeul nostru cale dreaptă noao şi coconilor noştri şi la toată 
agonisita noastră şi ne-au ascultat pre noi.“ Şi iară ninevitenii au 
strigat cătră Dumnezeu, neîncetat şi s-au îmbrăcat în saci, de la 
mare până la mic; şi văzu Domnul lacrămile lor şi n-au stricat pre 
ei, nici dobitoacele, nici cetatea lor. 

Drept acia, zice David la Psalm 21: „Pre tine au nădăjduit 
părinţii noştri, nădăjduiră şi ai izbăvit pre dânşii; cătră tine au 
strigat şi s-au mântuit.“ 

Dară ce mai cerc eu din istoriile Scripturii şi din pildele ei să 
învăţ în ce chip să fugim din întâmplările şi nevoile ce ne vin? 
Însuş Dumnezeu ne învaţă, prin rostul lui David, la Psalm 49 
(zicând): „Şi mă chiamă pre mine în zioa necazului tău şi te voiu 
scoate şi mă vei proslăvi.“ Şi la Psalm 90: „Striga-va cătră mine şi 
voiu asculta pre el. Cu dânsul sunt în necaz, scoate-voiu pre 
dânsul.“ Şi iarăş prin rostul prorocului Isaiei, la 41 de capete 
zice: „Şi să vor bucura lipsiţii, pentru că vor cere şi eu voiu asculta, 
Dumnezeul lui Israil şi nu voi părăsi pre ei“. As&mene zice şi la 
29 de capete ale leremiei şi la al 10 a Zahariei. Şi Domnul nostru 
lisus Hristos aceasta ne învaţă în sfânta Evanghelie: „Cereţi (zice) 
şi să va da voao“. 

Şi, pentru ca să ne încredinţăm mai mult cum că făgăduiala lui 
iaste nemincinoasă, adaoge la 11 capete ale lui Marco: „Toate 
câte veţi cere rugându-vă, să credeţ că veţ lua şi vor fi voao“. Şi 
de pe aceasta putem cunoaşte cum că nu iaste alt lucru mai de 
folos şi mai cuviincios decât a ne ruga, împreună cu toţii, să cerem 
de la Dumnezeu ajutoriu şi să alergăm la milostivirea lui. De am 
ţinea acest sfat şi această învăţătură, ce ne dă Domnul şi să-l 
facem când ne încungiură întâmplările şi nevoile cele mari, o cât 
ajutoriu şi câtă mângâiare am lua de la nemăsurata mila lui 
Dumnezeu. 

Dumnezeu iaste tată de obşte al tuturor. Pre toţ ne iubeşte ca 
pre nişte adevăraţi fii ai lui şi nu poate răbda milostivirea lui cea 
iubitoare de oameni să ne aflăm pururea în ticăloşii şi în nevoi, 
ce numai aşteaptă rugăciunea noastră; ia aminte să auză glasurile 
noastre; stă pururea cu urechile deşchise, pentru ca să ne asculte, 
îndată ce vom chiema numele lui cel sfânt. 

Dară ce voiu să zic de nesimţirea cea mare a oamenilor acestui 
veac? Toţi pătimesc, toţi sunt în scârbe, toţi suspină supt jugul 

cel greu al nevoei. Dară iaste cineva să zică, împreună cu David: 
„Cătră Domnul, când m-am necăjit am stigat?“ Sau zice cineva, 
vreodată, lui Dumnezeu, întru supărările lui: miluiaşte-mă, Doamne, 
şi mă ascultă? 

Noi pohtim să ne ajute Dumnezeu şi să ne facă milă făr'de 
a-l ruga. 

Dară cine iaste împăratul acela, sau cine iaste stăpânitoriul 
acela, carele să împarţă milă norodului său, sau să uşureze pre 
suppuşii lui de dările cele grele, făr' de a-l ruga şi făr'de a-i dovedi 
nevoia lor? Sau, să zic mai bine, carele iaste tatăl acela ce dă 
pâine feciorilor lui, făr' de a-i cere? Şi aceia ce nu face un împărat 
cu norodul său şi un tată ce feciorii lui, fără de rugăciune, v < r > 
eţ să o facă Dumnezeu cu noi, netrebnicii, din voinţa sa, fără de 
a ne ruga lui? „Sărac trufaş au urât sufletul mieu“, zice Domnul 
la 25 de capete ale lui Sirah. Nu poate răbda Dumnezeu nici cu 
un mijloc pre acei ce sunt lipsiţi, ticăloş, nenorociţ şi apoi să 
înalță şi stau îngânfaţ întru ale sale şi nu vor să se arate cum că 
au trebuinţă. 

Şi cine socotiți să fie aceştea? Noi suntem, cu toţii, carii 
pătimim atâta scârbe nesuferite şi stăm în cumpănă să perim de 
nevoi, de nenorociri şi cu toate acestia nu ne smerim înaintea lui 
Dumnezeu, nu ne plecăm cerbicea de trufiia cea multă ce avem, 
nu alergăm cu suspinuri şi cu lacrămi să cerem ajutoriu de la 
Dumnezeu. 

Şi cum dară să va mântui norodul, cum să scuture această 
ticăloasă de ţară sarcina cea grea a relelor ce o supără? Noi 
socotim numai cu puterea noastră şi cu înţelepciunea noastră, 
care iaste nebunie înaintea lui Dumnezeu, să chivernisim norodul 
şi să-l apărăm de rele? Dară în zadar trudim. Că zice Hristos: 
„Fărde mine nu veţi putea face nimic.“ Şi David iară, la Psalm 
126: „De nu va păzi Domnul cetatea, în deşert o păzesc păzitorii.“ 

Insă mie mi să pare cum că mulţi (din cei ce ascultă) pot să 
răspunză la câte am zis până acum, că noi şi mult ne rugăm lui 
Dumnezeu, când ne vin scârbele şi nevoile şi cădem la mila lui, 

dară nu vedem nici o mântuire, nici suntem încredinţaţi cum că 
ajung rugăciunile noastre la ceriu, măcar că aceasta nu o crez să 
o facă nimeni. 

Iar să vă spuiu ce au răspuns Tiveriu chesarul unui tânăr, carele 
pentru multele lui răutăţi să afla la închisoare şi să căzniia ticălosul 
multă vreme în legături, cu foame, cu s€te, întru întunerecul 
puşcăriei. Şi, de vr&me ce cunoştea că nu iaste pentru dânsul nici 
o nădejde de mântuire, au cerşut de la împăratul, cu mare 
rugăminte, să poruncească să-i dea moarte, pentru ca să se 
mântuiască din caznile ce pătimiia, căruia i-au zis Tiverie: „Tu 
încă n-ai aflat har înaintea ochilor miei şi-mi ceri o facere de bine 
ca aceasta?“ 

Şi de vreme ce un vinovat n-are îndrăzneală înaintea împăratu- 
lui celui pământesc, măcar să-i ceară moarte, dară noi, că suntem 
vinovaţi înaintea a tot puternicului împăratului Dumnezeu şi 
încărcaţi de grele păcate, cum pohtim să asculte Dumnezeu 
rugăciunea noastră şi să dea bunătăţile ce cerem? Cetiţ la 59 de 
capete, la Isaia, să înţelegeţ pricina pentru ce rugăciunile noastre 
nu află ascultare la urechile lui Dumnezeu. Zice prorocul: au nu 
poate mâna Domnului a mântui? Au îngreuit-au urechia lui ca să 
nu asculte? Ce socotiţ — zice — cum că nu poate preaputernică 
mâna lui Dumnezeu, să vă mântuiască din nevoile voastre? Au 
doară socotiți că are astupate urechile lui şi nu ascultă rugăciunea 
voastră? Ba nu iaste aşa; ci pentru păcatele voastre (zice) au 
întors faţa lui de la voi, ca să nu vă miluiască. Păcatele voastre 
cele multe sunt acelia ce opresc mila lui şi acâlia nu lasă 
rugăciunile voastre să ajungă înaintea scaunului dumnezeeştii 
lui măriri. Căci mâinile voastre (zice) pângărite-s cu sânge; buzele 
voastre grăesc fărdelege; limba voastră strânbătate cugetă; picioa- 
rele voastre aleargă pre calea răutăţii; nimeni nu grăiaşte drept, 
nimeni nu va să facă judecată adevărată. 

Şi, cum dară, să vă asculte Dumnezeu? Cum să vă mântuiască 
din nevoile voastre? Şi cum, ziceţ mai bine, cum îndelung rabdă, 

cum îngăduiaşte şi cum poate suferi şi nu ne cufundă pre toţ, ca 
pre sodomleni? (Slavă, îndelungii răbdării tale, Doamne, slavă ţie). 

Via, filosoful, mergia odată pre mare cu corabiia şi era 
împreună cu el, nişte oameni răi. Şi, apucându-i furtună mare, 
era să piară. lar oamenii cei răi au început a să ruga dumnezeilor 
lor, să-i mântuiască din nevoe. Iar filosoful le-au zis: rogu-vă, 
tăceţ, să nu vă priceapă car€ cumva dumnezeii că sunteţ aici, că 
adevărat vă va cufunda. Asemene zic şi eu cătră păcătoşii ce să 
roagă, că mai bine iaste să tacă, decât cu buzele lor cele spurcate, 
să aducă rugăciuni, cătră Dumnezeu la nevoile lor, că în loc de a 
afla mântuire, poate să piară desăvârşit pentru păcatele lor. 

Să cuvine întâi să lăsăm răutatea, jafurile, strâmbătăţile, 
urâciunea, vrajba, zavistiia şi atunce să ne rugăm, pentru căci 
atunce vom afla ascultătoare urechile lui Dumnezeu. Că zice 
sfântul loann Zlatoust: „Când din buze curate iase rugăciunea, 
atunce ajunge la nemomita urechia stăpânului.“ Când noi suntem 
curaţ, atunce ajunge şi rugăciunea noastră la ceriu. Însă afară de 
aceasta trebuiaşte şi alta, pentru ca să ne mântuim de nevoile 
noastre, cu mijlocul rugăciunii. Să cuvine, că precum iaste răutatea 
şi întâmplarea de obşte, să fie şi rugăciunea de obşte. Toţi să ne 
rugăm, toţ să cerem ajutoriu, precum au făcut şi apostolii astăzi 
în corabie, de au strigat toţi cu o gură şi cu o inimă: „Doamne, 
mântuiaşte-ne că perim.“ Iară nu unul să se roage şi altul nici să 
gândească; unul să plângă şi altul să râză; unul să se întristeze şi 
altul să se bucure. Pentru căci atunce adevărat, Dumnezeu nu ne 
ascultă. 

Zice Hristos la Mathei, în 18 capete, că: „De să vor tocmi doi 
dintru voi pre pământ de tot lucrul carele ar cere, fi-va lor, de la 
tatăl mieu cel din ceriuri.“ Deci dară, când doi, uniţi, să vor ruga, 
câştigă mila; cu cât mai vârtos vor câştiga, când tot norodul şi 
toată mulţimea, cu un glas şi cu o gură şi cu o inimă, vor cere de 
la Dumnezeu ajutoriu. 

Pentru aceasta vă pohtesc, feţii miei, aşa să vă rugaţ, pururea 
şi toţi deodată. Şi mai vârtos întru aceste vremi ce s-au înmulţit 
nevoile şi pre toţi, împreună, de toate părţile ne-au încungiurat 
nenorocirile, necazurile şi scârbele. Că zice David: „Voia celor ce 
să tem de el va face şi rugăciunea lor va auzi şi-i va mântui pre 
dânşii.“ Ne va asculta pururea Dumnezeu, când toţi cu inimă 
curată îl vom ruga şi ne va mântui de toate primejdiile şi din 
toate nevoile, prin rugăciunile marelui mucenic Dimitrie, ce să 
prăznuieşte astăzi, a căruia rugăciuni să păzească pre înălțatul 
domnul nostru şi toată cinstita boerime şi tot norodul creştinesc. 
Amin. 

CUPRINS 


ÎNVĂȚĂTURĂ LA NOEMVRIE 8, ÎN ZIOA SĂBORULUI 
SFINŢILOR. ÎNGERI 


„Socotiţ să nu obidiţ pre vreunul dintru aceşti mici.“ Mathei 18. 

Nu să cuvine cinstea şi lauda numai oamenilor celor mari şi 
bogaţ, că sunt vrednici acestui dar şi cei mici şi smeriţ. Că măcar 
că cei mari strălucesc cu hainele cele de mult preţ şi cei mici n-au 
cu ce să-ş acopere trupul; cei mari să odihnesc pe aşternuturi 
moi şi frumoase şi cei mici să culcă pe pământul gol şi pe pae; 
aceia însoţiţ cu mulţime de slugi, iar aceştea lipsiţ, pustii şi de 
ajutoriu şi de priiateni; aceia între răsfăţări şi între bogății şi 
aceştea între primejdii şi între întristăciuni. Însă, cu toate acâstia 
măriri despărțite, nu să cuvine celor mici mai puţinică cinste şi 
dragoste decât aceia ce să cuvine celor mari şi bogaţi, nici iaste 
cu dreptate celor mari să li să închine lumea şi pre cei mici să-i 
batjocorească: de aceia să se teamă şi pre aceştea să-i obidească; 
de aceia să se ruşineze şi pre aceştea să-i înfrunteze, pentru căci 
măcar că cei mari cu sila şi cu puterea răsplătesc sudălmile, iar 
cei mici au îngeri sprijinitori în ceriu de pedepsesc pre cei ce-i 
obidesc. 

Drept aceia şi domnul nostru lisus Hristos porunceşte tuturor 
în Evanghelia de astăzi, să se păzească, să nu socotească pre unii 
ca aceştea batjocură norocirii şi necurăţii ale lumii. „Socotiţi, zice, 
să nu obidiţ pre vreunul dintru aceşti mici.“ Şi pricina iaste, pentru 
ce aceştea atâta să iubesc de Dumnezeu că au cu dânşii îngeri 
carii pururea văd faţa lui Dumnezeu, în ceriuri, dintru care cuvânt 
evanghelicesc luom pricină astăzi să arătăm înaintea dragostei 
voastre măririle acestor mici, ce zice Evanghelia, pentru ca să 
priceapă cei ce îndrăznesc de-i obidesc, cât păcătuesc de greu şi 
ce răspuns vor să dea. 

Şi lăsând la alţi înţelepţi şi învăţaţi să prăznuiască precum să 
cade săborul fericiţilor îngeri, ce prăznuiaşte astăzi bescrica lui 
Dumnezeu, eu mă voiu nevoi să-i veselesc cu această vorbă ce 
voiu să fac, de va lumina mila lui Dumnezeu, pre vreunul din 
păcătoşi să vie la pocăinţa, de vreme ce să face mare bucurie în 
ceriu, pentru un păcătos ce să va căi: ci să ascultaţ cu dragoste, 
de pohtiţi să vă folosiţi. 

De doao feliuri de mici să află în lume şi pre doao feliuri de 
mici să obicinuesc de obşte oamenii, de-i obidesc: cei dintâi sunt 
săracii şi cea de a doao sunt preoţii. Pentru cei săraci, zice 
înțelepciunea lui Sirah la 13 capete: „Scârbă e la cel bogat, 
săracul“. Şi dumnezeescul Iacov, fratele Domnului, la Poslaniia 
lui, la al doilea cap zice: „Iară voi aţ necistit pre sărac“. Şi pentru 
preoţ mârturiseşte obiciaiul cel de obşte şi mai vârtos acela al 
locului acestuia, întru care preoţii sunt cei mai necinstiţi şi mai 
obidiţi. Însă aceştea, pre carii lumea îi socoteşte mici şi proşti, 
nu sunt mici, ci sunt a unii vrednicii şi a unii măriri: că poci zice 
pentru dânşii, prin rostul apostolului, cum că pentru aceştea nu 
iaste vrednică lumea. Cei săraci sunt atâta de mari cât iaste însuş 
Hristos de mare, de vr&me ce pre aceştea nu-i numeşte slugi, nici 
priiateni, ci-i numeşte în Evanghelie fraţ zicând că: „Ce aţ făcut 
unuia dintru aceşti fraţ mai mici ai miei, mie aţ făcut.“ Şi preoţii 
iară, atâta sunt făr'de asemânare, că după Dumnezeu nu să află 

nici în ceriu nici pre pământ, nimeni carele să poată să fie 
asemenea cu ei: cu Dumnezeu sunt, mai mici decât el şi cu oamenii 
sunt mai mari decât ei. Nu sunt, fireşte, îngeri, iar pentru darul 
ce au sunt mai mari decât îngerii. Drept aceia zice şi dumnezeescul 
Efrem Sirianul, la cuvântul cel dintâiu ce face pentru preoţie: 
„Preaslăvită minune iaste preotul şi putere nespusă: de cer să 
atinge, cu îngerii petrece şi cu Dumnezeu are mare amestecare.“ 

Şi pentru ca să cunoaşteţi cu lucrul şi cu ispita mâririle acestor 
mici, adecă a preoţilor, ce-i batjocoreşte lumea, luaţ seama, rogu- 
vă, cu socoteală întreagă şi vedeţ puterea cea mare ce au şi în 
ceriu şi pre pământ, pre lângă oameni şi pre lângă Dumnezeu. 

Când domnul nostru lisus Hristos au ertat păcatele slăbănogului 
aceluia ce l-au fost adus înaintea lui, să-l tămăduiască, ştiţi ce au 
zis cărturarii şi fariseii, ce era acolo de faţă: „Cine poate erta 
păcatele, fără numai singur Dumnezeu?“ Unul ce poate să iarte 
păcatele oamenilor cu adevărat, au Dumnezeu iaste, au putere 
dumnezeiască are în sine. Deci dară de o fac aceasta preoţii în 
toate zilele cu păcătoşii şi au atâta putere să iarte păcatele, precum 
cu toţii o credem, puteţ să ziceţ cum că aceşti mici nu sunt alţi 
dumnezei în lume? 

Ascultaţi şi alta, mai mare. De aţ vedea, aici de faţă, de o 
parte mulţime de arapi negri carii să fie răniţ de vrăjmaş cu rane 
de moarte şi legaţi cu lanţuri tari şi de altă parte un om puternic 
şi să le zică: să fiţ slobozi, să fie tămăduite ranele voastre, să 
fugă din trupurile voastre acea negreală ce vă întunecă şi, zicând 
aşa, de aţ vedea să cază din mâinile şi din picioarele acelor ticăloş 
legăturile, să rămâe îndată sănătoş de rane şi să se prefacă în 
albiciune acea negreală întunecată întreb, oare ce aţ putea zice 
pentru acel om? Cum v-ar părea puteria lui? Eu sunt încredinţat 
cum că aţ zice şi aţ mărturisi cum că acel om iaste preste toţ 
oamenii, cum că iaste om pogorât din ceriu, cum că iaste alt 
Dumnezeu şi om. 

Acuma dară socotiţ cum că acest om iaste unul din cei mici, ce 
nu-i bagă lumea în seamă. Arapi negri sunt ticăloşii de păcătoş 
pre carii păcatul îi face mai întunecaţi decât dracii; aceştea sunt 
toţi răniţi pentru căci de câte ori păcătuesc, de atâtea ori să 
tipăreşte în sufletul lor rane de moarte. Sunt legaţi cu lanţuri 
grele pentru căci păcatul îi face robi diavolului. Aici vine micul 
acela netrebnicul preot şi cu un cuvânt al lui, cu un: „Ertate să-ţ 
fie păcatele“, face la sufletele păcătoşilor mai slăvite lucruri decât 
acelia ce aţ auzit mai sus; dezleagă legăturile păcatelor, vindecă 
ranele, îi curăţeşte de tina păcatului, îi mântuiaşte din mâinile 
diavolului, îi prieteneşte cu Dumnezeu, îi face de petrec cu îngerii. 

Acuma dară şi acest mic, cum vă să pare? Socotiţ să aibă pre 
pământ pre altul mai tare decât el? Dară ce zic: pre pământ, nici 
în ceriu, afară din Dumnezeu, nu are micul acesta asemenea lui 
în putere. Şi voiu dovedi-o. Luaţ seama pentru omul acela ce 
zice în sfânta Evanghelie, că să pogoriia din Ierusalim la Ierihon 
şi au căzut în tâlhari; să fie fost ca noi, creştin şi drept în credinţă 
mi să pare că-l văz mai mort de rane, să zacă pre pământ şi să 
ceară ajutoriu de la toţ să se întristeze şi să plângă, nu atâta 
pentru viaţă, ce răpunea, cât pentru suflet, care pentru multele 
lui păcate sta în nevoe să-l piarză. 

Vie acum, aici, împărații cei mari şi puternicii pământului, să 
vedem de au atâta putere să mântuiască sufletul acelui ticălos, 
din nevoia vecinicii morţii. Dară ce zic: împărații şi puternicii? 
Vie îngerii raiului, heruvimii cei cu ochi mulţi, serafimii cei câte 
cu 6 arepi, scaunele, domniile şi toate c&tele îngereşti, să vedem 
de le va ajunge până într-atâta puteria. Lasă să ia împreună cu ei, 
într-ajutoriu toate cetele sfinţilor, să alerge măcinicii, să năvălească 
apostolii, să grăbească cuvioşii, drepţii, prorocii, patriarşii, să se 
pogoare împreună cu ei însăşi preacurata stăpână, Maica lui 
Dumnezeu, împărăteasa îngerilor şi a oamenilor, ce vă să pare? 
Socotiţi că va putea toată ceata această cerească şi toţ sfinţii să 

dezlege din legătura păcatelor, ce-l trag în iad, sufletul acelui ce 
zăcea mai mort? De o va zice cineva aceasta (că va putea), acela 
nu crede drept, aşăzământurile sfintei noastre credinţă, nici iaste 
din turma lui Hristos, de vreme ce nu ţine aceia ce zice Hristos 
pentru aceasta la Evanghelie. Îngerii tot să mijlocească, sfinţii să 
se roage, drepţii să se cucere, Maica lui Dumnezeu să mijlocească 
pentru ca să ia, ticălosul acela de păcătos, dezlegare păcatelor 
lui, iar să-l dezlege de păcate, cu puteria lor nu pot nici unul din 
sfinţi. 

Şi pricina iaste pentru căci puteria a lega şi a dezlega nu o au 
fericiţii, în ceriu, ci o au preoţii, oamenii, pre pământ. Acuma 
(dară) aceia ce în ceriu nu o pot face toate câtele sfinţilor, vedeţi 
cum 0 săvârşaşte pre pământ unul dintru aceşti mici. Lasă să se 
pogoare şi aici, după întâmplare, un preot oarecarele şi să vază 
pre cel ce zăcea pre cale mai mort, carele cere ajutoriu şi mântuire 
sufletească; lasă să vază lacrămile, să vază suspinurile, să se uite 
voinţei şi, blagoslovind cu mâna acâia ce nu priimesc cei mari să 
o sărute cu evlavie, lasă să zică numai: te sloboz de toate păcatele 
tale. Să vedeţ streine, înfricoşate şi preaslăvite, îndată să 
mântuiaşte sufletul acela din nevoia vecinicii munci, să dezleagă 
legăturile păcatelor, fug dracii, să bucură fericiţii îngeri şi aciiaş 
dumnezeiască dreptate, ce ţinea goală sabiia răsplătirii o pune 
iarăş în teacă şi toată să îmblânzeşte. 

Nu iaste, drept acdia, lucru înfăţişat că nici în ceriu nu iaste 
nimeni, afară din Dumnezeu să aibă atâta putere, atâta stăpânire, 
câtă au pre pământ aceşti mici, aceşti preoţiţ. 

Iară să vedeţi şi alta, lucru mai minunat acestor mici. Au, rămas 
toată zidirea uimită când lisus al lui Navi au poruncit soarelui să 
stea pre cer, nemișcat, până va birui pre vrăşmaşii lui; dară cu cât 
mai vârtos socotiți că s-ar minuna când acestaş lisus ar zice 
soarelui, nu să stea nemişcat pre ceriu, ci să se pogoare din ceriu 
pre pământ. Adevărat, înfricoşat lucru ar fi acesta, iar nu iaste 


Didahii 163 





nimica întru asemenare cu accia ce face preotul în toate zilele, în 
sfântul jărtăvnic. El nu porunceşte soarelui cestui ce să vede, ce 
pune supt datorie cu cuvintele lui şi cu rugăciunea lui, pre soarele 
cel de taină al dreptăţii, pre însuş unul născut fiiul lui Dumnezeu, 
să se pogoare din ceriu şi supt întâmplările pâinii şi a vinului să 
se facă iară jărtvă vie pentru ertaciunea păcatelor noastre. Şi 
aceasta nu odată sau de doao ori, ce peste tot anul, în toate zile, 
când el va vrea şi în ce loc va pohti. Şi nu iaste aceasta o putere 
de care să minunează şi îngerii? Pre Melhisedec îl numeşte, 
marele Pavel, as&menea cu Fiiul lui Dumnezeu, la al 7 cap cătră 
ovrei, pentru căci aducea pâine şi vin jărtvă lui Dumnezeu, carele 
era închipuire dumnezeeştilor taini. 

Şi noi cum vom numi cu nevrednicie pe preoţii noştrii carii în 
toate zilele aduc, nu închipuirile, ci adevărul, nu umbrele, ci acelaş 
trup şi sânge a mântuitoriului nostru, Dumnezeu. Cu cât mai 
vârtos decât Melhisedec iaste acesta asemene cu fiiul lui 
Dumnezeu? Cu adevărat, nu poate afla mintea gânduri, nici limba 
cuvinte, pentru ca să vădească măririle acestor mici. 

Şi cu acestia toate, ce cinste le face lumea? Au să zic mai chiar, 
care obide n-au de la oameni, de la creştini şi de la fiii lor cei 
duhovniceşti? „Cu tot sufletul tău teme-te de Domnul (porun- 
ceşte Sfântul Duh la al 7 cap a lui Sirah) şi pe preoţii laudă.“ Şi 
iarăş: „Teme-te de Domnul şi slăveşte pe preotul.“ Şi iaste cineva 
să o facă aceasta? Iaste cineva să aibă cucerie cătră preoţ, să-i 
cinstească, să-i slăvească? 

În l&gia veche atâta de mare socotiia necinstea preoţilor cât 
însuş Dumnezeu au dat poruncă, precum scrie la a Dooa lege, în 
17 capete, că de va îndrăzni cineva, cu semeţie să necinstească 
pe preot şi să nu asculte porunca lui, omul acela să se dea morţii. 

Acuma dară a câtă osândă socotiţ că sunt vrednici cei ce 
îndrăznesc, cu atâta semeţie, de fac necinste preoţilor, a sfintei 
bescricii noastre, carii covârşesc şi în dar şi în vrednicie şi în 


164 Antim Ivireanul 





putere, pe preoţii legii vechi. 

Pentru marele Antonie scrie în viaţa dumnezeescul Athanasie 
cum că măcar că era atâta de mare şi vestit întru bunătăţi, că să 
cutremura de el dracii şi hiarăle pustiiului i să suppunea, iar când 
vrea întâmpina vreun preot îş pleca genunchele înaintea lui şi nu 
să scula de la pământ până nu-i săruta întâi mâna şi să ia de la el 
blagoslovenie. Şi acum nu Antonii, nu sfinţi, ci oameni netrebnici 
şi păcătoşi, nu numai să priimească să sărute mână de preot, ce 
pornesc asupra lor cu atâta semeţie limbilor cele slobode, de-i 
dojenesc, de-i înfruntează şi-i necinstesc. Şi iaste aceasta credinţă 
dumnezeiască, sau faptă creştinească? 

Mi să pare că auz pre mulţi de-m dau răspuns cum că preoţii 
nu sunt ca preoţii acei vremi. Aceia, zic, era cu fapte bune, aceştea 
sunt înrăutăţaţ; aceia era cuciarnici şi aceştea leneşi. Aceia era 
postnici, aceştea sunt beţivi; aceia era far'de răutate şi aceştea 
vicleni. Aceia era toţi duh şi aceştea toţi trup şi pentru aceia cu 
dreptate să şi necinstesc de lume (trebue dară să nu avem preoţie 
nicidecum, ci să fim ca dobitoacele cele necuvântătoare). 

Însă eu voi zice cum că cu adevărat bună pricină iaste aceasta 
şi aşa să fie. Numai întâi voiu zice şi eu, cu sfânta Scriptură, 
fieştecăruia: „Cine te-au pus pre tine boiarin şi judecătoriu preste 
noi?“ Şi iarăşi împreună cu mine zice sfântul Pavel: „Tu cine eşti 
cela ce judeci pre sluga streină?“ Şi la al 2 cap cătră evrei, zice: 
„Şi gândeşti, o, oame, cela ce judeci pre ceia ce ca acestia fac şi 
făcând acestia că tu vei scăpa de judecata lui Dumnezeu?“ Cine 
au dat volniciia aceasta mirenilor, să înfrunteze pe preoţ, să ia 
seama petrecaniia lor să viclenească la faptele lor? Nu era împărat 
— şi împărat creştin — marele Constandin? lar când i-au spus 
pentru un preot, cum să petrece viaţă rea şi preacurvească n-au 
vrut să-i cerce, nici să-i iscodească viaţa şi fapta lui ci, ca un 
iubitoriu de Hristos, ce era au zis: de aş vedea cu ochii miei pe 
preotul să facă păcatul, l-aş acoperi cu cabaniţa mea. Şi iară, la 
săborul cel dintâi de la Nichea, aducând oarecarii o scrisoare 

împotriva unor preoţ şi episcopi, n-au vrut fericitul nici cum să o 
cetească, ci îndată au rupt-o şi au băgat-o însuş în foc, de au ars 
şi au zis şi acâste cuvinte vrednice de pomenire: să nu dea 
Dumnezeu să judec eu vreodată pe preoţii lui Dumnezeu. 

Deci acum acâia ce n-au făcut un împărat atâta de mare şi 
atâta de sfânt, cum îndrăzneşte să o facă un om de rând, un om 
păcătos, nenorocit şi nevrednic? 

A dooa răspunz: acâste greşale, ce ziceţi că au preoţii, oare 
din copilărie le-au avut, au le-au câştigat după ce au luat preoţiile? 
De le-au avut din copilărie, vina nu iaste a lor, ci iaste a mirenilor, 
că n-au vrut să-i crească cu frica lui Dumnezeu, cu învățături 
folositoare şi cu pilda lor cea bună. Iar de le-au câştigat pre urmă, 
iară de la mireni le-au luat şi de la dânşii au învăţat răutatea, că 
ei n-au născut preoţ, ci mirâni. Şi pentru ce nu clevetiţ înşivă pre 
voi şi vă înfruntaţ că aţ dat pricină rea? Ce necinstiţi pe preoţ 
carii, de s-au făcut ucenici răi, s-au făcut pentru căci au avut pre 
voi dascali răi? Însă eu mă voiu uni cu gândul vostru şi acestia ce 
ziceţi pentru preoţ zic şi eu că iaste aşa. Însă să ascultaţ o pildă. 

Evdoxiia, împărăteasa lui Arcadie, au fost înţeles cum că 
norodul de la Gaza nu petrec creştineşte, de vreme ci cei mai 
mulţi să închina idolilor. Şi zicea împăratului şi-l îndemna să facă 
în tot chipul să-i suppue supt creştinătate, pentru ca să nu să 
necinstească împărăţiia şi numele lui Hristos şi al credinţii. Iar 
împăratul Arcadie i-au răspuns: o ştiu eu aceasta de mult, cum că 
acel norod pleacă mai mult la închinăciunea idolilor, dară ce voiu 
să fac? Să cuvine să mă fac cum că nu-mi iaste în ştire şi să-i las să 
trăiască cum vor vrea, pentru căci are mare câştig împărăţiia 
noastră din dările lor. 

Acum dară, dintr-acest răspuns iau şi eu pricină ca să astup 
gurile mirenilor acelora carii, cu atâta îndrăzneală iscodesc, cu 
tot denadinsul faptele lor, preoţilor. Ce ziceţ voi, râvnitorii, cum 
că preoţii sunt răi şi păcătuesc. Adevărat, eu însă zic că păcătuesc. 
Numai aceştea ce voi fi socotiţ păcătoş, aceştea sunt cei ce vă 

dau blagoslovenii. Aceştea sunt cei ce vă sfinţesc. Aceştea sunt 
cei ce vă nasc de a doa oară în baia sfântului botez. Aceştea vă 
pecetluesc cu darul Duhului. Aceştea sparg zapisul păcatelor 
voastre. Aceştea vă împrietenesc cu Dumnezeu. Aceştea vă fac 
părtaşi cu trupul şi cu sângele Domnului. Aceştea sunt ce vă 
folosesc cu rugăciunile lor, la boalele voastre, la nevoile voastre, 
în viaţă, la moarte şi după moarte. 

Şi nu căutaţi la atâta câştig şi bunătăţi ce vă fac, la atâtea 
daruri, la atâtea faceri de bine ce vă împart, numai vă uitaţi cu 
atâta pizmă şi cu atâta mânie la greşalele ce au ca nişte oameni 
ce poartă trup şi vieţuesc în lume. Dară pe cine vatămă preotul, 
de greşaşte, au de face ceva neplăcut? Şi de nu vatămă pre nimeni, 
ci mai vârtos face folos norodului lui Dumnezeu şi besericii, pentru 
ce vă îndemnaţ pentru un rău, carele nu va face pagubă, să obidiţ 
şi să necinstiţ cu bine ce vă dă atâta folos? Dară ce voiu să zic? 
Răutatea cea multă a lumii orbeşte ochii a fieştecăruia şi nu lasă 
să se uite la păcatul cel mare ce face, când necinsteşte unul dintru 
aceşti mici. 

Insă zice chiar marele Zlatoust, la al saptesprăzecelea vorbă 
ce face Evanghelia lui Mathei: „Cei ce ţin locul lui Hristos sunt 
preoţii şi cel ce cinsteşte pe preotul lui Hristos, pe Hristos 
cinsteşte“; iar cel ce sudue pe preot, pre însuşi Domnul nostru 
sudue şi necinsteşte; că Hristos pe preoţ au lăsat în locul lui 
ispravnici în bescrica sa (şi de vreme ce un boiar nu poate suferi 
să-i necinstească cineva pe ispravnicul său, carele îl va lăsa la 
niscai case a lui), dară Hristos cum va putea suferi? 

Şi la cea de apoi, ce dar socotiţ că vor lua unii ca aceia şi în 
această viață şi în ceialaltă? N-aţ cetit vreodată în sfânta Scriptură 
ce s-au întâmplat lui Noe când au băut şi s-au îmbătat? S-au 
dezbrăcat de tot în casa sa şi dormiia şi au văzut fiiu-său Ham 
goliciunea lui şi, în loc de a-l acoperi ca pre un tată, au eşit afară 
şi l-au grăit de rău cătră fraţii lui. Iară aceia, ca nişte înţelepţi şi 
cuciarnici au mers de au acoperit goliciunea tatălui lor, făr'de a- 

şi întoarce feţele lor, să-l vază. Şi dintru aceasta, ce au urmat? „Şi 
să trezvi (zice Scriptura) Noe din vin şi cunoscu câte îi făcu lui 
feciorul lui cel mai tânăr şi zice: blestemat Ham, feciorul, slugă 
va fi fraţilor lui, de vreme ce mi-au făcut aceasta Ham şi m-au 
grăit de rău în lume. Să fie blestemat şi el şi copii lui şi averile 
lui; stăpânire să nu ia, în viaţa lui, ci să se facă slugă suppusă 
fraţilor lui.“ Atâta au zis bătrânul Noe şi până astăzi şi în veci va 
fi, pururea, blestemat neamul lui Ham. 

Şi aceasta socotiți, feţii miei iubiţ, că să va întâmpla şi la cei 
ce obidesc pre unul dintru ceşti mici. Iar iubitorii de Dumnezeu 
şi creştinii să se păzească de clevetirea cea preoțească, pentru ca 
să câştige blagosloveniia lui Sim şi a lui lafeth, care rugăm să vă 
dăruiască milostivul Dumnezeu şi în această lume şi în cea viitoare. 
Amin. 


CUPRINS 


CUVÂNT DE ÎNVĂȚĂTURĂ ÎN 26 A LUNII OCTOMVRIE. 
ASUPRA CUTREMURULUI ŞI A MARELUI MUCENIC DIMITRIE 
IZVORÂTORIULUI DE MIR 


„Şi iată cutremur mare se făcu în mare, cât să acoperiia corabiia 
de valuri.“ 

Precum un tată din ceşti pământeşti, fiind din sine bun şi drept, 
are firească dragoste a iubi pre toţ feciorii lui, tot într-o potrivă şi 
a-i cinsti tot întocma şi a le împărţi averia şi bunătăţile lui, tot 
într-un chip, nedând unuia mai mult şi altuia mai puţin, sau să 
iubească pre cel dintâi mai vârtos decât pre cel de pre urmă, fără 
numai când însuş feciorul să va face mai ascultătoriu, sau mai 
neascultătoriu poruncilor tătâne-său; şi aşa cu acest mijloc, poate 
fi el pricina a înmulţi dragostea tătâne-său asupra lui, sau a o 
împuţina, precum pentru ascultarea aceasta şi neascultarea ni-o 
însemnează în pildă Mathei evanghelistul, zicând, cum că un om 
avea doi feciori şi unuia şi zicea să facă voia lui şi să făgăduia, 

iară nu o făcea; şi celuilalt îi zicea, şi el nu să făgăduia şi făcea. 
Aşa iaste de bun şi de drept tatăl tuturor, Dumnezeu, cât toate 
zidirile, ca nişte faceri ale lui le-au născut şi bunătatea o face 
întocma, la toate, după vredniciia a fieştecăruia. 

Drept aceia va să cinstiască pre îngeri, ca pe nişte zidiri mai 
aproape şi fără de trupuri, ce strălucesc cu nemurirea, va să 
cinstească pre oameni ca pre nişte chipuri ale sale, va să cinstească 
cele neînsufleţite, adecă ceriul şi pământul şi toate câte-s pre 
dânsul. 

Şi iaste cinstea cea mai aleasă la acestea toate îndoită: cinstea 
cea dintâi au fost la venirea cea dintâi pre pământ a lui Hristos, 
iară a dooa cinste ca să fie la înfricoşata a dooa venirea lui. Deci 
cu venirea lui cea dintâi au slăvit pre îngeri, căci au învrednicit 
pre Gavriil a fi slugă întâi la taina purtării de grijă, iar celialalte 
mulţimi de îngeri la naşterea lui cea sfântă, din preacurata 
Fecioară, lăudând pre Dumnezeu şi zicând: „Slavă Dumnezeului 
celui din nălţime şi pre pământ pace“. 

Pre oameni încă i-au cinstit cu dragostea, precum zice preaînţe- 
leptul Pavel, la 5 capete cătră romani, că: „Vrăjmaş fiind, ne-am 
împăcat cu Dumnezeu, prin moartea fiului lui, cu mult mai vârtos 
fiind împăcaţi ne vom mântui întru viaţa lui“. Aşijderea şi celialalte 
toate le-au cinstit Dumnezeu, ca toate să le aducă supt un cap în 
domnul nostru Iisus, precum zice iarăşi Pavel, la capul cel dintâi 
cătră efeseni, adecă: „Arătându-ne noao taina voii sale după bună 
plăceria sa, care au pus mai înainte întru dânsul, spre isprăvniciia 
plinirii vremilor, ca toate să le adune supt un cap, întru Hristos, 
cele din ceriu şi cele de pre pământ, întru dânsul“. Şi iarăşi una 
câte una le-au cinstit cu oarecare podoabă ce le-au dat; văzduhul 
le-au cinstit cu pogorârea îngerilor şi a Duhului Sfânt, că au trecut 
printr-însul; apele cele dulci le-au cinstit cu sfântul botez; 
pământul l-au cinstit cu cutremurul, cu deşchiderea mormintelor 
şi cu înviiarea morţilor. Urma, drept acâia, să cinstească şi marea 
cea sărată; şi au cinstit-o cu turburarea cutremurului. 

„Şi iată, cutremur mare să făcu în mare.“ Pentru cutremur spun 
filozofii elinilor cum să se fie făcut din amestecarea stihiilor, zicând 
unii într-un chip, alţii într-alt chip, fieştecarele după puteria sa, 
scoțând însă de la mijloc pre Dumnezeu, carele iaste pricina cea 
dintâi. Ci noi, acum, de această dată, vom lăsa într-o parte cele 
ce au zis Anaxagora, Aristotel, Dimocrit şi Anaxament şi vom 
crede mai vârtos pre dumnezeul filosof, pre David, carele zice: 
„Cela ce caută pre pământ şi-l face de să cutremură şi, întorcându- 
şi faţa, să vor turbura“. 

Drept acâia, socotind şi noi a fi pricina cea dintâi a cutremurului 
Dumnezeu, avem să zicem la această vorbă 3 lucruri: întâi, pentru 
ce să se facă cutremurul în mare; a dooa, pentru ce să doarmă 
Hristos în corabie; a treia pentru ce să lase pre ucenici să se 
turbure. 

Şi zicem la cea dintâi. Marile Dumnezeu, în Sfânta Scriptură, 
îndoit să zice a fi în lucrare: spre chivernisirea neamului omenescu, 
certând şi miluind. Certând însemnează la Isaia 9 capete, unde 
spune urgiia lui Dumnezeu cea multă asupra lui Israil, zicând: 
„Şi au luat Domnul de la Israil capul şi coada“, mare şi mic, într- 
o zi. Şi, miluind, iară la Isaia mărturiseşte lui Dumnezeu, însuş 
Israil zicând: „Bine te voiu cuvânta, Doamne, căci te-ai urgisit asupra 
mea şi ai întors mâniia ta şi m-ai miluit pre mine“. Pentru urgiia 
lui Dumnezeu zice şi prorocul David: „Tinerii lor i-au mâncat 
focul şi fetele lor nejălite era; preoţii lor de sabie au căzut şi 
văduvele lor nu s-au tânguit“. Iar pentru mila lui Dumnezeu zice 
la Psalomul 68: „Ascultă-mă, Doamne, că e bună mila la, şi după 
mulţimea îndurărilor tale, caută asupra mea“. 

Şi, de vr&me ce am zis că Dumnezeu iaste îndoit în lucrare, 
spre chivernisirea oamenilor, amândoao cu înţelepciune le 
lucrează. Iar încăş zic şi aceasta cum că, de demult, Dumnezeu 
mai mult să arăta cercetătoriu şi certa lumea cu armele stihiilor, 
adecă cu focul, cu văzduhul, cu apa şi cu pământul acesta, carele 
este maica tuturor oamenilor. 

Cu apa au certat pe vremea lui Noe, când au făcut potopul şi 
au înecat tot trupul, de la om până la dobitoc, precum zice Moisi 
la al 7 cap. Cu focul au certat pre sodomiteni în zilele lui Avraam, 
arzându-le cetăţile lor, precum zice la cartea Facerii, la 19 capete. 
Cu pământul au certat pe vremea lui Moisi, pre Core şi pre Dathan 
şi pre Aviron, pre carii, crăpând pâmântul, i-au înghiţit şi pre toţ 
câţ era cu dânşii, precum zice la cartea Numerelor. Cu văzduhul 
au certat pre faraon cel vârtos la cerbice, ca prin sila vântului de 
la Austru l-au înecat în Marea Roşie, cu toată călărimea lui, precum 
zice la 14 capete, la Eşire. 

Drept acdia, de demult era Dumnezeu mai mult Dumnezeul 
răsplătirilor, iar acum iaste al milii şi al îndurării; şi pentru aceia 
lucrează cu acsliaş stihii, ca să arate mila lui cea bogată: apa, 
prin botez, pentru ca să înece păcatele; focul prin limbile cele de 
foc, la pogorârea Sfântului Duh asupra capetelor sfinţilor apostoli; 
pâmântul prin sfânta naşterea lui din fecioară, în peşteră şi prin 
umbletul şi prin moartea cea de pre cruce şi prin îngropăciune şi 
prin înviiarea din morţi; vâzduhul, prin înălţarea la ceriu. 

Acâste îndoite lucruri vrând să le arate astăzi, face cutremurul 
cel mare ce povestiaşte Mathei evanghelistul zicând: „Şi iată 
cutremur mare să făcu în mare“, cu cutremurul să dea puţină 
certare, ca cum ar fi arătat cu aceasta cum că acesta însuş au fost 
şi de demult, carele certa prin stihii şi cu certarea să arate mila 
lui. Că zice: „Atunce certă vânturile şi marea şi să făcu linişte 
mare“. În mare face cutremurul, pentru ca să cunoască toţi cum 
că a lui iaste marea şi el au făcut-o pre dânsa: „Şi uscatul mânile 
lui l-au zidit“. Şi încăş, să nu gândească lumea cum că numai pre 
pâmânt să ocoleşte puteria lui Hristos Dumnezeului nostru, ce 
în toată zidirea, neocolit lucrează puterea lui, ca a unui stăpân: 
„Tu stăpâneşti puteria mării şi turburarea valurilor ei tu o 
imblânzeşti“. 

A dooa, pentru ce să doarmă în corabie, zice Mathei, cum că 
Hristos dormiia, iar Marco zice: „Şi el era la cârmă, dormind pre 

căpătâiu“. Şi oare pentru ce, dormind, să se facă cutremurul? 3 
lucruri socotesc că urma să se facă, de ar fi fost deşteptat: întâi 
urma să nu se facă cutremur; a dooa, de ar fi fost deşteptat urma 
că de ar fi început puţin oarece cutremurul, îndată l-ar fi încetat, 
că de nu l-ar fi încetat îndată ar fi zis cei ce era de faţa, cum că nu 
poate; a treia, că de ar fi fost deşteptat, nu l-ar fi rugat ucenicii şi 
să-i zică: „Doamne, mântuiaşte-ne pre noi, că perim“. 

Iar incâş să mai zic şi alta, ca doară s-ar cuveni. Domnul nostru 
Hristos, ca un Dumnezeu adevărat, iaste mai nainte cunoscătoriu 
şi cunoştea împuţinarea credinţii ce avea apostolii; şi pentru 
aceasta au dormit şi s-au depărtat să se facă cutremurul, pentru 
ca să se arate împuţinarea credinţii lor, ca să-i certe puţine! şi să- 
i înfrunteze. Căci de ar fi crezut deplin să cuveniia să nu zică 
cuvintele ce au zis, nici să se teamă, ci să socotească cum că 
Domnul nostru şi când doarme mintuiaşte, după cea desăvârşit 
putiarea dumnezeirii lui; şi să cuveniia să zicâ: de vreme ce Domnul 
iaste cu noi, ce rău poate să ni să întâmple“ Că zice fericitul Pavel, 
la 10 capete cătră romani: că tot oricarele va chiema numele 
Domnului, să va mântui, necum să-l aibă înaintea ochilor pre 
Hristos, ci numai având credinţă curată şi chiemând preacinstit 
numele lui să mântuiaşte de nevoi. Dară ei, că-l avea şi cu lucrul 
şi cu numele? 

Deci pentru acâia Domnul nostru au înfruntat necredinţa lor 
şi drept acdia le-au arătat de faţă boala lor cea sufletească, adecă 
puţinica lor credinţă, cu acea puţină înfruntare, zicându-le: „Ce 
sunteţi fricoşi, puţin credincioşilor?“ Apoi, sculându-se, au certat 
vântul şi marea. 

Socotiţ, iubiții miei, de vedeţ purtare de grijă vindecătoare a 
dohtorului celui ceresc, dohtorul cel desăvârşit. Întâi curăţeşte 
ranele de carnea cea putredă, apoi pune erburile cele vindecă- 
toare. Nu voiu lenevi a zice cum că de n-ar fi tămăduit necredinţa, 
n-ar fi încetat cutremurul şi să facă linişte. Şi această taină ascunsă 
şi acoperită o socotesc şi de pe alte minuni ce au făcut domnul 

nostru Hristos, ca şi slăbănogului; că i-au zis întâi: „Cutează fiiule, 
iartă-ţi-să păcatele“. Au scos şi de la el întâi putrejunea păcatelor, 
apoi îi zice: „Scoală, ia-ţi patul tău şi mergi în casa ta“. 

Să nu vă pară lucru de minune căci am zis pentru apostoli 
cum că nu au avut puţină credinţă, căci acea frică ce avea ei le 
dovedeşte credinţa, precum şi când au întrat în corabie, cătră 
Vithsaida, unde s-au şi temut noaptea, că-l vede pre Hristos ca o 
nălucă şi s-au spăimântat şi pentru ce zice Marco evanghelistul 
că nu înţelâseră din pâini, căci era inima lor împietrită. Şi aici 
iară aşa: frica şi cuvintele ce zicea cătră Hristos arăta necredinţa 
lor. „Deşteaptă-te — zice — că ne înecăm“. Iară Hristos le zice: 
„Ce sunteţi fricoşi, puţin credincioşilor“. 

Oare ce socotiți iubiții miei, puteţ dară zice cum că acâste 
cuvinte sfinte să fie fost goale, numai dojănicioase? Ba. Ce numai 
cuvintele acestia asemăna erburilor celor amară ce dau dohtorii 
cei aleş, carele la gust sunt amară şi oţăroase, iar apoi au lucrare 
puternică a trage veninul şi flegmele şi să curăţe trupul de toate 
răutăţile şi să mijlocească sanătate. Aşa era cuvintele 
blagoslovitului lisus, cuvinte de sănătate şi de viaţă, măcar că 
era şi puţin amară, precum zice fericitul Petru: „Doamne, cătră 
cine vom merge? Cuvintele vieţii de veac ai“. Ac6ste cuvinte sunt 
încredințate cum că au rădicat necredinţa de la ucenici şi cum au 
auzit necredinţa, au certat vânturile şi marea şi să făcu linişte 
mare. 

Stau puţin de mă mir de aceasta. Oare pentru ce să cârte Hristos 
stihiile cele neînsufleţite şi nesimţitoare: marea şi vântul? Nu 
socotesc să fie certat Hristos stihiile, ci pre dracii aceia carii din 
depărtarea lui Dumnezeu lucrează unile ca acestia, spre ispita 
noastră. Şi de pe ce mă încredinţez cum să fie aşa? De pe cuvintele 
evanghelistului Marco, că au zis vântului: taci, cuvânt carele era 
obicinuit Hristos să-l zică la draci, precum au zis în Capernaum 
la omul cel ce avea duh necurat şi la omul ce au adus pre fiiu-său 
şi avea duh mut şi surd, precum spune Mathei că tot cu acel 
cuvânt: taci, au certat vânturile şi marea. 

A 3 întrebăciune, pentru ce să lase pre ucenici să se turbure. 

Din ceput, lisus Hristos, Dumnezeul nostru, carele s-au făcut 
om, pre sfinţii lui ucenici şi cu cuvinte şi cu fapte îi învaţă să 
petreacă în strimtorime, în scârbe şi în ispite, pentru ca să le 
arate cum că aceasta iaste calea cea adevărată, că întâi el, din 
ceputul vieţii lui au pătimit goane, scârbe şi ispite, până la moarte. 
Drept aceia, le zicea şi lor: „Vă vor da şi pre voi în scârbe şi vă vor 
ucide pre voi şi veţi fi urâţ de toate limbile pentru numele mieu“. 
Să se turbure i-au lăsat şi să vie în nevoi, pentru ca să facă 
minunea mare şi cu minunea să-i mântuiască din puţina credinţă. 

Şi adevărat, pentru căci pricina minunii iaste mare şi numai 
lui Dumnezeu să cuvine. Că n-au făcut minunea cu toiagul, ca 
robul lui Dumnezeu Moisi, în Marea Roşie, sau cu cojocul, ca 
Elisei cu chiemarea lui Ilie, de au trecut Iordanul, sau cu chivo- 
tul, ca lisus fiiul lui Navi, de au stătut apele lui Iordan de-o parte 
şi de altă parte, ce numai cu poruncă şi cu certare, ca un stăpân 
slugii lui. Zise mării şi vânturilor: taci şi îndată au încetat. Şi 
atâta i-au plecat pre ucenici minunea aceasta, cât să temură. Zice 
Marco: „Frică mare şi zicea între dânşii: oare, cine iaste acesta, 
că şi vântul şi marea ascultă pre dânsul?“ 

Iară stau de mă minunez, cum putu fi aceasta, de s-au întâmplat 
astăzi să prăznuim 2 cutremuri de-o dată: unul ce s-au făcut în 
mare din depărtarea lui Dumnezeu, de draci, pentru ca să se 
îndepărteze puţina credinţă a ucenicilor, al doilea cutremur ce s- 
au făcut pre pământ, din sălbăticiia şi cruzimea inimilor lui 
Dioclitian şi Maximian, părâchia dracului, pentru ca să se 
adevereze credinţa cea multă a sfântului, marelui mucenic Di- 
mitrie, a căruia preznuim cinstita pomenire. Că atât cutremur au 
făcut şi atâtea valuri sălbatece au pornit asupra blagoslovitei 
corăbiei lui Dimitrie cât siliia să între întru cele mai din lăuntru 
ale fericitului său suflet, să-l cufunde, neştiind turbaţii aceia de 
oameni, ca nişte fiare sălbatece, cum că Dimitrie nu era corabie 
deşartă, ci avea catarg bun şi corăbiiar vrednic şi vetrile iscusite 
şi cârmaci foarte învăţat. 


174 Antim Ivireanul 





Catargul era cinstita cruce, întru carea se lăuda că iaste pururea 
tare şi nou şi poate să rabde vânturile Duhului Sfânt, întru inima 
lui; căci îi da atâta îndrăzneală fericitul Pavel, după cum scrie la 6 
capete cătră galateni: „Mie să nu-mi fie a mă lăuda, fără numai în 
crucea domnului nostru lisus Hristos.“lar mai vârtos cuvântul 
domnului lisus, ce zice în sfânta Evanghelie: „Şi cine nu va lua 
crucea sa şi să vie după mine nu iaste mie destoinic“. Iar 
corăbiiarul iaste ştiut de toţ cum că altul nu era numai însuş 
Hristos, foarte învăţat intru călătoriia cetăţii cei cereşti, căci de 
acolo iaste; şi moşiia lui iaste ceriul, precum zice la loan în 18 
capele: „Impărăţiia mea nu iaste din lumea aceasta“; şi la al 6 
cap: „Eu sunt pâinea cea vie, carea s-au pogorât din ceriu“. 

Acesta însuş era întru adâncul sufletului lui Dimitrie, lăcuitoriu 
şi când îl vedea puţin că sa înfricoşa, îi zicea: „Dimitrie, tu eşti 
oaia mea şi foarte bine te cunosc, că urmezi după mine; nu te 
t&me, că nu te va răpi nimeni din mâna mea. Şi-ţ voiu da ţie viaţă 
vecinică şi acolea unde vor să pătrunză trupul tău cu suliţele, eu 
sunt: loviturile tale le voiu primi eu şi nu te voiu lăsa să aibi 
dureri. Aleargă curând, că ai vreme bună. Eu am umplut vetrila 
credinţii tale cei curate, cu duhul mieu cel sfânt. Dimitrie fă-te 
părtaş morţii mele, că te voiu face părtaşi şi învierii mele; cu 
duhul lui Dumnezeu petreci în patemi, pentru aceasta fiiul lui 
Dumnezeu eşti. Nu voiu lăsa să aibi duhul robiei spre frică, ci-ţi 
voiu da duhul moştenirei fieşti, carele să mărturisească cum că 
eşti fiiul lui Dumnezeu şi, ca un fiiu al lui Dumnezeu, vei fi şi 
moştean lui şi moştean împreună cu mine, iubitul tău Hristos. 
Fiiul mieu, Dimitrie, vezi crucea? În inima ta am înfipt-o. Pre 
crucea aceasta dormu somnul patemii, a morţii, carea au mijlocit 
viaţa a toatei lumi; ce m-au deşteptat mila preaputernicului 
Dumnezeu, cu înviiarea, pentru multa dragoste ce am cătră tine 
şi cătră toată lumea. 

Furtunele acâstia şi cumplite valurile voiu înceta şi pre tine te 
voiu răpi din mijlocul lor. Ce vino după mine, că am întors cârma 
din partea cea slobodă a deşărtăciunii, spre frumoseţele cele 

nemuritoare ale împărăției mele. Vino, prin moartea lui, în viaţa 
cea vecinică, să mă vezi şi să te veseleşti. 

Drept aceia şi noi, smeriţii robii tăi, mare mucenice Dimitrie, 
te rugăm, de vreme ce într-atâta cinste te-ai învrednicit Dum- 
nezeu, ca să te faci fiiul lui şi sfânta lui dreaptă să te ia şi să te 
sue întru împărăţiia lui, ca să te răsfeţ cu fericiţii îngeri, cuvântul 
tău şi rugăciunea ta poate mult. Drept aceia adu-ţi aminte şi de 
noi, carii ne turburăm în furtuna cea mare a vrăjmaşilor şi în 
valurile deşărtăciunilor celor lumeşti şi de doarme Dumnezeu, 
adecă de să face ca cela ce doarme, şi nu va vrea să ne asculte, tu 
ai multă îndrăzneală ce-l deşteaptă şi te roagă lui tu, cel vrednic, 
pentru noi, cei nevrednici; tu, cel iubit a lui Dumnezeu, pentru 
noi, cei urâţi, pentru neascultarea şi nesupunerea poruncilor lui; 
tu, cel desăvârşit priiaten a lui Dumnezeu, pentru noi, vrăjmaşii, 
pentru păcat. 

Să înceteze furtuna şi să alineze valurile, că iaste dator să facă 
voia ta. Şi fă această osteneală ca să ne aduni în corabiia ta, cea 
blagoslovită, când va răspunde premilostivul stăpin să stăm de 
faţă, în zioa cea dulce a răsplătirii, ca dinpreună să binecuvân- 
tăm prealăudat numele Tatălui şi al Fiiului şi al Duhului Sfânt, în 
veci. Amin. 


CUVÂNT DE ÎNVĂȚĂTURĂ ÎN DUMINECA FLORILOR 


„Bine e cuvântat cel ce vine în numele Domnului; Osanna întru 
cei de sus.“ 

Astăzi ne povesteşte Mathei evanghelistul istoriia zilei acestui 
sfânt praznic, întru care au întrat domnul nostru lisus în Ierusalim, 
într-acesta chip zicând: „Veni lisus din Vithania la muntele 
Maslinilor şi au trimis doi din ucenicii lui, zicându-le lor: Mergeţi 
în satul carele iaste înaintea voastră, şi numaidecât veţ găsi o 
asină legată şi mânzul cu ia; dezlegându-o, o aduceţi. Şi de va 

zice voao cineva ceva, veţ zice că acestia Domnului trebuesc şi 
numai decât le va trimite pre iale. 

Şi acestia toate au fost ca să se plinească ce s-au grăit prin 
prorocul ce zice: Spuneţ fetei Sionului, iată împăratul tău vine la 
tine blând şi şăzând pre asină şi pre mânz, fiiul cei de supt jug. 

Ci noi, cum, de această data, vom lăsa cuvintele evanghelistului 
într-o parte şi vom zice numai pentru cuvintele prorocului carele 
zice: „lată împăratul tău vine, blând.“ Şi nu numai singur acest 
proroc, ci toată ceata prorocească, cu un glas mărturisesc pre 
domnul Hristos a fi împărat şi pentru aceasta pricină îi zic Mesiia 
(adecă împărat, miruit). 

Iar poate să zică cineva pentru Hristos, cum că câtă vreme au 
fost pre pământ, ce lucru de mărire împărătească au arătat? Sau 
ce pohfală au făcut? Unde-i sunt curţele? Unde-i iaste scaunul? 
Unde-i sunt gloatele şi slugile cele împărăteşti? Unde-i iaste stema 
şi podoabele şi celialalte lucruri ce să cuvin împăraţilor? Adevărat, 
nici unele de acestia n-au avut, căci împărăţia lui Hristos, nevăzută 
şi neprecepută, iaste vecinică şi nemutată, iaste nebiruită şi făr'de 
moarte, iaste cerească şi sufletească, iar nu pământească şi 
trupească, precum însuş au zis înaintea lui Pilat: „Împărăţiia mea 
nu iaste din lumea aceasta.“ 

Drept acâia, dascalul şi împăratul acest ceresc toată lucrarea 
Evangheliei au numit-o a fi împărăţia ceriurilor adecă acele ce 
sunt scrise în sfânta Evanghelie sunt cereşti şi dumnezeeşti, că ne 
îndreptează pre noi pre calea cea dreaptă ce merge la împărăţiia 
ceriului şi cu duh ceresc ne întăreşte, învăţându-ne că petrecem 
viaţa cerească, pentru ca să câştigăm şi lăcaşurile ei să ne facem 
desăvârşit, dumnezeeşti şi cereşti. Şi de vreme, dară, ce iaste 
aşa, cu cuviinţă au numit domnul Hristos Evanghelia sa cu numele 
împărăției ceriului, pentru că nimic nu iaste într-însa alta, fără 
numai lucru ceresc şi dumnezeesc. 


Didahii 177 





Drept aceia, pre împăratul acesta ca cu degetul ni-l arată astăzi 
Zaharia prorocul zicând: „lată împăratul tău vine la tine blând“, 
pre care împărat văzându-l fariseii, de zavistie răpştiia asupra 
lui. lar pruncii cei mici, fiind porniţi de Duhul Sfânt, cu glasuri de 
veselie îl măriia, zicând;“Bine e cuvântat cel ce vine în numele 
Domnului; Osanna întru cei de sus“, care cuvinte să înţeleg: 
Mântuiaşte-ne, drept acdia, pre noi, cela ce ai venit din nălţime. 

Multe şi alese lucruri trebuesc a le săvârşi împărații cei buni şi 
vrednici; iar mai vârtos au datorie să păzească pre norodul său 
de armele şi de stricăciunile vrăjmaşilor, care lucru şi datorie 
domnul Hristos foarte din destul l-au săvârşit. Căci noi, fiind 
ocoliţ de 5 vrăşmaş, nebiruiţ, carii stau de-a pururea împotrivă şi 
ne aducea la mare şi nevindecată stricăciune, cu preaputerniciia 
dumnezeirii, i-au biruit şi i-au omorât. Care vrăjmaş sunt aceştea? 
Păcatul, moartea, iadul, diavolul şi trupul. 

Păcatul, prin vărsarea preascumpului său sânge l-au stins şi 
nu poate nimic să ne strice de nu ne va fi străpânind vreo răutate. 
Moartea, carea s-au născut din păcat, precum zice fericitul Pavel: 
„Printr-un om au întrat păcatul în lume şi, prin păcat, moartea“, 
ca un vrăjmaş nemilostiv ce iaste asupra noastră, cu moartea lui 
au omorât-o. Iadul, carele iaste plata cea desăvârşit a păcatului, 
prin pogorârea lui într-însul l-au deşărtat şi l-au sfărâmat. Pre 
diavolul, ca pre un începător tuturor păcatelor şi muncitoriu su- 
fletetelor noastre, l-au legat şi l-au îmbeznat întru prăpăstiile 
câle mai adânci ale iadului. Trupul prin patemile sale şi prin 
răstignirea cea de pe cruce de patemi l-au domolit şi l-au curăţit. 

Şi, cum că ne-au mântuit domnul Hristos de aceşti 5 vrăjmaş 
nemilostivi, ce am zis, putem să ne încredințăm şi din mărturiile 
sfintei Scripturi. Că întâi, pentru păcat, Mihea prorocul zice: 
„Lepăda-va toate strâmbătăţile noastre şi va arunca toate păcatele 
noastre întru adâncul mării.“ Aceştea sunt eghiptenii cei sufleteşti 
carii, gonind pre fiii lui Israil, fură înecaţi şi omorâţi în Marea 
Roşie (adecă întru sângele lui Hristos). 


12. Antim Ivireanul. Didahii 

Pentru moarte zice apostolul Pavel, la cartea cea dintâi către 
corintheni, în 15 capete: „În vremea cea noao (adecă la vremea 
învierii cei de obşte a trupurilor) vrăjmaşa moarte să va strica şi 
dintr-aceia zi înainte nu va mai avea loc întru oameni.“ 

Pentru iad tot acestaşi apostol luminat arată, grăind: „Nimica 
păgubitoriu nu iaste acelora carii sunt întru Hristos lisus, carii 
nu dupe trup, ci dupe suflet umblă.“ 

Pentru diavolul însuş Domnul zice la Ioan, în 12 capete: „Acum 
iaste judecata lumii; acum mai marele lumii aceştiia să va lepăda 
afară.“ 

Pentru patima trupului, puteria crucii minunat ne păzeşte, pre 
car omul nostru cel vechiu s-au răstignit, după cum zice la 
râmleni, în 6 capete: „Ca să se strice trupul, adecă tăriia şi puteria 
păcatului, ca de acum să nu mai slujim păcatului.“ 

Că prin moartea lui, tuturor credincioşilor li s-au dat bunătate, 
cu care, prin duhul lui întărindu-să omul cel din lăuntru, pre omul 
cel dinnafară şi vechiu să-l răstignească, împreună cu greşalele şi 
pohtele sale şi să îmbrace pre omul cel nou, carele iaste întru 
sfinţiia şi dreptatea adevărului. 

Iară de vei pohti a cunoaşte firea şi năravurile acestui împărat, 
evanghelistul (tâlcuind cuvintele prorocului) le-au scris, zicând: 
„Vine ţie blând.“ Oamenii pohtesc pre împăraţ a-i vedea înălţat 
întru trufie şi să poruncească cu putere şi cu groază mare. lar 
precum grăiaşte Solomon: „Mila şi adevărul iaste paza împăratului 
şi cu dreptatea să întăreşte scaunul lui.“ Aceasta iaste dară, lauda 
cea mare a împăratului nostru. 

Bine au grăit de dânsul Zahariia, zicând: „Vine ţie blând.“ Blând 
zic, iar nu groaznic şi înfricoşat; că n-au venit să rădice oşti, sau 
să arunce dări preste noroade, sau să-i îngreuiaze cu lucruri mari 
şi grele, nici ca să ia bunătăţ pământeşti, cela ce dăruiaşte podoabe 
cereşti. Ci au venit „ţie blând“, adecă spre ocăr, spre necazuri, 
spre batjocuri, spre scuipări şi spre bătăi a răbda; că trupul său, 
după cum zice Isaia: „L-au dat celor ce-l bătea şi obrazul său 

scuipătorilor.“ Şi încă atâta au fost blândeţele împăratului acestuia 
şi atâtea bunătăţi ne-au adus noao printr-însa, căci vrând ca să 
ceară apostolul ceva de la oameni, cu denadinsul îi jura pre dânşii, 
pre blândeţele lui Hrisios zicând: juru-vă pre voi, fraţilor, pre 
blândeţele lui Hristos. 

Şi de vr&me ce toţ urmează împăratului şi ascultă de dânsul, 
căci să nu ne îndreptăm şi noi viaţa noastră spre blândeţele acestui 
împârat? Ce ţinem în piepturile noastre mâniia hiarălor celor 
sălbatice şi pohta izbândirii, limba aspidei, gura şărpilor, cu care 
toată zioa clevetim, batjocorim, ocărâm, înjurăm şi ne pohtim 
unul altuia răul şi paguba. 

După aceia pomeneşte evanghelistul a fi săvârşit ucenicii 
porunca Domnuluui şi a fi adus asina, împreună cu mânzul ei. 
Iară n-au lipsit aceia carii striga şi zicea: ce faceţ, dezlegând 
mânzul? Care cuvinte nu s-au scris în deşărţ de Marco 
evanghelistul, că cu acestia au vrut sa însemneze cum că niciodată 
de acum nu vor lipsi aceia carii vor sta împotrivă apostolilor, cu 
cuvinte grele şi împotriva celor ce vor urma lor şi tuturor celor ce 
ar vrea să petreacă întru Hristos cu dreptate şi să se nevoiască a 
întoarce şi a învăţa pre norod, spre bunătăţi. Că aşa iaste scris 
împotriva binelui, rău şi împotriva vieţii, moarte; aşa şi împotriva 
dreptului, cel păcătos. 

După aceia, Domnul, şăzând pre asină, mergea în Ierusalim şi 
toată cetatea, pornindu-să de dragoste, să bucura de o întrare 
fericită ca aceasta şi cu ramuri de finic şi de maslin l-au întâmpi- 
nat, cu acdlia propoveduind nu numai biruinţa, ce şi mila lui. Şi 
cei ce era aprinşi de dumnezeiasca dragoste, aşternea pre cale 
veşmintele sale, care feliu de cinste şi de întâmpinare nu aflăm 
nicăiri să fie făcut, nici unui împărat biruitoriu. Iar acest feliu de 
cinste de pre urmă, sufleteşte, o dau lui Hristos, carii, pre omul 
cel vechiu lepădându-l, obiciaiurile cele vechi, pentru mărirea iui 
Hristos a le lepăda, să nevoesc; care lucru, măcar că şi într-altă 
vr&me, iar mai vârtos când iaste vremea pocăinţii, trebuiaşte a-l 

face, ca, răstignind păcatul întru Hristos, împreună cu dânsul 
înviind întru înoirea vieţii să umblăm. 

Drept aceia, de pohtim să facem această cinste şi întimpinare 
Domnului, creştineşte, trebue să lepădăm mâniia, să scuipăm 
pizma, să stingem pohta izbândirii, să gonim de la noi gura cea 
vicleană şi buzele cele hulitoare, să lepădăm de la noi. Şi de am 
luat cuiva, ceva, cu strâmbul, să-l dăm înapoi, a cui iaste. Şi de 
suntem însoţiţi cu vreo soţie oarecare, netremnică şi îndemnă- 
toare spre lucruri râle şi de aceia să ne lipsim. Căci toate acestia 
sunt legăturile diavolului; că de nu vom face aceasta acuma, când 
avem atâtea pilde înaintea ochilor noştri şi când ne îndeamnă 
atâta invăţătură bisericească — şi încă tocma şi moartea, crucea, 
piroanele, sulița, bătăile, scuipările, ocărâle, legăturile, încă şi 
sângele cel vărsat a lui Hristos — nu ne vor întoarce spre pocăință, 
dară la focul când ne vom mai întoarce? 

Şi de vom vrea a prăznui, cu dragoste, patima şi înviiarea 
Domnului şi de pohtim a priimi destoiniceşte pre Domnul cel ce 
vine spre mântuirea noastră, trebue să lepădăm veşmintele omului 
celui vechiu, adecă să zdrobim şi să sfărâmăm obiceaiurile şi 
pohtele noastre cele vechi şi aşa îi vom face întimpinare priimită 
şi cinstită. Şi împreună cu pruncii cei mici, carii sunt făr'de răutate, 
să strigăm din inimă umilită, cu bucurie sufletească şi cu cucerie: 
„Bine e cuvântat cel ce vine întru numele Domnului; Osanna întru 
cei de sus.“ 

CUPRINS 


CUVÂNT DE ÎNVĂȚĂTURĂ ASUPRA OMULUI MORT 


Nu plângeţ, că n-au murit, ci doarme.“ Aşa au zis Fiiul lui 
Dumnezeu, când au văzut moartă în pat pre fata lui Iair, mai 
marele Sinagogului. Şi aşa zic şi eu cătră înţelepţiia voastră, 
blagosloviţilor ascultători şi cătră dumneata (curatele) şi cătră 

celialalte iubite rudenii, carii cu tânguiri şi cu lacrămi vă întristaţi 
împreună, pentru această de bun neam şi de cinstită cocoană 
carea s-au odihnit în Domnul. 

„Nu plângeţi, că n-au murit, ci doarme.“ Fericitul ei sfârşit 
iaste adormire, iar nu moarte. Drept aceia nu cere de la voi 
lacrămi, nu pohteşte suspinuri, nu priimeşte întristăciune, nici 
plângere. Vrednici de plâns sunt limbile că n-au credinţă, jidovii, 
că n-au botez, ereticii, că sunt despărţit din braţele bisericii; 
pentru căci aceştea adevărat mor, aceştea iau vâcinica moarte, 
precum zice fericitul Pavel, la al şaselea cap, cătră romani: „Că 
cel ce au murit păcatului, au murit odată“. 

Iar o cocoană creştinească, ca aceasta, ce s-au născut în baia 
sfântului botez, ce au supt laptele credinţii, ce s-au hrănit în casa 
învăţăturii dumnezeescului dar, ce s-au întemeiat cu puterea 
cinstitelor taini, ce era îngrădită cu bunatăţi, cu faceri de bine, cu 
lucruri plăcute lui Dumnezeu, una ca aceasta adevărat, n-au murit, 
ci doarme. Aşa ni-o adeverează nemincinoasa gura lui Hristos la 
sfânta Evanghelie: „Cela ce crede întru mine nu va muri în veci.“ 
Şi de vreme ce credinciosul nu moare, iaşte lucru adevărat că 
sfârşitul lui nu iaste moarte, ce adormire. O mărturiseşte marele 
Vasile la cuvântul ce face asupra morţii: „Moartea drepţilor iaste 
(zice) adormire.“ Şi iarăş, la molitvele Rusaliilor: „Că nu iaste, 
Doamne, moarte robilor tăi, când eşim noi din trup şi venim la 
tine, Dumnezeul nostru, ce schimbare dentru cele mai cu grijă la 
cele mai fericite şi la cele mai vesele şi la odihnă şi la bucurie.“ 

Şi adevărat, cât iaste de dulce această adormire şi cu cât iaste 
mai dorită decât adormirea cea firească, de toate zilele. La 
adormirea cea firească rămâne omul făr'de simţire: nu vede, nu 
aude, nu cunoaşte, să uită pre sine, uită pre fiii lui, pre rudenii, 
pre priiateni, rămâne lipsit de toate răsfăţurile vieţii şi de lumina 
aceştii lumi. 

Iar la adormirea ceastă de pă urmă o, cât să bucură, cât să 
răsfaţă şi cât înviiază, în loc de a-ş piiarde lumina. Îş deşchide 

mai vârtos uşa ceriului, a luminii cei adevărate. O zice Isaia la al 
noaolea cap: „Celor ce lăcuesc în locul şi umbra morţii, lumină îi 
va lumina pre ei.“ În loc de a să lipsi de răsfăţări şi de bogății, 
câştigă frumoseţile, carele pot singure să sature toate pohtele 
lui. O adeverează David, la Psalomul 16: „Sătura-mă-voiu când 
mi să va arăta mărirea ta.“ În loc de a rămânea de cunoştinţa 
rudeniilor şi a priiatenilor, între strălucirile luminii cei 
neapropiiate, vede, în toate zilele, şi pre părinţi şi pre fii şi verice 
alt au avut dorit în lume. O mărturiseşte marele Pavel cătră 
corintheni, în 13 capete: „Acum cunosc din parte, iar atuncea 
voiu cunoaşte, precum şi cunoscut sunt.“ 

Şi de vreme ce aici, după adormirea cea firească, să întoarce 
iară omul la osteneli, la scârbe, la supărări, la patemi, acolo, 
după adormirea cea de pe urmă, care o numim noi a morţii, trece 
din scârbă la bucurie, din stricăciune întru nestricăciune, din oraşul 
lacrămilor la locul veseliei, din turburarea vieţii la adăpostirea 
cea lină a mântuirii, din patimile Eghipetului în pământul cel 
fericit al făgăduinţei, din robiia lumii la mântuirea ceriului, din 
petrecaniia omenească, în ceata fericiţilor îngeri. Şi ce altă 
norocire iaste mai mare, decât aceasta? Ce altă adormire mai 
dorită, decât adormirea morţii? 

Drept acdia zice şi Duhul Sfânt la Eclisiastul, în 7 capete: „Mai 
bună e zioa morţii, decât zioa naşterii, că naşterea iaste începutul 
durerilor, iar moartea iaste începutul vieţii cei fericite“. 

Drept aceia zic iară: „Nu plângeţ că n-au murit, ci doarme“, şi 
cu mine împreună vă zice şi cel cu rostul de aur, Ioan: „Să cuvine 
la moarte să ne bucurăm, iară să nu plângem“. Şi pricina iaste, 
zice sfântul: „De va fi tânăr, s-au mântuit curând din mijlocul 
relelor, iar de va fi bătrân, acâia ce i să părea mai dorită a fi, cu 
saţiu luându-l, s-au dus“. 

Şi noi, de nu vărsăm lacrămi niciodată, când ruda sau priia- 
tenul doarme, ci mai vârtos liniştim, tăcem şi ne nevoim ca să 
nu-i dăm vreo supărare, măcar că ştim cum că adormirea iaste 


Didahii 183 





moarte trecătoare „sfârşitul a unii zile“, precum zice 
dumnezeescul Zlatoust, dară pentru ce să le vărsăm pentru cei 
morţi? Pentru ce să ne întristăm de sfârşitul vieţii fraţilor noştri, 
ce să odihnesc în Domnul, ce să veselesc în slava cerească, ce 
lăcuesc în lăcașurile celor vii? Adevărat, moartea, ca o nemilostivă 
ce iaste, au secerat făr'de vreme pre această floare aleasă şi au 
răpit prea timpuriu podoaba, frumuseţia neamului femeesc. Iar 
pentru aceasta nici lacrămele, sunt cu cale, nici întristarea cu 
dreptate. Că precum iaste mai norocit corăbiiariul acela, pre carele 
vântul cel tare îl aduce cu grabă la linişte, decât acela ce cu mare 
linişte, făr'de vânt, călătoreşte, aşa mai fericit iaste şi cela ce fără 
vreme, de moarte grabnică să mută la liniştea dumnezeeştii fericiri. 
Zice înțeleptul Solomon: „Sfârşindu-se preste puţin, au plinit ani 
mulţi, că plăcut era Domnului sufletul lui“. Au stătut cu bună 
mulţemită lui Dumnezeu şi sufletul aceştii cinstite cocoane, 
pentru multa ei credinţă, pentru bunătăţile ei cele creştineşti, 
pentru curăţeniia cea făr'rde asemânare, pentru cuceria cea mare, 
la cele dumnezeeşti. 

Drept acdia s-au sfârşit preste puţin, pentru ca să câştige 
rodurile lucrurilor ei, celor plăcute lui Dumnezeu sau, să zic mai 
bine, s-au sfârşit preste puţin, pentru ca să câştige zilele ei şi să-ş 
facă viaţa ei vecinică. 

O pasăre, ce să numeşte finix, de ce să săvârşeşte făr'de vreme 
de aceia mai mult îş adaoge zilele vieţii lui, pentru căci moartea 
îi înoiaşte viaţa şi-i dăruiaşte ani mai mulţi. Deci această cocoană, 
de ar fi murit pentru ca să se săvârşească, ar fi fost vrednic de 
plâns sfârşitul ei, pentru căci s-ar fi pierdut un chip minunat ca 
acesta al darurilor şi al bunătăţilor. Dară de vreme ce s-au săvârşit 
pentru ca să trăiască în veci, pentru ca să se bucure, împreună cu 
îngerii, pentru ca să se nască de a doa ora, în ceriu, ca finixul, ce 
trebuesc lucrămele? Să cuvine (zice fericitul Pavel) acest trup 
stricăcios să se îmbrace cu nestricăciune şi acest muritoriu să se 

îmbrace cu nemurirea. Încetează, drept aceia, jalea, săvârşească- 
se întristăciunea, că n-au murit, ce doarme. 

Şi precum zicea apostolii cătră Hristos pentru Lazar, aşa zic şi 
eu pentru dânsa: „De-au adormit, mântui-să-va.“ Va aşăza, fără 
de nici un prepus, marele Dumnezeu sufletul ei cel creştinesc în 
sânul lui Avraam şi al lui Isac şi al lui Iacov, în lăcaşurile celor vii, 
în corturile celor drepţi, unde străluceşte lumina cea de pururea 
a dumnezeeştii lui mărire. 

Şi de vreme ce între celialalte faceri de bine sunt folositoare 
cererile sfintei bescrici şi rugăciunile celor credincioş, pentru ca 
să câştige fieştecare creştin fericirea cea neschimbată, pentru 
aceasta vă pohtesc pre toţ, preasfinţiţilor arhierei, cuvioşilor 
ieromonaşi, cucernicilor preoţ, cinstiţilor boiari şi pre tot norodul 
ce vă aflaţ de faţă, să ziceţ cu un glas şi cu o inimă, toţ deodată, 
Dumnezeu să o iarte şi să o fericească, pentru ca să învrednicească 
şi ea şi noi toţi (când va fi voia lui Dumnezeu) să ne veselim 
împreună întru împărăţiia ceriului, unde iaste viaţa făr'de moarte 
şi mărirea nedescoperită şi bucurie stătătoare şi vecinică. Amin. 


CUPRINS 


ÎNVĂȚĂTURĂ CÂND SĂ FACE PARASTAS 


Un lucru peste fire văz în Sfânta Scriptură la a doaoa carte a 
Împăraţilor, în 12 capete şi foarte mă face de mă minunez. 
Împăratului David i-au fost bolnăvit copilaşul cel dintâiu, ce avea 
din Virsavea. Şi, pentru căci se afla în nevoia morţii, era pururea 
trist şi mâhnit şi nici mânca, nici bea, nici putea nimeni să-l 
mângâe. lar după ce au murit, zice Sfânta Scriptură, îndată s-au 
spălat şi s-au uns cu mirosuri şi s-au îmbrăcat în haine luminate 
şi, mergând în casa Domnului, au dat mulţemită lui Dumnezeu. 
Şi eşind afară s-au ospătat şi s-au veselit, de care lucru stau de 
mă mir, cum putu fi aceasta? Ca până era viu şi bolnav plângea şi 
să întrista şi, după ce au murit, s-au veselit. 

Răspunsul acesta ni-l dă însuş David. „Până era — zice — 
bolnav, mi să cuveniia să mă mâhnesc pentru el, căci aveam 
nădejde că mi-l va lăsa Dumnezeu. lar de vreme ce au murit, 
înapoi nu pociu să-l mai întorc, ci-m caut mie a merge după el; şi 
pentru aceia mă bucur că s-au odihnit în Domnul şi s-au mântuit 
de grijile lumii.“ 

Drept acdia zic şi eu cătră dumneata (cutarele) şi cătră celia- 
lalte iubite rudenii să încetaţi întristarea şi să părăsiţ lacrămile, 
de vreme ce s-au odihnit în Domnul această cinstită cocoană ce 
să pomeneşte astăz. Căci lacrămile şi întristăciunile nu dau nici 
un folos morţilor, nici pot să-i întoarcă din viaţa cea vecinică, nici 
să-i scoaţă din gropi. Şi pentru aceia au pus lege dumnezeeştii 
apostoli, să nu plângem pre morţi, ci să-i pomenim la înfricoşatele 
taini şi să facem milostenii şi alte faceri de bine pentru ei, că 
iaste plăcut înaintea lui Dumnezeu şi li să face mare folos şi aduc 
multă dobândă şi mântuinţă sufletelor, precum adeverează şi 
sfântul Dionisie Areopaghitul la cuvântul ce face asupra morţii. 
„Rugăciunile — zice — ce să fac la sfintele jertăvnice sunt de 
folos nu numai celor vii, ci mai vârtos şi celor morţi.“ 

Şi pentru acdia şi sfânta beserică să roagă neîncetat bunătăţii 
lui Dumnezeu să lase toate greşalele celui mort, pentru neputinţa 
omenească şi să-l odihnească în locul celor vii, în sânul lui Avraam 
şi al lui Isaac şi al lui Iacov, de unde lipseşte toată dureria, grija şi 
suspinarea. Şi să nu să uite puteria lui Dumnezeu pentru multa 
şi nespusa a lui bunătate, spurcăciunilor ce s-au făcut de cel mort, 
pentru neputinţa omenească, de vreme ce nu iaste nimeni curat 
de spurcăciuni, după cum iaste zis. 

Şi de vr&me ce şi această cinstită cocoană ce să pomeneşte astăz, 
cu cuvioasă slujbă besericească au vieţuit în lume ca un om, să roagă, 
prin mijlocul mieu, tuturor, câţi vă aflaţ de faţă, ca ce va fi greşit 
înaintea lui Dumnezeu şi înaintea oamenilor, să ziceţ toţi, cu un 
glas şi cu o inimă: Dumnezeu să o iarte, pentru ca să ne învrednicim 
şi noi a lua această ertăciune, după petrecaniia noastră. Amin. 

CUVÂNT DE ÎNVĂȚĂTURĂ ÎN 25 A LUNII DECHEMVRIE. 
LA NAŞTEREA DOMNULUI NOSTRU IISUS HRISTOS lie 


„Că iată vestesc voao bucurie mare, carea va fi la tot norodul, 
că s-au născut voao astăz mântuitor, carele iaste Hristos, Domnul, 
în cetatea lui David.“ 

Multă veselie sufletească ne aduc noao, celor credincioşi şi 
iubitori de prăznuire aceste cuvinte ale sfintei Evanghelii de astăzi, 
dintre care cuvinte adunăm 2 lucruri minunate şi peste fire; una, 
că înţelegem o veste bună, car€ din veci nu s-au auzit, nici să va 
mai auzi până în veci şi alta, că auzim o bucurie mare care stinge 
toată jalea, toată întristăciunea şi toată lacrăma de pe faţa 
pământului. Aş pohti însă aceste cuvinte să le întinz ca o masă 
desfătată înaintea dragostei voastre şi să vă fac un ospăț sufletesc, 
după putinţă, puind în loc de bucate, cu multe feliuri de bunătăţi 
drese, cuvântul cel de bună vestire şi, în loc de băutură 
veselitoare, să dreg în păharul preaînţeleptelor capetelor voastre 
cuvântul cel de mare bucurie, pentru care lucru cerem putere de 
la Hristos, carele înţelepţeşte pre cei neînvăţaţi, ca să ne lumineze 
mintea şi să ne dea ajutor ca să putem îndulci cu ospăţul vorbelor 
inimile şi auzurile celor ce vor ospăta sufleteşte. 

Decât celialalte nume, cu carele zice Isaia să se numească 
mântuitoriul, decât toate iaste, cel dintâi, minunat; şi cu cuviinţă 
i să cuvine acest nume, că nu numa într-un lucru, ci în toate 
faptele sale minunat au fost: minunată zemislirea lui, minunată 
şi naşterea, minunată şi viaţa, învăţătura, moartea, înviiarea, 
înălţarea la ceriu; minunată au fost şi pohfala înălţării lui, că 
toate întru dânsul au fost noao înălțate şi minunate. lar ce iaste 
prăznuirea noastră, ceastă de acuma, iaste mai minunată decât 
toate, carele pomenâşte evanghelistul zicând: „Şi au născut pre 
Fiiul său cel întâi născut şi l-au înfăşat pre dânsul şi l-au pus în 
iasle, pentru că nu avea ei loc în casă.“ Că ce iaste mai minunat 
decât a zăcea în iasle Domnul tuturor? Şi nu fu lui alt loc în 

lume? Ce iaste mai minunat decât o mărire ca aceasta, să fie 
aruncat la locul dobitoacelor? Şi pentru căci văd îngerii pre 
Domnul cerurilor, aruncat în gunoae, cântă: mărire lui Dumnezeu, 
celui din nălţime. 

Şi naşterea aceasta n-au fost numai mântuitoare, ce şi 
minunată. Că despre o parte trebue să ne minunăm de sfatul cel 
minunat al înțelepţiei lui Dumnezeu, iar de altă parte trebuieşte 
să mărim lucrul cel mare al bunătăţii lui. Că am câştigat astăzi 
pre judecătoriul ceriului şi al pământului, carele, surpând zapistul 
răutăţilor noastre, s-au milostivit de au rupt şi legăturile. 

Câştigat-am astăzi pre Domnul, carele jugul cel vechiu al robiei 
noastre, de pe grumazii noştri fărămându-l, întristăciunea lumii 
au veselit-o, cu slobozirea cea vecinică. Câştigat-am pre împăratul 
cel blând carele, în toată lumea călcând cu paşii dreptăţii cereşti, 
tirăniia vrăjmaşului celui răpştitoriu au sfărâmat-o. 

Astăzi au strălucit noul Adam, carele nu iaste lăcuitoriu ci 
domn şi stăpân al raiului, pre carele frumoseţia pomului celui 
oprit nu-l va înşăla, şarpele nu-l va vicleni, muiarea nu-l va amăgi. 

Astăzi au răsărit lumina întru întunerec. 

Astăzi, pre acela de carele să turbura ceriul şi ceriul ceriurilor, 
avându-l lumea, neştiind l-au câştigat. 

Văzut-au sfinţii, strămoşii noştri, minuni mari şi fără de număr: 
că Marea Roşie, desfăcându-se în doao le-au făcut cale; focul, ca 
un stâlp luminându-le noaptea, le-au slujit; norul, de arşiţa şi 
zăduful zilii i-au umbrit; ceriul, hrană îngerească le-au dat; piatra 
cea vârtoasă, păhar dulce li-au deschis; Iordanul, curgerile sale 
cele repede, spre fugă li-au întors; zidurile cele tari ale vrăjmaşilor, 
de glasul trâmbiţelor au căzut; soarele, pre ceriu zăbovind cu 
călătoriia, au mărit zioa pentru izbândă. lar minune ca aceasta 
nu s-au văzut niciodată, nici s-au auzit, ca cela ce iaste unul născut 
celui preaînalt, pre carele puterile arhanghelilor cu frică îi slujesc, 
a să arăta pre sine, cu trup, oamenilor şi trupul carele l-au luat de 
la oameni să-l îndumnezeiască. 

Drept acia, decât iaste taina aceasta mântuitoare, de atâta 
iaste şi mai minunată; care necum limba omenească poate a o 
grăi, ce şi îngerii, carii ne vestesc noao astăzi bucuriia cea mare şi 
cântă mărirea lui Dumnezeu, nu iaste cu putinţă ca să o adevereze. 

Eşit-au — zice — poruncă de la chesariul Avgust, să se scrie 
toată lumea, adecă ca fieştecine numele său, la moşiia sa şi la 
locul naşterii sale să şi-l spue. Drept acâia, cu pricina aceştii 
porunci, s-au suit şi Iosif din Galilea, din cetatea Nazaretului, la 
Iudea, în cetatea lui David, care să chiamă Vithleem (pentru că 
era el din casa sa şi din moşiia lui David), să se scrie cu Mariia 
cea logodită lui, muiare, fiind grea. lar osteneala şi greotatea 
călătoriei aceştiia pre lesne o va putea cunoaşte fieştecine, de va 
vrea să socotească vremea şi cine au fost cei ce călătoriia. Că era 
pre la miezul ernii, când pământul şi apele sunt îngheţate de ger 
şi de vânturile cele reci; şi fecioara tânără şi ruşinoasă, care nici 
din casă nu era obicinuită a eşi, şi, fiind aproape de a naşte, 
purcede pre o cale grea şi cu anevoe ca aceasta. Şi, apropiindu-să 
de Vithleem doară s-ar fi găsit vreo casă cuvioasă, ca să nască 
fecioara aceasta într-însa, iară însuş iubitoriul de sărăcie, Domnul, 
au pohtit într-o coşare smerită, ca să se nască. 

Şi fu, drept aceia (zice evanghelistul), fiind acolo s-au umplut 
zilele ei să nască. Şi era noaptea, care noapte era mai luminată 
decât soarele, întru care au răsărit soarele dreptăţii. Însă eu mai 
bine voiu numai zioa aceia a fi noapte întru care omul cel dintâi, 
Adam, au pohtit a fi asemenea lui Dumnezeu. Şi noaptea aceasta, 
între care au strălucit lumina cea cerească în lume, noul Adam, o 
voiu numi io. 

Iar sfânta Fecioară aştepta, cu mare pohtă ceasul acela întru 
care, pre Dumnezeu ca un prunc, să-l ia în braţele sale şi cu mâinile 
sale să-l cuprinză şi cu ţâţele sale să-l aplece, fiind, drept aceia, 
toate într-un linişte şi întru tăcere. 

Făcându-şi noaptea calea sa jumătate eşit-au aici, în lumina 
aceasta a noastră, ca un mire din cămara sa; eşit-au, zic, nădejdea 

tuturor vecilor, bucuriia îngerilor, mântuirea neamurilor, scularea 
celor morţi, izvorul milii, rădăcina vieţii. Eşit-au cuvântul Tatălui, 
cu trup îmbrăcat, din trupul Fecioarei; eşit-au gol, pentru ca să 
ne îmbrace pre noi, sărac ca să ne îmbogăţească, smerit ca să ne 
înalțe la ceriu, ca un prunc, ca să ne facă pre noi desăvârşit şi să 
ne dea noao bucuriia cea vecinică. Auzitu-s-au, rogu-vă, vreodată, 
vEste ca aceasta? Au socotiţ că să va mai auzi? De aduce atâta 
bucurie la oameni o vâste bună de ceste trecătoare, dară această 
vâste cu cât mai vârtos va aduce bucurie mare la tot norodul, 
după cum au zis îngerul? Precum căldura soarelui trage aburul 
de pe pământ, în sus şi de acolo să pogoară roao şi face pământul 
de rodeşte şi să veseleşte aşa şi preacuratul sângele Fecioarei, cu 
puteria Sfântului Duh, far' de nice o sămânță de bărbat, 
zemislindu-se, s-au făcut trupul Domnului Hristos carele, eşind 
la lumină, ca cela ce iaste lumina cea adevărată, minunat au veselit 
tot neamul omenesc; şi născându-l, l-au făcut mai frumos decât 
ar fi fost înfrumusețat cu tot feliul de bunătăţ. Că el iaste izvorul 
bunătăţilor făr'de nici o stricăciune a fecioriei sale şi făr'de nici o 
simţire de durere au strălucit în lume acest sfânt prunc. 

Obiciai iaste, în multe părţi, ca tot cela ce ar duce roadă noao 
de vânzare iaste ertat de toată datoriia vămii lui. Drept aceia 
vrednic lucru au fost să fie sfânta Fecioară mântuită de toată vama 
datoriei durerii naşterii sale, că numai ia singură au adus lumii 
roadă noao. Că toate muerile câte au născut în lume au adus 
roduri vechi, zemislite în tina păcatului celui strămoşesc; iar acesta 
pre carele l-au născut sfânta Fecioară cu adevărat iaste roadă noao, 
că iaste om zemislit din Duhul Sfânt şi numai om singur, ce şi 
Dumnezeu. Că singură ia au adus în lume această roadă frumoasă 
şi pentru acia au rămas mântuită de toată vama naşterii cea cu 
durere, precum şi de toată stricăciunea fecioriei au râmas întreagă. 
Că cel ce venise în lume ca să facă pre toţ oamenii curaţi şi far'de 
stricăciune n-ar fi fost nicidecum cu cuviinţa să facă Maicii sale 
stricâciune. 

Drept acâia, ce iaste mai minunat şi mai slăvit decât această 
naştere? Că să întunecă mintea omului şi nu poate a le pricepe 
acestia, cum poate că să nască fecioara fiiu? Şi prin venirea unui 
dar în lume să săvârşeşte taina a doao daruri: că ziditoriul să 
naşte din zidirea sa şi muma cea neîmpreunată cu bărbat să 
minunează de rodul pântecelui său şi muiarea să face începătoriul 
său începătoare. 

Şi nu ştiu de ce mă voiu minuna întâi? De zemislirea cea făr'de 
sămânță, au căci prin naşterea aceasta mai mult s-au slăvit 
fecioriia? Şi nu iaste minune de au născut şi au rămas Fecioara 
curată, că au născut pre cela ce iaste începutul fecioriei şi întru 
tot curat. 

Cine va putea spune cu ce dragoste şi cu ce frică împreună va 
fi cuprins pre acest Fiiu al său, că fiind plină de credinţă îl cunoştea 
pre acesta a fi Dumnezeu şi-l cunoştea a fi şi Fiiul său; să cunoştea 
pre sine a fi şi mumă şi slujnică. Drept aceia, ca o mumă cu 
dragoste îl cuprindea şi-l săruta şi ca o slujnică, ca pre un Dum- 
nezeu înalt abiia cu preacuratele mânile sale cuteza a-l apipăi. 
Căci ştiia că nici preoţilor nu era slobod a să atinge de lada legii, 
car€ era ca o umbră înaintea aceştii taine şi ştiia a fi scris ca să se 
curăţească cei ce purta vasele Domnului. Şi de pohtiia arămurile 
besericii atâta curăţie, cu cit mai vârtos pohteşte acesta curăţiia 
carele iaste începâtoriul şi izvorul curăţiei. 

Drept aceia preaînţeleapta Fecioară, cu frică şi cu dragoste, 
împreună cu multe lacrămi, carele le scotea dragostea cea multă 
ce avea cătră cela ce să născuse dintru dânsa, uda trupul 
preasfântului cocon; şi luându-l cu scutece l-au înfăşat şi cu braţele 
l-au cuprins şi ţâţe fecioreşti dându-i în gură, cu lapte curat l-au 
alăptat. 

Şi ce s-au mai întâmplat iaste lucru cu adevărat că covârşaşte 
toată minunea minţii omeneşti. Că zice: „Şi-l puse pre dânsul în 
iasle, pentru că nu avea ei loc în casă“. Înfăţăşind, drept aceia, 
un lucru prea de jos, cu un lucru prea înalt, cum nu te vei 

cutremura de minune? Că pruncul acesta, carele să vârguleşte în 
iasle, de ne vom rădica ochii credinţii noastre îl vom cunoaşte 
făcând tunete şi fulgere în nori şi pre cer umbletul stelelor 
rânduind, soarele şi luna de raze împlându-se şi mişcarea ceriului 
îndreptând şi toată greimea lumii acest prunc înfăşat o cârmuiaşte. 

Cine iaste acela aşa mic şi aşa mare, aşa smerit şi aşa înalt, cât 
în iasle zăcând, în ceriu cu glasuri îngereşti să măreşte? Că ce 
iaste mai mic şi mai smerit decât a să naşte în iasle, care loc nu 
iaste al oamenilor, ci al dobitoacelor? Şi ce iaste mai mare şi mai 
înalt decât tot întru aceastaş naştere, pământul cu mare lumină 
a străluci şi mulţimea oştilor cereşti a cânta şi cetele îngerilor a 
să veseli cântând: „Mărire lui Dumnezeu întru cei de sus“? Şi 
umplând văzduhul de glasuri dulci şi mângăioase, când, de la 
începutul lumii, s-au mai auzit, la naşterea vreunui om, glasuri şi 
cântări îngereşti? De nu poţi crede, omule, cu slăbiciunea ta, cum 
că s-au născut Dumnezeu din muiare, cunoaşte că s-au născut 
din fecioară. De-ţi pare lucru prost a fi scutecele ac€lia întru carele 
iaste înfăşat, minunează-te de îngerii şi de mulţimea oștilor lor 
cereşti, cu ce cântări îl măresc. Şi de te scârbeşti de iasle, rădică- 
ţ ochii puţine şi vei vedea pre ceriu stea noao, care mărturiseşte 
lumii naşterea Domnului. Şi de vreme ce crezi altele mai mici, 
crede şi cele minunate. Şi de te priceşti de cele ce sunt ale 
smereniei, cinsteşte cele cereşti şi înalte. 

Cine, drept aceia, întru înălţimea mărirei aceştiia fiind 
împreunată cu atâta smerenie, nu va cunoaşte a fi doao firi, dintru 
cari una iaste vrednicie măririi şi alta priiminţa bunătăţii; carele 
amândoao le arată prorocul Isaia, zicând: „Prunc s-au născut noao 
şi fiiu s-au dat noao“. Numindu-l prunc, însemnează smereniia 
omenirii şi numindu-l fiiu dat, arată înălţimea măririi. Că s-au 
născut noao, cel ce luiş era; dat iaste, drept aceia, din dumnezeire 
şi născut din fecioară. 

Născut iaste cela ce simte apusul; dat iaste cela ce n-are 
început; născut iaste cel ce iaste mai tânăr decât mulţi; dat iaste 

decât carele nu iaste nici părintele mai vechiu; născut iaste cel ce 
va să moară; dat iaste acela dintru carele viaţa să naşte şi aşa, cel 
ce era, dar iaste şi cel ce nu era s-au născut. Acela stăpâneşte, iar 
acesta să smereşte. Luiş stăpâneşte şi noao, celor credincioş, ne 
găteşte moştenire; şi nimeni să nu socotească că, luând trup, s- 
au micşorat ceva din mărirea cea dumnezeiască. Nu s-au născut 
îngerilor, căci acei ce au rămas în dreptate nu le trebuia mântuire 
şi cei ce căzuse nu putea ca să se mântuiască. Noao iaste, drept 
aceia, dat Domnul acesta şi născut. 

Şi de vreme ce îngerii îl măresc pre dânsul, cu cântări, 
neîntorcându-i pre dânşii de la răutate, nici cetele lor să le mai 
slăvească, dară noi, cu cât mai vârtos să cuvine să-l mărim şi să-l 
mulţemim pentru vâstia cea bună a împăcăciunii ce ne-au adus 
de la Dumnezeu Tatăl pentru bucuriia cea mare ce au vărsat peste 
tot pământul, pentru mântuirea noastră din mâna vrăjmaşului, 
pentru deşchiderea ușilor raiului şi pentru multele şi nenumăratele 
faceri de bine ce ne-au făcut şi ne face totdeauna, pentru carele 
trebuiaşte, cu bucurie sufletească şi cu laude de mulţemiri şi de 
slavoslovie să-i zicem: Slavă ţie, Dumnezeule, celui din nălţime. 

Şi să ne închinăm naşterii lui, aducându-i cu dragoste, cu frică 
şi cu multă cucerie, împreună cu filozofii şi daruri de bunătăţ: 
aur, tămâe şi zmirnă în locul aurului să-i aducem credinţă dreaptă, 
ca unui împărat ce iaste al ceriului şi al pământului şi a tuturor 
adâncurilor; în locul tămâei să-i aducem dragoste curată, ca unui 
Dumnezeu vâcinic; şi în loc de zmirnă să-i aducem nădejdia cea 
bună, că el iaste toată nădejdia lumii. 

Şi aşa, cu acest mijloc făcând, vom fi adevăraţi prăznuitori şi 
închinători naşterii domnului Hristos, căruia ne rugăm ca unui mult 
îndurătoriu, măcar că suntem şi nevrednici, să arate bunătatea lui 
cea desăvârşit; şi precum s-au milostivit de au surpat cu smereniia 
lui cea de margine, pre mândrul acela Luţifer, să surpe şi pre toţ 
vrăjmaşii cei văzuţ şi nevăzuţ a preluminatului, înălţatului şi 
iubitoriului de Hristos domnului nostru Io Costantin voevod. 


Didahii 193 





Şi precum au înoit cu naşterea sfinţiei-sale toată lumea şi viaţa 
omenească, aşa să înoiască şi anii vieţii măriei-sale, ca să poată 
prăznui în mulţi ani luminat şi pe plăcerea lui Dumnezeu acest 
luminat praznic cu fericită şi întreaga sănătate, cu lină pace şi cu 
viaţă norocită şi să-l învrednicească Dumnezeu întru adânci 
bătrâneţe, să stăpânească întru înălţat scaunul măriei-sale şi să 
oblăduiască cu blândeţe turma şi norodul ce i s-au încredinţat, 
împreună cu toată luminata şi de Dumnezeu blagoslovita casa 
măriei-sale, cu luminata doamnă, cu luminatele odrasle, coconi 
şi cocoane ale măriei-sale şi cu toată cinstea şi blagorodnica boe- 
rime, cu cei mari şi cu cei mici, cu cei ce sunt de faţă şi cu cei ce 
lipsesc cu toată creştinătatea şi cu toată ţara cu blagosloveniia 
preasfinţilor mitropoliți şi a iubitorilor de Hristos episcopi, cu 
rugăciunile cuvioşilor egumeni şi a cuciarnicilor preoţ şi a tot 
cinul besericesc, ca cu o gură şi cu o inimă, cu bucurie sufletească 
să zicem împreună cu îngerii: Slavă lui Dumnezeu celui din 
nălțime şi pre pământ pace, întru oameni bunăvoire. 


CUVÂNT DE ÎNVĂȚĂTURĂ LA DUMINECA FLORILOR 


„Ziceţ fetii Sionului: „lată împăratul tău vine la tine blând şi 
mântuind“, ne povesteşte Mathei evanghelistul, în Evangheliia 
de astăz. 

La acest preacinstit şi sfânt praznic de astăz aflu doao lucruri 
împotrivitoare, carele amândoao deodată, întru acestaş ceas, îmi 
pricinuesc şi veselie şi întristare. Văz, de-o parte, pre mântuitoriul 
lumii că întră, biruitoriu, în Ierusalim, însoţit cu de tot feliul de 
rânduială şi de vârstă omenească, dintru carii, unii, mergea înainte 
şi alţii urma. Alţii tăia ramuri din copaci şi alţii aşternea hainele 
lor pre pământ. Alţii îl lăuda şi alţii îi cuvânta măriri: „Osanna, 
fiiul lui David“. Şi de bucurie tot sufletul mi să veseleşte. 

De altă parte iară văz pre acestaş mântuitoriu Hristos că 
apropiindu-să de Ierusalim, varsă lacrămi amară pentru dânsa, 
din ochii lui cei dumnezeeşti. „Şi văzând cetatea (zice 
evanghelistul) au plâns pentru dânsa.“ Şi, de multă întristăciune, 
mi să amăraşte inima şi stau de mă mir cum poate aici de să 
uneşte lumina cu întunericul, liniştea cu furtuna, săltările cu 
suspinul, bucuriia cu întristarea, cântările cu lacrămile? Cum aşa 
amăraşte, dulcele Iisus, cu plânsul, bucuriia biruinţii sale? Cum 
nu să veselâşte împreună cu norodul ce-l laudă? Cum nu să 
bucură cu cei ce-l propoveduesc, pretutindenea, împărat: 
blagoslovit cel ce vine în numele Domnului, împăratul lui Israil? 

Plânge, feţii miei, între bucurii, domnul nostru lisus Hristos, 
pentru căci întră întru nemulţumitoarea de cetate, cu totul blând, 
pentru ca să o mântuiască de păcatele ei. „Ziceţ fetii Sionului“ i 
proci. 

Şi în loc de a afla într-însa pocăință şi umilinţă, află sudălmi şi 
necinstiri, află inima ei gata să-l osândească spre moarte. Acest 
feliu de plată sunt obicinuiţ oameni a da lui Dumnezeu, când cu 
milostivirea lui cea de margine îi chiamă la pocăință şi pohteşte 
să-i mântuiască. 

Şi iaste cu putinţă să aibă pricină să se întristeze astăzi Hristos 
şi să plângă şi pentru voi, fiii miei cei sufleteşti, carii cu stâlpări 
şi cu ramuri aţ venit, cu toţii, veseli, întru întâmpinarea lui. Însă, 
pentru ca să cunosc adevărul, vă pohtesc să-mi dăruiţ puţinică 
ascultare, pentru ca să se mângăe şi cuceriia voastră şi dorinţa 
mea. 

La învăţătura ce am făcut în a dooa duminecă a postului, de 
veţi ţine minte, aţ auzit cât iaste fără de asemânare milostivirea 
lui Dumnezeu şi cu câtă dragoste părinţească chiamă pre păcătoş 
la pocăință; că numa pentru acest sfârşit au rânduit Dumnezeu 
în sfânta a lui bescrică aceste 40 de zile ale postului acestuia, 
pentru ca să aibă păcătoşii pricină să se pocăiască de păcatele lor 
şi Dumnezeu să-ş arate cătră ei milostivirea lui. Au rânduit această 


Didahii 195 





vreme să fie ca o zeciuială anului, nu pentru dânsul, ci pentru 
folosul nostru, pentru ca să lăsăm răutăţile, pentru ca să înfrânăm 
patemile, pentru ca să supunem trupul, pentru ca să facem lucruri 
creştineşti şi plăcute lui Dumnezeu: să hrănim pre săraci, să 
miluim pre cei streini, să ertăm pre cei greşiţ, să arătăm dragoste 
cătră Dumnezeu şi cătră vecinul nostru, iar mai vârtos pentru ca 
să ne curăţim cugetele noastră de tina păcatului şi cerem, ertăciune 
de la Dumnezeu pentru necinstele ce i-am făcut, peste tot anul, 
cu gândul, cu cuvintele şi cu lucrurile cele făr' de lege. 

Acum, toate acestia, oare făcutu-li-am? Oare cine iaste sluga 
cea credincioasă şi înţeleaptă? (Întreb şi eu, cu gura mântuito- 
riului Hristos, după cum zice la 24 de capete a lui Mathei). Carele, 
viind domnul lui, va afla făcând aşa? Cine iaste creştinul acela 
carele într-acâste sfinte zile ş-au plătit datoriia? Cine iaste acel 
drept în credinţă şi îmbunătăţat, carele să fie postit şi sufleteşte 
şi trupeşte, să se fie pocăit de păcatele lui, să fie alergat, cu 
umilinţă adevărată la milostivirea lui Dumnezeu şi să ceară 
ertăciune? Cine iaste sluga cea credincioasă şi înțeleaptă? 

Marele Vasilie, la cuvântul al doilea ce face pentru post, zice 
cum că îngerii a fieştecării bescrici au câte o carte, întru care, de 
la începutul postului scriu pre cei ce să postesc pen'ca să ştie cei 
ce nu-ş fac datoriia. Beserica încă are o carte, care au luat-o de la 
Hristos după a căruia învăţătură sunt să se întrebe toţ câţ să 
laudă a fi creştini, următori lui Hristos şi fii adevăraţ ai sfintei 
bescrici. Şi oare ce carte socotiţ să fie aceasta? Iaste acâia ce stă 
în lăuntru, în sfântul jărtăvnic, pre sfântul prestol, căriia ne 
închinăm cu toţii şi o credem; adecă iaste sfânta şi dumnezeiasca 
Evanghelie. 

În cartea îngerilor poate să fie mulţi nescriş, sau pentru vreo 
nevoe lumească, sau pentru vreo boală trupească, cu carele li s-au 
zăticnit postul, iar în cartea bescricii iaste să se afle, negreşit, 
scriş toţ şi cei tineri şi cei bătrâni, bogaţii şi săracii, arhiereii, şi 
preoţii, boiarii şi stăpânitorii şi toţ câţ mărturisesc dreapta cre- 

dinţă. Pentru căci cine nu să va afla într-acea carte nu să va 
învrednici împărăției ceriului. 

Pentru această sfântă carte, prorocind David, cu duhul zice un 
lucru preaslăvit la Psalomul 138, care mă pune la mare mirare. 
Şi cuvintele lui sunt acestia: „Şi în cartea ta toţ să vor scrie: zile 
să vor zidi şi nimeni întru dânşii“. Adecă zice că în cartea lui 
Dumnezeu toţi să vor scrie şi cum că să vor rândui niște zile 
despărțite, întru carele nimeni nu să va afla scris. 

Aceste cuvinte a lui David foarte mi să par întunecate şi 
nepricepute. Eu ştiu din Scriptură cum că în cartea lui Dumnezeu 
nu numa să scrie fieştecarele, ce să scriu încă şi a fieştecăruia şi 
faptele cele bune ce au lucrat şi păcatele ce au făcut şi zilele şi 
ceasul şi locul întru carele le-au făcut. Că zice iarăş David: „Şi cel 
nelucrat de mine au cunoscut ochii tăi“. 

Dară oare care sunt zilele ac€lia întru carele nici unul nu va fi 
scris? Multe sunt, peste tot anul, iar mai multe ale sfântului post. 
Întru aceste zile mă tem, adevărat că nimeni nu să va fi scris în 
cartea lui Dumnezeu, căci aşa mi se pare cum că nimeni n-au 
făcut pocăință adevărată. 

Cartea lui Dumnezeu iaste sfânta Evanghelie, precum am şi 
mai zis. Nu zic pentru câlialalte zile ale anului, ci numai pentru 
acestia ale sfântului post. Cine s-au scris într-însa? Cine au făcut 
acelea ce l-au învăţat Evangheliia? 

În Dumineca de lăsata secului de brânză ne-a învăţat Evanghe- 
liia să ertăm pre vrăjmaşii noştri, pentru ca să ne iarte şi pre noi 
părintele cel ceresc, să nu facem lucrurile noastre în fățărie, să nu 
adunăm comori pre pământ, ce comorâle să le adunăm în ceriu, 
unde nici moliile, nici rugina nu o strică şi unde furii nu o sapă 
nici o fură. Şi acestia, cine din noi le-au făcut? Au trecut acea zi şi 
în carte nimeni nu s-au scris. „Zile să vor zidi şi nimenea întru 
dânşii.“ 

Au venit Dumineca cea dintâi a postului, întru care au zis 
Evangheliia cum că Fiiul lui Dumnezeu ne-au văzut supt smochin: 

smochinul iaste semnul păcatului. Şi din noi care creştin au lăsat 
păcatul? Cine s-au asemânat lui Nathanail, să alerge cu pohtă şi 
cu dragoste cătră Hristos, să-i mărturisească „Fiiul lui Dumnezeu“ 
şi să urască din tot sufletul pre blestematul de smochin, pre 
păcatul? Au trecut zioa şi în carte nu s-au scris nimeni, carele să 
se fie pocăit. „Zile să vor zidi şi nimenea întru dânşii.“ 

Au venit a dooa Duminecă, a slăbănogului şi cu pilda cărtu- 
rarilor şi a fariseilor, carii au clevetit pre Hristos şi-l făcea hulitor, 
pentru căci erta păcatele, zicând: ce grăiaşte acesta aşa hule? Ni- 
au învăţat Evangheliia să părăsim clevetirile, să nu grăim de rău 
pre vecinul nostru, să nu-i zicem cuvinte grozave, să nu-l 
necinstim. Şi cine au făcut-o aceasta? Cine şi-au oprit limba de 
rău şi buzele lui să nu grăiască vicleşug? Au rămas şi într-acea zi 
cartea nescrisă. „Zile să vor zidi şi nimenea întru dânşii“. 

Au venit a treia Duminecă, a închinării cinstitei cruci, întru 
care ne sfătuia Hristos să ne lepădăm de lume, să fugim deşertă- 
ciunile şi să rădicăm crucea lui: „Cine va vrea — zice — vie după 
mine, să se l&pede de sine şi să-ş ia crucea sa şi să vie după mine. 
Şi carele din creştini au primit sfatul lui? Cine au făcut acel lucru 
plăcut lui Dumnezeu? „Zile să vor zidi şi nimenea întru dânşii.“ 
Au trecut şi acea zi şi nimenea nu s-au scris. 

Au venit a 4 Duminecă şi ni-au pus Evangheliia de faţă pe fiiul 
acelui om ce avea, din copilărie duh mut. Şi oare câţ s-au învăţat 
dintru aceasta să tacă păcatele cele streine şi să-ş ispoveduiască, 
cu umilinţă, precum să cade, păcatele lor? „Zile să vor zidi şi 
nimenea întru dânşii“. Câţ era obicinuiţ să-ş ascunză greşalele şi 
să nu-şi vădească păcatele lor, la duhovnic, au rămas iarăş aceia, 
precum au fost şi mai înainte. Au trecut şi zioa acâia şi în carte 
nimeni nu s-au scris. 

Au sosit şi a cincea Duminecă a fiilor lui Zevedeu şi cu dojana 
ce le-au făcut Hristos, zicându-le: „Nu ştiţi ce cereţi“ au vrut să 
ne înveţe să nu fim trufaş, să nu cerem măriri deşarte, să nu 
purtăm grijă pentru bogății şi pentru slave trecătoare, ci pentru 

împărăţiia lui Dumnezeu. Şi cu aceasta ce am sporit? Că au rămas 
şi într-acea zi cartea nescrisă şi nimeni întru dânşii. 

Şi la cea de pe urmă au venit şi zioa de eri, a lui Lazar, carele 
de patru zile zăcea în groapă şi au înviiat. Şi cine, au din cei 
tineri, au din cei bătrâni, s-au sculat din groapa păcatului? Cine 
ş-au deşchis ochii să vază lumina darului? Cine au ascultat glasul 
Fiiului lui Dumnezeu, carele cu pilda lui Lazar îl chiema la 
pocăință? Au trecut şi această zi şi cu dânsa s-au săvârşit şi sfântul 
post şi unde să se scrie cineva în sfânta carte „Zile să vor zidi şi 
nimenea întru dânşii“. 

Dară acestia sunt rodurile pocăinţii? Acest folos ne-au mijlocit 
postul? Aceasta dobândă au făcut zeciuiala acestui an? Precum 
văz eu şi pentru noi are pricină să se întristeze Hristos precum să 
întrista şi plângea şi pentru Ierusalim, când întra cu ramuri şi cu 
stâlpări. 

Dară când vor fi zilele acelia întru carele au să facă creştinii 
hotărâre să schimbe firea, să schimbe viaţa şi să se facă îmbună- 
tăţiţ, de nu vor fi acestia ale postului, carele să numesc zilele 
plângerii şi ale umilinţei? Ce acesţia iată că au trecut, făr' de 
folos şi nu iaste cu putinţă vremea ce au trecut să se mai întoarcă 
înapoi. 

Acum, dară, ce altă vreme ni-au mai rămas pentru ca să putem 
să ne scriem în cartea lui Dumnezeu, cu o pocăință adevărată şi 
cu ispovedanie? 

Văz în Sfânta Scriptură, la Eşire, în trei capete cum când au 
chiemat Dumnezeu din rug pre Moisi şi i-au descoperit cum că 
va, prin mijlocul lui să mântuiască din robiia lui faraon pre neamul 
jidovesc, i-au poruncit să meargă, să zică aceste cuvinte: „Aşa să 
zici fiilor lui Israil: domnul Dumnezeul jidovilor ne-au chiemat 
pre noi să mergem cale de trei zile în pustiiu, să-i facem jărtvă“. 
Această poruncă iaste taină ascunsă şi trebuie să o descoperim, 
pentru ca să se înţeleagă. Aici vedem patru lucruri: Eghipet, 
faraon, Moisi şi trei zile în pustiiu. 

Eghipetul iaste lumea aceasta, neascultătoare şi vicleană, întru 
care iaste întins întunerecul păcatului, unde să omor toate întâi 
născute, adecă sufletele cele cuvântătoare, unde să prefac apele 
în sânge, adecă faptele omeneşti în sudălmi şi în batjocură lui 
Dumnezeu, unde stăpâneşte lăcusta şi omida, adecă apucăturile, 
strâmbătăţile, ura, zavistiia şi vrajba. 

Faraon iaste diavolul, carele cu înşelăciunile şi cu vicleşugurile, 
adecă cu desfătările trupului, cu deşertăciunile cele lumegşti, cu 
pohtele cele rele prinde pre oameni în cursă şi ţine robiţ pre 
creştini, carii sunt Noul Israil şi norodul cel ales a lui Dumnezeu. 

Moisi sunt eu, nevrednicul, păstoriul vostru şi câţ alţi arhierei 
propoveduesc Evangheliia, carii suntem trimişi de Dumnezeu să 
vă chiem la pocăință, să faceţ jărtvă lui Dumnezeu, să-i jărtvuiţ 
tot sufletul vostru, tot gândul vostru şi toată inima voastră. Că 
aşa zice David: „Jărtvă lui Dumnezeu, duh zdrobit şi inimă 
înfrântă“; şi apostolul Pavel: „Jărtve ca acestia sunt plăcute lui 
Dumnezeu“. Aşa ne iaste poruncit la al doilea cap al lui Ioil: 
„Trâmbiţat — zice — cu trâmbiţă în Sion, sfinţiţ post, strigaţi 
slujbă, adunaţi norod, sfinţiţi adunare, alegeţ bătrâni, adunaţi 
prunci“. 

Şi de vreme ce aceste 40 de zile ale sfântului post le-aţ trecut în 
Eghipetul patemilor, întru grijile vieţii, întru deşărtăciunile lumii, 
Dumnezeu, carele iaste tot, cu totul milostiv şi îndurătoriu, iară vă 
chiamă pre toţi în pustiiu, adecă întru această sfântă săptămână, care 
să cuvine să fie pustie, adecă slobodă de griji, de păreri lumeşti, de 
desfătări, de mâncări şi de odihne trupeşti şi vă rânduiaşte cale de trei 
zile, carele sunt aceste trei zile ce au mai rămas, adecă luni, marţi şi 
miercuri, pentru ca să vă curăţiţ cu pocăinţa, pentru ca să vă îndreptaţi 
cu ispovedaniia, pentru ca să vă împodobiţi cu lucrurile cele sufleteşti 
şi pentru ca să vă gătiţ cu rugăciuni şi cu milostenii, în zioa cea mare 
şi înfricoşată a sfintelor taini. Să aduceţ lui Dumnezeu jărtvă de laudă, 
să vă împreunaţ cu trupul şi cu sângele Fiiului lui Dumnezeu, să vă 
uniț toț cu Dumnezeu şi toţ să vă scrieţ în cartea lui. 

Acuma, iaste cu putinţă să se afle cineva atâta de vrăjmaş luiş, 
cât să lase să treacă şi aceste trei zile şi să rămâe nepocăit, să 
rămâe nemişcat din Eghipetul răutăţilor, să rămâe lipsit de darul 
şi de milostivirea lui Dumnezeu, ce-l chiamă la pocăință? 

Aceasta iaste, feţii miei, vremea cea bine priimită, ce zice 
marele Pavel. Şi zilele aceştii sfinte săptămâni sunt zilele mântu- 
irii, întru care să cuvine să răscumpărăm vremea, care în deşărt o 
am pierdut; pentru căci c€lialalte zile ce aşteptăm sunt viclene, 
sunt zilele lumii, zilele trupului, zilele deşărtăciunii, întru carele 
nu s-au folosit cei ce au umblat şi întru acestia trebue să se vază 
cuceriia voastră, întru acestia să strălucească râvna creştinătăţii 
voastre, întru acestia să cunoască lumea puteria credinţii voastre. 

Norodul ce au ieşit astăzi întru întâmpinarea mântuitorului 
Hristos — zice sfânta FEvangheliia la Mathei în 24 de capete — 
cum că unii au aşternut veşmântele lor pre cale şi alţii frângea 
stâlpări den copaci şi aşternea pre cale şi măcar că Mathei nu 
zice ce fel de stâlpări era, iar loan zice că era stâlpări de finic şi 
Luca zice că era stâlpări de maslin şi aceasta să cuvine să facă 
fieştecare creştin într-aceste zile, pentru ca să cinstească patemi- 
le lui Hristos şi pentru ca să priimească cu vrednicie 
dumnezeeştile taini, să aştearnă pre pământ veşmântele lui şi să 
ţie în mână stâlpări de finic şi de maslin. 

Veşmântele — zice dumnezeescul Theofilact — cum că 
închipuesc trupul, că trupul iaste veşmânt sufletului. Drept aceia 
să cuvine să supue neştine trupul sufletului, să-l smerească cu 
posturi, cu ţineri şi cu strimtorimi, pentru ca să se facă lăcaş 
Dumnezeului celui viu şi vas curat Fiiului lui Dumnezeu. 

Stâlpările cele de finic închipuesc răbdarea, iar cele de maslin 
închipuesc îndurarea. Şi să cuvine aceste doao bunătăţ să le arate 
creştinul mai mult decât celialalte, întru aceste sfinte zile şi cu acestia 
să priimească pre mântuitoriul lumii; să rabde puţinică scârbă pentru 
dragostia celuia ce au răbdat crucea şi moartea. Aceasta să se 
înţelepţească întru voi, car€ şi în Hristos lisus ne învaţă marele Pavel. 

La toate simţirile au pătimit Domnul nostru: la vedere, la auz, 
la miros, la pipăire şi la gust şi la toate simţirile iaste cu cale şi cu 
dreptate să pătimească cine iaste creştin şi următoriu 
mântuitoriului: ochii lui să verse lacrămi, pentru ca să-ş plângă 
păcatele; urechile lui să asculte cu răbdare, în toate zilele, cetaniile 
besericeşti, cântările şi slujbele; cu mirosul să nu mirosească alta 
făr' numai mirosul cel duhovnicesc, ce iase din sfintele cuvinte şi 
din darul Duhului Sfânt. Gustul să păzească post desăvârşit şi 
ţinere cu pâine şi cu apă, numai să împlinească trebuinţa şi nu cu 
bucatele cele de multe feliuri şi cu băuturile cele multe. Pipăirea 
iară, pentru căci iaste de cât celialalte simţiri mai vinovată, să 
cuvine să se smerească mai mult decât celialalte, cu neodihna, cu 
metanii şi cu alte osteneli cu cât să înfrânează trupul. 

Şi acestia sunt stâlpările cele de finic; dară n-ajung numai 
acâlia, ce trebuesc şi stâlpările cele de maslin. 

Când au mers priiatenii lui lov să-l vază la acea nevoe mare ce 
i s-au întâmplat, zice Sfânta Scriptură cum că au stătut 7 zile 
numai uitându-se la el, făr' de a-i grăi un cuvânt măcar. Şi aceasta 
să cuvine să facă şi sufletele cele creştineşti, într-această 
săptămână. De iubesc pre Fiiul lui Dumnezeu, să se uite la el, să 
tacă şi să se minuneze; să gândească pentru a cui dragoste 
pătimeşte un Dumnezeu, făr' de păcate şi dimpreună să simță 
durere, pentru durerile lui, să se întristeze pentru întristarea lui 
şi dinpreună să pătimească cu dânsul, cu gândul şi cu inima. 

Şi aşa făcând, într-acest fel, veţ răscumpăra vremea postului, 
ce au trecut făr' de folos; vă veţ face vrednici să vă împreunaţi cu 
preacuratele taini ale mântuitoriului, vă veţ scrie făr' de nici o 
îndoială în cartea lui Dumnezeu. Şi Domnul nostru lisus Hristos, 
viind blând şi mântuind, va avea pricină nu să se întristeze, nici 
să verse lacrămi pentru sufletele voastre, şi să vă blagoslovească, 
să vă sfinţească şi să îmbogăţească cu darul lui cel dumnezeesc, 
a căruia noianul milostivirii să fie pururea acoperemânt, putere 
şi mântuire sufletelor voastre. Amin. 


202 Antim Ivireanul 





ÎNVĂȚĂTURĂ ASUPRA POCĂINȚII CUPRINS 


„Întoarceţi-vă cătră mine, din toată inima voastră şi cu post şi 
cu plângere şi cu tânguire rumpeţi inimile voastre şi nu hainele 
voastre şi mă voiu întoarce cătră voi“, zice Domnul, la Ioil, în 2 
capete. 

Cine au văzut vreodinioară între zidiri atâta dragoste câtă iaste 
acâia ce arată soarele spre pământ, că de şi iaste luminătoriu 
mare al ceriului şi împărat al tuturor stelelor, iar lăsând celialalte 
stihii, îndrăgeşte şi iubeşte mai mult pre smeritul acesta de pământ 
şi spre dânsul are închinată toată pohta lui, pre dânsul luminează 
cu razele sale, pre dânsul împodobeşte cu de toate feliurile de 
copaci, pre dânsul încununează cu florile, pre dânsul îmbogăţeşte 
cu rodurile, pre dânsul hrăneşte cu lucrurile sale. Şi, pentru ca să 
nu să depărteze de la el niciodată, face pururea o învârtejire 
împrejurul < lui > cu un umblet necontenit. 

As&mene aceştii pohte, sau, mai vârtos să zic, mai cu mult făr' 
de asămânare arată marele Dumnezeu, ziditoriul şi făcătoriul a 
toate, spre sufletul cel smerit şi păcătos al omului, măcar că are 
în mâinile lui cele dumnezeeşti toate marginile pământului, 
măcar că bunătăţile noastre nu-i trebuesc, după cum zice David, 
iar spre acest suflet are pusă toată dragostea lui cea dumnezeiască; 
pentru dânsul poartă grija să-l mântuiască, pre dânsul cearcă, 
pre dânsul iubeşte şi, ca cum ar avea vreo trebuinţă, de la el 
pleacă dumnezeiasca lui mărire şi pohteşte dragostea lui, pohteşte 
prieteşugul lui, pohteşte să umble pururea împreună cu dânsul. 

Drept ac€ia trimite cătră dânsul proroci, trimite dascali, îl cearcă 
în toate părţile pământului, îl cearcă în toate unghiurile lumii. 
Şi, pentru căci pohteşte să fie pururea împreunat cu el şi 
nedespărţit de împărăţiia lui, îi arată calea, îi spune mijlocirea, 
pentru ca să se mântuiască de păcat şi să se întoarcă spre dânsul. 

Oare care iaste mijlocirea aceia? Iaste aceia a pocăinţii, care 
nu are greşală. „Întoarceţi-vă — zice — cătră mine şi mă voiu 

întoarce cătră voi.“ Deci pentru pocăinţa aceasta sunt gata astăzi 
să grăesc puţintele cuvinte, înaintea înţelepţiei voastre, feţii miei. 
Ci vă pohtesc să ascultaţ cu dragoste, căci aceasta iaste mai 
trebuincioasă decât toate şi mijlocire făr' de greşală pentru 
mântuirea noastră. 

Mare iaste, cu adevărat, darul acesta al pocăinţii, dintru care 
poate cunoaşte fieştecarele, mai ales dragostea cea multă ce arată 
Dumnezeu spre noi creştinii şi pohta ce are ca să ne vază mântuiţi, 
de vreme ce numai pentru noi au rânduit-o, numai pentru noi au 
dat-o, numai pentru noi au vrut să fie pocăinţa în lume. Şi cum 
că iaste adevărul aşa o dovedeşte socoteala; pentru căci de ar fi 
vrut să o rânduiască pentru alţii şi nu pentru noi, credincioşii 
creştini, să cuveniia această rânduială să fie sau pentru îngeri sau 
pentru draci, sau pentru dobitoace, sau pentru câlialalte ale lui 
făpturi. 

Şi de vreme ce pentru îngeri nu iaste, căci îngerii cei buni nici 
au greşit, nici pot să greşască, drept aceia nici pocăință le trebue. 
Nici pentru draci, pentru căci ei dintru a sa voinţă fiind împietriţi 
în vicleşug nu priimesc nici vor pocăinţa. Iar nici pentru dobitoace, 
pentru căci n-au nici minte, nici cuvânt, ce lucrează pururea făr'de 
greşală, precum îi învaţă firea lor. Nici iaste pentru altă făptură 
din câte să află în lume, pentru căci sunt toate nesimţitoare şi 
urmează a nu fi priimitoare de pocăință. 

Şi iată dară că numai pentru noi, oamenii, au dat îndurătoriul 
Dumnezeu acest dar de mântuire al pocăinţei; sau, să zic mai 
bine, pentru noi creştinii, pentru căci păcătuesc şi jidovii, şi turcii, 
iar nu le foloseşte, nici le ajută pocăinţa, nimic, pentru căci sunt 
afară de lege. Iar noao cu adevărat ne ajută şi ne dă mare folos, 
pentru căci avem credinţă, pentru căci avem nădejde, pentru căci 
prin mijlocul sfântului botez ne-am făcut fii lui Dumnezeu, după 
cum zice loan la capul cel dintâi: „Le-au dat lor putere ca să fie fii 
lui Dumnezeu, celor ce cred întru numele lui“. 

Şi adevărat, ce alt ajutoriu mai mare, sau ce alt folos mai 
trebuincios poate să fie decât acela al pocăinţii? Minunată iaste 
puteria ei, preaslăvite sunt lucrurile ei şi darul făr' de asemânare. 

Un lucru minunat să vede în Sfânta Scriptură, la a patra carte 
a Împăraţilor, în 15 capete, zicând cum să se fie întâmplat după 
moartea prorocului Elisei, de au fost murit un jidov în cetatea 
Samariei şi, după obiceaiul ce avea acolo, au rădicat unii trupul 
mortului şi-l ducea afară din cetate, să-l îngroape. Şi mergând 
pre cale, la locul cel rânduit, făr' de veste au eşit dintr-un crâng, 
ce era acolea aproape, nişte tâlhari moaviteni, ca să-i omoară. Şi 
văzând îngropătorii o nevoe ca aceia, neaşteptată, de frică să 
făcură mai morţi decât mortul ce ţinea. Şi, pentru ca să-ş 
mântuiască viaţa lor, au aruncat pre mortul într-o groapă ce s-au 
aflat acolo şi îndată au fugit, întru care groapă era îngropat 
prorocul Elisei. Şi, îndată ce s-au atins trupul mortului de oasele 
prorocului, au înviiat şi au venit iară în viaţă. 

Frumoasă închipuire a pocăinţii înţelegem a fi acest lucru 
preaslăvit ce s-au întâmplat. Că după ce face omul păcatul rămâne 
mort. Mort, pentru căci piiarde darul cel dumnezeesc; mort, pentru 
căci să desparte de Dumnezeu, carele iaste viaţa cea adevărată şi 
ca pre un mort patemile lui, pohtele lui cele rele şi îndulcirile 
trupului său îl aduc să-l îngroape. Unde? Afară din cetate, afară 
din pământul cel fericit al raiului, în groapa vecinicii munci. Dară 
ce să întâmplă? Îndurătoriul Dumnezeu, carele prin rostul 
prorocului zice: „Nu voesc moartea păcătosului, precum a să 
întoarce şi a fi viu“, trimite împotriva lui, făr' de veste, o năvală 
de tâlhari înfricoşaţ. Dară cine sunt tâlharii aceştea? Frica morţii, 
cutremurul muncii de veci, zioa cea înfricoşată a judecății, dreapta 
răsplătire a lui Dumnezeu. 

„Durerile iadului m-au încungiurat; întâmpinatu-m-au laţurile 
morţii.“ Să uită păcătosul la nevoe, vede aiavea pierzarea lui, 
tremură, să îngrozeşte şi de frică fug îngropătorii: pohtele cele 
rele, patimile cele neînfrânate, odihnele, desfătările trupeşti. Şi 

unde îl aruncă? În groapa lui Eliseu. 

Groapa iaste pocăinţa, pentru căci precum groapa strică, 
răsipeşte şi piiarde trupurile cele împuţite ce să pun într-însa, 
aşa şi pocăinţa şterge, strică şi topeşte împuţiciunea păcatelor ce 
înfăşura sufletul. 

Aici dară, într-această groapă a pocăinţii, căzând păcătosul, 
afle pre Elisei cel de taină, carele iaste domnul nostru Iisus 
Hristos. Că Elisei să tâlcuiaşte Dumnezeu mântuitoriu; şi cu 
puterea acestuia şi cu daru acestuia i să iartă păcatele, să 
îndreptează şi să întoarce iară la viaţă. „Şi trăi mortul — zice 
Sfânta Scriptură — şi să sculă pre picioarele lui.“ 

De pe aceasta dară să priceapă fieştecarele câtă iaste puteria 
pocăinţii, de vreme ce înviază sufletul cel mort al păcătosului, îi 
dă iară podoaba dumnezeescului dar ce au pierdut, îi deschide 
uşile ceriului carele i le-au închis păcatul, îl face soţie fericiţilor 
îngeri, îl face moştean, lăcaş lui Dumnezeu şi părtaş slavei lui cei 
dumnezeeşti. Dară nu săvârşaşte numai aceste preaslăvite, 
această bunătate mare a pocăinţii, ci iaste alta şi mai minunată, 
care face mintea să se mire şi inima să se uimească: biruiaşte pre 
însuş Dumnezeu. Şi când iaste mânios de sudălmile, de necinstirile 
şi de hulele ce-i fac în toate zilele păcătoşii, cu faptele lor cele 
fărdelege, cu strâmbătăţile lor, cu jafurile lor, cu multa a lor trufie, 
cu zavistie ce hrănesc în inima lor, cu atâtea necurăţii cu carele 
spurcă şi trupul şi sufletul, stă gata să facă asupra lor răsplătire, 
să arunce asupra lor trăsnetele urgiei sale, să-i piarză de pe toată 
faţa pământului. Aleargă atunce pocăinţa şi cu o cucernică 
îndrăzneală, cu doao lacrăme ce varsă din ochi, cu un suspin ce 
înalță la ceriu dintru adâncul inimii (cutez a zice), că leagă mâinile 
lui Dumnezeu, îi ia armele a dreptei lui răsplătire preface urgiia 
lui spre ertăciune, îl face blând, ertătoriu, îndelung răbdătoriu, 
milostiv, iubitoriu asupra celui păcătos, carele atâta l-au necinstit 
şi nu l-au băgat în seamă. 

Şi, pentru ca să nu socotiţ, feţii miei, cum că acestia sunt aflări 
ale mele, ascultați o pildă. 

La a treia carte a împăraţilor, la 21 de capete, zice cum că au 
vrut direptul judecătoriul, Dumnezeu, să pedepsească pre Ahaav, 
împăratul lui Israil, pentru multele păgânătăţi şi nedreptăţi ce 
făcea în toate zilele şi nu numai din răutatea lui ce şi din sfatul 
înrăutăţatei fămeii lui, a lezavelii. Şi i-au trimis cuvânt cu prorocul 
Ilie cum că va să-i rădice împărăţiia, să-i piarză casa lui, să-i 
răsipească avuţiia lui, să nu mai aibă după aceia nici vrednicie, 
nici cinste şi la cea de pe urmă să se facă mâncare câinilor şi a 
pasărilor ceriului. Răspunse Ahaav: atâta răutate să-mi vie mie şi 
atâta pedeapsă? Eu să aflu mijlocire ca aceia, să prefac dreapta a 
lui Dumnezeu mânie. Şi ce au făcut? Cum au auzit Ahaav cuvintele 
acestia îş rumpse haina lui şi încinse sac peste trupul lui şi puse 
cenuşă pre capul lui şi posti şi făcu o pocăință ca aceia, cât au 
schimbat îndată Dumnezeu mâniia lui şi au îmblânzit urgiia lui. 
Şi chiemând iară pre Ilie i-au zis: n-ai văzut ce smerenie au arătat 
înaintea mea Ahaav şi ce pocăință au făcut? Deci, pentru căci s- 
au smerit înaintea f&ţii mele, nu voiu aduce răutate în zilele lui, 
ce în zilele feciorului lui voiu aduce răutatea peste casa lui. 

Dară ce poate fi aceasta? Până acum cu bătăi, cu urgie, cu 
mânie, înfricoşa Dumnezeu pre Ahaav şi zicea să-l piarză, să-i ia 
şi stăpânirea şi viaţa şi acum zice (cum) că nu poate să-i facă rău. 
Iaste cu putinţă acea puţinică cenuşă ce au pus Ahaav în capul 
lui, acel sac cu carele s-au îmbrăcat, acel puţin post ce au făcut, 
acea pocăință ce au arătat să fie slăbit dumnezeiasca urgie şi să 
îndemne pre Dumnezeu să facă aceia ce vrea păcătosul acela 
Ahaav şi nu aceia ce cerca dumnezeiasca dreptate? Adevărat, aşa 
iaste. Pocăinţa au întors urgiia lui, pocăinţa au oprit mâniia lui, 
pocăinţa i-au zmult din mâinile lui cele preaputernice sabiia 
răsplătirii, pocăinţa au şters răspunsul cel înfricoşat şi purtător 
de moarte. „Nu voiu aduce — zice — răutate în zilele lui.“ 

Însă, pentru ca să poată pocăinţa să săvârşească acâste lucruri 


Didahii 207 





preaslăvite, să cuvine să fie pocăinţa adevărată, iar nu mincinoasă; 
pocăință curată, iar nu vicleană, pocăință a inimii, iar nu a gurii, 
că precum iaste aur adevărat şi aur mincinos, aşa iaste şi pocăință 
adevărată şi pocăință mincinoasă. 

Mulţ socotesc, pentru căci zic: am greşit şi Doamne iartă mie, 
păcătosul, cum că adevărat, să pocăesc şi nu ştiu ticăloşii, că 
pocăinţa nu stă numai în cuvinte. Că zice Hristos la Evanghelie: 
„Nu tot cel ce-mi zice mie Doamne, Doamne, va întra întru 
împărăţiia lui Dumnezeul, ci cel ce face voia Tatălui mieu, celui 
ceresc“. 

Între ceialalţi ce s-au pocăit, doi să află vestiți în Sfânta 
Scriptură: unul iaste Saul şi altul David. Greşit-au Saul, au greşit 
şi David şi vin amândoi în cunoştiinţa greşălii lor. „Am greşit“ 
zice unul, „am greşit“ zice şi celalalt. Dară David au auzit acest 
fericit glas: „Şi Dumnezeu au lăsat păcatul tău: nu vei muri“. Şi 
pentru Saul să roagă Samuil prorocul cu lacrămi şi Dumnezeu îi 
răspunde cu urgie: „Până când vei plânge tu pentru Saul? Şi eu 1- 
am defăimat pre el“. 

Dară pentru ce pricină drept judecătoriule, Doamne, arăţ 
despărţeală ca aceasta; cu aceşti doi ce să căesc? De iaste adevărat, 
precum o cunoaştem, prea adevărat, cum că înaintea ta nu iaste 
nici o făţărie şi cum că priimeşti cu multă milă şi dragoste pre cei 
ce să căesc, pentru ce, aici priimeşti pre David şi pre Saul îl goneşti? 
Nu iaste împărat şi unul şi altul? N-au greşit amândoi înaintea 
ta? Dară drept ce, David, carele au făcut păcat mai mare şi îndoit, 
adecă preacurviia şi uciderea, află milă înaintea ta şi Saul să 
defaimă şi să leapădă, carele s-au arătat numai neascultoiu? 

Adevărat, feţii miei, pe dinn afară aşa să vede, iar Dumnezeu, 
carele iaste cunoscători de inimi şi vede dinn lăuntru aceia ce noi 
nu vedem au văzut despărţeala pocăinţii şi a unuia şi a altuia. Că 
pocăinţa lui David era pocăință adevărată, „cu duh umilit şi cu 
inimă înfrântă şi smerită“, precum zice Sfânta Scriptură, iar a lui 
Saul pocăinţa era mincinoasă şi vicleană, din gură numai, iar nu 

şi de la inimă, că inima lui nu era dreaptă cătră Dumnezeu. Şi 
pentru aceasta acea a lui David s-au arătat priimită şi a lui Saul s- 
au defăimat. 

Drept acia dară, pentru căci iaste pocăință lucrătoare şi bine 
priimită înaintea lui Dumnezeu, să cuvine să fie pocăință adevă- 
rată, ca a lui David. Şi, pentru ca să poată fieştecarele să câştige 
această pocăință adevărată, desăvârşit, curată şi priimită, Duhul 
Sfânt în Scriptură ne arată în ce chip să o facem, cu pedeapsa ce 
au dat lui Navuhodonosor, împăratul asiriianilor. Pre aceasta, 
vrând dumnezeiasca dreptate să-l pedepsească într-această viaţă, 
pentru multa a lui trufie şi iară să-l miluiască, au făcut asupra lui 
acest răspuns, precum să vede la al patrulea cap al lui Daniil: „Cu 
hiarăle partea lui, în buruianul pământului; inima lui de la oameni 
să va schimba şi inima dă hiară să va da lui şi şapte vremi să vor 
premeni preste el“. Adecă l-au osândit să pască împreună cu 
hiarăle şi ca o hiară să mănânce erburile pământului; să i să 
schimbe inima lui cea omenească şi să i să dea inimă de hiară şi 
să se afle întru aceasta până să vor premeni şapte vremi şi atuncea 
să i să dea ertăciunea. Şi adevărat aşa s-au întâmplat, de au pătimit 
Navuhodonosor, după cum au rânduit dreapta judecata lui 
Dumnezeu şi într-acesta chip ş-au luat ertăciunea, desăvârşit. 

Să cuvine, drept aceia, aceste trei lucrure să facă fieştecare 
creştin, pentru ca să arate pocăință adevărată şi plăcută cătră 
Dumnezeu. Întâi, să fie partea lui în iarba pământului. Când 
păcătuiaşte omul lasă trupul lui slobod, în desfătări, în pohte, în 
beţii şi în mâncări mult şi alta nu socoteşte, fără numai cum îș va 
dezmierda trupul cum să-i dea odihne, cum să-l hrănească cu 
multe feliuri de bucate, dintru carele urmează beţiile, curviile, 
preacurviile şi alte pohte neînfrânate, carele fac pre suflet lăcaşi 
diavolului. 

Drept acdia să cuvine, când va avea să se pocăiască adevărat, 
să schimbe firea, să schimbe viaţa, să suppue trupul. Cu ce? În 

iarba pământului, cu ţineria, cu posturile, cu ajunările, cu 
depărtarea mâncărilor şi a desfătărilor. Pentru căci, precum zice 
marele Vasilie, postul iaste stricăciune păcatului, înstreinare 
patemilor, omorâre trupului; şi când slăbeşte cu postul omului 
cel dinn afară, atunce cel din lăuntru să întăreşte, atunce să face 
casă lui Dumnezeu şi vas curat darului celui dumnezeesc. 

Al doilea lucru ce trebuiaşte iaste să schimbe inima lui şi să ia 
inimă de hiară („şi inimă de hiară să va da lui“). Omul, precum 
are inima iscusită, aşa o are şi mult pohtitoare şi pe neplăcere; 
nu iaste pururea întru o stare: acum să preface spre bine şi acum 
să schimbă spre rău, acum pohteşte un lucru şi acum îl uraşte, 
acum iubeşte şi acum vrăjmăşuiaşte. 

Împotriva acestora hiara are pururea acdiaş inimă, neprefă- 
cută, stătătoare şi nemişcată. Şi de vreme ce omul, când păcătu- 
iaşte, pentru căci are inima prefăcătoare, să depărtează de la 
Dumnezeu şi dă toată voinţa lui şi dragostea la zidiri. Şi, pentru 
ca să facă pocăință adevărată, trebue să schimbe — zice Dum- 
nezeu — acea inimă a lui, vicleană şi amăgitoare care iaste 
nestătătoare şi lesne mutătoare şi să ia inima de hiară, adecă o 
inimă stătătoare, o inimă neschimbătoare, o inimă care să rămâie 
pururea nemişcată de la bine, de la dragostea mea şi de la paza 
poruncilor mele, car€ să nu mai pohtească răul, nici să se abată 
la păcat. Şi aceasta iaste acdia ce zice prorocul Ioil: „Rumpeţ 
inimile voastre“. 

Şi la cea de pe urmă, al treilea lucru carele să urmeze pocăinţii 
cei adevărate iaste aceasta: „7 vremi să vor premeni preste dânsul“. 

Păcătosul, când iase din calea lui Dumnezeu şi să face pre sine 
rob pohtelor celor trupeşti, săvârşaşte toate păcatele cele de 
moarte, dintru carele cele mai mari sunt, precum ne învaţă legia 
lui Dumnezeu şi sfânta Evanghelie, adecă: trufiia, iubirea de argint, 
păcatul cel trupesc, zavistiia, lăcomiia, mâniia şi lenea. 

Deci aceste păcate sunt câle 7 vremi carele să cuvine să le 


14 Antim Ivireanul. Didahii 


210 Antim Ivireanul 





schimbe cela ce va vrea să se pocăiască cu adevărat, adecă să 
prefacă trufiia în smerenie, iubirea de argint în milostenie, păcatul 
cel trupesc în curăţenie, zavistiia în dragoste, lăcomiia în post, 
mâniia în blândeţe şi lenea în rugăciune şi într-alte fapte bune. 
Şi precum când făcea aceste păcate să bucura, să desfăta şi râdea, 
aşa şi când să pocăiaşte să cuvine să se mâhnească, să suspine şi 
să plângă, pentru ca să facă premeneală vremilor şi să se arate 
prefacerea adevărată. 

Cu acest fel de mijloace să face pocăinţa desăvârşit şi plăcută 
şi câştigă păcătosul ertăciunea deplin, să împrietenește cu 
Dumnezeu şi să face iară vas darului celui dumnezeesc. 

Drept acdia dară, feţii miei, de vreme ce pocăinţa are putere 
ca aceasta, precum aţ auzit şi nu iaste altă cale şi altă mijlocire 
pentru ca să vă mântuiţ sufletele voastre, fără numai cu pocăinţa, 
trebue dară toţ şi cei tineri şi cei bătrâni şi cei bogaţi şi cei săraci, 
să alergaţi cu osârdie la această pacinică linişte a mântuirii, pentru 
căci veţi afla toţ odihnă sufletelor voastre, după cum zice Hristos 
la Evanghelie şi toţi vă veţi mântui. 

Pocăinţa aceasta iaste cetatea cea minunată în patru cornuri 
ce au văzut sfântul loan la Apocalipsis, în 21 de capete, carea 
avea 12 uşi: 3 de spre răsărit, 3 de spre miazănoapte, 3 de spre 
amiazăzi şi 3 de spre apus, pentru ca să poată întra printr-însele 
toţi şi cei mici şi cei mari, bătrânii şi tinerii şi fieştecarele după 
rânduiala sa şi după vârsta sa: prin cele de spre răsărit să între 
cei tineri, ca cei ce sunt la răsăritul vieţii; prin cele de spre amia- 
ză să între bărbaţii carii să află în mijlocul vârstii; prin cele de 
spre amiazănoapte cei bătrâni, al cărora le iaste sângele rece şi 
albiciunea zăpezii o ţin în barbă; şi prin cele de spre apus să 
între, fără de nici o deznădăjduire, cei ce sunt la sfârşitul vieţii şi 
au amândoao picioarele în groapă şi sufletul în buze, al cărora 
milostivirea lui Dumnezeu le va priimi pocăinţa. 

Drept acdia, în toată vremea, iar mai vârtos în zilele acestia a 
sfântului post, vă chiamă pre toţ milostivul Dumnezeu, carele 

pohtâşte mântuirea tuturor, zicând: „Întoarceţi-vă cătră mine şi 
mă voiu întoarce cătră voi“. 

Drept acâia nu învârtoşaţ inimile voastre, ci cu vitejie creşti- 
nească lepădaţ lucrurile întunerecului, adecă strâmbătăţile, 
jafurile, clevetirile, zavistiia, urâciunea, vrajba, curviile şi toate 
necurăţiile şi vă îmbrăcaţi cu armele luminii, cu credinţa, cu 
nădejdia, cu dragostea, cu frica lui Dumnezeu, cu cuceriia şi cu 
smereniia, pentru ca să suppuneţi cu aceste bunătăţi pre împo- 
trivnicul vostru, pre diavolul, trupul ce tirăneşte şi patemile cele 
ce strică sufletul şi să vă faceţi moşteni împărăției ceriului, a căriia 
să vă învredniciţi toţi, cu darul şi cu mila lui Dumnezeu. Amin. 


CUPRINS 
CUVÂNT DE ÎNVĂȚĂTURĂ LA POGREBANIIA OMULUI 
PRESTĂVIT 


Mult pătimaşul acela şi îngăduitoriul Iov, piatra răbdării, după 
luptele cele mari ce i-au făcut vicleanul diavol şi l-au golit ca într- 
o clipă de ceas de toate averile lui şi l-au lipsit de toată cinstea, 
de toată bogăţiia, de toată slava şi de toate soțiile lui şi au rămas 
numai cu muiarea, afară din casa lui, şăzând într-un gunoiu, cu 
multă ticăloşie, plin de bube şi de viermi, iar încăş la acestia 
toate, pentru ca să ruşineze pre vicleanul diavol şi să-l biruiască 
cu bărbăţiia sufletului lui şi cu răbdarea, precum zice mai pre 
larg istoria lui, n-au dat nebunie lui Dumnezeu, nici au greşit cu 
buzele lui, măcar că cu acestia toate, socotind şi el deşărtăciunia 
şi ticăloşiia aceştii vieţi şi multele învârtejiri şi prefaceri ale 
lucrurilor omeneşti, plângea şi să tânguia şi suspinând zicea: „Pre 
moartea am chiemat-o să-mi fie tată“, lov, 17, adecă, ea cum ar 
zice: moartea-mi iaste tatăl, carele mă naşte. 

Oare ce poate fi aceasta, iubiții miei, ce zice direptul acesta, 
Iov? Nu iaste lucru împrotivă, nu iaste lucru neunit. Moartea tae 
şi strică ca o sâcere, iar tatăl naşte. Dară cum poate naşterea şi 

stricăciunea să se unească, fiind amândoao împotrivă? Poate că 
de ispitele cele multe ce i s-au întâmplat şi de pagubele cele multe 
ce l-au ajuns îş va fi pierdut mintea, de zice că moartea îi iaste 
tată, sau de multele dureri poate că nu va fi ştiind ce grăiaşte? 

Ba, iubiții miei, ba! Nu ş-au pierdut mintea şi ştie ce grăiaşte. 
Ci numai socotind că cu alta nu să poate mântui omul, nici să 
poate odihni de patemile şi de ticăloşiile aceştii vieţi, fără numai 
cu moartea, precum şi într-alt loc zice: „Moartea iaste odihna 
omului“. Iov, 3. 

Dară stau de mă mir pentru ce nu zice: pre moartea am 
chiemat-o să-mi fie mântuire, ce zice: pre moartea am chiemat- 
o să-mi fie tată. 

Ascultaţi, iubiții miei, socoteala şi învăţătura cea creştinească. 
Au cunoscut şi au preceput cum că iaste la fieştecare creştin trei 
naşteri: una trupească, alta sufletească şi alta mântuitoare. Deci, 
naşterea cea trupească iaste aceia ce să naşte neştine trupeşte, 
din tată şi din mumă, precum o vedem aceasta totdeauna, nu 
numai la oameni, ce şi la dobitoace. Şi pentru aceasta să numeşte 
naştere trupească, precum zice şi domnul Hristos: „Că ce e născut 
din trup, trup iaste“. 

A dooa naştere iaste cea duhovnicească şi nu iaste la toţi 
oamenii, ci numai la cei ce s-au născut duhovniceşte din baia 
sfântului botez, pentru carea iarăşi acestaşi Hristos zice cătră 
ucenicul cel ascuns, cătră Nicodim: „De nu să va naşte neştine 
din apă şi din duh nu va putea să între întru împărăţiia ceriului“. 

Iară a treia naştere, ce am zis că iaste mântuitoare, iaste aceasta 
ce zice dreptul Iov, cum că-i iaste tată moartea, pentru căci că 
precum la naşterea cea dintâi trupească, născându-să omul, iase 
dintru întunecatele chisori ale pântecelui maicii sale şi vede 
strălucita lumina soarelui şi precum la a dooa naştere, a băii cei 
duhovniceşti a sfântului botez, iase ommul dintru întuncrecul 
necredinţii şi vine la lumina cunoştinţii de Dumnezeu, strălu- 
cindu-se şi luminându-se din lumina cea cu trei străluciri a sfintei 

troițe, într-acestaş chip şi la naşterea cea dea treia, carea iaste 
mântuitoare, să naşte sufletul omului şi iase dintru întunerecul 
şi tina trupului, ca dintr-o puşcărie întunecată şi merge să vază 
lumina cea strălucitoare şi slava cea fericită a vieţii cei de pururea. 

Această naştere a mântuirii pohtiia să vază şi prorocul David 
şi pentru aceasta zicea: „Scoate, Doamne, din temniţă sufletul 
mieu, ca să mărturisească numele tău“, Psalm. Aşijderea şi feri- 
citul Pavel zicea: „Pohtesc să mă sloboz din trupul acesta şi să fiu 
împreună cu Hristos“, Filipis, |. 

Această naştere, a treia iaste cu mult mai bună şi mai de folos 
decât celialalte, pentru căci naşterea cea trupească să numeşte 
naştere întunecată, iar naşterea cea duhovnicească, a sfântului 
botez, să numeşte luminată. Şi pentru aceasta sfântul botez să 
zice luminare şi cei botezaţ să numesc luminaţi. 

Iar a treia naştere, a morţii, care iaste mântuitoare, iaste far'de 
greşală şi făr'de primejdie la omul cel credincios şi drept, căci nu 
poate să mai păcătuiască după moarte. 

Drept acdia alergăm toţ credincioşii şi mergem împreună cu 
priiatenii noştri şi cu rudeniile, petrecându-i până la groapă (sau 
besecrică), cu adunare de preoţi cucernici, cu mulţime de creştini 
credincioşi, cu cântări sfinte, cu făclii aprinse şi cu tămâeri şi cu 
toate alte slavoslovii şi podoabe luminate. 

Dintr-această naştere s-au născut astăzi şi sufletul cel curat al 
acestui fericit frate (cutarele) ce au murit. Şi de vreme ce ş-au dat 
obşteasca datorie, după rânduiala cea creştinească şi-l petrecem 
la groapă şi să desparte de noi dintr-această viaţă, pre carele 
nădăjduim şi noi să-l vedem în cdlialaltă viaţă, trebuiaşte să-i 
dăm cu toţii o ertăciune şi mă rog să ziceţ cu toţii, din tot sufletul 
vostru: Dumnezeu să-l iarte. De vreme ce au vieţuit ca un om şi 
au petrecut cu noi într-această lume poate că va fi amărât sau va 
fi scârbit pe cineva, sau cu cuvântul, sau cu fapta; şi pentru aceasta 
iară să-i zicem cu toţii: Dumnezeu să-l iarte, căci această călătorie 
iaste să o facem cu toţii. Şi pentru ca să putem câştiga şi noi, 

după moarte, această plată a ertăciunii de la cei vii, pentru aceasta 
să zicem şi a treia oară: Dumnezeu să-l iarte şi pre noi să ne 
miluiască, ca un bun şi iubitoriu de oameni. Amin. 

CUPRINS 


CUVÂNT DE ÎNVĂȚĂTURĂ IARĂ LA PRESTEVIREA OMULUI 


Întristat, jalnic şi amar să vede a fi răspunsul morţii la om, de 
vr&me ce Dumnezeu pe strămoşul nostru Adam, pentru păcatul 
neascultării, l-au osândit spre moarte, zicându-i: „Pământ eşti şi 
în pământ vei merge“. Însă de va sta neştine să ia seama cu tot 
dinadinsul socoteala aceii osânde şi sfârşitul acelui răspuns a lui 
Dumnezeu nu o va afla să fie muncă şi pedeapsă, ce mare facere 
de bine şi mare dobândă. Pentru căci de n-ar fi hotărât Dum- 
nezeu moartea la om era să se facă răotatea nemoartă şi păcatul 
necurmat. Şi pentru aceasta zice Sfânta Scriptură şi acum „ca nu 
cumva să întinză mâna sa şi va lua din lemnul vieţii şi va mânca 
şi va trăi în veci“. 

Preceput-aţ pricina, cum că după ce au mâncat din lemnul 
cunoştinţii şi au căzut în păcatul neascultării l-au oprit Dumne- 
zeu să nu carea cumva să mănânce şi din lemnul vieţii şi va trăi 
în veci şi să se facă răutatea nemoartă şi va rămânea omul cu 
păcatul făr'de moarte. Şi apoi ce altă nevoe mai rea şi mai cumplită 
ar fi putut fi la ticălosul om, decât aceasta? 

Drept aceia, mare folos şi mare dar şi milostivnică vindecare 
s-au dat omului de la Dumnezeu, ca să moară şi să se strice acest 
trup al păcatului şi să înviiaze la înviiarea cea de obşte alt trup, 
duhovnicesc, făr'de stricăciune şi făr'de moarte; că mare dobândă 
să face omului moartea, după cum zice şi sfântul Grigorie Bogo- 
slov, că să tae păcatul, pentru ca să nu rămâe răutatea nemoartă 
şi să face munca milostivire şi iubire de oameni. Pentru aceasta 
(s-au zis în Scriptură): „Pământ eşti şi în pământ vei merge“. 

Pentru aceasta l-au scos domnul Dumnezeu din raiu, să lucreze 
pământul, dintre care s-au luat. Pentru aceasta i-au zis: „Întru 
sudoarea feţii tale vei mânca pâinea ta, până te vei întoarce în 
pământul dintru carele te-ai luat“. Pentru aceasta s-au învălit cu 
foi de smochin. Pentru aceasta s-au îmbrăcat cu îmbrăcăminte de 
piei, care îmbrăcăminte nu iaste alta, după cum zice iarăşi sfântul 
Grigorie „fără numai acest trup gras şi muritoriu“. 

Drept aceia „acest trup gras“, o, iubiții miei ascultători, ca un 
trup al păcatului l-au dezbrăcat astăzi şi l-au aruncat la pământ 
ca o haină veche şi stricată. 

Şi acest fericit răposat, fratele nostru (cutarele) s-au dezbrăcat, 
zic, de trupul acesta, pentru ca să se îmbrace cu altul, fără de 
stricăciune, au lăsat lăcaşul cel pământesc pentru ca să câştige 
alt lăcaş, în ceriuri, precum mărturiseşte fericitul Pavel, zicând: 
pentru că ştim că de să va surpa casa noastră cea pământească a 
trupului, avem zidire de la Dumnezeu casă vecinică în ceriuri, 
nefăcută de mână. Şi de vreme ce petrecem fericitul lui suflet în 
mâinile lui Dumnezeu, cu adunare de preoţ cuciarnici, cu mulţime 
de creştini credincioşi, cu cântări sfinte, cu făclii aprinse şi cu 
tămâeri şi cu toate alte slavoslovii şi podoabe luminate. 

Dintr-această naştere s-au născut astăzi şi sufletul cel curat al 
acestui fericit frate (cutarele) ce au murit. Şi de vreme ce ş-au dat 
obşteasca datorie, după rânduiala cea creştinească şi-l petrecem 
la groapă şi să desparte de noi dintr-această viaţă, pre carele 
nădăjduim şi noi să-l vedem în ceialaltă viaţă, trebuiaşte să-i dăm 
cu toţii o ertăciune şi mă rog să ziceţ cu toţii, din tot sufletul 
vostru: Dumnezeu să-l iarte. De vreme ce au vieţuit ca un om şi 
au petrecut cu noi într-această lume, poate că va fi amărât sau va 
fi scârbit pre cineva, sau cu cuvântul, sau cu fapta şi pentru aceasta 
iară să-i zicem, cu toţii: Dumnezeu să-l iarte, căci această călătorie 
iaste să o facem cu toţii. Şi pentru ca să putem câştiga şi noi, 
după moarte, această plată a ertăciunii de la cei vii, pentru aceasta 

să zicem şi a treia oară: Dumnezeu să-l iarte şi pre noi să ne 
miluiască, ca un bun şi iubitoriu de oameni. Amin. 


CUPRINS 


SCRISOAREA LA LEAT 7220, ÎN LUNA GHENARIE, ÎN 13 ZILE 


Duminecă, la vreme de chindie, prealuminatul domn Io Cos- 
tandin Basarab Brâncoveanu voevod, având prepus pentru nişte 
lucruri ce le-au adus întâmplările vremii de s-au făcut, cum să se 
fie făcut cu învăţătura şi îndemnarea noastră şi fiind măriia-sa 
îndemnat de nişte obraze mari besericeşti şi mireneşti, pline de 
zavistii şi de răutate au trimis la noi cu poruncă mare pre 
duhovnicul lui pre episcopul Nisis chir Mitrofan Thasitul, carele 
era sfetagoreţ de la mănăstirea Dionisiului, de ni-au zis au să fac 
paretisis de bună voia mea, şi să-mi las scaunul, să es, au să mă 
scoaţă măriia-sa cu sila şi să scrie la Țarigrad să mă şi catheri- 
sească. Pentru care lucru, mergând eu la curte marţi seara şi, 
vorbind în taină cu măriia-sa, i-am zis cum că mă las de vlădicie, 
de voia mea, şi într-acel ceas i-am dat şi scris aceste 12 capete, 
carele însămnăm aici, să se afle la cei de pre urmă, spre aducere 
aminte şi să cunoască fieştecine şi nevinovăția noastră. 

„Domnul au fost luminarea mea şi mântuitoriul mieu“, Psalm 
26. Această scrisoare ce o închin întru înţeleapta socoteala măriei- 
tale, mă rog ca unui domn milostiv şi iubitoriu de Hristos să o 
citeşti, când vei avea îndel€te, cu blândeţe, pentru dragostea 105 
TpAGTATov Xv (= preablândului Hristos) şi cele scrise să le 
socoteşti toate cu amăruntul, cu judecata dreaptă, că le vei afla 
adevărate; şi scoate den inima mării-tale acel ghimp, că nu sunt 
(ştie Domnul) precum mă socoteşti mării-ta şi precum uE 
ViGooaiyobv (= mă limbuţesc) împrotivnicii miei şi am nădejde 
pre Dumnezeu ca să va descoperi dreptatea mea fără de zăbavă; 
OTL £y09 Ev OXOXLO OV Eropevonv, Goi 5E Kwpre, edEnoov (=că eu 
întru nerăutatea mea am umblat, iar tu, Doamne, mă miluiaşte). 

Ştiu că vrăjmaşii miei A6Yov TOApAvouOv KOTEOEvTO KOT' EuOW= 
(cuvânt făr'delege au pus asupra mea) înaintea făcătoriului mieu 
de bine, carele eşti măriia-ta; şi la aceasta ce alta pociu zice întâi, 
fără numai: 

|) De am viclenit pre măriia-ta, au casa măriei-tale, au am 
vreun gând rău să fac (în cât va îndelung răbda Dumnezeu să 
trăesc pre pământ), au în viaţa măriei-tale, au după petrecaniia a 
mulţi ani ai măriei-tale, să fiu eu supt legătura cea grea a 
afurisaniei; iar de nu, să fie cei ce au grăit rău cătră măriia-ta 
(asupra nevinovatului) fărădelege, în trufie şi în defăimare. 

2) A dooa, de am grăit au în beserică (propoveduind cuvântul 
lui Dumnezeu), au afară, în taină, sau de faţă înaintea măriei- 
tale, au şi pe după dos vreun cuvânt carele să nu fie fost pre 
plăcerea măriei-tale, l-am grăit xpeooTy&G! ca un păstoriu 
sufletesc, iar nu cu vicleşug, să te vatăm, au trupeşte au sufleteşte. 

3) Eu aici, în ţară, n-am venit de voia mea, nici de vreo sărăcie 
sau lipsă; nici mănăstirea Sneagovului o am luat-o cu de-a sila. 
Iară ce am lucrat în 7 ani, ce am făcut acolo (nu atâta din venitul 
casei, cât din sudorile feţii mele), lucrurile acelea mărturisesc la 
toţi, şi măcar că măriia-ta nu pohtiiai să es de acolo, iar cine au 
fost pricinuitorii eşirii mele vor da seama înaintea lui Dumne- 
zeu; iară încailea am eşit cu cinste şi nimenea nu mi-au luat seama, 
căci să vedea că am făcut şi am adaos, iară n-am stricat, iar nici 
datorie am lăsat. 

4) La episcopiia Râmnicului puiu martur TOV KPVpoKApPĂLoYvĂ 
Grw Ov! că nici în visul mieu 5€v 10 epovrăorniko? să mă fac arhi- 
ereu, cunoscându-mă pre mine mai păcătos şi mai nevrednic decât 
toţ oamenii pământului. lar de vreme ce 0 1% N%VTO NpPOG TO 
GvupEpov ovkovouov Oe6c?, aşa au vrut, să rădice, din pământ 
sărac şi din gunoiu să înalțe mâser, Tod KOPIIGL OVTOV uEeTĂ 
OPXOVTOV AA0D OVTOD, eu ce puteam face? Vnorăynv 10 Ko 
KO LKETEVOOL AVTOV?. 

1 Din datorie. 

Am şăzut şi acolo 3 ani, fără doao luni. Ce am lucrat şi acolo 
(nu atâta din veniturile casei, cât, iară, din osteneala şi sudoarea 
feţii mele), iaste povapOv T01G r&OL€. 

Eşirea mea de acolo n-au fost cu voia mea. Eram odihnit cu 
atâta şi mi-ajungea din destul necazurile ce petreceam; iar apoi 
am eşit cu cinste şi nici seama mi-au luat nimenea, nici datorie 
am lăsat, că aşa ni-au slujit vr&mea. 

5) Mitropoliia n-am luat-o cu sila, nici cu mite, nici cu rugăciuni. 
Facă-mi Dumnezeu răsplătire de va fi urmat vreuna din acâstia, 
ci aşa au fost plăcut înaintea stăpânului Dumnezeu şi au luminat 
pre măriia-ta şi te-au făcut Opyavov! la mijloc, de mi s-au făcut 
mutare dintr-un scaun într-altul. Şi, ştiind că această ovvăpero? 
iaste duhovnicească, am pus osteneli peste osteneli întru toate 
şi am trudit din zi din noapte să înmulţesc talantul Domnului, 
pentru ca să nu mă număr în rândul leneşii slugi; şi am silit, 
după putinţa mea şi după proastă ajungerea minţii mele, de am 
lucrat în viia Domnului, de nu ca cel de la al noaolea ceas, măcar 
ca cel de la al unsprăzecelea ceas şi nădăjduesc că voiu lua de la 
stăpân plată deplin „că iaste volnic pre al său.“ Şi acestia câte am 
lucrat cu mâinile şi câte am grăit cu limba, cine va vrea, să le 
socotească pu On06v A0yIGUOv ANpPOGE NOANNTEG KO KATE Oe0v? 
nici una nu va afla ca să nu fie spre slava lui Dumnezeu, spre 
cinstea măriei tale şi spre folosul ţării. 

6) Răutatea şi zavistiia din lume nici au lipsit, nici va lipsi, 
pentru căci iaste pornit omul din tinereţele lui spre cele viclene 
şi nu să părăseşte a nu zavistui binele şi cinstea altuia. Şi pentru 
aceia ştiu că să nevoesc mulţi ca să strice cu vorbele lor cele 


1 Pe Dumnezeu, care cunoaşte ascunzişurile inimii. 

2 Nu mi-am închipuit. 

3 Dumnezeu, cel ce pe toate le orânduieşte spre mai bine. 
1 Pentru a-l aşeza pe el cu boierii poporului său. 

5 M-am supus Domnului şi l-am rugat pe el. 

6 vederat tuturor. 


Didahii 219 





otrăvicioase 1% XpPnoTă Gov non; şi silesc cu vicleşug ca să te 
îndemne pre măriia-ta să faci celia ce n-ai făcut în tinereţe, spre 
sufleteasca vătămare şi spre clevetirea oamenilor. 

7) Pre cei ce sunt pricina răutăţii îi ştiu cine sunt, ca cum mă 
ştiu însumi pre mine: unii de aicea şi alţii dintr-altă parte, carii 
sunt &ueră&rpentott din rău; iară aş pohti să stau de faţă cu dânşii, 
înaintea măriei-tale şi înaintea a mult norod 10 nopooTNo0ovv* 
cele neadevărate, cu carele mă lupt în zadar. Şi măcar că mie nu 
mi să cuvine, ca unui arhiereu, să grăesc pe nimenea de rău, nici 
să pârăsc, iar mi să pare că cu ajutoriul lui Dumnezeu foarte 
tare s-ar ruşina. 

8) Între celialalte mozavirii şi vânzări ce-mi fac, ca Iuda pre 
Hristos, au zis cătră măriia-ta, cel ce au zis, cum să fiu făcut 24 
de capete asupra măriei-tale împotrivă, ce, şi ce voiu să fac. 
Întreabă pre părintele Nisis, să-ţ spue acele capete ce zic, că i 
le-am cetit într-acel ceas ce au pomenit, de iale, fiind de faţă şi 
Odrianul, care capete eu vream să le arăt măriei-tale tocma de 
atunce şi să-ţ cer voe să mă laş să-i afurisesc de faţă pre cei ce le 
scornesc; dară n-au vrut să mă lase unii. lar de vei pohti măriia-ta 
să ţi le trimiţ să le ceteşti, să vezi ce cinste îmi fac fiii miei cei 
sufleteşti şi ce vorbesc pentru mine; ci zicând eu aceluia ce ţi le-au 
spus, cum că s-au lunecat şi el cu firea, ca toţ oamenii şi cum că 
toate le am însemnate capete şi nevrând să i le cetesc, că nici 
aveam vreme, nici îmi iaste drag să le mai auz, au zis cătră măriia- 
ta 70 &vornaiov!. Dumnezeu să facă plată fieştecăruia dintr-înşii, 
după faptele lor; eu sunt gata. 

9) Iară pentru paretisis ce mi-au venit poruncă de la măriia-ta 


1 Instrument. 

2 Urmare. 

3 Cu cuget drept, fără părtinire şi după Dumnezeu. 
+ Bunele tale moravuri. 

5 Neschimbători. 

S Să arate. 

ca să fac, zic cum că nu îndrăznesc, pentru făgăduialele care dăm 
noi, arhiereii, înaintea lui Dumnezeu, când ne hirotonim (precum 
şi cu mâna scriem în condică, după cum iaste rânduiala 
besericească şi iscălim înaintea celor ce vor să hirotonească), să 
facem paretisis înşine, noi, de voia noastră, căci călcăm porunca 
şi făgăduiala şi Dumnezeu nu glumeşte. Că zice marele Pavel 
EKOGOTOG Ev 6 EKANON Ekei kai uevEro?; iar pentru dragostea 
măriei-tale, de ne vei porunci, vom tace, pentru ca să nu socoteşti 
că-ţ stăm împotrivă; numai fă, măriia-ta, socoteală dreaptă şi cu 
frica lui Dumnezeu. De iaste cu dreptul să zică cineva, unui om, 
cu sila: despărţi-te de muiarea ta şi lipseşte din casa ta şi din 
toată agonisita ta făr'de nici o vină, pentru carele iaste zis (măcar 
că iaste împreunare trupească): „Unde Dumnezeu au împreunat, 
omul să nu desparţă“, dară cu cât mai vârtos să îndemne cineva 
pre un arhiereu să-ş lase eparhiia, fără vină şi făr'de judecată, că 
iaste împreunare duhovnicească, carele are datorie, până la 
vărsarea sângelui, să nu-ş părăsească turma, după cum zice Hristos: 
„Păstoriul cel bun îş pune sufletul pentru oi“; iară încăş eu pohtesc 
să fac voia măriei-tale, iară nu a mea. 

10) Judecă, măriia-ta, ca un domn creştin, de iaste cu cale şi 
de să cuvine să fiu lipsit acuma, la bătrâneţele mele, de amân- 
doao: şi de turma ce mi s-au încredinţat de la Dumnezeu, ca unui 
nevrednic şi de munca şi osteneala tinereţelor mele? Că zice 
Sfânta Scriptură: Ov EKxSwNoeiG 6iG Eni T& avTă|. Şi de vei afla 
măriia-ta că iaste cu dreptate, fie numele domnului blagoslovit, 
de acum şi până în veci. 

11) Iară de vei zice măriia-ta, pentru ce am îndatorit casa, de 
am făcut cele ce am făcut, am multe, de mi s-ar ţinea în seamă, 
carele nu sunt făr'de cale, numai le las şi zic că am cheltuit ca la 
o casă a mea, cum cheltuiaşte fieştecine la casa sa şi ca un păstoriu 


1 Contrariul. 
2 Fiecare, unde a fost chemat, acolo sa rămână. 

adevărat, iară nu ca un năemit carele junghe şi strică. Şi alta: pre 
aceste vremi aş pohti să ştiu, cine nu iaste datoriu, din câţ ne 
fiiarbem într-această ticăloasă de ţară? Că întâi şi pre măriia-ta 
te auz totdeauna zicând cum că iaste datoare ţara cu doao sute 
şi mai multe de pungi; oare acea datorie măriia-ta o faci, au 
întâmplările vremii? Adevărat, întâmplările vremii. Şi acestia au 
adus şi pre alţii şi pre mine la datorie. lar mă rog măriei-tale să 
nu râmâiu într-aceasta, nici să fiu lipsit de mila măriei-tale. 

12) Între altele să cuvintează şi aceasta cum că sunt strein şi 
nu s-au cuvenit să fiu eu mitropolit. În Hristos suntem toţ una. 
Şi apoi n-am fost numai eu episcop şi mitropolit strein în Ţara 
Românească, ci au fost şi alţii mulţi, precum să văd în condice şi 
precum să politiceşte în toată beserica, precum şi domni au stă- 
tut şi de ţară şi streini, ca şi în toată lumea; că Dumnezeu au 
făcut lumea slobodă pentru toţ. Şi un lucru ce nu să face, nici să 
strămută la o beserică de cele proaste, sau la o mănăstire, pentru 
carele nu iaste hotar besericesc, iară de să va şi întâmpla vreo 
pricină 1] evioyn, îl Sun! râpştesc cei mai mulţi şi zic că iaste 
păcat; dară cu cât mai vârtos să se strămute capul besricii a 
vreunii eparhii şi să nu să vatăme multe suflete şi să nu urmeze 
multe lucruri necuvioase, precum vedem că să fac în bogate locuri. 

Şi cum că poţ măriia-ta să faci ce vei vrea, după pohta măriei- 
tale, iaste lucru adevărat; iar eu încă zic să faci şi după pohta lui 
Hristos de mă ţii cu tot dinadinsul greşit măriei-tale „lăsaţ şi să 
va lăsa voao“. 

Acâstia spre îndreptarea mea le scriu, în dreptate şi în adevăr. 
Iar din ce am zis înaintea măriei-tale nu voiu eşi; fie după cum 
pohteşti şi Dumnezeul păcii să fie cu măriia-ta. 


1 Nu vei pedepsi de două ori pentru aceeaşi (faptă). 

DUMINECĂ LA FEVRUARIE 3 ZILE, RĂSPUNSUL CE AM DAT 
A DOA OARĂ CUPRINS 


„Ev T&OL TOiG A6YOIG GOV WIuvNGKOv TE EGKATA GOV, Kai €iG 
TOV Alva OLX” &HOPTIGeIG:“ zice Sirah. Iarăşi şi a doa oară fac 
supărare măriei-tale cu această puţinică a mea cucernică scrisoare 
şi zic cuvântul lui David: „Mâniiaţi-vă şi nu greşiţi celia ce ziceţ 
în inimile voastră.“ Şi ia seama (pentru dragostea lui Hristos) 
acestor scrise cu gând drept şi de pohteşti ca să fii şi măriia-ta 
odihnit şi fără vătămare sufletească şi să fiu eu mulţumit, mă rog 
ţine cumpăna judecății drept şi nu lăsa să-ţ spurce unii şi alţii 
auzurile, cu vorbele lor cele otrăvicioase. Că zice David: „Mincinoş 
fiii oamenilor în cumpene a face strâmbătate.“ 

Măriia-ta, când ai trimis la mine pe părintele Nisis, mi-au zis 
chiar în faţă, au să fac, după cum îmi porunceşti măriia-ta paretisis 
de voia mea, au peste 15 zile vei face măria-ta precum vei şti, de 
mă vei scoate cu paguba mea şi cu ruşine. Eu încă, pentru ca să 
nu mă arăt cătră măriia-ta iubitor de scandale şi să potolesc 
mâniia măriei-tale am zis cătră sfinţiia-sa că voiu face după cum 
îm porunceşti şi voiu veni la măriia-ta, precum am şi venit. Şi 
într-acel ceas mi-am dat cu cucerie toată voinţa mea înaintea 
măriei-tale şi prin glas viu şi în scris, socotind că după ce vei ceti 
măriia-ta acele 12 capete ce am scris într-acea foiţă ce ţi-am dat 
B£ng ueraueimbă! şi vei lăsa pre Irod (pre carele te îndeamnă să 
face aceasta) ca pre un mincinos, că nu ştie a cânta alliluia şi nu 
vei întra în păcat cu mine şi în clevetirea a toatei lumi. lar de 
vreme ce văz că te nevoeşti măriia-ta, cu tot dinadinsul să o 
isprăveşti aceasta, iarăşi zic că nu voiu eşi din porunca măriei- 
tale. Numai mă rog măriei-tale să-ţ fie milă de bătrâneţele mele 


1 Sau dreaptă, sau nedreaptă. 
2 În toate cuvintele tale adu-ţi aminte de cele de pe urmă ale tale şi în veci 
nu vei greşi. 

şi de neputinţele ce am; şi precum te-au luminat Dumnezeu de ai 
aflat chiverniseala acelor trei pungi (precum mi-au zis Nisis) să 
afli şi celoralalte 4 şi să-mi iai zapisele de la datornici să mi le dai 
în mâna mea. Şi aşa voiu face şi eu scrisoare de la mâna mea Tîlg 
nOapouTnoeoc?. Şi aceasta nu pentru alta, fără numai ca să ia sfârşit 
scandilile carele vei fi socotind măriia-ta că doară să trag de spre 
mine; şi aşa vei fi măriia-ta fără păcat şi eu mulțemit şi odihnit şi 
cel ce va fi în urma mea va fi pre lege şi nu fărădelege, pentru căci 
atunci mă voiu lăsa de voia mea. Iar într-alt chip, veri cu ce mijloc 
voiu eşi, nu va fi nici să va putea numi, cel de pe urma mea, pre 
lege; că de să va face şi catherisis*, după cum înţelegem, va fi ca 
aceia ce au făcut acum lui Alixandrias; ce şi ac€ia nu iaste 
catheresis, ce batjocură bescricii lui Dumnezeu şi sfintelor taini, 
pentru care lucru cel ce lăcuiaşte în ceriuri va râde de dânşii şi 
Domnul va batjocori pre ei. 

Iară măriia-ta fă ca un domn creştin şi milostiv şi nu mă lăsa 
să es obodit şi cu lacrămile pe obraz, că va fi păcat. Şi precum nu 
te pripeşti la cele politiceşti a face răsplătire pentru cinstea 
domniei, aşa nu te pripi nici la cele besericeşti, pentru cinstea lui 
Dumnezeu; că răul a să face iaste lesne, iar a să desface iaste cu 
nevoe. Îţ mai ia seama de aceasta şi Dumnezeu să te lumineze să 
faci ce ar fi mai cu cinste şi mai de folos, a căruia nespusă milă 
rugăm să fie pururea cu măriia-ta. 

Obiditul rugător al măriei-tale, 

Antim al Ungrovlahiei. 


1 Te vei răzgândi. 
2 Paretisis = renunțare. 
3 Caterisire ş demitere din tagma eclesiastică. 

ÎNCEPĂTURĂ ŞI ÎNVĂȚĂTURĂ PENTRU ISPOVEDANIE doica 

Cel ce va să se ispoveduiască să-l aducă să stea înaintea icoanei 
domnului nostru lisus Hristos şi să înceapă duhovnicul, carele 
va fi: BarcBen Br Hurbi, C'rBiti X€2, reani nomnaSn 12, npiuab'ref. 
După aceia: romer MA be să-l zică cel ce va să să ispoveduiască 
(de va şti carte), iar de nu va şti, să-l zică duhovnicul. 

Şi după aceia să grăiască duhovnicul cătră cel ce va să să 
ispoveduiască: iată, fiiul mieu, că nevăzut stă înaintea noastră 
domnul nostru lisus Hristos, să-ţ priimească ispovedaniia ta. Deci 
nimic să nu sfieşti, sau să te ruşinezi, nici să te spăimântezi şi să 
ascunzi ceva de cătră mine, ci cu îndrăzneală să-mi spui toate 
câte ai greşit, ca să priimeşti ertăciune de la domnul nostru lisus 
Hristos. lată chipul sfinţiei-sale aici, înaintea noastră. lar eu numai 
ce sunt mărturie, ca să mărturisesc înaintea sfinţiei-sale toate 
câte-mi vei grăi cătră mine. Iar de vei ascunde ceva de cătră mine 
vei să aibi îndoit păcatul şi osânda. Deci ia-te aminte, deaca ai 
venit la doftor, să nu te duci netămăduit. 

Şi aşa să-l întrebe pre acela foarte cu dinadinsul, una după 
alta şi să-i îngăduiască până ce-i va răspunde. Deci iar să grăiască 
duhovnicul cătră dânsul: spune-mi, fiiule, au doară ţe-ai stricat 
curăţiia ta cu malachiia? Şi iar îmi spune: au doară ai căzut în 
păcatul sodomiei cu cineva, sau cineva cu tine? Au doară ai căzut 
în păcat cu muiare? Sau şi cu câte ai căzut şi ce chipuri au fost: 
de cele văduve, au de cele cu bărbat? Pentru că cela ce cade în 
păcat cu muiarea ceia ce are bărbat, acela să chiamă preacurva- 
riu. Aşijderea şi muiarea carea va cădea în păcat cu altul, având 
ia bărbat să chiiamă preacurvare. 


1 Binecuvântat este Dumnezeul nostru. 

2 Sfinte Dumnezeule. 

3 Doamne miluieşte (de 12 ori). 

+ Veniţi (să ne închinăm). 

5 Miluieşte-mă Dumnezeul (începutul Psalmului 50). 

Şi iar îl întreabă pre acela, pentru amestecarea de sânge: spune- 
mi, fiiule, au doară ai căzut cu rudeniile tale, sau cu fină-ta, sau 
cu naşă-ta au ce chipuri au fost? Că acâstia să chiamă amestecare 
de sânge? Spune-mi au doară ai căzut cu dobitoc sau cu pasăre? 

Iar de va fi însurat acel ce să ispoveduiaşte să-l întrebe: spu- 
ne-mi, fiiule, au doară ai căzut în păcat cu fămeia ta, peste fire, 
afară den fire? Au doară mai nainte de nuntă, fiind logodit cu 
dânsa, ai căzut în păcat? Sau au doară ai căzut în păcat cu alt 
feliu de oameni, care sunt de altă lege? Că acel păcat să canoneşte 
mai greu cu un an de alte păcate care sunt. 

Spune-mi, fiiule, au doară ai omorât pre cineva cu voia ta, sau 
făr' de voia ta? 

Şi iar îmi spune, au doară ai furat ceva şi mai pre urmă s-au 
făcut afurisanie? Sau au furat altul şi au adus la tine? Şi de vei fi 
furat ceva, să întorci; şi îndată cum vei întoarce, să alergi la 
arhiereu şi să-ţ iai canon de la dânsul şi să te iarte de afurisanie, 
să întorci, adecă să plăteşti. 

Spune-mi, fiiule au doară ai jurat cu strâmbul şi în ce chip te-ai 
jurat: cu voia ta, au făr'de voia ta? Au doară ai băgat vreun sărac 
în nevoe? Au doară faci năpaste cuiva, au ai făcut? Au ai oprit 
simbriia cuiva? De vei fi năpăstuit pre cineva, sau năpăstueşti, să 
întorci. 

Spune-mi, fiiule, au doară eşti cititoriu de stele, au faci 
farmece? Sau ai vărsat ceară, sau plumbu? Au doară ai adus în 
casa ta fărmecătoare, de te-au isbăvit de farmece? Au doară le 
faci tu însuţi, sau le-ai făcut vreodată? Sau ai făcut farmece spre 
stricăciunea cuiva? Au doară legi dobitoacele, ca să nu le mănânce 
lupii? Sau ai pus pre alţii de au făcut de acestia lucrure? Au doară 
ai legat pre bărbat cu fămee? Au altă legătură pentru vreo boală? 
Au porţi niscari baere, au erbi? 

Şi de să va afla cum că au făcut el de acestia, sau îi va fi făcut 
lui alţii, unul ca acela să canoneşte 6 ani, precum iaste porunca 
sfintelor canoane. lar meşterul acela carele le face acest feliu de 

lucrare să canoniseşte ca un ucigaş, adecă ani 20, precum 
porunceşte marele Vasilie. 

Şi iar îi zice: spune-mi, fiiule, au doară ai ocărât pre părinţii 
tăi, sau pre vreun om, sau călugăr? Au doară ai vrajbă cu cineva? 
Pentru că de vei avea vrajbă cu cineva, darurile tale şi pravila ta 
nu iaste priimită înaintea lui Dumnezeu şi nici alteceva, orice vei 
face, nu sunt priimite. 

Spune-mi, fiiule, au doară ai mâncat carne mortăcină, sau 
sânge de cel oprit, sau de lupi mâncat, sau de vulturi omorât? 
S-au te-ai spurcat cu altceva? Sau pre posturi, miercurea sau 
vinerea, te vei fi spurcat? Au doară ai închinat pre cineva 
diiavolului? Sau ai hulit, sau ai înjurat sfânta lege, sau credinţa, 
sau altăceva hulă? Sau ai anathimit pre om? Sau grăeşti minciuni 
şi te juri în minciuni? Au doară eşti trufaş? Sau doară te îmbeţi, 
pentru care iaste aceasta periciune şi trupeşte şi sufleteşte? 

Deci acestia toate de acum înainte iaste să te păzeşti foarte şi 
să te iai aminte, pentru că iată că de a doao oară te botezi, dupre 
cum iaste taina credinţii creştineşti şi de acum înainte să pui 
începătură bună, cu ajutoriul lui Dumnezeu. 

Şi de glume să te fereşti, să nu faci pre oameni să râză, că 
acestea nu sunt creştineşti, ci cu dreptate şi cu curăţie şi cu 
smerenie să-ţ petreci viaţa, pentru ca să-ţ ajute Dumnezeu. 

Şi după ce va zice el acestea toate cătră dânsul cu amăruntul 
şi acela iar să va făgădui de acestia, de toate să să părăsească, 
atunce îndată pleacă în genunche cel ce să ispoveduiaşte şi să-i 
citească duhovnicul molitvă. Deci, după ce-i va citi molitva, să 
ZiCĂ: AOCTOHHO €c'T!, caaBa... H HE? şi otpust?. 

Atunce îl canoneşte duhovnicul pre dânsul, după cumu-i va fi 
greşalele lui. Şi de va avea acela multe păcate, îl canonâşte în 
care păcat iaste mai mare din celealalte, adecă care păcat are ani 
mai mulţi; şi celealalte păcate toate într-acel canon să iartă. 

Deci atunci iar zice duhovnicul cătră dânsul: iată, fiiule, că 
atâţea ani porunceşte sfânta pravilă ca să nu te priceştueşti 

sfintelor taini. Numai când va fi la praznicele cele mari, când va fi 
vr&mea de priceştenie, în loc de priceştenie să iai aghiazmă. Şi 
de te vei ţinea, adecă de te vei opri de sfânta priceştenie, pre 
cumu-ţ dau canon, ţi să vor erta păcatele; iar de vei trece, adecă 
de nu vei băga seamă, ludă te vei face. 

Al doilea şi să păzeşti, de ţi să va tâmpla boală grea, de moarte, 
atuncea să te priceştueşti; şi de te vei scula iar să stai într-acel 
canon care ţi s-au poruncit şi să pui măsură, iar să ţii mai nainte 
cu un an, în care te-ai priceştuit, să plineşti măsura anilor care-ţ 
sunt porunciţ. 

Şi tu care eşti duhovnic ia aminte şi aceasta că, dă să va părăsi 
omul de păcat, atuncea să canoniseşte şi să priimeşte, precum 
porunceşte canonul al marelui Vasilie. Iar în câtă vreme va fi el 
înpăcat nici nu să socoteşte canonul lui. Iar de va ţinea câtăva 
vr&me să nu să priceştuiască şi apoi iar să va tâmpla de va cădea 
în păcat, iar să pue începătură canonul dentru-întâi. lar după ce 
să va părăsi el de păcat şi să va fi oprit den voia lui şi de 
priceştenie, sau de porunca altui duhovnic, atuncea i să socotesc 
lui şi acei ani în canon. Iar de să va afla vreun om cucerit şi de să 
va nevoi el să facă câtăva seamă de metanii, în zi şi în noapte, să- 
i pogori lui un an, mai jos de măsura anilor de priceştenie. Iar de 
va nevoi el să dea milostenie, pre cât îi va fi puterea, iar să-i laşi 
lui, şi alt an. Iar de va posti el miercurea şi vinerea, precum 
porunceşte sfânta pravilă, lasă-i lui şi alt an; de va ţinea lunea, 
de dulce să nu mănânce, lasă-i lui şi alt an. 

Iar de va fi omul de treizeci de ani, sau şi mai jos şi alt an să-i 
laş lui. Iar de va fi de douăzeci de ani, sau şi mai jos mai puţin să 
să canonească. lar de nu va suferi acâstea care zisem mai sus, să 
plinească toţ anii care am zis mai sus, desăvârşit precum i s-au 
poruncit întâi; că acestea semuiri, adecă tocmire, iaste a sfântului 

1Vrednic este. 


2 Slavă... şi acum... 
Rugăciune finală. 


228 Antim Ivireanul 





Ioan Postnicul şi mai mult acei 15 ani ai preacurviei şi ai sodomiei 
şi ai dobitoacelor îi pogoară până la trei ani, însă cu adevărat de- 
i va posti aceşti trei ani necurmat, adecă desăvârşit, cu post în zi 
odată să mănânce şi metanii să facă, cum i să va porunci de la 
duhovnic afară osebi de sâmbătă şi de duminecă. Iar alţi părinţi 
de acestea n-au poruncit, numai de sfânta priceştenie să fie opriţ, 
după greşala lor. Iar de păcatul curviei, până la patru ani să-l 
pogoare dinpreună să ţie cu ce i să va porunci, precum s-au zis 
mai sus. 

Iar miercurea şi vinerea să cuvine tuturor creştinilor să pos- 
tească, ca şi cei ce au canoane şi cei ce n-au, pentru că aceasta 
iaste obicinuită creştinilor. 

Iar după cădere în păcat, de va vrea acela să se călugărească, 
doao părţi să ţie şi o parte să-i erţi. Iar de va vrea să meargă la 
obşte jâtie, lasă-i lui canon pre jumătate; iar după ce au luat 
cinul călugăresc şi au căzut în păcat, câţ ani i s-au poruncit, să-i 
plinească. 

Aşijderea şi muerile să le întrebi, au doară vor fi purtând erbi, 
sau vor fi băut erbi să nu facă copii. Sau, de să va afla să fie făcut 
iale lucru ca acesta, ca ucigaşii să se canonească. lar de va fi 
lepădat ea copilul de vreo nevoe, un an să nu să priceştuiască. 
Iar ceia ce va fi purtat erbi, sau va fi purtând, să se lepede şi să să 
canonească şase ani. lar de va face farmece, ca să ştie ce copil va 
face, sau să ştie alte lucruri, şase ani să nu să cuminece. Aşijderea 
să fie întrebate iale de toate păcatele, ca şi partea bărbătească şi, 
în câţi ani să vor afla în canon, să n-aibă voe a frământa prescuri. 

Învățătura besericească la cele mai trebuincioase şi mai de 
folos pentru învăţătura preoţilor, acum într-aceasta chip 
tipărită în sfânta Mitropolie în Târgovişte, la anul de la Hristos 
1710. Să să dea în dar preoților/ 





Anthim cu mila lui Dumnezeu arhiepiscop al Ungrovlahiei, 
preacinstit şi exarh Plaiurilor. 

Cucernicilor preoţi carii vă aflaţi în eparhia smereniei noastre, 
tuturor de obşte, de la atotputernicul Dumnezeu, vă rugăm milă, 
pace, sănătate, viiaţă curată şi spăsenie sufletească, iară dela 
smereniia noastră molitvă, blagoslovenie şi ertăciune. 

La aciastă stepănă înaltă a / arhieriei, întru carea au vrut 
dumnezeescul dar să ne sue, grija cea mai mare şi mai aleasă ce 
avem, nu iaste alta fără numai chivernisirea besericii şi spăseniia 
sufletelor oilor noastre celor cuvântătoare, pentru carele avem 
datorie să priveghem zioa şi noaptea, că avem să dăm seama, 
după cum zice Pavel apostolul; şi după asemănarea începătoriului 
păstorilor lisus Hristos, carele ş-au pus sufletul pentru noi să ne 
dăm şi noi viiaţa pentru paza turmei noastre. 

Însă aciastă bună chiverniseală nu putem noi înşine să o 
săvârşim după cum să cade de / nu vom avea dinpreună lucrători 
şi slujitori, carii să poată ajuta la acest lucru mare, pentru căci 
fiind secerişul mult, trebue şi lucrători mulţi; şi pentru căci iaste 
turma mare, un păstor singur, măcar că iaste mare în vrednicie, şi 
de ar fi cât de procopsit întru politie şi iscusit întru învăţătură, 
iară nu poate să le vază toate, nici să le ştie toate; şi pentru aceia 
dar are pre preoţi şi pre părinţii cei duhovniceşti, carii slujesc 
sfinţitului păstoriu ca nişte ochi să vază toate, ca nişte mâini să 
lucreze cele trebuincioase şi ca nişte picioare să alerge cu mijlocul 
/ lor la trebuinţa tuturor. 

Drept acâia ajutătorii la acest lucru mare al vostru sunteţi voi, 
cucernicilor preoţi, carii aveţi datorie neîncetată, şi cu cuvântul 

şi cu fapta, să lucraţi şi să vă nevoiţi zioa şi noaptea împreună cu 
păstoriul nostru pentru spăseniia aceştii turme cuvântătoare, carea 
au dat-o Dumnezeu în mâinile noastre. Dar oare ce aş putea 
nădăjdui de la voi? Sau ce fel de ajutoriu aş putea să aştept din 
iscusirea voastră? 

Că între celelalte scârbe ce am, de mă rănesc la inimă, iaste 
aceasta / cea mai grea de mă întristez şi mă mâhnesc mai mult, 
că văz între preoţii miei atâta prostie, atâta neînvăţătură şi atâta 
nedumireală, cât cunosc că nu puteţi face vreun ajutoriu sau vreun 
folos ticăloasei turme. Şi pentru acea multă prostie a voastră şi 
neştiinţa la sfânta carte, m-am îndemnat, fiind cuprins de frica 
dumnezeiască, a vă înştiinţa cu această mică cărticea, carea o am 
împărţit în trei părţi. 

În partea cea dintâi s-au pus foarte pe scurt oare carele din 
cele mai trebuincioase şi mai de folos ale sfintei beserici şi ale 
sfintelor / taini, carele sunteţi datori să le ştiţi şi să le păziţi nu 
numai voi, ce şi bieţii creştini prin mijlocul vostru. 

În partea a doao s-au pus învăţătură asupra ispovedaniei, ca 
să ştie fieştecare duhovnic cum să cade să îndrepteze şi cu ce 
mijloc trebue să ispoveduiască pre cei ce vor veni la dânsul. 

În partea a treia s-au pus învățături pentru câte lucruri s-au 
putut afla până întru acest ceas, carele să fac cu necuviinţă şi fără 
de cale, şi trebue ca de acum înainte să nu să mai facă. 

Care o puiu înaintea cucerniciei voastre ca / o masă 
duhovniciască fără de plată, în loc de blagoslovenie; socotind 
cum că cu aceste puţine învățături veţi putea să vă săturaţi de 
lumina cunoştinţii şi să ajutoraţi şi pre creştinii cei lipsiţi. Iară de 
veţi fi şi cu acestia aşa de nesimţitori, cât să nu vă puteţi dumeri, 
nici să vă puteţi îndrepta fiind aşa de puţinele şi foarte pre înţeles 
şi prosteşte, atuncea să va cunoaşte că nu veţi să vă nevoiţi pentru 
dragostea lui Hristos, pentru întemeiarea bescricii, pentru folosul 
creştinilor, şi pentru cinstea voastră şi mai vârtos pentru plata ce 
vi s-ar da / de la Dumnezeu pentru osteneala ce aţi face. Şi pentru 

acâia voi veţi da seama la înfricoşata şi straşnica judecată a lui 
Hristos, căci eu v-am învăţat câte sunt trebuincioase şi de folos, 
şi mi-am făcut datoriia, după cum zice Hristos la Ioan în 15 capete: 
„De n-aş fi venit, şi de n-aş fi grăit lor, păcat n-ar avea, iară acum 
pricină n-au pentru păcatul lor.“ 

Iară de veţi socoti în gândul vostru cum că nu le puteţi face 
acestia pentru nevoile şi păsurile ce aveţi, cu aceasta nimică nu 
vă veţi folosi, nici veţi putea să vă îndreptaţi înaintea dreptului 
judecătoriu. Că zice / Domnul Hristos la Mathei în 22 de capete: 
„Daţi ale chesariului, chesariului şi ale lui Dumnezeu lui Dum- 
nezeu“. Că precum cere împăratul dăjdi de la supuşii lui, aşa 
cere şi Dumnezeu de la creştini, şi mai vârtos de la preoţi, credinţi 
şi fapte bune; de la unul mult şi de la altul puţin şi de la fieştecarele 
după putinţa sa şi după vredniciia ce i s-au dat. 

Drept aceia dară, să lăsaţi toate pricinele într-o parte că sunt 
deşertăciuni; şi nu vă feriţi de a face osteneală, nici vă daţi leneviei, 
căci veţi cădea în blestem, după cum zice sfânta Scriptură la 
Ieremia în 48 de/capete: „Blestemat cela ce face lucrul Domnului 
cu lene“. 

Ce siliți în tot chipul cu pohtă şi cu dragoste pentru spăseniia 
norodului creştinesc. Pentru ca să se învrednicească fieştecarele 
dintru voi să auziţi glasul cel fericit al dreptului platnic al lui 
Hristos: „Slugă bună şi credincioasă, pre puţin ai fost credincios, 
pre mai mult te voiu pune; întră întru bucuriia Domnului“. A 
căriia bucurie să vă învrednicească darul lui Dumnezeu şi 
rugăciunea smereniei noastre“. / 

SCARA ACEŞTII CĂRTICELE CUPRINS 


Crucea ce putere are şi în ce chip trebue să o facem? 

Rugăciunea cea domnească şi ce cuprinde în sine. 

Mărturisirea credinţii câte alcătuiri are şi dintr-însele ce înţelegem? 
Cele 7 taini ale bescricii ce putere şi ce dar are fieştecare? 

Cele 9 porunci mari ale besericii ce ne învaţă să facem? 

Zece porunci ale lui Dunmezeu că să cuvine să le ţinem; că de nu le 
vom ţinea nu împlinim legia. 

7. Daruri ale Duhului Sfânt / carele sunt şi câte? 

8.  Cele3 bunătăţi mari ale bogosloviei. 

9. Patru bunătăţi ale sufletului. 

10. Patru bunătăţi ale trupului. 

11. Şapte păcate de moarte. 

12. Cele 12 roduri ale milosteniei, carele sunt? 

13.  Invăţătură pentru ispovedanie. 

14. Alte învățături trebuincioase. / 


SUP bor 


Crucea iaste un semn şi o armă tare asupra vrăjmaşului, căci 
iaste şi să numeşte puterea şi înţelepciunea lui Dumnezeu, dupre 
cum zice Pavel la capul cel dintâi cătră corinteni. Şi să cade 
creştinului pravoslavnic a-ş face semnul sfintei cruci într-acestaş 
chip: 

Întâi să împreune cele 3 degete ale mâinii drepte (adecă 
degetul cel mare şi cu cele 2 de lângă dânsul) şi puind în frunte 
să zică: în numele Tatălui, apoi puind la buric să / zică: şi al 
Fiiului, apoi puind în umărul cel drept să zică: şi al Sfântului 
Duh, apoi puind în umărul cel stâng să zică: Amin. 


RUGĂCIUNEA CARE AU ÎNVĂŢAT PRE APOSTOLI 
DOMNUL NOSTRU IISUS HRISTOS: „TATĂL NOSTRU 
CARELE EŞTI ÎN CERIURI“ 


Aicea ne învaţă să ştim cum că n-avem alt tată făru numai pre 
Dumnezeu cel din ceriuri, precum la Matheiu, în 25 de capete 

zice: Şi tată să nu chiemaţi voi pre pământ, pentru că unul iaste 
Tatăl / vostru cel din ceriuri. 

Sfinţească-se numele tău. Numele lui Dumnezeu să sfinţeşte 
cu lucrurile şi cu faptele cele bune, precum la Matheiu, cap 5 
zice: „Într-acesta chip să strălucească lumina voastră înaintea 
oamenilor, ca să vază faptele voastre cele bune şi să slăvească 
pre Tatăl vostru cel din ceriuri“. 

Să vie împărăţiia ta. Aicea să roagă sufletul să-şi trimiţă 
Dumnezeu împărăţiia, adecă ajutorul şi dreptatea, ca să-l păzească 
curat şi nebântuit de puteria păcatului, dupre cum apostolul cătră 
romani în 6 / capete zice: „Să nu împărăţească păcatul în trupul 
vostru cel muritor, ca să vă supuneţ întru pohtele lui“. 

Fie voia ta, cum în ceriu, aşa şi pre pământ. La această cerere 
rugăm pre Dumnezeu ca să i să plinească voia pre pământ ca şi 
în ceriu, adecă precum îngerii în ceriuri să supun voei lui Dum- 
nezeu, spre toate lucrurile, făr'de nici o îndoire, într-acesta chip 
şi pre pământ să să plece lui şi oamenii, dupe cum zice Pavel în 2 
capete cătră filipiseni: „Întru numele lui lisus Hristos tot genunchiul 
să va pleca cereştilor şi pământeştilor şi celor de supt pământ“. / 

Pâinea noastră cea din toate zilele dă-ne-o noao astăzi. Cu 
această rugăciune cerem mai vârtos de la Dumnezeu hrana cea 
preste fire a sufletului, carea iaste cuvântul lui Dumnezeu, după 
cum la Matheiu, cap 4 zice: „Nu numai cu pâine va trăi omul, ce 
cu tot cuvântul ce iase din rostul lui Dumnezeu“. 

Şi iartă noao greşalele noastre, cum şi noi ertăm greşiţilor 
noştri. Această rugăciune ne îndemnează mai mult să ertăm 
greşalele celor ce ne greşesc noao, ca şi Dumnezeu să iarte păcatele 
noastre cele ce / în toată vremea greşim de pre cum la Matheiu 
în 6 capete zice: „Lăsaţi şi să va lăsa voao“. 

Şi nu ne duce pre noi în ispită. Prin rugăciunea aceasta cârem 
de la Dumnezeu să nu ne ducă la ispita lumii şi a diavolului şi a 
trupului, pentru că într-acâste trei ispite să cuprinde tot feliul de 
ispită. Ci păzindu-ne de acestia, vom fi păziţi de toată altă ispită. 

Ce izbăveşte pre noi de cel rău. Cu această rugăciune cerem 
de la Dumnezeu să ne mântuiască de tot răul şi de tot păcatul; şi 
mai ales ne rugăm să izgonească / de la noi tot vrajmaşul su- 
fletesc în vremea morţii. 

Că a ta iaste împărăţiia şi puteria şi slava în veci. Amin. Cu 
acâste cuvinte ne încredinţează cum că de câte am rugat pre 
Dumnezeu Tatăl cu credinţă curată şi cu nădejde, de nevoia lui, ca 
un împărat puternic, ni le va da, precum la Ioan în 14 capete zice: 
„Şi ori câte veţi cere întru numele mieu, aceasta voiu face“. / 


CUPRINS 


MĂRTURISIREA CREDINŢII, CAREA SĂ ÎMPARTE 
ÎN 12 ALCĂTUIRI 


Crez întru unul Dumnezeu, Tatăl atotţiitorul, făcătoriul cerului 
şi al pământului, văzutelor tuturor şi nevăzutelor. 

Alcătuirea aceasta ne învaţă să credem că unul iaste Dumne- 
zeu-Tatăl, precum apostolul cătră efeseni, cap 4 zice: „Unul iaste 
Dumnezeu şi Tatăl tuturor carele iaste preste toate şi prin toate 
şi întru noi întru toţi“. Şi încă ne mai învaţă să credem cum că 
acesta au făcut toate / cele văzute şi cele nevăzute, din nimica, 
numai cu cuvântul. 

Şi întru unul domnul Iisus Hristos, Fiiul lui Dumnezeu, unul 
născut carele de la Tatăl s-au născut, mai nainte de toţi vecii, 
lumină din lumină, Dumnezeu adevărat de la Dumnezeu adevărat, 
născut iar nu făcut, cela ce iaste de o fiinţă cu Tatăl, prin carele 
toate s-au făcut. 

A dooa alcătuire ne învaţă să credem cum că Domnul lisus 
Hristos, Fiiul lui Dumnezeu, iaste Dumnezeu adevărat şi vecinic, 
nu făcut, nici zidit, ci născut mai nainte de toţi vecii, din firea 
Tatălui, as&mene slăvit cu Tatăl, precum / însuşi la Ioann, în 17 
capete zice: „Şi acuma proslăveşte-mă tu, părinte, cu slava carea 
am avut de la tine mai nainte de lume.“ 

Încă ne mai învaţă să credem cum că lisus Hristos iaste făcător 
tuturor lucrurilor şi veacurilor, după cum la Ioann, cap 1 zice: 
„Lumea de el s-au făcut şi lumea pre el n-au cunoscut“. 

Carele pentru noi, oamenii, şi pentru mântuirea noastră s-au 
pogorât din ceriu şi s-au întrupat din Duhul Sfânt şi din Mariia 
Fecioară şi s-au făcut om. 

A treia alcătuire ne învaţă să credem / cum că Domnul nostru 
lisus Hristos s-au pogorât din ceriuri pentru mântuirea noastră, 
zămislindu-se din pântecile fecioarei Mariei de Duhul Sfânt şi 
s-au născut om desăvârşit, cu suflet cuvântător şi cu toate câte 
urmează firii omeneşti (afară numai din păcat). Însă neschim- 
bându-se dumnezeirea în omenire, nici omenirea în dumnezeire, 
ci amândoao firile desăvârşit au petrecut într-o unire: Dumnezeu 
adevărat şi om adevărat. 

Şi s-au răstignit supt Pilat din Pont şi au pătimit şi s-au îngro- 
pat. / 

Această alcătuire ne învaţă să credem cum că domnul nostru 
Iisus Hristos s-au răstignit de Pilat (carele era din Pont), vărsându- 
şi preacinstit sângele său pre cruce, pentru ca să ne mântuiască 
pre noi din păcat; şi nefiind păcătos au pătimit, însă nu 
dumnezeirea, ci omenirea. Şi precum cu adevărat au pătimit pre 
cruce, aşa adevărat au şi murit, precum la Luca, cap 23 zice: Şi 
strigând cu glas mare au zis: Tată, în mâinile tale dau sufletul 
mieu. Şi acestia zicând au răposat. Şi îngropându-se i s-au pecetluit 
groapa, precum la Mathei, / cap 27 zice: „Aveţi custodie, mergeţi 
de întărâţi cum ştiţi“; iară ei mergând au întărit groapa, pecetluind 
şi piatra împreună cu custodia. 

Şi au înviiat a treia zi după scripturi. 

Cu această alcătuire ne învăţăm a crede cum că domnul nostru 
lisus Hristos cu puterea dumnezeirii lui s-au sculat din morţi, 
însă cu acelaş trup cu carele s-au şi născut şi s-au şi îngropat 
dupe Scripturi; adecă după cum au fost prorocit prorocii şi după 
Scripturile legii cei vechi, precum însuşi Hristos la Marco, cap 17 

zice: „Însă Fiiul omenesc merge precum / s-au scris pentru 
dânsul“. 

Şi s-au suit la ceriuri şi şade de-a dreapta Tatălui. 

Aceasta ne învaţă să credem cum că cu trupul carele s-au 
născut Hristos şi s-au îngropat şi s-au sculat din morţi, cu acela 
s-au şi înălţat la ceriuri şi au şăzut de-a dreapta Tatălui, precum 
la Marco, cap 16 zice: „Iară Domnul dupre ce grăi lor să luă la 
ceriu şi şăzu de-a dreapta lui Dumnezeu“. 

Şi iarăş va să vie cu slavă să judece viii şi morţii, a căruia 
împărăție n-are sfârşit. 

Aicea ne învaţă să credem cum /că va să vie Hristos a doa ora 
ca să judece pre cei vii şi pre cei morţi şi ca să dea răsplătire 
fieştecăruia din oameni de pre faptele sale, precum însuşi la 
Mathei, cap 25 zice: „Iară [când] va veni Fiiul omenesc întru slava 
sa şi toţi sfinţii îngeri împreună cu dânsul. Şi iarăşi pentru 
răsplătire la Ioann, cap 5 zice: „Şi vor eşi cei ce au făcut cele 
bune < întru > înviiare de viaţă, iară cei ce au făcut rele întru 
înviiare de osândire“. 

Şi în Duhul Sfânt Domnul de viaţă făcătoriul, carele de la Tatăl 
purcede, cela ce cu Tatăl şi cu Fiiul iaste închinat şi slăvit, / carele 
au grăit prin proroci. 

Această alcătuire ne învaţă să credem şi în Duhul Sfânt, carele 
iaste de o fiinţă cu Tatăl şi cu Fiul şi să slăveşte împreună cu 
Tatăl şi cu Fiiul. Şi cum că de la Tatăl purcede precum mântuitoriul 
nostru Hristos adeverează la Ioan, cap 15 zicând: „Când va veni 
mângâitoriul pre carele eu voiu trimite voao de la Tatăl, duhul 
adevărului, carele de la Tatăl purcede“. Şi încă ne mai învaţă cum 
că Duhul Sfânt au grăit prin proroci. 

Întru una sfântă săbornicească şi apostolicească beserică. 

Această alcătuire ne învaţă să ne / supunem poruncilor 
săbornicegştii şi apostoliceştii beserici, după învăţătura lui Hristos, 
carea la Mathei, cap 18 zice: „Iară de nu va asculta nici bescrica, 
fie ţie ca cel păgân şi ca un vameş“. 

Mărturisesc un botez, întru ertarea păcatelor. 

Această alcătuire ne învaţă să mărtuirisim un botez, întru 
ertarea păcatelor, adecă să ne botezăm noi, creştinii, întru numele 
Tatălui şi al Fiiului şi al Sfântului Duh, prin apă şi prin duh ca să 
ni să iarte păcatul cel strămoşesc şi alte păcate, precum însuşi 
Hristos la Ioann, în 3 cap / zice: „De nu să va naşte neştine din 
apă şi din duh, nu va putea să între întru împărăţia lui Dum- 
nezeu.“ 

Aştept înviiarea morţilor. 

Această alcătuire ne învaţă să credem cum că va fi cu adevărat 
înviiarea trupurilor omeneşti, după cuvântul Domnului care la 
Ioann, cap 5 zice: „Că toţi cei ce sunt în mormânturi vor auzi 
glasul Fiiului lui Dumnezeu şi vor eşi“. 

Şi viaţa veacului celuia ce va să fie. Amin. 

Aicea ne învaţă să credem cum că în veacul ce va să fie va veni 
blagosloveniia lui Dumnezeu la cei aleşi / ai lui şi viaţa vecinică 
cu bucurii sufleteşti, care nici odinioară sfârşit nu vor avea, 
precum Scriptura mărturiseşte la întâia carte cătră corintheni, 
cap 2, zicând: „Cele ce ochiul n-au văzut şi urâchia n-au auzit şi 
pre inima omului nu s-au suit, carele au gătit Dumnezeu celor ce 
iubesc pre el.“ / 


CUPRINS 


CELE ŞAPTE TAINI ALE SFINTEI BESERICI 
1. Sfântul botez. — 2. Sfântul mir. — 3. Sfânta liturghie. — 4. 
Rânduiala preoţiei. — 5. Ispovedania, sau pocăinţa. — 6. Nunta 
ceia ce să face pre lege. — 7. Sfântul maslu. 


CE PUTERE ŞI CE DAR AU ACESTE ŞAPTE TAINI 


Botezul iaste temeiu celoralalte taine şi mai întâi decât toate 
la rânduială. Are mare dar şi multă putere şi făr'de sfântul botez 

celealalte şase / taine nu pot face nici cu un mijloc pre om creştin. 
Care botez l-au arătat singur domnul Hristos, poruncind şi 
apostolilor să-l săvârşască precum scrie la Mathei în 28 de capete 
zicându-le: „Mergând, învăţaţi toate limbile, botezând pre ei în 
numele Tatălui şi al Fiiului şi al Sfântului Duh, învățând pre ei să 
ţie toate câte am poruncit voao“. Această taină ca şi celialalte 6 
taine are 4 pricini. 

Cea dintâi iaste pricina cea lucrătoare. A doao iaste materiia. 
/ A treia iaste închipuirea şi a patra iaste pricina cea săvârşitoare. 

Pricina cea lucrătoare a sfântului botez şi a tuturor celorlalte 
taine iaste Dumnezeu, carele lucrează cu darul lui cel dumne- 
zeesc prin mijlocul preotului. 

Materiia iaste apa cea curată făr'de nici o amestecătură. 

Închipuirea iaste chiemarea sfintei Troiţe, precum s-au zis mai 
sus, adecă: Botează-să robul lui Dumnezeu, în numele Tatălui şi 
al Fiiului şi al Sfântului Duh. Amin. 

Pricina cea săvârşitoare iaste ca să şteargă păcatul cel strămo- 
şesc / şi al voinţei de la om şi să facă pre cel botezat fericit, sfânt 
desăvârşit, viu şi fiiu lui Dumnezeu, după dar. 

Pentru sfântul mir. 

După ce să săvârşaşte lucrarea sfântului botez, urmează sfântul 
mir, cu carele unge preotul pre cel botezat. Materia mirului iaste 
untuldelemn, cu alte multe materii mirositoare. Inchipuirea sunt 
cuvintele şi rugăciunele arhiereului care le zice pre dânsul şi numai 
singur arhiereul îl poate face şi să dea la cei botezați de preot cu 
acestea cuvinte: Pecâtea darului Sfântului Duh. /Amin. Şi sfârşitul 
iaste pentru ca să adevereze pre creştini în credinţă şi să ia putere 
asupra vrăjmaşului. 

CUPRINS 


PENTRU TAINA DUMNEZEEŞTII LITURGHII 
Taina Liturghiei iaste prefacerea pâinei şi a vinului în trupul şi 


sângele mântuitoriului nostru lisus Hristos. Şi iaste materiia 
aceştii sfinte taini pâinea de grâu curat şi vin curat şi apă curată. 

Şi închipuirea sunt sfintele cuvinte care le zice preotul după 
cuvintele cele domneşti: Şi fă pâinea aceasta cinstit trupul 
Hristosului tău, Amin, iară ce e în păharul acesta, scump sângele 
Hristosului tău, Amin, prefăcându-le / pre dânsele cu Duhul tău 
cel Sfânt. Amin. Sfârşitul sfintei Liturghii iaste să să jărtvuiască 
mieluşelul lui Dumnezeu, pentru mântuirea lumii. 


CUPRINS 


PENTRU RÂNDUIALA PREOŢIEI 


Preoţiia iaste rânduială dumnezeiască a tainei cei simţitoare, 
având putere duhovnicească pentru mântuiria şi ajutoriul 
oamenilor, rânduită de mântuitoriul nostru Hristos. Şi iaste 
materia ei cel ce să hirotoneşte, iar chipul sunt cuvintele ce zice 
arhiereul: Darul cel dumnezeesc carele totdeauna câle 
neputincioase le tămăduiaşte i proci, cu punerea mâinei / pre 
capul celui ce să hirotoneşte. 

Şi sfârşitul iaste ca să tiposească în sufletul celui hirotonit 
stăpânire şi putere dumnezeiască, pentru ca să poată să săvârşească 
tainele. Şi taina preoţiei numai arhiereul o săvârşaşte. 


PENTRU TAINA ISPOVEDANIEI SAU A POCĂINȚEI 


Pocăinţa iaste întoarcerea de bună voe din răotăţi spre bunătăţi 
şi de la diiavolul întoarcere spre Dumnezeu prin osârdie şi prin 
osteneală. 

Şi iaste materia pocăinţei mărturisirea gurii şi sfărâmarea ini- 
mii şi facerea canonului. Iar chipul pocăinţei / iaste puterea ce 
au dat mântuitoriul nostru numai sfinţilor lui ucenici şi 
apostolilor, după cum zice la Mathei, în 8 capete: Câte veţi lega 
pre pământ i proci (pentru aceasta vom arăta mai pre larg la 
învăţătura ispovedaniei). Iară sfârşitul iaste să să curăţească omul 
de păcat şi să câştige iarăşi darul lui Dumnezeu. 

PENTRU TAINA NUNȚII CEI PRE LEGE 


Nunta iaste împreunare bărbat cu muiare spre împlinirea 
dumnezeescului acela cuvânt: „Creşteţi şi vă înmulţiţi“. 

Materiia aceştii taine iaste bărbatul şi muiarea cari vin cu gând 
desăvârşit / ca să să împreune amândoi şi să lăcuiască nedespărțiţi. 
Iară chipul sunt cuvintele carele amândoi zic în beserică înaintea 
preotului în auzul tuturor (adecă): Voieşti-mă? Voescu-te; urmând 
la aceste cuvinte rugăciunele şi blagosloveniile preotului spre cea 
desăvârşit împlinire a nunţii. lară sfârşitul iaste înmulţirea 
neamului omenesc şi încetarea pohtei cei trupeşti, după cum 
grăiaşte sfântul Pavel la cartea cea dintâi cătră corintheni, în 7 
capete zicând: „Iară pentru curvie fieştecarele a sa muiare să aibă 
şi fieştecare pre al său bărbat să-l aibă“. / 

CUPRINS 


PENTRU TAINA MASLULUI 


Maslul iaste o ungere care să face cu untdelemn curat pentru 
cei bolnavi şi are putere prin blagoslovenia preotului să dea 
sănătate sufletească şi trupească celora ce să întorc de la păcate, 
după cum zice sfântul Iacov la 5 capete, la adevărata lui Poslanie: 
„De boleşte cineva întru voi, cheme preoţii besericii şi să să roage 
pentru el, ungând pre el cu untdelemn întru numele Domnului şi 
ruga credinţii va mântui pre cel bolnav şi-l va scula pre el Domnul, 
măcar şi păcate de va fi făcut erta-se-vor/lui“. 

Şi iaste materia maslului untuldelemn curat, iară chipul sunt 
cuvintele molitvei ce zice preotul (adecă): Însuţi stăpâne sfinţeşte 
untuldelemn acesta, ca să fie celor ce să vor unge dintr-însul întru 
tămăduire i proci. Iară sfârşitul iaste să să şteargă rămăşiţile 
păcatelor şi să câştige bolnavul sănătatea sufletului şi a trupului. / 

NOAO PORUNCI MARI ALE BESERICII 


1. Că să cuvine a ne ruga lui Dumnezeu cu înfrângere de inimă 
şi cu umilinţă. 

2. Să păzim cele 4 posturi ce sunt poruncite şi legate: al Naşterii 
lui Hristos, al Paştilor, al Sfinţilor Apostoli şi al Maicăi Precistii. 

3. A cinsti pre părinţii cei duhovniceşti carii să roagă pentru 
noi la Dumnezeu ca nişte slugi ai lui Dumnezeu şi trebue să ne 
sfătuim cu dânşii pentru c€le sufleteşti. / 

4. A ne ispovedui păcatele noastre de 4 ori într-un an în vreme 
de post înaintea părintelui celui duhovnicesc, carele va hirotonit 
pre l&ge creştineşte, iară cei mai cu evlavie de 12 ori, iară cei mai 
proşti măcar o dată într-un an. 

Şi care vor fi bolnavi să să ispoveduiască mai adese, făcându-şi 
şi maslu şi să se cuminece adese; şi aşa să vor face părtaşi vieţii 
cei de veci. 

5. Să nu să cetească cărţile ereticilor nici dăscăliile şi învăţătura 
lor cea hulitoare să nu să asculte de cei ce nu-s învăţaţi, nici ştiu 
Sfânta Scriptură, nici să se / amestece cu ei, nici să se întrebe cu ei. 

6. Să se facă rugăciuni pentru întemeiarea tuturor oamenilor: 
întâi pentru cei ce sunt întru stepena preoţiei şi a clirosului; a 
dooa pentru cei ce să află în vredniciile cele lumești şi ale politiei 
şi a ostaşilor; apoi pentru cei ce fac bine la beserici a spori şi a 
creşte săborniceasca şi dreapta credinţă. 

7. Să se păzească posturile şi rugăciunile carele să vor porunci 
de arhiereul locului să se facă în eparhiia lui, când s-ar întâmpla 
vr&me de nevoe ca să întoarcă mâniia / lui Dumnezeu după norod 
şi să se mântuiască veri de ce nevoe şi scârbă s-ar întâmpla. 

8. Nu iaste ertat mirenilor să ia nimic de ale besericii în silă şi 
să se lucreze cu iale, după cum vor vrea, ce numai să fie de treaba 
preoţilor şi a celora ce slujesc la beserică a să hrăni şi a da la 
săraci şi la streini. 

CUPRINS 

9. Să nu să facă nunte în zilele cele ce sunt oprite de beserică 
nici să cade creştinii să facă jocuri într-acele zile, după cum fac 
păgânii; ce după cât va fi putinţa să se ferească de acestea. / 


ZECE PORUNCI ALE LUI DUMNEZEU, DE LA A 2 LEGE, 
CAP 5. 


Să nu avem alt Dumnezeu înaintea lui. 
Să nu luom numele Domnului în deşărt. 
Să cinstim şi să ţinem sărbătorile. 

Să cinstim pre părinţii noştri. 

Să nu ucidem. 

Să nu preacurvim. 

Să nu furăm. 

Să nu mărturisim strâmb. 

Să nu pohtim muiarea altuia. 

0. Să nu pohtim verice lucru strein. / 


CUPRINS 


E O: 9: N ur Pe our 


ŞAPTE DARURI ALE DUHULUI SFÂNT. CARELE SUNT. ISAIA 
CAP 11, STIH 2 


1. Înţelepciunea. 2. Înțelegerea. 3. Cunoştinţa. 4. Voia. 5. 
Blagocestiia. 6. Vitejiia. 7. Frica lui Dumnezeu. 


TREI FAPTE BUNE ALE BLAGOSLOVIEI. 1 COR <INTHENI>, 
CAP 13, STIH 13 


1. Credinţa. 2. Nădejdia. 3. Dragostea. / 

Credinţa după cum zice fericitul Pavel la 11 capete cătră evrei 
iaste fiinţa celor nădăjduite şi lucrurilor celor ce nu să văd 
dovediri. 

Nădejdea iaste o îndrăzneală adevărată cătră Dumnezeu, dată 
în inima omului din dumnezeiasca strălucire ca să nu să deznădăj- 
duiască nici odată de darul lui Dumnezeu, ci să fie încredinţat 
cum că va lua prin pocăință ertăciune păcatelor şi veri ce altă 
cerere sau trecătoare, sau vecinică. 

Dragostea încă iaste, după cum zice fericitul Pavel mai mare 
decât credinţa şi decât / nădejdea, tămeiul şi vârful tuturor 
bunătăţilor, carea uneşte pre mulţi întru una şi face cale cătră 
Dumnezeu tuturor celora ce o iubesc. 


CUPRINS 


PATRU BUNĂTĂŢI ALE SUFLETULUI 


1. Vitejiia. 2. Înţelepciunea. 3. Dreptarea şi 4. Curăţeniia. 


PATRU BUNĂTĂŢI ALE TRUPULUI 


1. Tăriia. 2. Întregimea. 3. Frumuscţia şi 4. Sănătatia. / 


ŞAPTE PĂCATE DE MOARTE 
|. Trufiia. 2. Iubirea de argint. 3. Curviia. 4. Mâniia. 5. Lăcomiia 
6. Zavistiia. 7. Leneviia la faptele cele bune. 
CUPRINS 
ŞAPTE FACERI DE BINE ÎMPOTRIVA ACESTORA 


1. Smereniia. 2. Eftinătatea. 3. Înfrânarea pohtei. 4. Îngăduinţa. 
5. Postul împotriva lăcomiei. 6. Dragostea. 7. Nevoinţa. 

CELE 12 RODURI ALE MILOSTENIEI. DUPĂ CUM SCRIE LA 
MATHEI, CAP 15 


Flămândului să-i dea mâncare. / Setosului să-i dea să bea. Pre 
strein să-l primească în casă. Pre cel gol să-l îmbrace. Pre cel 
bolnav să-l caute. Pre cel din temniţă să-l cerceteze. 

Mai sunt încă şi acestia: Pre cei morţi să-i îngroape. Pre cei 
scârbiţi a-i mângâia. A sfătui cele mântuitoare. A învăţa pre cei 
neştiuţi. A erta greşalele celui vinovat. A răbda cu mulţămită 
scârbele ce vin de la Dumnezeu şi de la oameni şi a ruga pre 
Dumnezeu nu numai pentru dânsul ce şi pentru toţi. / 


CUPRINS 
ALTE ÎNVĂȚĂTURI TREBUINCIOASE 


1. Vericare preot afară din enoriia lui (de) va face Liturghie 
sau o sfeştanie sau va cununa, sau va ispovedui, sau va cumineca 
pre cineva şi după ce va muri îl va îngropa, sau verice alt lucru 
beserecesc va face fără de voia preotului aceluia a căruia va fi 
noriia, unul ca acela de pravilele sfinţilor părinţilor noştri să 
leapădă de tot darul preoţesc şi-l vom lepăda şi noi. 

2. Aşijderea nici unul din voi / să nu îndrăznească să cunune 
vreun om, sau vreo muiare streini, dintr-altă ţară, au şi din ţara 
aceasta şi să fie neştiuţi, până nu-i veţi cerceta şi-i veţi ispiti; 
pentru că vin mulţi din Ţara Ungurească şi din Ţara Turcească şi 
dintr-alte locuri depărtate şi să însoară aici şi pe la locurile lor au 
mueri, sau muerile au bărbaţi şi lăsându-i au fugit, sau sunt a 
treia cununie şi vin aici pentru ca să ia a patra muiare, sau muiarea 
să ia al patrulea bărbat, care lucru iaste curvie şi fărădelege. 

Ci pre unii ca aceştea fără scrisoare de mărturie de la preotul / 

locului lor, care să scrie cum că nu s-au însurat, au s-au însurat şi 
i-au murit muiarea, sau iaste a doao nuntă şi i să cade să mai ia 
încă o muiare să nu-i cununaţi, pentru ca să nu să facă fărădelegi, 
precum ca acestea multe ni s-au întâmplat de am judecat. 

3. Iară de să va întâmpla şi nu va fi cu putinţă să ia scrisoare 
de la preotul locului lor, atuncea întâi să puneţi pre fieştecarele 
dintr-înşii la jurământ şi de vor priimi jurământul, cum că n-au la 
locul lor nici bărbatul muiare, nici muiarea bărbat şi cum că n-au 
luat până acuma muiare, sau au luat una şi au / murit, sau doao, 
atuncea îi veţi cununa, au întâia nuntă va fi, au a doao, aua 
treia, precum vor mărturisi după jurământul ce le veţi da; iară 
carii vor fi a patra nuntă nice cum să nu îndrăzniţi a-i cununa. 

4. Încăşi vă poruncim şi aceasta: nimeni din voi din preoţi să 
nu îndrăzniţi a despărţi bărbat de muiare, sau muiare de bărbat, 
nici să vă uniţi la un gând cu aceia ce îndrăznesc a face această 
fărădelege, pentru că am înţeles că să face acest lucru necuvios în 
multe părţi; că numai de să întâmplă să aibă bărbatul cu muiarea 
vrajbă / între dânşii, îndatăşi să duc la pârcălabi, sau la altă 
căpetenie şi la preotul satului şi la megiiaşi de să despart şi-şi fac 
carte, care lucru nu creştinii, ce nici păgânii nu-l fac. Că unde 
Dumnezeu au împreunat (zice), omul să nu desparţă. Ce de va fi 
de despărţit să să trimiţă aici la scaun, pentru ca să să facă 
despărţeala pe pravilă. 

5. Nice un preot, carele nu va avea voe de la arhiereu, să nu 
cuteze a ispovedui (fără numai la nevoe de moarte) precum am 
înţeles că fac mulţi, ca să câştige daruri. 

6. Aşijdirea şi cei ce vor avea voe, / când ispoveduesc, sau 
isprăvesc verice taină care li să cade din cele şapte taine a le 
săvârşi, să nu ia plată vânzând sfintele, că să aseamână ludei, 


1 A doua parte, Învăţătură pentru ispovedanie ce cuprinde f. 28 — 35, 
este aproape identică cu aceea inclusă în broşura tipărită la Râmnic în 1705: 
Invăţătură pre scurt pentru taina pocăinții, mai puţin rugăciunile, care, de 
altfel, nu aparţin lui Antim. 

precum iarăşi am auzit că fac mulţi. 

Şi când îi chiamă cineva să priceştuiască bolnavi, au să boteze 
prunci în grabă, nu vor să meargă, ce să lenevesc şi cer plată 
multă, puind pricini, au depărtarea locului, au a vremii. 

7. Aşijdirea fieştecarele în noriia sa să dea poruncă poporanilor 
câţi sunt supt ascultarea lui. Duminicile peste tot anul şi 
sărbătorile cele mari domneşti şi ale / Maicăi Precistei şi a sfinţilor 
celor mari să le daţi învăţătură să păzească la beserică seara la 
Vecernie, dimineaţa la Utrănie şi mai vârtos la sfânta Liturghie, 
căci acdia iaste mai folositoare decât toate slujbele şi decât toate 
rugăciunele. 

Şi într-acele zile nici să lucreze, nici să vânză, nici să cumpere 
nimic, afară din bucate de mâncare; căci să lucrează într-acele 
zile oprite, lucrul acela iaste afurisit. Şi în posturi să să 
ispoveduiască şi să să cuminece după obiceaiu. 

Şi cine ar avea bolnavi în casa lui să nu aştepte să-i cuminece 
la ceasul morţii, când le / piiare graiul, ce de cu vreme, până sunt 
în fire, să chiiame pre preot, ca să-i ispoveduiască şi să-i cuminece. 
Că vericari din voi nu veţi purta grijă să faceţi aşa, ce veţi 
cumineca vreun bolnav de aceştea carele nu să poate ispovedui, 
afară de-l va grăbi moarte fără veste, precum să întâmplă la unii, 
veţi cădea în osândă, împreună cu el şi vă veţi lipsi şi de darul 
preoţiei. 

8. Nici unul din preoţi să nu cuteze a să muta din enoriia lui 
într-alta, fără de voia şi ştirea arhiereului locului. Că verice sluj- 
bă ar face iaste fără de cale / şi cade în osândă. 

9. Vericari din voi şi mai vârtos protopopii să cercetaţi, că vin 
preoţi şi călugări mincinoşi dintr-alte ţări de slujesc ale preoţiei 
înşălând creştinii. Ce pre unii ca aceştea să-i trimiteţi la noi, ca să 
le luăm seama de sunt adevăraţi preoţi. Şi mai în scurt preot 
străin nimeni, nicidecum, să nu-l priimească, fără de cartea noastră. 

PRICINILE PENTRU CARE FIEŞTECE PREOT ARE VOE 
SĂ SLUJEASCĂ ÎN NORIIA ALTUIA 


1. De să va întâmpla cuiva nevoe de moarte şi preotul acelui 
sat / nu să va afla acolea, ce va fi lipsind undeva, departe, sau va 
fi cumva şi el bolnav, atuncea pentru nevoia morţii, preotul din 
enoriia care va fi mai aproape, să aibă voe să-l ispoveduiască şi 
să-l cuminece, şi de va muri să-l şi îngroape, pentru ca nu cumva 
să moară negrijit cu câlea ce să cad creştinului. Aşijdirea şi la 
botez. 

2. Aşijdirea pentru întâmplarea morţii să cade preoţilor carii 
au enoriile lor aproape să dea unul altuia înştiinţare când vor 
vrea să meargă undeva şi va lipsi vreunul din enoriia lui şi într- 
acea / norie va veni cuiva ceasul morţii, să vie preotul aceiialalte 
enorii să-l ispoveduiască şi să-l cuminece. 

3. Incăşi de va lipsi preotul vreunii enorii întru care s-ar afla 
omul în cumpăna morţii şi preotul ceiialalte enorii fiind chiemat 
de oamenii bolnavului, pentru ca să-l ispoveduiască şi să-l 
cuminece şi el nu va vrea să meargă, ce va pune pricini la mijloc 
cum că are treabă, sau vrajbă cu preotul enoriei aceiia şi de s-ar 
întâmpla ca să moară acel om negrijit, să ştie că-l vom lipsi de 
tot de preoţie, de vreme ce au / lăsat un suflet şi au perit, pentru 
care Dumnezeu s-au făcut om şi au priimit moarte pentru 
mântuirea lui. 

4. Iarăşi vă poruncim şi aceasta că să întâmplă de fug unii de 
prin judeţele şi satele lor pentru nevoi şi vin întralte judeţe şi 
sate. Ce pentru aceştea dăm voe ca unde s-ar afla şi de s-ar 
întâmpla nevoe de moarte, sau şi fără de nevoia morţii de vor 
vrea să să ispoveduiască şi să să cuminece până să vor întoarce 
iară la locurile lor, să-i ispoveduiţi şi să-i cuminecaţi; pentru ca 
aceste doao sunt trebuincioase la creştini. / Iară nuntă de s-ar 
întâmpla să facă aceşti fugiţi, să nu-i cununaţi până nu să va face 
cercare ca nu carea cumva să fie rudenie de sânge, sau alte 
întâmplări de care s-au zis mai sus; că fără ispovedanie şi fără de 

cuminecătură nu să poate mântui omul, iară fără de împreunarea 
nunţii să poate mântui. 

5. Aşijdirea vă poruncim fraţi de cruce nici cu un mijloc să nu 
lăsaţi să să facă, pentru căci să fac multe lucruri necuvioase prin 
mijlocul acei frăţii. Iară de va îndrăzni cineva din preoţi, să va 
pedepsi şi el şi acei ce s-au făcut fraţi de cruce, după cum scrie la 
sfânta / pravilă, cap 210, list 198. 

6. Aşijdirea vă facem în ştire şi pentru ţigani, ca de acum înainte 
să purtaţi de grijă să nu lăsaţi să să mai facă între dânşii cele ce s- 
au făcut până acum; adecă de va veni ţigan cu ţigancă să să cunune, 
până nu-i veţi iscodi cu tot denadinsul, foarte cu amăruntul pentru 
toate cele ce opreşte pravila, ca şi la toţi creştinii, să nu-i cununați. 

Iară mai vârtos, de va fi ţiganul a unuia şi ţiganca a altuia, 
până nu vor aduce scrisoare fieştecarele de la stăpânul său, cum 
că iaste cu voia lor şi cum că vor îngădui unul pre altul până / să 
vor împăca amândoao părţile, au cu schimbu după obiceiul ţării, 
suflet pentru suflet, au cu bani să răscumpere unul de la altul 
acel suflet, să nu-i cununaţi şi nici cu un mijloc, măcar de v-ar 
face verice sile, au înfricoşare. 

Şi acea scrisoare să o ţineţi foarte cu seamă bună la voi, veri la 
carele s-ar întâmpla; ca de va vrea cineva din stăpânii acelor ţigani 
ce s-au împreunat cu voia lor să nu să ţie de cuvânt, au în pizmă 
să facă să-i desparţă, să aveţi cu ce vă da seama, căci apoi veţi 
cădea în osândă şi în pedeapsă, pentru căci că ţiganii încă sunt / 
creştini, botezați în numele sfintei Troiţe. Şi avem datorie, în tot 
chipul, veri cu ce mijloc s-ar putea, să-i punem la calea cea 
creştinească, că vom vrea să dăm seamă înaintea înfricoşatului 
judecătoriu pentru sufletele lor şi noi, deaca nu vom învăţa pentru 
dânşii cele ce să cuvin şi voi, deaca nu veţi face cele ce vă poruncim 
şi stăpânii lor, deaca nu să vor supune dreptăţii şi ascultării 
besericeşti. 

7. Să ştiţi şi aceasta că de să va întâmpla unul să boteze pre 
cineva, la vremea căsătoriei celui botezat poate să-l cunune altul, 
că / biserica nu opreşte. Ce pentru aceasta să nu să facă turburare 

şi gâlceavă, precum s-au întâmplat la mulţi, de-au venit înaintea 
noastră de s-au judecat. 

8. Aşijderea vă facem în ştire ca nimenea din voi să nu 
îndrăznească să facă beserică undeva până nu veţi lua blagoslo- 
venie de la arhiereul locului, nici să lăsaţi pe alţii să facă până nu 
se va face ştire, ca să li să dea voe, cu blagoslovenie, după porunca 
pravilei. Că şi pentru aceasta să fac multe gâlcevi şi multe vătămări 
de suflete şi trebue să să păzească. 

9. Iată dară că v-am făcut înştiinţare / de câte am socotit că 
sunt trebuincioase şi de folos, ca să vă luminaţi şi voi şi să învăţaţi 
şi pre alţii şi de câte au venit şi s-au judecat înaintea noastră şi 
de câte am înţeles prin oameni cinstiţi şi credincioşi că să fac 
între voi şi vi le trimitem tuturor, tipărite, ca să ştiţi carele să 
faceţi şi carele să învăţaţi şi de carele să vă feriţi. 

Iară cine dintru voi va face împotriva vreunui lucru dintre 
acestea ce scriem, sau va lenevi şi nu le va învăţa acestia toate 
câte să cuprind într-această cărticea ca să ştie în ce chip să le 
săvârşească, / pentru ca să poată îndrepta pre creştini şi să le 
folosească la cele sufleteşti, pre unul ca acela bine să ştie că-l 
vom catherisi desăvârşit, precum sfintele canoane ale sfinţilor 
apostoli şi ale săboarălor poruncesc; şi de-aciia nu mai iaste cu 
putinţă a i să erta, să fie preot, pentru ca să nu-şi mai răpue 
sufletul cu neştiinţa lui şi să pue în osândă şi pre alţii. 

Iară de veţi păzi acestea ce vă poruncim, atuncea cu adevărat 
veţi fi preoţi adevăraţi ai lui Dumnezeu celui adevărat şi vă v-a 
dărui pentru paza poruncilor lui şi într-această lume bunătăţile / 
lui şi în viiaţa cea viitoare, împărăţiia lui cea cerească. 

Aşa faceţi, precum vă scriem, ca şi darul domnului nostru lisus 
Hristos cu rugăciunele şi cu blagosloveniia smereniei noastre să 
fie cu voi cu toţi. 

Tipărită în Sfânta Mitropolie în Târgovişte, la anul de la zidirea 
lumii 7219 <1710>, noembrie 8, de Gheorghie Radovici. 

Sfârşit şi lui Dumnezeu laudă. / 

PREFEŢE, DEDICAŢII, POSTFEŢE 
Postaţa Evangheliei greco-române, tipărită 
la Bucureşti, în anul 1693 CUPRINS 





Iubitoriului cetitoriu sănătate. 

Ca şi corhorul între alte verdeţe, precum zice pilda, mă arăt şi 
eu, o iubiţilor cetitori, cătră cei meşteri şi iscusiţi şi înţelepţi şi 
nevoitori tipografi, cu aciastă de bogoslovie cu patru strune şi cu 
toată alcătuirea de dulcele glas alăută, a ceii în trei staturi 
dumnezăiri, capul ceii fără prihană ai noastre credinţă, sfânta, 
zic şi dumnezăiasca Evanghelie. Dintru carea noi luminându-ne 
pren dumnezăeştii şi ai duhului propovednici apostoli, şi sânguri 
văzători a înfricoşatelor a Domnului taine, cea întreită şi nedes- 
părţită aceii desăvârşită şi necuprinsă troiță, am cunoscut pre 
Tatăl nenăscut, şi pre Fiiul den părintele născut, şi pe dumne- 
zăescul Duh de la părintele purcezătoriu, o dumnezăire de o fiinţă 
şi de împărăție în trei feţe cunoscută. 

Deci văzând eu smeritul, adâncul bogoslovii, mă stridiiam a 
mă apuca de acest lucru. Însă dându-mă pre mine cu credinţă 
curată şi cu nădejde cătră dulcele Hristos carele zice, la Mathei 
21: „De veţi avea credinţă şi nu vă veţi îndoi, veţi zice muntelui 
acestuia, ridică-te şi te aruncă în mare, să va face, şi toate oare 
câte veţi cere, crezând, veţi lua“. 

Deci spre-acestia căutând cu tot sufletul şi inema, prin trudă 
şi osteneală, nu puţină, m-am atins de acest folositoriu de suflet 
lucru, al căruia întâi cea lui Dumnezău plăcută voinţă şi aflare, şi 
cheltuialele au fost a prealuminatului ş-a pravoslavnicului creştin 
şi mare cuviinţatului domn şi oblăduitoriu, a toată vestitei şi 
blagocistivii Ungrovlahiii, loan Costandin Băsărabă voevoda, iar 
tipărită de mine, prea micul în eromonahi, Anthim de la Iviriia. 

Rogu-vă dară, îndreptarea greşalelor, neştiinţii şi a nesocotelii 
mele cu blândă şi frăţască voinţă, şi nedefăimând făcându-o, 
rugaţi-vă pentru mine, smeritul purirea întru Domnul. 

(Dedicaţia Psaltirei româneşti, tipărită 
la Bucureşti, în anul 1694 lila, 

Blagocestivului, prealuminatului şi preaslăvitului domn şi 
oblăduitoriu a toată provoslavnica Ţara Rumânească, bunului şi 
creştinului loan Costandin Băsărabă voevod şi al mieu de bine 
făcătoriu şi milostiv stăpân, cu plecăciune metanie făcând, de la 
Dumnezeu toată buna fericire poftesc. 

Toată zidirea văzută şi nevăzută, cuvântătoare şi necuvân- 
tătoare, câtă s-au făcut de cea adâncă a lui Dumnezău înţelep- 
ciune, înălțate şi luminate doamne, careşi după firea sa, sileşte 
de-şi arată slujba şi lucrarea ei, după cum i s-au poruncit. Stihiile 
ca nişte întâe pricini îndeamnă pre toate chipurile neamurilor, 
de-şi dau roada sa la vremea lor. 

Iară mai vârtos de toate, fericita şi mai aleasa şi cuvântătoarea 
zidire, omul, sileşte de aduce nu numai un feliu de roadă, ce 
foarte multe câte trupeşti, iară mai multe sufleteşti, de vreme ce 
şi el de doao s-au zidit, adecă den suflet şi den trup. Şi toate 
pentru el s-au făcut şi i s-au dat aciastă simţitoare lume cu toată 
frumuseţea ei, ca o grădină cu multe feliuri de flori, ca să-şi aleagă 
cele de folos, să se împodobească trupeşte. Şi i s-au dat şi lumea 
cea de sus den suflarea dumnezăiască, den carea, cât va vrea, să- 
şi înfrumuseţeze icoana cea sufletească şi cât va putea să o 
asemene cu chipul icoanei ziditoriului său. 

Şi măcar că mulţi den neamul omenesc au alergat mai vârtos 
după cele trupeşti, cu carele s-au şi înşălat şi den calea adevărului 
s-au rătăcit, iară câţi mai vârtos cele sufleteşti au iubit, şi pre 
pământ s-au cinstit, şi în ceriu viaţă vecinică au dobândit. 

Dentru carii şi măriia-ta, blagocistive doamne, te-ai ales foarte 
den tot sufletul râvnitoriu dumnezăeştilor fapte, şi te nevoeşti 
cu toată osârdiia de aduci multe feluri de roduri sufleteşti, pentru 
ca să aibă preavoslavnicul tău nărod să se adape sufleteşte. Iară 
mai vârtos de toate, precum zice acest fericit David, ai iubit 

podoaba casii lui Dumnezău, care iaste sfânta biserică. Şi măcar 
că şi cu alte daruri multe o înfrumuseţezi, iară cu cuvântătoarea 
podoabă, adecă cu sfintele şi de Duhul Sfânt grăitele Scripturi, 
cu mult mai vârtos decât toţi cei mai de nainte o ai rodit, care 
lucru arată aiave blagocistiva dragoste ce ai cătră toţi 
pravoslavnicii. Pentru aciasta, pre lângă celelalte multe şi de folos 
cărţi ce s-au dat în tipariu, iubit-ai şi ai ales şi aciastă de Duh 
Sfânt pren rostul fericitului David suflată cântare, carea să numeşte 
de opşte Psaltire. 

Pre carea, vrând cineva să o laude, să ia pildă de pre alte preste 
fire lucruri ale Sfântului Duh, şi să ia seama voroavelor ce au toţi 
Psalomii ei; şi aşa poate cunoaşte ce feliu de laude i să cuvine. 
Că văzând măriia-ta folosul sufletesc ce iaste ascuns într-însa, şi 
măcar de au fost şi de alţii mai denainte în multe feliuri tipărită, 
iară acum mai cu multă osârdie o ai scos la lumină şi o ai 
împodobit mai vârtos decât alţii; adecă tălmăcită chiar în limba 
rumânească şi pentru toate cathizmele cu tropare şi cu molitve 
de rugăciune pentru mai mult folosul şi înţelesul celor ce vor ceti. 

Şi mi-ai poruncit măria-ta de o am tipărit cu toată cheltuiala 
măriei-tale, ca să să împarţă în har pravoslvnicilor creştini, carii 
toţi împreună datori să fie a ruga pre atotputernecul Dumnezău 
pentru viaţa, întărirea şi toată fericirea măriei-tale, păzindu-te 
bine a otcârmui tot norodul cât de la Dumnezău măriei-tale crezut 
şi dat iaste a-l stăpânire, şi să poţi înmulţi şi întări pravoslaviia, 
ca şi marele Costandin, cu carele împreună să ţi să dăruiască şi 
cununa slavii întru împărăţia lui Dumnezău. Amin. 

Al măriei-tale mai mic rugătoriu smeritul întru ieromonahi 
Anthim Ivireanul, tipograful. 

Dedicaţie la cartea lui loan Cariofil, 
Manual despre câteva nedumeriri, i aa 
tipărită la Snagov, în anul 1697 


Preacuviosului, preastrălucitului, preaseninului şi prin voia 
celui de sus devenitului stăpân şi domn al întregii Ungrovlahii, 
domnului loan Constantin Basarab voevod, mântuire, viaţă bună, 
milă din partea lui Dumnezeu şi fericire deplină. 

Nu-i vor lipsi, zice, lui Dumnezeu ostaşii care i se cuvin 
(Epistola a V-a lui Synesius) în biserici; adică, nu au lipsit şi nici 
nu vor lipsi vreodată în orice împrejurare ostaşii Domnului din 
ceruri, neînfricaţii luptători ai sfintelor biserici ale lui Dumnezeu, 
şi înflăcăraţii înţelegători ai adevărului, ca şi biruitorii şi purtătorii 
de trofee împotriva oricărei falange de eretici şi în contra oricărei 
alte rătăciri greceşti şi ateiste, înarmaţi nu numai cu arme 
convingătoare şi cu dovezi ale sfintei şi divin inspitei Scripturi, 
ba chiar şi cu raționamente logice şi de neînvins, infailibile şi de 
necombătut, folosindu-se în toate de adevărul însuşi, fie ca 
refugiu, fie ca apărător. 

Adevărul [care] a orânduit să fie totdeauna alături de cei 
credincioşi şi ortodocşi, până la săvârşirea veacului, conform acelei 
hotărâri evanghelice: „Şi iată eu (Matei, cap 28) sunt cu voi (zice) 
în toate zilele până la sfârşitul veacului“, deoarece fără ajutorul 
lui Dumnezeu nimic nu se poate realiza, precum ne-o certifică 
însuşi Domnul în Evanghelii, că fără mine (zice) nimic nu puteţi 
face. 

Aşa cum şi în anii noştri s-au găsit şi se găsesc unii apărători 
ca aceştia şi vajnici luptători ai cuvântului nostru ortodox şi ai 
credinţei, prin urmare, marele stolnic Constantin Cantacuzino, 
cel prin pronie cerească foarte cuminte şi prea nobil între domni, 
observând pe unii cuvioşi, ce-i drept, şi ortodocşi cât priveşte 
adevărul dar nenumărați şi ignoranţi, poate chiar modeşti, care 
însă se scandalizau de pe urma unor dogme greceşti, ca de pildă, 

să spunem, norocul şi ursita şi mai ales în legătură cu menirea 
calvinistă şi atee, ca şi în legătură cu alte câteva chestiuni 
necesare, a vrut să-l pună la osteneală pe preaînţeleptul, 
preaînvăţatul şi pe preacinstitul mare logofăt al marii biserici a 
lui Hristos, pe chir loan Cariofil, altădată aflat la Bucureşti, în 
cursul unei slujbe divine, să răspundă în legătură cu nişte chestiuni 
ca acestea, cu înţelepciunea şi cu învăţătura, pe care i le-a dăruit 
Dumnezeu, după canoanele sfinţilor părinţi şi după negreşita şi 
infailibila părere a sfintei şi catolicei noastre biserici, spre 
informarea celor ortodocşi şi spre ruşinea şi compromiterea 
ereticilor şi a necredincioşilor, ba chiar într-o limbă accesibilă, 
astfel încât să devină uşor şi bine înţeleasă rezolvarea unor 
asemenea chestiuni puse la îndoială şi cerute. 

De aceea şi acest preaînţelept dascăl, după ce a acceptat această 
oportună cerere a sus-zisului boier, având drept scop folosul din 
aceasta, ce urma să rezulte pentru credincioşi ca şi informarea, el 
a depus râvnă şi grijă multă cu ocazia acestei învățături. Cu acest 
prilej, el a dizolvat şi împrăştiat, cu claritate şi concis, flecărelile 
şi inepţiile celor cu păreri opuse, aevea unei pânze de păianjen, 
iar părerea sfintei noastre biserici şi hotărârea ca şi judecata 
adevărului evanghelic, el le-a lămurit şi confirmat. 

Această lucrare căzându-mi în mâini şi citind-o cu atenţie şi 
aprofundare şi văzând-o a fi foarte folositoare fiecărui ortodox 
întru răsturnarea dogmelor opuse şi întărirea şi confirmarea 
hotărârilor şi citatelor adevărului însuşi, m-am oferit, foarte 
bucuros şi împins eu însumi de un zel dumnezeiesc, s-o tipăresc 
în folosul tuturor şi pentru mântuirea sufletelor şi pentru veşnica 
amintire a celor care s-au ostenit şi a acestor preaînvăţaţi eroi 
care s-au preocupat şi pentru pomenirea apărătorilor credinţei 
ortodoxe. 

Nu am îndrăznit însă, preaînălțate stăpâne, s-o tipăresc fără o 
corectare şi o ajustare, şi din partea altcuiva dintre acei, care au 
o apreciabilă experienţă în ceea ce priveşte dogmele juste ale 

bisericii, lucru pentru care am şi rugat pe preaînţeleptul şi 
preaînvăţatul şi venerabilul domn Kyminites din Trapezunt, nu 
numai ca pe cel mai bun cunoscător al dogmelor ortodoxe, dar şi 
zelos fierbinte al cuvioşiei şi preaevlavios faţă de cele sfinte. 

Şi am apelat la el mai ales ca la un dascăl al renumitei şcoli de 
aici, pe care preacuvioasa-ţi înălțime a înfiinţat-o cu cheltuieli 
larg acordate întru iubire de Dumnezeu, în folosul iubitorilor de 
învăţătură pământeni şi străini. 

Şi luminăţia-sa procedând bine şi într-un mod cuvios, nu numai 
că a reparat multe lucruri care din greşeală şi uitare fuseseră 
trecute cu vederea, ci şi altele care păreau greu de înţeles, le-a 
lămurit, adăugând şi câte erau folositoare spre o mai amplă 
informare a celor care nu se dumireau, pe care lucrare o şi dedic 
în calitate de slujitor recunoscător sub oblăduirea şi îndrumarea 
seninătăţii dumneavoastră, sprijinită şi încununată de Dumnezeu; 
a cărei măreție preacuvioasă va să fie mândrie şi totodată 
confirmare a unei opere foarte folositoare din punct de vedere 
spiritual, întru faima şi înălţarea ortodocşilor pe de o parte, iar 
pe de altă parte întru ruşinea şi totala compromitere a adversarilor, 
lucrare, care deşi de proporţii reduse, din punct de vedere calitativ 
este foarte mare. 

De aceea dar, primeşte favorabil, ilustrisime şi întru Domnul 
slăvite stăpâne şi binefăcătorule, prezentul manual spiritual 
extrem de folositor, privindu-l nu atât din latura cantitativă, cât 
mai cu seamă din cea calitativă, şi îndeosebi gândindu-te la 
preferința şi recunoştinţa cordială a slugilor tale, pentru multele 
şi infinitele binefaceri, de care zilnic ne bucurăm primindu-le de 
la înălţimea-ta. 

Pentru care bogate daruri pline de bunăvoință din partea 
măriei-tale, îţi rămânem pururi îndatoraţi, spre a ne ruga 
necontenit de nemărginita milostivenie şi bunătate a lui 
Dumnezeu, ca să păstreze, să păzească şi să oblăduiască divin 
cinstita strălucire a măriei-tale, sub atotputernica-i dreaptă şi sub 

umbra aripilor sale ocrotitoare împotriva oricărui atac al 
duşmanului, şi s-o statornicească pe tronul său cel mai înalt, 
făcând-o ferice în toate până la adânci şi uşoare bătrâneţe, în 
scopul grupării şi coordonării turmei întru Hristos încredinţată 
strălucirii tale, şi pentru slava, renumele şi mândria ortodocşilor 
de pretutindeni. Amin. 

Al măriei-tale străluciri slujitor preaplecat şi preaumil între 
ieromanahi, tipograf Antim Ivireanul. 


CUPRINS 


Prefaţa Gramaticii slavoneşti, 
tipărită la Snagov, în anul 1697 


Celui ce străluce în pietate, prealuminatului domn Io 
Constantin Basarab voevod şi stăpânitor al întregii Ţări 
Ungrovlahe, celui preanobil născut şi bine făcător, sănătate în 
lumea aceasta, zile îndelungate şi noroc şi vecinică mântuire să 
aibă îi dorim. 


Precuvântare la gramatică 


Iată că a încolţit sămânţa străină, adecă gramatica slavonească, 
o artă cunoscută şi un lucru bun şi iscusit, şi în zilele domniei- 
voastre. Pentru fiecare e de mirare şi plăcut lucru, când pe câmpul 
lui (în țarina lui) cresc oarecari grăunţe de altă limbă, căci vede 
un lucru nou şi tăinuit, ce mai nainte n-a fost şi nu s-a văzut. 
Astfel că multă mirare s-a întâmplat şi cu neamul nostru lipsit 
sau de sămânţa aceasta, adică de cetirea adevărată slavonească, 
sau de fructul ei, adecă de înţelegerea celor cetite, când în urma 
îngrijirei pline de iubire a voastră, ajunse vremea ca să se arate şi 
acest fericit dar, adecă limba slavonească, în ţara noastră. 

Şi dacă limba slavonească la ai săi sau la ai casei (cum s-ar 

zice), adecă la slavi, e prea slăvită şi admirată, acolo unde ea se 
întrebuinţează ca limbă proprie, cu cât mai mult la noi, cari o 
întrebuinţăm nu ca pe a noastră, ci ca pe una străină şi 
împrumutată, ar trebui ca să fie ridicată în slavă şi admiraţie 
strălucitoare, spre exacta întrebuințare a noastră. 

Căci ce este acest bun fruct ce se arată prin bunăvoința 
Sfântului Duh? Acesta ce este sufletul din corpul omenesc şi 
lumina din soare, şi ce este şi sarea în mâncare; căci precum corpul 
fără de suflet mort este, precum soarele fără de lumină nu 
luminează şi precum mâncarea nu e plăcută fără de sare, tot aşa 
e şi cetirea sau scrierea fără gramatică conducătoare. 

Căci dacă vrea cineva să ştie firea literelor şi silabelor, dacă cu 
glasul vrea să accentueze cuvintele drept şi să însemne vorbele 
cu accente, acela trebue să se adreseze la prima parte a gramaticei, 
adică la ortografie. 

Dacă vrea să desfacă vorbele în părţile lor cu exactitate, trebue 
să cerceteze cu de amănuntul a doua parte, adică etimologia. 

Dacă vrea să compună vorbe compuse, spre aceasta trebue să- 
şi însuşască bine regulele sintaxei. 

Dacă cineva doreşte să facă versuri, şi aceasta şi-o însuşeşte 
prin prosodia făcătoare de versuri. 

Drept vorbind, lucrurile de minte folositoare la care ea a dat 
naştere fie în limba grecească, fie în cea latinească, sau în orice 
altă limbă, aceleaşi le dă şi în slavonească, căci ne învaţă să 
cunoaştem în proposiţii deosebirile între părţile de cuvânt ale 
gramaticei, şi declinarea numelor şi conjugarea verbelor, după 
temele lor şi după terminaţiuni, şi să judecăm la eteroclite sau 
anomale lipsa sau prisosul sau schimbarea. Cu un cuvânt, ea 
deprinde pe cei ce se silesc cu râvnă, să o înveţe şi să vorbească 
şi să scrie bine. De toate acestea noi eram foarte lipsiţi, căci ne 
lipsea gramatica conducătoare. 

De aceea, dacă cuiva i se pare, cu atât mai mult nouă trebue 
să ni se pară a fi folositoare, deoarece în bisericele dumnezeeşti 

noi ne-am obicinuit a ceti slavoneşte; dar necunoscând această 
limbă, care ne este străină, nu a noastră, puteam de multe ori să 
cădem în greşeli. Ştiind voi aceasta, iar noi cititorii având nădejde 
în Dumnezeu, nădejdea noastră a căpătat un bun sfârşit în 
binecuvântata domnie a voastră, căci vedem înrădăcinarea acestei 
seminţe bune în ţara noastră şi ajutorul dumnezeesc adăogându- 
se la silinţa voastră neobosită, când cu îndurare (milostivire) şi 
cu iubire de Hristos, afară de alte binefaceri, ai întemeiat şi şcoală 
pentru învăţarea (îndreptarea) limbei slavoneşti pentru copiii de 
vârstă fragedă. 

Dar să lăsăm la o parte vorba prea multă despre gramatică; 
valoarea ei proprie, cât de mare este şi cât de preţuită, o va arăta 
lucrarea. Să cădem în genunchi cu rugăciune, rugându-ne cu 
sârguinţă lui Dumnezeu, ca să binevoiască a face ca ea să fie de 
folos în întrebuinţarea ei şi spre mărirea lui Dumnezeu şi spre 
cinstea prea fericitei Fecioare, Născătoarei de Dumnezeu şi a 
tuturor sfinţilor, şi spre folosul sufletesc şi trupesc al drept 
credincioşilor. 

Iar pentru luminată măria-voastră, ca unul ce v-aţi îngrijit de 
aceasta, spre primirea pentru aceasta de la Dumnezeu a unei 
vieţi îndelungate pământeşti, a sănătăţii trupeşti, fericirii şi 
norocului în toate, iar în ceruri a îndulcirii cu toate fericirile 
(bunătăţile). Şi astfel cădem la picioarele luminatei măriei-voastre, 
cu această cărticică numită gramatică, după porunca voastră acum 
din tipar scoasă, şi vă rugăm să fiţi milostiv cu noi cei ce ne-am 
trudit. 

Al luminatei măriei-voastre, prea mic de Dumnezeu rugător, 
smeritul între ieromonahi, Antim tipograful. 

Dedicaţia din cartea lui Sevastos Chimenitul, Eortologhion, 
tipărită în greceşte la Snagov, în anul 1701 CUPRINS 


Preaevlaviosului, preastrălucitului, prealuminatului şi de 
Dumnezeu încoronatului domn şi stăpânitor a toată Ungrovlahia, 
domnului domn Ioan Constantin Basarab voevod, mântuire, viaţă 
îndelungată şi bună sortire de la Dumnezeu şi cea mai înaltă 
fericire. 

Începutul, mijlocul şi sfârşitul, stăpânul şi domnul tuturor 
fiinţelor şi simţitoare şi înţelegătoare este făcătorul tuturor, 
Dumnezeu. Stăpânul însă şi sfârşitul tuturor celor de sub lună 
este omul. Iar sfârşitul omului, pentru care s-a creat de Dumnezeu, 
este câştigarea şi fericirea lui Dumnezeu însăşi; fiindcă pentru 
om s-a făcut toată lumea aceasta, iar omul, se zice că s-a făcut de 
cătră Dumnezeu ca să dobândească pe Dumnezeu. 

Dobândesc pe Dumnezeu oamenii aceia, carii cred drept în el 
şi păzesc cu scumpătate sfintele lui porunci. Dar sfinţitele lui 
porunci se cuprind în aceste două şi singure: din iubirea cătră 
Dumnezeu şi cătră aproapele. Atunci se realizează şi se cunoaşte 
iubirea cătră Dumnezeu, când păzim, cum am zis, cu scumpătate 
sfintele lui porunci, după cum o spune şi Domnul în Evanghelii: 
căci zice că, dacă mă iubiţi, păziţi poruncile mele. 

Iubirea cătră aproapele atunci să realizează şi se săvârşeşte, 
când ne iubim cu fapta şi din tot sufletul între noi ca şi pe noi 
înşine, după porunca lui Dumnezeu. Să iubeşti, zice, pe domnul 
Dumnezeul tău din toată inima ta şi din tot sufletul tău şi cu 
toată puterea ta şi cu toată inima ta; şi pe aproapele tău ca pe 
tine însuţi. Şi iarăşi: acestea poruncesc vouă ca să vă iubiţi între 
voi. Căci atunci realizăm o astfel de iubire, când ne îndemnăm şi 
ne ajutăm între noi la cele bune şi de folos, şi la cele trupeşti, dar 
mai ales la cele sufleteşti şi mântuitoare, fiecare după putinţa lui 
şi după capacitatea lui. 

Deci eu, fiindcă nu am şi altă putere spre ajutorul aproapelui 
decât ocupaţiunea tipografiei, n-am lipsit şi nu voiu lipsi vreodată 
ca să folosesc, după putinţa mea, pe fraţii în Hristos ai mei, 
tipărind deosebite cărţi de suflet folositoare şi mântuitoare. 

De aceea, fiindcă am găsit şi această carte, care este lucrarea 
preaînţeleptului şi preaînvăţatului profesor domnul Sevastos 
Trapezundiul Chimenitul, pe care cetind-o şi cunoscând după 
judecata mea că este prea mult de trebuinţă şi folositoare oricărui 
ortodox şi mai ales celor bisericeşti şi sfinţiţi, apoi şi iubitorilor 
de învăţătură şi studioşi şi îndeobşte fiecărui învăţat, mai cu seamă 
pentru că este compusă în limbă comună şi uşoară de priceput, 
am voit s-o tipăresc şi pe aceasta spre folosul, cum am zis, a 
celor ce vor ceti-o. 

Dar fiindcă este obiceiu la acei ce pun cărţi în tipar, să le închine 
la vreo persoană mai însemnată sau bisericească sau politică spre 
recomandarea şi apărarea cărţii, pentru aceea şi eu, cel mai mic 
rugător şi serv al vostru, afierosesc şi închin cartea aceasta de 
faţă la înălţimea cea de Dumnezeu mărită şi la măreţia cea de 
Dumnezeu păzită şi cinstită a preastrălucirii voastre pentru 
nenumăratele voastre binefaceri şi daruri cătră mine cel mai mic, 
spre asemenea apărare şi recomandare a cărţii. Pe care cerere şi 
recunoaştere priimind-o voi redaţi-mi bunăvoința şi ajutorul 
prevăzător, încurajându-ne la lucruri bune şi de folos. 

Iar Pronia şi îngrijirea cea atoateţiitoare şi prevăzătoare a lui 
Dumnezeu fie-vă mântuitoare şi adumbritoare strălucirei voastre 
cei de Dumnezeu încununate mai presus de toată bântuirea 
potrivnică, întărind-o la prea înaltul ei tron cu îndelungata 
vieţuire, binefacere şi cea mai înaltă fericire, până la cea mai adâncă 
şi deplină bătrâneţe, spre conservarea şi desvoltarea plinirei cei 
încredințate vouă de Dumnezeu cu numele de Hristos şi spre 
bunul renume, glorie şi laudă a tot neamul ortodocșilor. 

lar după strămutarea din aceste vremelnice, fie să vă 
învrednicească pe voi pe toţi şi de împărăţia cerurilor, în veacul 

veacurilor nesfârşiţi şi neîntrerupţi. Amin. 

În anul mântuirei 1701, luna iunie. 

Al strălucirei voastre cei de Dumnezeu păzite umilit rugător şi 
serv, Antim ieromonahul, tipograf din Iviria. 


CUPRINS 


Dedicaţia din Noul Testament, 
tipărit la Bucureşti, în anul 1703 


Prealuminatului, înălţatului şi bunului credincios domn 
oblăduitoriu a toată Ţara Rumânească, lo Constantin Basarabă 
voevod, plecate închinăciuni. 

Întoarce-se pururea magnitul cătră polus; zboară spre înălţime 
focul; pleacă-se în sânul pământului piatra; aleargă apele în braţele 
mării; şi în scurte cuvinte toate lucrurile cătră chendrul lor să 
pleacă. 

Deci dară de iaste aşa, nu iaste nicidecum minune, de vreme 
ce acestui dumnezeesc Testament toate ce sunt în sânul credin- 
ciosului, iubitoriului de Hristos şi creştinescului tău suflet, ca la 
un chendru firesc aleargă. Pentru ce? Că precum câle sfinte să 
cuvin sfinţilor şi cele sfinţite sfinţiţilor, aşa şi cele creştineşti, 
creştinilor să cuvin. 

Multe adevărate creştineşti şi de Dumnezeu plăcute şi de su- 
flete folositoare cărţi, dentru ale mării-tale cheltuiale, spre folosul 
cel de obşte, s-au dat; iară de cât toate mai folositoare de suflete 
şi mântuitoare iaste aciasta a Noului Testament. Pentru că, de 
vreme, după cum zice fericitul Pavel, alt nu iaste Evangheliia, 
fără numai puterea lui Dumnezeu spre mântuire la tot cela ce 
crede, arătat iaste cum că decât toate cărţile besericeşti aciasta 
iaste mai folositoare de suflete şi mântuitoare. 

De vreme ce Evangheliia iaste sabiia carea biruiaşte toate 
armele potrivnicului, cu aceasta călcăm toate relele, răbdăm cu 
îndrăzneală cele împrotivă, gonirile, ticăloşiile, năcazurile şi 

moartea, asămănându-se celui ce bine s-au vestit şi mult 
pătimaşului mântuitoriu: pren mijlocul Evangheliei biruim pre 
iudei, ruşinăm nebună înţelepciunea neînţelepţilor înţelepţi ai 
lumii aceştiia; cu Evangheliia Pavel au smerit mândriia Romei şi 
într-însa o au întemeiat; Ioann cu lumina Evangheliei au luminat 
întunecata Elada; Petru au întors toată Iudea şi toţi apostolii au 
sădit viia cea de taină, beserica; supus-au răsăritul, biruit-au pe 
tirani, n-au băgat în seamă sudălmile, n-au socotit muncile, 
izgonirile şi moartea, ci mergea bucurându-se despre faţa 
adunării. 

Evanghelia arată pre cel ce pentru noi s-au întrupat, pătimind 
şi cu necinste murind, cea desăvârşită a lui dumnezeire, şi 
desăvârşit omenire; adeverează pre cea de margine a lui începă- 
toare stăpânire a vieţii şi a morţii. Prin Evanghelie ne-am împăcat 
cu Dumnezeu, şi den fiii mâniei ne-am învrednicit a-i fi fii prin 
botez. „Prin Evanghelie eu pre voi am născut“. 

Deci câtă plată socoteşti, prealuminate doamne, să iai de la 
bogatul dătătoriu şi platnicul Dumnezeu pentru tipăritul dumne- 
zeeştii aceştiia şi de suflete folositoarei cărţi al Noului Testament? 
Mare slavă au luat adevărat şi cinste nemuritoare Ptolemeu, 
împăratul Eghipetului, pentru tălmăcirea Bibliei în limba elinească. 
Iară măriia-ta mai mare cinste şi plată vei lua în aciastă lume şi 
în cea viitoare, pentru căci Noul acesta Testament al mântuitoriului, 
fiind întru limba cea părintească tălmăcit, cu ale mării-tale 
cheltuiale spre cea de obşte folosinţă l-ai mai tipărit şi l-ai dat. 

Deci pentru aciasta fără îndoială adeverez cum că aicea vei să 
seceri roada acestui bine şi a creştineştilor tale lucrări: întărire 
lină, viaţă îndelungată şi mulţi ani la preaînălţat scaunul măriii- 
tale, asupra vrăjmaşilor tăi biruinţă, dumnezeiască scutire şi 
ajutoriu la toată prealuminată casa măriii-tale; iară în cea viitoare 
nespusele acele bunătăţi carele mai nainte de întemeiarea lumii 
s-au gătit creştinilor şi credincioşilor domni. 

Primeşte-o dară cu ochiul blând şi aşa să te avem cu sănătate 
şi cu zile îndelungate, în ani mulţi, spre slava şi lauda 
pravoslavnicilor creştini, şi spre sporiul folositoarelor de suflete 
ca aceste fapte. 

Al măriii-tale mic şi plecat rugătoriu, smeritul întru ieromo- 
nahi, Anthim Ivireanul. 

CUPRINS 
Prefaţă la Vieţile paralele de Plutarh, 
tipărite în greceşte la Bucureşti, în anul 1704 


Preaiubitorilor de învăţătură cititori, Antim ieromonahul din 
Iviria şi tipograful tipografiei domneşti din Bucureşti, sănătate 
de la Dumnezeu şi îndeplinirea dorințelor. 

Zelul născut al iubirei de învăţătură mă îndatoreşte, iubitorilor 
de învăţătură cititori, să fiu totdeauna cu îngrijire şi nelenevos la 
aflarea vreunei osteneli serioase pentru răspândirea cunoştinţei 
cei iubitoare de învăţătură a voastră. 

De aceea înştiinţându-mă că dintre preastrăluciţii, învățații şi 
păziţii de Dumnezeu fii ai prealuminatului şi iubitoriului de 
Hristos domnului nostru, domnul domn Ioan Constantin Basarab 
Brâncoveanu, preaînvăţatul, cuvântăreţul şi adânc cugetătorul 
domnul Constantin a tradus Paralele greceşti şi romane ale lui 
Plutarh în limba obicinuită grecească, de loc n-am întârziat să 
întrebuinţez mii de chipuri ca să înduplec pe strălucirea sa să 
dea în tipar. Ceea ce abia reuşind prin mijlocul deselor şi 
neîncetatelor rugăminţi, dispreţuind strălucirea sa, ca modest, 
înţelept şi cuminte, svonurile deşarte şi laudele uşoare, ca proprii 
celor ce voesc să se arate înţelepţi şi nu celor în adevăr înţelepţi. 
Iată dar că se produc înţelepciunei voastre preageniale şi cugetări 
preaînţelepte. 

Dar ca să admiraţi din ce în ce mai mult exactitatea preastrălu- 
citului traducător, încă şi prea marea învăţătură, luaţi vă rog textul 
grecesc al lui Plutarh, când veţi vedea că nicidecum n-a neglijat 

unde era cu lipsă Plutarh să îndeplinească cu mare osârdie, 
deslușşind strălucirea sa pe larg acea istorie, unde scriitorul cu 
repejune o atinge. 

Mărturisesc, în adevăr, că îndată ce am citit-o, am fericit pe 
prealuminatul nostru domn, că între alte haruri dăruite de 
Dumnezeu, i-a hărăzit Dumnezeu preaînălţimii-sale şi fii, carii 
pentru prea marea lor virtute prematură sunt râvniţi în lume şi 
invidiaţi. Aceasta o asigură acei cu carii împreună petrec, îi văd şi 
convorbesc, localnici şi streini. Se fericeşte pre sine preaînţeleptul 
dascăl al sfintei Evanghelii a marei biserici, domnul domn preo- 
tul Gheorghe Maiota, nu atât pentru că a fost învăţător la astfel 
de nobili şi măriţi fii ai domnitorului, atât de lăudat în lume, ci 
pentru că a hărăzit Dumnezeu sfinţeniei-sale învăţate astfel de 
ucenici prea geniali, carii ca să fie icoane însufleţite a preageni- 
alului prototip, fără osteneală şi cu o mică judecată logică atrag 
admirabil spre ei floarea învăţăturii, după cum chihlimbarul cu o 
uşoară frecare îndată-şi dezveleşte puterea naturală atractivă. 

Priimiţi dar cu toată plăcerea strălucita scriere ce vi se produce, 
ca dovadă de cele mărturisite de mine, şi ca o mică garanţie a 
iubirii nefalşe, neviclene şi sincere. Fiţi sănătoşi. 


CUPRINS 


Dedicaţia din Ceaslovul tradus de Antim 
şi tipărit la Târgovişte, în anul 1715 


Prealuminatului, preacreştinului şi înălţatului domn şi oblădui- 
toriu a toată Ungrovlahia, lo Ştefan Cantacuzino voevod, pace 
de la Dumnezeu, şi de la smereniia noastră arhierească blagoslo- 
venie. 

Acest Ciaslov, preaînălțate doamne, care iaste rânduiala sluj- 
bei besericeşti al nopţii şi al zilii, la altă faţă nu ciarcă să se închine, 
fără numai la înălţimea cea de Dumnezeu cinstită a mărimei- 
tale, carele eşti fiiul cel ales al bescricii, îndreptătoriu cel lăudat 

al politiei, slava cea luminată a pravoslavnicilor, şi minunatul 
sprijenitoriu al creştinătăţii. 

Şi adevărat cererea iaste dreaptă, şi închinăciunea cuviincioa- 
să, pentru căci precum din tipografie n-au eşit până acum aciastă 
carte, nici mai împodobită de cum să vede, nici de tot tălmăcită 
pre limbă rumânească precum acum s-au tipărit; aşa şi în scaunul 
Ungrovlahiei n-au şăzut alt domn, nici înfrumusețat cu atâtea 
daruri, nici îmbogăţit cu atâtea bunătăţi, câte strălucesc în 
creştinescul şi împărătescul tău suflet. 

Au fost cei ce mai nainte au stăpânit, alţii luminaţi pentru 
numele cel mare al neamului lor, şi alţii lăudaţi pentru bunătatea 
lor cea multă; alţii vestiți pentru mai aleasa lor înţelepciune, şi 
alţii minunaţi pentru vitejia lor cea mare. 

Iară măriia-ta, ramura cea aleasă a împărătescului şi slăvitului 
neam al Cantacuzineştilor, ai întrecut şi ai covârşit pre toţi, de 
vr&me ce toate ale celorlalţi domni împărţitele daruri le vedem 
cu mare cuviinţare închipuite la creştineasca ta înălțime. Strălu- 
ceşte într-însa domneasca mare podoabă, dară înfrumuseţată cu 
bunătatea faptelor; înţelepciunea cea politiciască, dară unită cu 
râvna cea creştinească; sfatul cel mare, dară însoţit cu puterea 
legilor; dreptatea cea cu socotinţă, dară împreunată cu blândeţea 
şi cu îndelungă răbdarea. 

Însă decât toate acestea ale măriei-tale vrednice de laudă 
bunătăţi, o cât să vede de luminat multa cucerie ce ai cătră cele 
dumnezeeşti. Cu aciasta şi pre Dumnezeu cu faptele tale cele 
bune necontenit măreşti, şi bescrica cu ascultarea cinsteşti, şi 
ceata preoțească cu facerile de bine odihneşti, şi dumnezeeştile 
lăcaşuri, cu luminatele tale daruri împodobeşti. Şi iarăşi 
milostivirea şi fireasca-ţi buna cugetare, cu câtă despărțeală de 
cât pre ceialalţi domni te arată! Pre cei supuşi cu daruri îndestulate 
totdeauna îmbogăţeşti, pre politie cu boeriile, pre norod cu 
uşurarea, pre streini cu priimeala, pre săraci cu mila, şi pre toată 
ţara cu bişuguri nenumărate. 

Drept acsia, după cum zice David, cu dreptate te-au uns pre 
tine domnul Dumnezeul tău, cu unt de bucurie mai vârtos decât 
pre părtaşii tăi; cu dreptate te-au întâmpinat cu blagosloveniile 
bunătăţii, şi ca pre un ales din norodul lui cu dreptate te-au înălțat 
în scaunul domniei acestuia de Dumnezeu păzit pământ, ca 
văzând cei supuşi părinteasca-ţi dragoste, multa-ţi bunătate, 
luminatele-ţi faceri de bine, şi celialalte de Dumnezeu plăcute 
lucruri, ca lumina luminând înaintea oamenilor, să mărească pre 
părintele nostru cel din ceriuri, carele ne-au cercetat pre noi dintru 
înălţime şi au rădicat corn de mântuire noao, dăruindu-ne domn 
ca acesta, blând, milostiv, drept, iubitoriu de streini, făr' de 
răotate, făcătoriu de bine, iubitoriu bunătăţii şi gonaci răotăţii. 

Deci dară pentru aceste împodobite bunătăţi, preaînălţate 
doamne, şi pentru cea făr' de asămânare cucerie la cele dumne- 
zeeşti smerenia noastră cu mare dragoste aduce dar aciastă sfântă 
carte, şi o închină ceii de Dumnezeu cinstită înălţimei-tale. Şi 
nădăjduesc făr'de nici o îndoială că va afla vrednică şi foarte veselă 
priimeala, de vreme ce nu numai că are slavosloviile celui ce în 
Troiță să proslăveşte Dumnezeu, a căruia eşti icoană vie pre 
pământ cu stăpânirea domniei, ce cuprinde şi laudele a tuturor 
sfinţilor, pre carii cu creştinească cucerie îl cinsteşti, şi te închini 
lor, şi-i chiemi pururea întru ajutoriu, ale cărora neîncetate 
rugăciuni cătră Dumnezeu şi dumnezeescul dar, ce păzeşte pe 
credincioşii domni, să păzească pre măriia-ta întru prealuminatul 
scaun al domniei, cu pace întemeiată, cu slavă lăudată, şi cu 
norocie adevărată pentru lauda politiei, pentru folosul norodului 
şi pentru buna chiverniseală a toată eparhia. 

Cinstitei de Dumnezeu înălţimei-tale, întru Hristos rugătoriu, 
smeritul mitropolit al Ungrovlahiei, Anthim. 

Dedicaţia manuscrisă a lui Antim de pe 
exemplarele Evangheliei georgiene, tipărită la CUPRINS 
Tiflis, în anul 1709 


Aciastă sfântă carte a dumnezeeştii Evanghelii, carea cu 
închinăciune să aduce înălţimii-tale, prealuminate doamne, iaste 
roada cea noao care pământul iverilor adăpându-să din râul 
împărăteştilor tale daruri, întru acest an au odrăslit, luând şi acest 
pământ norocire să se îmbogăţească cu tiparele limbii sale, — 
precum cu tiparele arăpeşti s-au îmbogăţit Araviia, cu cele elineşti 
Elada, şi cu cele rumâneşti Ungrovlahiia, — mulţemita o aduce 
la măriia-ta, ca şi celelalte trei eparhii, de vreme ce credincioasa 
şi creştineasca-ţi mare însufleţire au stătut a fi râul cel cu curgerile 
de aur, dintru carele au curs aceste patru izvoară, ale rumânilor, 
ale elinilor, ale aravilor, ale iverilor tipare, — asemenea râului 
celui dintâi al grădinii desfătării, dintru carele au eşit cele patru 
râuri, Fison, Gheon, Tigru şi Efrat. 

Însă cu acest fel de despărţeală: că cu acele ape ale râurilor 
acelora au odrăslit pământul, roduri stricăcioase şi trecătoare, 
iară adăpările tiparelor carele cunosc începătura din vitejasca-ţi 
voinţă, dau pretutindenea stătătoare şi vecinică rodire. 

Şi pentru aciasta va rămâne măriei-tale şi slava şi pomenirea 
nemuritoare, de vreme ce iaste izvorul şi pricina acestui bine. 

Mai 21, leat 7218, al măriei-tale întru Hristos rugătoriu, smeri- 
tul mitropolit al Ungrovlahiei, Anthim. 

Prealuminaatului şi preaînălțatului domn 
Constandin Brâncoveanu Basarab Voevod! CUPRINS 


Multe şi despărțite sunt faptele şi sfârşiturile a cugetului celui 
mulțemitor, prin mijlocul a cărora să adeverează fără de presupus 
cum că rămân întru neuitarea celor ce li s-au făcut binele. Toate 
facerile de bine ce au câşigat, iară mai vârtos şi mai ales aceste 
doao: întâi mulţemita cea adevărată care să face din inima cea 
călduroasă prin cuvânt şi-a dooa, oarecare daruri mici spre semn 
de cunoştinţă a datoriei ce li s-ar cuveni. 

Pentru aceasta dară şi smerenia noastră, cunoscând cum că 
pentru multele folosuri şi faceri de bine ce ai arătat şi arăţi măriia- 
ta de-a pururea cătră noi sunt datoriu nu numai să mă rog lui 
Dumnezeu, pentru fericita sănătate şi buna întărire întru luminat 
scaunul măriei-tale, ce şi veri cu ce alt mijloc aşi putea să mă arăt 
cătră măriia-ta mulţemitoriu şi voitoriu de bine atâta la cele 
sufleteşti, cât şi la cele trupeşti. 

Drept acâia am vrut cu iubire de osteneală de am adunat şi 
am însemnat întru această cărticea chipurile şi obrazele tuturor 
strămoşilor noştri anume carele din carele să trage, precum să 
povestesc în sfânta şi dumnezeiasca Scriptură în cea veche şi în 
cea noao şi ca un dar mic şi mare să o aduc creştineştii stăpâniri 
a înălţimei-tale, mic zic pentru statul ei, de vreme ce pre scurt şi 
cu puţine cuvinte închiiae toată rodoslovia de la Adam până la 
Hristos; mare iară pentru gândul, căci întru această rodoslovie să 
cuprind obraze de oameni mari şi minunaţi, proroci, drepţi şi 
împărați, a cărora râvnitor fierbinte eşti înălțimea-ta şi o oglindă 
curată prin mijlocul a căriia poate să vază fieştecarele toate 
bunătăţile a celor fericiţi bărbaţi. 

Şi socotesc lucrul acesta să nu fie fără de cuviinţă şi fără de 


'Preambul la Chipurile Vechiului şi Noului Testament, manuscris datat 
1 iulie 1709 (n. red.). 

socoteală; una pentru căci acele ce înţelegem prin auz şi prin 
cetaniia a multor zile cu vederia chipurilor celor însemnate şi cu 
cetaniia povestirei lor pre scurt mai mult ne încredinţăm şi mai 
pre lesne întru pomenire le putem păzi. A dooa, ca celuia ce eşti 
stăpânitoriu întru aşezământ preaslăvit şi întru oblăduire 
prealuminat şi de atâta mulţime de credincioşi purtător de grijă 
şi chivernisitor să cuvine drept acdia a fi adus înălţimei-tale de la 
noi un dar ca acesta; că cele luminate şi preaslăvite să cuvin iară 
celor luminaţi şi preaslăviţi. Pentru că măriia-ta între prealuminatul 
neam al Băsărăbeştilor dintru carii s-au arătat domni vrednici şi 
creştini, însuţi ai odrăslit ca o odraslă cu străluciri de aur şi ai 
înflorit ca o floare cu bun miros, păzită cu mila lui Dumnezeu, 
neveştejită până acum şi să va păzi şi de acum înainte kata 
diadohin pentru multele şi nenumăratele faceri de bine, carele 
au câştigat cei de departe şi cei de aproape de la creştineasca şi 
asămânătoarea lui Hristos voinţă a măriei-tale, pentru care lucru 
de vom zice şi te vom numi coroana tuturor domnilor nu vom 
greşi adevărului, de vreme ce ca un maslin roditoriu ce eşti sădit 
în casa Domnului întinzi spre toţi ramurile cele neveştejite ale 
milosteniei şi făcliia creştinescului tău suflet spre faptele cele 
bune şi dumnezeeşti pururea aprinsă cu focul credinţii şi a 
dragostei cei fierbinte şi pusă în sfeşnic pentru ca să lumineze 
tuturor celor ce sunt întru întunerecul scârbelor. 

Şi precum într-o grădină împărătească cu multe podoabe să 
află multe şi de multe feliuri de flori, carele veselesc cu mirosul 
toate simţirile celor ce s-apropie, aşa şi chipul cel de Dumnezeu 
împodobit a înălţimei-tale iaste plin şi împodobit cu multe da- 
ruri şi bunătăţi şi pociu zice cum că, ca alt Pariv indianesc, carele 
cu puteria lui cea trăgătoare trage la sine toate materiile, sau ca 
alt izvor din Scotusa ce închiagă toate vasăle cele stricate, aşa şi 
blândeţele măriei-tale trage pre toţi cătră sine şi-i închiagă cu 
mângăiare şi tămăduiaşte a fieştecăruia scârba inimii şi supărarea 
lipsii cu îndurarea. 

Şi cu adevărat eşti tot cu totul un chip însufleţit asemene făr' 
de nici o despărţire cu acei minunaţi şi vestiți ce mai sus s-au zis, 
atrăgând şi adunând de pre la toţi bunătăţile cele mai de treabă 
şi mai mari: însă de la unul cucerniciia, de la altul credinţa cea 
fierbinte şi râvna cea dumnezeiască, de la altul iubirea de streini, 
de la altul blândeţele, de la altul îndelungă răbdare şi nerăutatea, 
de la altul milostivirea şi iubirea de săraci şi de la alţii alte 
bunătăţi, carele sunt cunoscute şi adevărate că le ai măriia-ta, iar 
mai vârtos şi mai ales de la dulcele mieu lisus, smereniia cea de 
margine; că decât te-au mărit Dumnezeu şi te-au înălţat în cinste 
şi în stăpânire, cu atâta mai vârtos te smereşti cu duhul. Şi pentru 
acâia cu multă cucerie te afli supt jugul cel bun şi supt sarcina lui 
Hristos cea uşoară, primind cu multă răbdare şi cu multe blândeţe 
necazurile şi supărările cele multe şi de multe feliuri ce vin 
neîncetat, totdeauna, de toate părţile. 

Şi precum cel într-un nume cu măriia-ta slăvitul şi de Dum- 
nezeu încununatul, marele şi întocma cu apostolii Constandin, 
întâiul împărat al creştinilor n-au ţinut cu putere omenească 
schiptrul împărăției, ci numai cu singura nebiruita puteria împă- 
ratului ceresc, într-acestaş chip şi măriia-ta, ca un iubitoriu de 
Dumnezeu nu nădăjdueşti a chivernisi trebile domniei cu ajutoriul 
şi cu înţelepciune omenească, ci chemi pururea şi ajutoriul cel de 
sus căruia mă rog necontenind ca să ajute măriei-tale, păzindu-te 
cu sănătate, cu veselie, cu viaţă îndelungată, mai presus decât 
toate celia ce aduc întristare, neclătit şi nemişcat, întru înălţat 
scaunul măriei-tale, împreună cu toată luminată rudeniia măriei- 
tale. Amin. 

Dat în vestitul oraş al Târgoviştei, la anul de la zidirea lumii 
7217 <1709>, meseţă iulâie, 1. 

A păzitei de Dumnezeu înălţimei-tale, întru Hristos rugător, 
smeritul mitropolit al Ungrovlahiei, Anthim. 

CUPRINS 


GLOSAR 


A 
adăsta (a) — a aştepta, a dori. 
advar — avgar = amulet. 
afurisi (a) — a excomunica, a blestema. 
agonisită — avere, stare. 
alsăuri — calităţi. 
amestecare — legătură. 
anathimi (a) — a excomunica, a bles- 
tema. 
apucări — hoţii. 
aravon — închipuire, simbol. 
arămuri — vase. 
argat — slugă. 
aspidă — viperă, şarpe veninos. 


B 

băcăi (a) — a bate (toba). 
baere — amulete. 
basne — poveşti, scornituri, minciuni. 
bdenii — denii, privegheri (religioase). 
beteag — rănit, bolnav. 
beznă — adânc, iad. 
blagocestie, blagorodnicie — nobleţe, 

mărinimie. 
blagoslovi (a) — a binecuvânta. 
blândeşte — blândeţe. 


bogate — multe. 
borături — vomitări. 
broboană — boabă (de strugure). 


C 

cabaniţă — mantie domnească. 

canon — obligaţie de îndeplinit. 

cap, capete — capitol, capitole. 

casnic — gospodar. 

catart — catharsis = catarg (de corabie). 

catherisi (a) — a scoate din tagma 
eclesiastică. 

caznă — mustrare, chin, tortură. 

căuta (a-şi) — a trebui. 

căzut — cuvenit. 

cerbice — ceafă. 

cerca (a) — a cerceta, a vizita. 

certa(a) — a pedepsi. 

cetanie — lectură. 

chelar — cămăraş, cel ce deţine cheile 
de la pivniţă şi cămară. 

chendru — centru, mijloc. 

chezăşie — promisiune, angajament. 

chindie — timpul de după amiază, 
când se lasă umbrele. 

chisoare — închisoare, temniţă. 

chivernisi (a) — a gospodări, a administra. 

chivernisire — chiverniseală, bună 
gospodărire, îmbogăţire. 

cin — stare, treaptă. 

cinie — unealtă, capcană. 

ciur — sită mare şi rară de sârmă, 
pentru curăţit grânele. 

clevete — bârfiri, calomnii. 

cleveti (a) — a bârfi, a calomnia. 

clucsă — cursă, capcană. 

comândare — pomană. 

conceni (a) — a extermina. 

conteni (a) — a opri, a înceta. 

corhor — mohor (?). 

corn — colţ. 

coşare — ţarc, îngrăditură, staul de 
nuiele. 

crăie — domnie. 

cuceri (a se) — a se umili. 

cucerie — cucerire, umilinţă, evlavie. 

cuhnie — bucătărie. 

custodie — pază, strajă. 


D 
dascal — învăţător, îndrumător. 
de-a tocma — întocmai. 
defăimare — calomnie. 
de margine — nemărginit. 
deosebi — foarte. 
despărțeală — precizare. 
destoinic — vrednic. 
dezgoli (a se) — a se desprinde, a se 
detaşa, a pierde. 
diadoh — părtaş, asociat, urmaş. 


diată — testament. 
dichiu — intendent, administrator. 
dosădit — mâhnit, întristat, amărât. 
dovedire (nu se vede...) — nu poate fi 
explicat, demonstrat. 

dulamă — manta lungă de postav. 
durori — dureri. 

E 
eres — erezie. 


F 
făicav — peltic, bâlbâit. 
făţărie — făţărnicie, ipocrizie, prefă- 
cătorie. 
filer— monedă divizionară ungurească. 
finix — phânix (pasărea). 
flegmă — puroi. 
fur — tâlhar. 


G 
gătire — pregătire. 
gherdan — cingătoare 
gângăvie — bâlbâială. 
gloată — mulţime. 
gonaciu — gonitor, prigonitor. 
greime — greutate, povară. 
grozav — jignitor, ireverenţios. 


H 
har — dar. 
hasnă — folos. 
hrăpi (a) — a răpi, a apuca. 
hulă — defăimare, calomnie. 

I 
idiomata — particularitate. 
ipaţi — consuli, tribuni (?). 
i proci — şi celelalte. 
iscoadă — spion. 
ispiti (a) — a cerceta, a încerca, a tenta. 
ispravnic — reprezentant, mandatar, 
urmaş. 
Î 
îmbezna (a) — a arunca în întuneric. 
împărtăşi (a) — a face parte cuiva. 
împistrită — ornamentată (haină). 
împresura (a) — a cotropi, a ocupa. 
împuta (a) — a reproşa. 
încailea — măcar. 
îndoit — dublu. 
înfăţăşată — trupească. 
înfrânare — abstinenţă. 
îngrădi — înconjura. 
îngreuia (a se) — a se inerva, a se 
supăra. 
înjugare — asociere. 
însărcinat — împovărat. 
întinăciuni — pete. 
învârtejire — schimbare. 
învârtoşa (a) — a pietrifica. 
L 
lămuri (a) — a alege, a deosebi, a 
curăţi 
limbă — popor. 
limbuţi (a) — a calomnia. 
livej — sirop. 
lucrare — calitate, proprietate. 
luneca (a se) — a înclina. 


18 Antim Ivireanul. Didahii 


M 
mădular — membru. 
magupeţ — brutar (dar şi bucătar). 
măgură — munte. 
mai vârtos — mai ales. 
mamon — diavol. 
măscări (a) — a murdări. 
măsurăciune — margine, limită (aici: 
peste măsură). 
matca — albia, adâncul. 
merinde — ajutor, sprijin. 
meser — sărac, umil. 
mied — băutură din miere şi apă. 
a mijloci — a pricinui, a media. 
mijloc — pretext. 
mirosuri — parfumuri. 
mângăios — mângâietor. 
mohorâciune — întunecime. 
mojic — om de jos. 
molitvă — rugăciune. 
moşie — avere. 
moşnean — moştean, moştenitor, ur- 
maş. 
mozavirie — calomnie. 
munci (a) — a chinui. 


N 
năimit — năemit, servitor, simbriaş. 
nălucă — nălucire, arătare. 
năpaste — necaz, nenorocire. 
năpârcă — viperă. 
năstrapă — cană, cupă, vas. 
neam — popor. 
neascultoi — neascultător. 

necăitor — ce nu se pocăieşte. 

necurat — permanent, mereu. 

necuvios — necuviincios. 

nedichisit — nedeprins. 

nemomit — neînşelat. 

neritoricit — nedeprins cu oratoria. 

neştine — careva, cineva. 

netrebui (a se) — a se ticăloşi, a fi 
netrebnic. 

nevoi (a se) — a se chinui. 

nevoinţă — chin. 

niscai — oarecari. 

norod — popor. 

O 

obidă — întristare. 

obidi (a) — a nedreptăţi, a mâhni. 

oblastie — viţă, neam. 

oblăduire — stăpânire. 

obraz — figură, chip, imagine. 

obrezanie — obrezuire, tăiere împrejur. 

obşte jitie — adunare călugărească. 

obştească — comună, generală, obiş- 
nuită. 

ocarnic — defăimător. 

oceanie — deznădăjduire. 

ochian — lunetă. 

ochii cei de gând — ochii minţii, ima- 
ginaţia. 

ocoli (a se) — a se face simțită. 

oraţie — urare. 

osebi — deosebi. 

osârdie — ardoare, zel. 

ostoi (a se) — a se alina, a se potoli. 


ostrov — insulă. 

oşti (a) — a purta război. 
oțăros — cu gust de oţet. 
otpust — aici cu sens de sfârşit 


P 
paretisis — renunțare. 
părtăşie — parte. 
păsa (a) — a apăsa, a deranja. 
pavăză — platoşă. 
peasnă — cântare scurtă bisericească. 
petrecanie — petrecere (de timp); 
dar şi îngropăciune. 
petrece (a) — a conduce. 
pizmătar — invidios. 
plod — sămânță. 
poclon — dar. 
podnojie — preş. 
pogribanie — îngropăciune. 
pohfală — pohvală, laudă, elogiu. 
pol — jumătate. 
politici (a se) — a se pomeni. 
politie — oraş; dar şi: purtare, fel de 
viaţă. 
ponciş — pieziş, strâmb. 
ponoslui (a) — a reclama. 
porumb — porumbel. 
posdanică — ţiitoare. 
pravoslavie— dreaptă, credinţă, ortodoxie. 
premeneală — scurgere de timp. 
prepuitor — denunţător. 
prepus — îndoială, bănuială. 
price — pricină, ceartă. 

priceştanie — cuminecătură. 

pricini — pretext, scuză. 

poslanie — scrisoare. 

pristăvire — moarte. 

priveală — privire. 

procopsit — înstărit, învăţat, instruit. 

propovedui (a) — a predica. 

proslăvi (a) — a preamări. 

prostatec — simplu. 

prosti (a se) — a se retrage (din scaun 
episcopal). 


R 
răpşti, răpşi, ripşti (a) — a murmura, 
a se revolta. 
răpune (a) — a înfrânge, a dobori. 
răvaş — adeverinţă. 
ritoricesc — de retor, de orator. 
râvnitor — zelos, harnic. 
rost — gură, tăiş. 
rotocolime — rotunjime. 
roura (a) — a cădea rouă. 
rudenie — neam, loc. 
rufet — răfet, meserie. 
ruşine — goliciunea trupului. 


S 
săblaznă — onanie. 
săbor — sobor, adunare. 
sălaş — adăpost. 
sărindar — rugăciune la morţi. 
scandală — scandilă = supărare, ne- 
plăcere, indignare. 


schiptru — sceptru. 

scârbă — neajuns, necaz. 

scârbi (a se) — a se supăra. 

scorpie — viperă. 

scuipa (a) — a alunga, a lepăda. 

semeţie — îndrăzneală, dârzenie. 

seminţie — neam, popor. 

semuire — socoteală, asimilare, stabilire. 

sfetagoreț — călugăr de la Muntele 
Athos. 

silaves — silabe. 

simbrie — plată. 

sirep — aprig, sălbatic. 

sângiuri — jertfe sângeroase. 

sârgui (a) — a se grăbi. 

slavoslovie — sfinţenie. 

slobod — liber. 

sluji (a) — a fi prielnic (timpul). 

smerin — smerit, modest. 

sminteală — rătăcire, împiedicare. 

soroc — termen. 

soţie — tovarăş. 

spăsenie — mântuire, salvare. 

spurca (a) — a murdări. 

stemă — coroană, diademă. 

stepenă — treaptă, rang. 

sterpiciune — stârpiciune, sterilitate. 

stihie — element; dar şi: planetă. 

stâlpări — ramuri verzi. 

straşină — etaj. 

strimtorime — nerozie mare. 

strâmbul (cu) — pe nedrept. 

struncinat — slăbit. 

sudalmă — înjurătură. 
suferi (a) — a suporta, a se feri. 


Ş 


şoptitor — calomniator. 


T 
taină, (gând de) — sens, simbol, sem- 
nificaţie. 
tăiare (de fire) — miracol. 
ticălos — nenorocit, amărât. 
tiposi (a) — a tipări, a imprima. 
tirăni (a) — a munci, a chinui, a 
tortura. 
tiriac — vaccin (preparat primitiv). 
tituluş — titlu. 
tocmire — stabilire, socoteală. 
toiag — baston lung. 
trezvi (a se) — a se trezi. 
tropar — cântare scurtă bisericească. 
trufi (a se) — a se mândri. 


TŢ 


ține (a) — a socoti, a lua seama. 


U 
ulcea — oală de pământ. 
umbrire — acoperire. 
umejos — umed. 
umple (a se) — a se împlini. 
uniciune — unire. 
urgie — pedeapsă. 
urgisi (a se) — a oropsi. 


userdie — zel, ardoare. 
usibi (a) — a opri, a împiedica. 


V 
vădi (a) — a dovedi. 
vătăma (a) — a jigni. 
verhovnic — conducător, îndrumător. 
vetrilă — pânză de corabie. 
Veruiu — Crezul. 
vârguli (a se) — a se mişca. 
voile veghiate — adulările, linguşirile. 
volnic — liber, slobod. 
vorovi (a) — a vorbi. 
vraci — tămăduitor, vindecător, medic. 
vrajbă — neînțelegere. 


Z 
zapis — act, contract, învoială. 
zavistie — pizmă, invidie. 
zavistnic — pizmătareţ, invidios. 
zăticneală — împiedecare, oprire, 
deranjare. 
zeciuială — dijmă, bir. 
zemisli (a) — a concepe. 
zmoli (a) — a înnegri. 

CUPRINS 


APRECIERI CRITICE 


Didabhiile georgianului din Ivirul Caucazului, Antim, sunt mult mai 
însemnate (decât Invăţături către fiul său Teodosie de Neagoe Basarab 
şi Carte românească de învăţătură de mitropolitul Varlaam — n. n.). Pe 
Antim îl adusese în ţară pe la 1690 Constantin Brâncoveanu pentru 
îmbunătăţirea tipografiei mitropolitane. Numeroase tipărituri, între 
care greceşti şi arabe, se datoresc noului specialist, care, călugărindu- 
se, ajunse în 1708 mitropolit. Atitudinea antiturcă îl duse la caterisire 
şi moarte (1716). Şi predicile lui Antim sunt compilaţii, izvorul principal 
fiind Ilie Miniat, însă naturaleţa frazei, spontaneitatea exordiilor, 
trecerea firească de la planul material la cel alegoric, familiaritatea, 
indignările, întristările, mustrările, întrebările retorice sunt personale. 
Antim e un orator excelent şi un stilist desăvârşit, echilibrând cu patos 
exacta maşinărie a cazaniei. El propune cu îndemânare ascultătorilor 
speculaţii teologice şi transcendentalităţi, vorbind de sensul mistic al 
cuvântului Mariam, despre botezul cu apă şi cu duh, despre mântuire, 
făcând cu graţie exegeză subţire. Mai ales are darul de a izbi imaginaţia 
printr-un soi de caractere morale, evocând de pildă pe înjurătorul „de 
lege, de cruce, de cuminicătură, de colivă, de prescuri, de spovedanie, 
de botez, de cununie“, pe ipocritul la spovedanie care a mâncat 
miercurea şi vinerea „peşte şi în post raci şi unt de lemn“ dar n-a dat de 
pomană nevoiaşilor, căci: „am face milă, ci nu ne dă mâna, că avem 
nevoi multe şi dări şi avem casă grea, şi copilaşi cam gloată...“, pe cel 
care strâmbă din nas la mâncarea de post, răpştindu-se asupra verzelor, 
înjurând legumele, „zicând [că] în zadar s-au adus în lume“. Antim are 
suavitate, exaltare lirică şi face Fecioarei un elogiu franciscan desfăşurat 
într-o cadență fastuoasă ca o coadă de păun. 


George CĂLINESCU, Istoria literaturii române. Compendiu, Bucureşti, 
Editura pentru literatură, 1968, p. 19. 

Mitropolitul Antim, este după câte ştim până acum, primul care, 
rupând cu tradiţia, se urcă în amvonul mitropoliei, în zilele marilor 
sărbători, ca să grăiască poporului său drept de la suflet la suflet. 
Până la el, în biserica noastră, locul predicii îl ţinea cazania; dar 
cazaniile, alcătuite cu multe veacuri în urmă, cuprindeau explicarea 
textelor evanghelice în linii general-omeneşti, ca pentru toate vremurile 
şi pentru toate societăţile, pe când societatea românească de la începutul 
secolului al XVIII - lea avea nevoie de o învăţătură vie, adaptată la 
nevoile ei duhovniceşti, la suferinţele ei, la durerile ei. Mitropolitul 
Antim a înţeles acest mare adevăr şi, de pe înălțimea amvonului, el a 
ştiut să găsească cuvinte mişcătoare de mângâiere, care răsunau adânc 
în suflete, alinând necazurile unui neam întreg, ca de pildă acele discrete 
aluzii la lăcomia nesăţioasă a turcilor, care nu mai conteneau cu biruri 
şi angarale. 

În evoluţia literaturii vechi, Antim Ivireanul are meritul de a fi 
stimulat introducerea limbii materne în bisericile din Ţara Românească 
şi de a fi fost iniţiatorul predicii — o predică vie adaptată nevoilor 
societăţii şi timpului, de o mare înălţime morală şi o reală frumuseţe 
stilistică. El a dat o strălucire deosebită domniei lui Brâncoveanu, fiindcă 
l-a ajutat ca, potrivit unei tradiţii mai vechi a domnilor Basarabi, să ia 
sub oblăduirea lui creştinătatea ortodoxă oprimată sub vitrega stăpânire 
a turcilor. 


Nicolae CARTOJAN, Istoria literaturii române vechi, Bucureşti, 
Editura Minerva, 1980, p. 414. 


Antim Ivireanul, fără îndoială, a avut un talent oratoric remarcabil. 
El rupe cu rutina predicii vechi, care se zbate în frazeologia bisericească 
veche, în discuţii teologice sterpe, în învățături banale. Predica lui este 
vie; în ea transpiră nevoile vieţii de atunci, obiceiurile stricate ale 
societăţii contemporane. Câteodată, demascările neajunsurilor oamenilor 
de atunci capătă caracterul unei satire biciuitoare. În opera lui, plină 
de imagini vii, de comparații surprinzătoare, se simte şi omul literelor: 
Omul se turbură „ca valurile mării când le suflă vântul“; „Cerul de 
osteneală au fost închis spre somn toţi ochii lui“; „Luna este stăpâna 
mării“ etc. 

Didahiile lui Antim Ivireanul n-au văzut lumina tiparului decât în a 
doua jumătate a secolului al XIX-lea. Rămase în manuscrise, ele n-au 
putut exercita o influenţă asupra literaturii omiletice. Secolul al XVIII- 
lea ne-a mai lăsat câteva cuvântări originale, panegirice, cuvântări la 
înmormântare sau la alte ocazii, dar nici una nu atinge strălucirea 
Didahiilor lui Antim Ivireanul nici ca limbă, nici ca însuşiri literare. 


Ştefan CIOBANU, Istoria literaturii române vechi, Chişinău, Editura 

Hyperion, 1992, p. 616. 

Antim este prin formaţia lui un cărturar, a lucrat în tipografie, a 
îngrijit texte, cunoaşte această muncă la fel de bine ca şi laicii. Mai 
mult, el leagă cuvântul de imagine, ca în acel splendid manuscris cu 
Chipurile Vechiului şi Noului Testament, în prefața căruia afirmă 
deliberat că îmbinarea celor două limbajuri sporeşte capacitatea de 
înţelegere şi de memorizare — „mai mult ne încredinţăm şi mai pre 
lesne întru pomenire le putem păzi“. Asociază sculptura cu arhitectura 
şi caligrafia cu gravura, amintind de multiplele talente ale ctitorului 
Dragomirnei şi subtilului miniaturist, Anastasie Crimca. Vorbeşte în 
public, tipăreşte cărţi şi este preocupat de învăţământ; copierea 
Didahiilor, printre care se află şi câteva predici-tip, ne îndeamnă să 
credem că autorul le-ar fi dorit tipărite. În orice caz, prezenţa lui 
marcată în domeniul comunicării culturale îl înscrie într-un şir în cadrul 
căruia vom regăsi pe Petru Maior şi Veniamin Costache. Această 
activitate amplă şi direct implicată în existenţa cotidiană solicită o 
permanentă încadrare a operei lui Antim în evoluţia culturii noastre 
şi, cu precădere, printre contemporanii lui. 


Alexandru DUŢU, Cultura română în civilizaţia europeană modernă, 
Bucureşti, Editura Minerva, 1978, p. 151. 


Antim Ivireanul este primul cleric român care, fără a ieşi din 
marginile funcţiei sale, a izbutit totuşi, întocmai ca Bossuet, Bourdaloue 
şi Massillon, să pătrundă, prin elocvenţa sacră, mai adânc în sfera 
literaturii propriu-zise. 

Înainte de Eminescu, Antim a numit luna „stăpâna mării“ şi tot el 
evocând un episod evanghelic, a dat cea dintâi imagine plastică a 

furtunii pe mare: „Mi se pare ca când aşi vedea înaintea ochilor mei 
chipul ei, de toate părţile să sufle vânturi mari, să se strângă împrejurul 
vântului nori negri şi deşi, toată marea să spumege de mărire şi 
pretutindenea să se înalțe valurile ca nişte munţi; mi să pare că văz 
corabia apostolilor că să luptă cu multă sălbăticie în turburarea mării, 
de o parte o bat valurile, de altă parte o turbură vânturile, de o parte 
o ridică spre cer; de altă parte o pogoară la iad“. 


Alexandru PIRU, Istoria literaturii române de la origini până la 
1830, Bucureşti, Editura ştiinţifică şi enciclopedică, p. 216. 


Meşteşugind ca poporenii limba vorbită de ei, Ivireanul pune geniul 
său lingvistic în slujba vocației sale cărturăreşti-religioase. Dacă nu 
are darul abstracţiunii dialectice, dacă nu are talentul creator de 
fizionomii şi situaţii epic-morale, are în schimb puterea de a oglindi, 
prin via sa limbă românească, o personalitate şi o epocă, în liniştea 
sfâşiată de cuțite a unei perioade istorice definibile prin sclipirile ce 
pot oferi media res. El apără puterea sacerdoţiului, de la dubioşii preoţi 
de rând, la rangul său însuşi: „De n-aţi ştiut până acum şi de n-au fost 
nimeni să vă înveţe, iată că acum veţi şti că am treabă cu toţi oamemii 
câţi sunt în Ţara Rumânească, de la mic până la mare şi pănă la un 
copil de ţâţă afară din păgâni şi din cea ce nu sunt de o lege cu noi; 
căci în seama mea v-au dat stăpânul Hristos să vă păzesc sufleteşte, ca 
pre nişte oi cuvântătoare şi de gâtul meu spânzură sufletele voastre“... 
De la condamnarea obiceiului adânc înrădăcinat de a înjura, Antim se 
ridică la viziunea istorică a păstoririi lui: „nu este lupta noastră spre 
sânge şi trup, ci cătră domnii, cătră puteri, cătră ţiitori lumii 
întunericului veacului acestuia, spre duhurile vicleşugului celui de supt 
ceriu'“... Într-o epocă în care nu numai sângele omenesc a curs mârşav, 
dar şi, prin pacea greu cumpărată de Brâncoveanu, a ţării, bubuitul 
armelor pândea mişelnic hotarele, el îşi prevede tonant stilul, când se 
referă la Nicolae al Mirelor: „stă deasupra muntelui bisericii ca o cetate 
păzită de Dumnezeu şi întărită de toate patru părţile cu patru tunuri 
duhovniceşti: cu credinţa, cu nădejdea, cu dragostea şi smerenia. Şi cu 
tunul credinţii goneşte departe pe vrăjmaşii bisericii, pe eretici; cu 
tunul nădejdii aduce pre cei deznădăjduiţi cătră Dumnezeu; cu tunul 

dragostei ajută celor săraci şi lipsiţi; cu tunul smereniei sue pe cei 
păcătoşi la ceriu“. 

În stilul religios-mesianic, Antim dădea contemporanilor săi o lecţie 
de patriotism. 


Ion NEGOITŢESCU, Analize şi sinteze, Bucureşti, Editura Albatros, 
1976, p.6. 


Trăitor într-o epocă de strălucitoare cultură şi rafinată artă, cum a 
fost epoca brâncovenească, Antim a izbutit prin talentele sale multiple 
şi abilitatea sa neîntrecută să joace primul rol în viaţa Ţării Româneşti 
fără ca cineva dintre contemporani sau urmaşi să poată gândi în mod 
serios, că n-a meritat întregul curs al onorurilor prin care a străbătut... 

Ca mitropolit, Antim Ivireanul a înzestrat cultura românească cu 
cea mai înaltă expresie a cuvântului rostit până la acea dată, elaborând 
nemuritoarele Didahii, operă care îl aşază printre cei mai mari oratori 
bisericeşti ai tuturor timpurilor. Predicând în româneşte, fără să i se 
tipărească opera în timpul vieţii şi aruncându-se urgia tuturor răutăţilor 
asupra muncii sale, pusă în slujba Ţării Româneşti, Didahiile n-au putut 
avea soarta predicilor contemporanilor săi din Apus: Bossuet, Bourdaloue, 
Flechier, Massillon, Ilie Miniat, deşi nu sunt cu nimic inferioare acestora. 
Cunoscător al vieţii sociale româneşti, în toate adâncimile ei, Antim 
va prinde aceste realităţi în formele neîntrecute ale Didahiilor şi nu va 
cruța nici domn, nici clasă boierească, nici negustorime de păcatele 
pe care el, mai bine decât oricine le cunoştea. Înlocuieşte î în felul acesta 
vechea cazanie, traducere — corect prinsă în limba românească, de 
un Coresi şi de un Varlaam, dar totuşi traducere, cu o operă originală, 
menită să fie simțită de ascultători tocmai prin viaţa pe care i-o dădeau 
aceste realităţi. 


Gabriel ŞTREMPEL, Introducere la volumul: Antim Ivireanul, Opere, 

Bucureşti, Editura Minerva, 1972, p. V şi XLII. 

Este în Didahiile lui Antim Ivireanul un continuu joc de planuri 
(concret-abstract, real-simbolic, laic-religios), solicitând logica şi 
fantezia, erudiţia (teologică) şi elanul sufletesc deopotrivă. Moralist 
în sutană, rigorist până la absoluitate, predicatorul nu pierde nici un 
prilej pentru a-şi semăna cuvintele de învăţătură „folositoare de suflet 

şi mântuitoare“. Cuvântu-l, cu forţa-i de iradiere, este harul său şi 
„mreaja“ de creator. Altitudinea oratoriei lui este dată, netăgăduit, şi 
de tensiunea etică a unor cazanii. Paradoxul, dacă poate fi numit 
paradox, ar fi că acest cărturar cu o imaginaţie spectaculoasă şi 
terifiantă a răului, care s-ar fi desfătat, desigur, citind terţinele Infernului 
lui Dante, are, cu aceeaşi amploare, dar cu o mai redusă facultate de 
plasticizare, o statornică încredere în posibilitatea unei lumi mai bune. 
Meliorist, propunerile lui de combatere a strâmbătăţii şi a stricăciunii 
conţin însă şi o doză de himeric. 

Florin FAIFER, Postfaţă la volumul: Antim Ivireanul. Didahii. 

Bucureşti, Editura Minerva, 1983, p. 234 — 235. 


